
Pratarmė 


Šis įvadas į feministinę literatūros teoriją, mano manymu, — pirmasis išsamus 
šios srities įvadas, išleistas angliškai, skirtas plačiajam skaitytojui, taip pat ir li- 
teratūros studentams.' Ketinu pateikti du pagrindinius požiūrius į feministinę li- 
teratūros teoriją - anglų ir amerikiečių bei prancūzų - smulkiai aptardama iški- 
liausias kiekvienos srovės atstoves. Nors, tikiuosi, pateikiau tikslų ir supranta- 
mą pagrindinių šios srities tendencijų aprašymą, knyga nesiekia būti plačia fe- 
ministinių kritinių tyrinėjimų, išleistų nuo septintojo dešimtmečio pabaigos, ap- 
žvalga. Lygiai kaip ir nesiūlo literatūros kūrinių skirtingų feministinių aiškinimų 
arba interpretavimų apžvalgos. Svarbiausias jos tikslas - aptarti metodus, prin- 
cipus ir politiką, kuri lemia feministinės kritikos praktiką. 

Vienas svarbiausių feministinės kritikos principų tas, jog joks aprašymas ne- 
gali būti neutralus. Tad mano feministinės srities pristatymas aiškiai yra kritiš- 
kas. Diskutuodama iš pozicijos, kuri dažnai skatina mane nesutikti su kitomis 
feministėmis, atrodytų, atsidengiu kaltinimams solidarumo su kitomis moteri- 
mis stoka. Ar feministės apskritai turėtų viena kitą kritikuoti? Jei feministinė 
kritika iš tikrųjų nūnai gęsta, o aš taip manau, nes nėra nuoširdžios kritinės po- 
lemikos apie metodologijos ir teorinių pasirinkimų potekstes, atsakymas į šį 
klausimą, žinoma, aiškiai teigiamas. Vidinės diskusijos numalšinimas buvo ryš- 
kus bruožas lygiai tokios pat vyrų kairuoliškos politikos, kuriai feministės prieš- 
taravo. Leisti seserystės idėjai uždusinti mūsų politinę diskusiją tikrai nėra kon- 
struktyvus indėlis į feministinę kovą. Kai Simone de Beauvoir buvo paklausta, 
ar moteris reikėtų kritikuoti taip pat griežtai kaip vyrus, ji atsakė: „Manau, rei- 
kia sugebėti pasakyti: „Ne, ne, šitai netinka! Parašykite ką nors kita, pasistenki- 
te padaryti geriau. Nusistatykite aukštesnius standartus! Būti moterimi nepa- 
kanka“ (Simone de Beauvoir šiandien / Simone de Beauvoir Today, 117). 

Svarbiausias feministinės kritikos uždavinys visuomet buvo politinis: ji sie- 
kia demaskuoti patriarchalines praktikas, o ne išsaugoti jas amžiams. Todėl pa- 

sistengiau savo kritiką apie kitų feminisčių teorines pozicijas išdėstyti iš aiškiai 
feministinės politikos požiūrio taško: juk galų gale pirmiausia šioje žemėje mes, 
kaip feministės, turime sugebėti įteisinti savo darbą. Vis dėlto konstruktyvi kri- 
tika privalo nurodyti vietą, iš kurios kalbama; paprasčiausiai pasakyti: „Kalbu 
kaip feministė“ —- nepakankamai atsakinga. Kaip daugelis kitų akademinių femi- 
nisčių, kalbu kaip moteris, tik vieną koją įkėlusi į vyro dominuojamą profesiją. 
Taip pat kalbu kaip norvegė, dėstanti prancūzų literatūrą Anglijoje, kaip svetim- 
tautė ir Prancūzijoje, ir angliškai kalbančiame pasaulyje, tad kaip moteris, rašan- 
ti užsienio kalba apie dalykus, kuriems daugeliu atžvilgių esu marginali. Žino- 
ma, bet koks marginalumas yra reliatyvus: aš taip pat kalbu ir kaip baltaodė eu- 
ropietė, išmokslinta Vakarų minties pagrindinės srovės, štai kodėl jaučiu, kad 
klausimai, kuriuos iškėlė žemyno, britų ir amerikiečių feminizmas, tebeturi le- 
miamos reikšmės mano kritinei ir politinei praktikai. 

Ir galiausiai: terminai „anglų ir amerikiečių“ bei „prancūzų“ neturi būti su- 
prantami, kaip atstovaujantys grynai nacionalinėms riboms: jie nurodo ne kriti- 
kių gimimo vietą, o intelektualinę tradiciją, pagal kurią jos dirba. Todėl dauge- 
lio Anglijos ir Amerikos moterų, smarkiai paveiktų prancūzų minties, nelaikau 
„anglų ir amerikiečių“ kritikėmis. 


Norėčiau padėkoti Clare Hall iš Kembridžo už man suteiktą Hambro stipendi- 
ją 1981-1982 metams; nors iš tikrųjų knygą parašiau ne ten, metai Kembridže 
leido man permąstyti daugelį šiame tekste iškeltų klausimų. Energinga Kate Bel- 
sey parama labiausiai padėjo atplėšti projektą nuo žemės. Taip pat esu dėkinga 
daugeliui savo skaitytojų Australijoje už skatinamus atsiliepimus 1983 m. vasa- 
rą; jie suteikė taip reikalingą padrąsinimą ir pasitikėjimą savimi. Taip pat norė- 
čiau padėkoti Penny Boumelhai, Laurai Brown, Terry Eagletonui ir savo redak- 
toriui Terence'ui Hawkesui už konstruktyvią kritiką. 


Lady Margaret Hall 
Oksfordas 


Patikslinimai 


Šiek tiek kitokia „Kas bijo Virginios Woolf?“ versija pasirodė leidinyje The Ca- 
nadian Journal of Social and Political Theory (1985) 9, I-2, žiema/pavasaris. 

Ištraukos iš pirmosios dalies 3-i0 ir 4-0 skyriaus bei antrosios dalies 4-as 
skyrius buvo panaudoti esė, pavadintai „Lyties/teksto politika“, leidinyje Fran- 
cis Barker et al. (ed.) (1983) Tbe Politics of Theory. Proceedings of the Essex 
Conference on the Sociology of Literature, July 1982, Colchesteris, Esekso 
universitetas, 1-14. 


Pastaba 


Išsamios bibliografinės nuorodos išvardytos knygos gale. Viso teksto įterptinė 
dokumentacija suteikia tik tiek informacijos, kiek būtina susirasti darbą nuoro- 
dų sąraše. Kartais įterptinės nuorodos nebuvo reikalingos. Pavyzdžiui, „Janine 
Chasseguet-Smirgel aptarė moterų kūrybiškumo problemą“, - priklauso vienin- 
teliam Chasseguet-Smirgel darbui, įtrauktam į cituotų darbų sąrašą. Todėl įterp- 
tinės nuorodos aptariamai knygai ar straipsniui pateiktos tik tada, kai į galutinį 
nuorodų sąrašą įtraukta daugiau nei vienas tos pačios autorės darbas. 


Įvadas 
KAS BIJO VIRGINIOS WOOLF? 
FEMINISTINIAI WOOLF SKAITYMAI 


Apibendrintas atsakymas į šio skyriaus antraštėje keliamą klausimą, regis, būtų 
toks: nemažai kritikių feminisčių. Žinoma, nieko nuostabaus, kad daugelis kri- 
tikų vyrų laiko Woolf lengvabūde, bohemiška ir menkaverte Bloomsbury este- 
te, tačiau tai, kad šios didžios feministės rašytojos nepripažįsta daugybė jos duk- 
terų - Anglijos ir Amerikos feminisčių, - reikia plačiau paaiškinti. Pavyzdžiui, 
garsi kritikė feministė Elaine Showalter subtiliai parodo nutolstanti nuo Woolf, 
pakeisdama jos knygos pavadinimą. Savas kambarys (A Room of One's Own) 
Showalter paverčia Jų literatūra (A Literature of Their Own), tuo lyg mėginda- 
ma parodyti savo probleminį atsitraukimą nuo moteriškosios literatūros tradi- 
cijos, kurią su meile nagrinėja savo knygoje. 

Šiame skyriuje pirmiausia aptarsiu kai kuriuos neigiamus feminisčių atsilie- 
pimus apie Woolf, pavyzdžiu imdama ilgą ir išsamų Elaine Showalter skyrių 
apie Woolf knygoje Jų literatūra. Po to nurodysiu keletą kitokio, pozityvesnio 
Woolf vertinimo aspektų, o pabaigoje apibendrinsiu ryškesnius feministinio po- 
žiūrio į Woolf bruožus. Šios apžvalgos tikslas - nušviesti ryšį tarp feministinės 
kritikos interpretavimų ir juos pagrindžiančių, dažnai nesąmoningų teorinių ir 
politinių prielaidų. 


Woolf nepripažinimas 


Didesnę skyriaus apie Woolf dalį Elaine Showalter skiria Woolf biografijai ir 
Savo kambario aptarimui. Skyriaus pavadinimas - „Virginija Woolf ir skrydis į 
androginiją“ — rodo autorės požiūrį į Woolf tekstus. Ji mėgina įrodyti, kad pa- 
čiai Woolf androginijos konceptas, kurį Showalter apibrėžia kaip „emocijų sri- 
ties, apimančios vyriškus ir moteriškus elementus, visišką pusiausvyrą ir kontro- 
lę“ (263), buvo „mitas, padėjęs jai išvengti konfrontacijos su savo pačios skaus- 
mingu moteriškumu ir leidęs užsmaugti ir nuslopinti savo pyktį bei ambicijas“ 

(264). Showalter atrodo, jog labiausiai feminizmui Woolf nusidėjo tuo, kad: 
„netgi atskleisdama feministinį konfliktą, Woolf norėjo jį peržengti. Jos troški- 
mas patirti iš tiesų buvo noras pamiršti patirtį“ (282). Woolf teiginį, kad didis 
rašytojas yra androginiškos prigimties, Showalter laiko bėgimu nuo „kamuojan- 
čio feminizmo“ (282) ir įžvelgia tokį bėgimą Kambaryje. 

Pradėdama šios esė aptarimą, Showalter pareiškia: 


Labiausiai stebina knygos teksto ir struktūros įtaiga, žaismingumas, pokal- 
bio tema... Kambario technika panaši kaip ir Woolf fikcijose, ypač Orlan- 
do, parašytame tuo pačiu metu: kartojimas, hiperbolė, parodija, sąmojis ir 
daugybė požiūrio taškų. Kita vertus, nepaisant spontaniškumo bei intymu- 
mo iliuzijos, Savas kambarys - nepaprastai beasmenė ir gynybiška knyga. 
(282) 


Showalter parodo, kad „kartojimas, hiperbolė, parodija, sąmojis ir daugybė po- 
žiūrio taškų“ Kambaryje tiktai padeda sukurti „didžiulę įtaigą“ ir atitraukia dė- 
mesį nuo pranešimo, kurį Woolf mėgina perteikti savo esė. Ji toliau protestuo- 
ja prieš Kambario beasmeniškumą, kylantį iš to, kad Woolf vartojamas daugia- 
balsis pasakotojo „aš“ suskyla į daugybę pasikartojančių subjekto požiūrio at- 
mainų ir pokyčių, palikdamas kritikui dorotis ne su vienu vieningu požiūriu, o 
su gausybe perspektyvų. Juo labiau, kad Woolf nesiteikia išsamiai ir aiškiai at- 
skleisti savo asmeninės patirties, bet visaip ją slepia ir parodijuoja tekste, įparei- 
godama Showalter aiškinti mums, jog „Fernhamas“ iš tiesų yra Newnhamo ko- 
ledžas, jog „Oxbridge'as“ iš tiesų yra Kembridžas ir t.t. 

Tokia technika, sukelianti gausybę nuolat kintančių perspektyvų, akivaiz- 
džiai erzina Showalter, ir ši galų gale pareiškia, jog: „Visa tai daro knygą erzina- 
mą, apgaulingą, nepagaunamą; Woolf žaidžia su skaitytojais, neketindama būti 
visiškai rimta, atmesdama bet kokią nuoširdžią ar ardomąją intenciją“ (284). 
Anot Showalter, vienintelis būdas, kuriuo feministė gali deramai perskaityti kny- 
gą, — tai „atsiriboti nuo pasakojamosios jos strategijos“ (285): ir jeigu ši sugebės 
tai padaryti, pamatys, jog Kambarys anaiptol nėra labai išlaisvinantis tekstas: 


Jei sugebėsime pažvelgti į Savą kambarį kaip į literatūrinės moterų esteti- 
cizmo istorijos dokumentą ir atsiriboti nuo pasakojamosios jo strategijos, 
tai androginijos bei savo kambario konceptai nebebus nei tokie išlaisvinan- 
tys, nei akivaizdūs, kaip atrodo iš pirmo žvilgsnio. Jie turi tamsiąją pusę — 
tremtinio ir eunucho sferą. 


(285) 


Pasak Showalter, Woolf rašymas nuolat išvengia kritiko vertinimo, nes jam ne- 

įmanoma pritaikyti vieningo regėjimo kampo. Toks nepagaunamumas interpre- 
tuojamas kaip autentiškų feministinių dvasios būsenų, t.y. „pykčio ir susvetimė- 
jimo“ (287), atsisakymas ir kaip duoklė Bloomsbury idealui - „meno ir politi- 
kos atskyrimui“ (288). Showalter mano, jog šis atskyrimas akivaizdus, nes Wo- 
olf „vengia vaizduoti savo pačios patirtį“ (294). Kadangi šis vengimas kliudo 
Woolf produkuoti iš tikrųjų feministinį darbą, Showalter natūraliai išveda, jog 
Trys ginėjos (Three Guineas) ir Kambarys kaip feministinės esė yra nevykusios. 

Mano manymu, atsiriboti nuo Kambario pasakojamųjų strategijų yra toly- 
gu visiškai jo neskaityti, o Showalter nepakantumą esė atžvilgiu kur kas labiau 
lemia formos ir stiliaus bruožai negu idėjos, kurias ji ekstrapoliuoja kaip esė tu- 
rinį. Tačiau, norint geriau tai pagrįsti, būtina pirmiausia atidžiai išnagrinėti te- 
orines estetikos ir politikos ryšio prielaidas, kurias galima įžvelgti Showalter 
skyriuje. 

Showalter savo teorinio pagrindo niekur Jų literatūroje nepaaiškina. Bet iš 
to, ką jau esame įžvelgę, vis dėlto protinga būtų teigti, jog ji įsitikinusi, kad teks- 
tas turi atspindėti autorės patirtį, ir kuo autentiškiau skaitytoja šią patirtį jaučia, 
tuo tekstas vertingesnis. Anot Showalter, Woolf esė nesugeba perteikti skaityto- 
jai jokios tiesioginės patirties daugiausiai dėl to, kad Woolf, kaip aukštojo luo- 
mo moteriai, trūko neigiamos patirties, būtinos gerai rašytojai feministei. Pasak 
Showalter, tai ypač akivaizdu Trijose ginėjose: 


Šiuo atveju Woolf pakišo koją jos atsiskyrimas nuo pagrindinės moteriš- 
kosios srovės. Nemaža žmonių supykdė knygos klasinės prielaidos, taip pat 
ir politinis jos naivumas. Tačiau svarbiau tai, kad Woolf buvo atkirsta nuo 
kasdienio moterų, kurias ji troško įkvėpti, gyvenimo supratimo; būdinga 
tai, jog ji maištavo kaip tik prieš tuos moterų patirties aspektus, kurių pati 
niekada asmeniškai neišmanė, ir vengė atskleisti savo pačios patirtį. 


(294) 


Taigi Showalter pritardama cituoja O. D. Leavis „negailestingai tikslią apžvalgą 
Scrutiny žurnale“, nes „Leavis iškėlė moterų patirties klausimą ir parodė, kad 
Woolf nieko apie ją nenutuokė“ (295). 

Šitaip Showalter netiesiogiai apibrėžia veiksmingą feministinį rašymą, kaip 
darbą, pateikiantį galingą asmeninės patirties socialinėje terpėje raišką. Pagal šį 
apibrėžimą Woolf esė negali būti nė itin politiškos. Showalter požiūris šiuo 
klausimu atskleidžia didelį palankumą rašymo formai, paprastai žinomai kaip 
kritinis arba buržuazinis realizmas, kuris nepaprastai trukdo pripažinti Virginios 
Woolf modernizmo vertę. Neatsitiktinai vienintelis žymus literatūros teoreti- 
kas, kurį Showalter mini skyriuje apie Woolf, yra marksistas kritikas Georgas 

Lukacsas (296). Žinant, kad pačią Showalter sunku apkaltinti polinkiu į mark- 
sizmą, ši sąjunga kai kurioms skaitytojoms gali pasirodyti keista. Tačiau Lukac- 
sas buvo didelis realistinio romano, kurį jis laikė aukščiausia naratyvinės formos 
kulminacija, šalininkas. Pasak jo, didiesiems realistams, pavyzdžiui, Balzacui ar 
Tolstojui, pasisekė reprezentuoti žmogaus gyvenimo visumą socialiniu konteks- 
tu ir šitaip atskleisti pagrindinę istorijos tiesą —- „nenutrūkstamą, pažangią žmo- 
nijos raidą“ (Lukacsas, 3). Pasiskelbęs „proletariniu humanistu“, Lukacsas tei- 
gia, jog „proletarinio humanizmo siekis yra rekonstruoti visą žmogaus asmeny- 
bę, išlaisvinti ją nuo deformavimo ir susiskaldymo, kuriuos ji patyrė klasinėje vi- 
suomenėje“ (5). Didžiąją klasikinę meno tradiciją jis supranta kaip pastangas 
stiprinti šį asmenybės vientisumo idealą netgi tokiomis istorinėmis sąlygomis, 
kai tai įgyvendinti įmanoma tik mene. 

Reikiamą meno objektyvumo lygį, pateikiant žmogų tiek kaip privatų indi- 
vidą, tiek ir kaip viešuomenės pilietį, galima pasiekti tiktai vaizduojant tipus. 
Pasak Lukacso, tipas - tai „savita sintezė, organiškai susiejanti charakterių ir si- 
tuacijų bendrumus ir skirtumus“ (6). Toliau jis primygtinai įrodinėja, kad „tik- 
rasis didysis realizmas“ yra pranašesnis už visas kitas meno formas: 


Tikras didysis realizmas vaizduoja žmogų ir visuomenę kaip išbaigtas esa- 
tis, užuot atskleidęs tik vieną ar kitą jų aspektą. Matuojant tokiu kriteriju- 
mi, meno kryptys, apribotos vien tik introspekcija ar vien tik ekstraversija, 
vienodai nuskurdina ir iškraipo realybę. Taigi realizmas yra trimatiškumas, 
visapusiškumas, suteikiantis charakteriams bei žmonių ryšiams nepriklau- 
somą gyvenimą. 


(6) 


Laikantis tokio požiūrio į meną, aišku, kad Lukacsui kiekvienas menas, paro- 
dantis „išbaigtos asmenybės skilimą į viešąją ir privačiąją“, prisideda prie „žmo- 
gaus esmės iškraipymo“ (9). Nesunku suprasti, kaip šis Lukacso estetikos aspek- 
tas galėtų patraukti daugelį feminisčių. Didžiausias Patricios Stubbs priekaištas 
visiems romanams, parašytiems 1880-1920 m. tiek vyrų, tiek moterų, - kad jie 
nepateikia viso moterų privataus ir darbo gyvenimo; be to, Stubbs pakartoja 
Showalter prieštaravimą Woolf fikcijoms pareikšdama, kad „Woolf nuosekliai 
nesistengia kurti naujų moterų tipų ir įvaizdžių“ ir kad šį „nesugebėjimą perteik- 
ti savo feminizmą romanuose, atrodo, nulėmė, bent iš dalies, jos estetinės teori- 
jos“ (231). Bet pats naujų, realistinių moterų įvaizdžių poreikis rodo, jog net ne- 
abejojama, kad rašytojos feministės turėtų norėti naudoti realistines fikcijos for- 
mas. Taigi ir Stubbs, ir Showalter atmeta tai, ką laiko Woolf polinkiu nugramz- 
dinti viską „į subjektyvaus suvokimo ūkanas“ (Stubbs, 231), rizikuodamos pa- 

kartoti stalinistinę Lukacso nuomonę apie modernistinio rašymo „reakcingu- 
mą“. Lukacsui modernizmas - tai ryškiausia fragmentiško, subjektyvistinio, in- 
dividualistinio psichologizmo, būdingo kapitalizmo slegiamam ir išnaudojamam 
subjektui, forma '. Anot jo, futurizmas ir siurrealizmas, Joyce'as ir Proustas bu- 
vo dekadentiški, regresyvūs didžiojo antihumanisto Nietzsche's palikuonys, o jų 
menas pasitarnavo fašizmui. Tikrai tvirtą, nepalaužiamą tikėjimą humanistinė- 
mis vertybėmis teigiantis menas galėjo tapti veiksmingu ginklu kovoti su fašiz- 
mu. Šis visuotinis humanistinės estetikos iškėlimas leido Lukacsui dar 1938 m. 
paskelbti, jog didžiaisiais pirmosios XX a. pusės rašytojais neabejojamai bus pa- 
skelbti Anatole'is France'as, Romainas Rolland'as bei Thomas ir Heinrichas 
Mannai. 

Showalter, žinoma, nėra proletarinė humanistė kaip Lukacsas. Tačiau ir jos 
literatūros kritikoje atsiskleidžia tvirtas, neabejotinas tikėjimas ne proletarinio, 
bet tradicinio buržuazinio, liberalios individualistinės krypties humanizmo ver- 
tybėmis. Kur Lukacsas mato harmoningo „vientisos asmenybės“ ugdymo stab- 
dymą ir žlugdymą, nulemtą nežmoniškų socialinių kapitalizmo sąlygų, Showal- 
ter įžvelgia moters potencialo engimą, kurį lemia negailestingas patriarchalinės 
visuomenės seksizmas. Tiesa, Lukacso, regis, visai nedomina specifinės moterų 
problemos, patriarchato sudaromi sunkumai joms tapti vientisomis ir harmo- 
ningomis asmenybėmis; be abejonės, jis naiviai manė, jog sukūrus komunizmą 
visi, taip pat ir moterys, taps laisvomis būtybėmis. Lygiai taip pat tiesa, kad Sho- 
walter savo kritikoje visai nesidomi būtinybe kovoti su kapitalizmu ir fašizmu. 
Reikalaudama, kad reikalingas politiškas menas, ji apsiriboja kova su seksizmu. 
Todėl ji nepripažįsta Virginią Woolf sukūrus labai originalią teoriją apie seksiz- 
mo ir fašizmo ryšį Trijose ginėjose; ir neatrodo, kad ji pritartų Woolf pastan- 
goms toje pačioje esė susieti feminizmą su pacifizmu. Apie šią esė ji tepasako: 


Trijų ginėjų skambesys netikras. Esė kalba pernelyg dažnai tėra tuščiažo- 

džiavimai ir klišės; stilistinės pakartojimų, hiperbolių, retorinių klausimų 

gudrybės, pagyvinančios Savą kambarį, čia tampa įkyrios ir isteriškos. 
(295) 


Tradicinis Showalter humanizmas gana akivaizdžiai iškyla paviršiun, kai ji pir- 
miausia atmeta Woolf dėl pernelyg didelio subjektyvumo, pasyvumo ir mėgini- 
mo išvengti moteriškosios lyties tapatumo puolant į androginijos idėjos glėbį, o 
paskui priekaištauja Doris Lessing, kad ši paskutinėse savo knygose „moterišką- 
Ji ego“ įtraukia į platesnę kolektyvinę sąmonę (311). Abiejų rašytojų trūkumai 
tie patys: nors ir skirtingai, jos abi nepripažįsta, kad individui būtina išsiugdyti 
vientisą, integralų savo tapatumą. Woolf ir Lessing radikaliai naikina aš vienti- 

sumo sampratą - pagrindinį Vakarų vyriško humanizmo konceptą ir vieną iš 
Showalter feminizmo ramsčių. 

Lukacso, kurį netiesiogiai palaiko Stubbs ir Showalter, požiūriu, politika 
yra teisingas turinys, pateikiamas tinkama realistine forma. Stubbs akimis, Vir- 
giniai Woolf nepasisekė, nes ji nesugebėjo „teisingai pavaizduoti moterų“, t.y. 
vienodai gerai parodyti privatumo ir viešumo. Showalter savo ruožtu apgailes- 
tauja, kad Woolf pritrūko jautrumo, „būdams, kuriais [moteriškoji patirtis] su- 
stiprino [moteris]“ (285). Tokios kritikos potekstėje glūdi mintis, jog gera femi- 
nistinė fikcija turi pateikti tikrus stiprių moterų, su kuriomis skaitytoja galėtų 
susitapatinti, įvaizdžius. Kaip tik tai siūlo Marcia Holly straipsnyje, pavadinta- 
me „Sąmonė ir autentiškumas: feministinės estetikos link“. Pasak Holly, naujo- 
ji feministinė estetika gali nusigręžti „nuo formaliosios kritikos ir reikalauti, kad 
mes vertintume pagal autentiškumo standartus“ (4). Holly, irgi cituodama Lu- 
kacsą, taip pat teigia, kad kaip feministės: 


Mes siekiame tikrai revoliucinio meno. Tam tikro dalyko turinys, aišku, 
neturi būti feministinis, kad darytų jį humanistinį, taigi ir revoliucinį. Re- 
voliucinis menas yra toks, kuris veikiau geriau atskleidžia žmogaus padė- 
ties esmę, užuot įamžinęs klaidingas ideologijas. 

(42) 


Anot Holly, ši universalizuojančios humanistinės estetikos kryptis leidžia ieškoti 
stiprių, raiškių moterų reprezentacinėje literatūroje. Tai primena 1934 m. Ta- 
rybinių rašytojų kongreso reikalavimus socialistiniam realizmui. Tik vietoje 
stiprių ir laimingų traktorininkų ir fabrikų darbininkų mums dabar, matyt, 
reikėtų reikalauti stiprių ir laimingų traktorininkių. „Realizmas, - sako Holly, - 
pirmiausia reikalauja nuosekliai (be prieštaravimų) suvokti tuos dalykūs (emoci- 
jas, motyvus, konfliktus), kurie nagrinėjami darbe“ (42). Susiduriame su dar 
vienu Showalter vieningos vizijos reikalavimo variantu, su jos piktinimusi, kad 
Woolf remiasi besikeičiančiais pliuralistiniais požiūriais, neleisdama sutapatinti 
savęs nė su vienu iš daugelio jos teksto „aš“; taigi ginčo ratas užsidarė. 
Feministėms, kaip Showalter ir Holly, nesiseka suprasti, kad jų atstovauja- 
mas tradicinis humanizmas iš tiesų yra patriarchalinės ideologijos dalis. Jo bran- 
duolys yra besiūlis vientisas „aš“ — individualus arba kolektyvinis, - paprastai 
vadinamas „Žmogumi“. Kaip pasakytų Luce Irigaray arba Hėlėne Cixous, šis 
integruotas „aš“ iš tiesų yra falinis „aš“, sukurtas pagal savimi patenkinto galin- 
go falo modelį. Būdamas didingai autonomiškas, jis atsikrato visų savo konflik- 
tų, prieštaravimų ir dvilypumų. Pasak šios humanistinės ideologijos, aš yra vie- 
nintelis istorijos ir literatūros teksto autorius: humanistinis kūrėjas yra poten- 

cialus, falinis ir vyriškas; autorius su savo tekstu yra toks pat, kaip Dievas su 
savo pasauliu“. Istorija, arba tekstas, yra ne kas kita kaip šio unikalaus individo 
„raiška“: visas menas tampa autobiografija, vien tik langu į aš ir pasaulį, be jo- 
kios savo paties realybės. Tekstas redukuojamas į pasyvią, „moterišką“ neginči- 
jamo, „nekintamo“, „vyriško“ pasaulio, arba aš, refleksiją. 


Kaip išgelbėti Woolf feministinei politikai: 
keletas alternatyvaus skaitymo aspektų 


Ką tik aptarėme kai kuriuos nematomus Lukacso perspektyvos aspektus, slypin- 
čius dabartinėje humanistinėje kritikoje. Didžiausias tokio požiūrio trūkumas 
akivaizdus jau iš to, kad jis neleidžia feminizmui priimti didžiausios praeito 
šimtmečio britės rašytojos darbų, nors Woolf buvo ne tik labai talentinga roma- 
nistė, bet ir atvira feministė bei atsidavusi kitų moterų raštų skaitytoja. Nekyla 
abejonių, kad jei kritikės feministės nesugeba teigiamai politiškai ir literatūriš- 
kai įvertinti Woolf raštų, tai kalti ne Woolf tekstai, o jų pačių kritinės ir teorinės 
pozicijos. Bet ar turi feministės alternatyvą tokiam negatyviam W'oolf skaity- 
mui? Pažvelkime, ar kitoks teorinis nusistatymas neišgelbėtų Virginios Woolf fe- 
ministinei politikai“. 

Showalter pageidauja, kad literatūros tekstas suteiktų skaitytojui tam tikrą 
saugumą, tvirtą perspektyvą vertinti pasaulį. Woolf, kita vertus, praktikavo 
šiandien vadinamą „dekonstruktyvią“ rašymo formą, paremtą dvilype diskurso 
prigimtimi ir ją atskleidžiančią. Savo tekstais Woolf praktiškai parodo, kad ne- 
įmanoma kalbos susaistyti viena pagrindine reikšme. Pagal prancūzų filosofą 
Jacgues'ą Derrida, kalba struktūruota kaip nepaliaujamas reikšmės skaidymasis, 
todėl kiekvieną esminės, visiškai stabilios reikšmės paiešką reikėtų laikyti meta- 
fizine. Nėra jokio galutinio elemento, jokio pamatinio vieneto, jokio transcen- 
dentinio signifikato, kuris būtų savaime reikšmingas ir išvengtų nuolatinio ling- 
vistinio skaidymosi ir skirtumo. Laisvas signifikantų žaismas niekad neduos ga- 
lutinės, vieningos reikšmės, kuri savo ruožtu pagrįstų ir paaiškintų visas kitas“. 
Tokios teksto ir kalbos teorijos pagrindu ir galime aiškinti žaismingas Woolf 
perspektyvos slinktis ir pokyčius tiek fikcijoje, tiek ir Kambaryje kaip kažką 
daugiau nei vien piktą troškimą paerzinti rimtą kritikę feministę. Sąmoningai 
panaudodama judrią, jausminę kalbos prigimtį, Woolf atmeta metafizinį esen- 
cializmą, slypintį patriarchalinėje ideologijoje, kuri skelbia Dievą, Tėvą, arba fa- 
lą, transcendentiniu jo signifikatu. 

Tačiau Woolf eina dar toliau: ji rašo ne tik neesencialistine forma. Ji labai 
skeptiškai įvertina vyrišką humanistinį esmiško žmogaus tapatumo konceptą. 

Koks gali būti šis sau tapatus tapatumas, jei visos reikšmės tėra nepaliaujamas 
skirtumo žaismas, jei nebuvimas yra toks pat reikšmės pagrindas kaip ir buvi- 
mas? Humanistinį tapatumo konceptą ginčija ir psichoanalitinė teorija, kurią, 
be abejo, Woolf išmanė. „Hogarth Press“, įsteigta Virginios ir Leonardo Wool- 
fų, paskelbė pirmuosius pagrindinių Freudo darbų vertimus į anglų kalbą, o kai 
1939 m. Freudas atvyko į Londoną, Virginia Woolf buvo nuėjusi jo aplankyti. 
Žinoma ir tokia intriguojanti smulkmena, kad Freudas įteikė jai narcizą. 

Woolf, kaip ir Freudas, manė, jog pasąmonės paskatos ir troškimai nuolat 
veikia mūsų sąmoningas mintis ir veiksmus. Psichoanalizei žmogiškasis subjek- 
tas yra sudėtinga esybė, ir sąmonė sudaro tik menką jos dalį. Pripažįstant tokią 
nuomonę apie subjektą, nebeįmanoma teigti, jog netgi sąmoningi mūsų norai ir 
jausmai kyla iš vientiso aš, nes mes neturime supratimo apie galimus neribotus 
pasąmonės procesus, formuojančius mūsų sąmoningą mąstymą. Todėl sąmonin- 
gą mąstymą turime suvokti kaip „jau nulemtą“ daugybės struktūrų, susipynusių 
į nestabilų darinį, kurį liberalieji humanistai vadina aš. Šios struktūros apima ne 
tik nesąmoningus seksualinius troškimus, baimes ir fobijas, bet ir gausybę prieš- 
taringų duomenų, .socialinių, politinių, ideologinių veiksnių, apie kuriuos taip 
pat nieko nežinome. Antihumanistas pasakytų, kad kaip tik šis painus priešta- 
ringų struktūrų raizginys produkuoja subjektą ir jo patirtis, o ne atvirkščiai. 
Toks įsitikinimas niekaip nemenkina individo patirties tikrumo ar vertės; tie- 
siog tai reiškia, jog ši patirtis gali būti suprasta tik ištyrinėjus daugybę jos deter- 
minantų. Sąmoningas mąstymas yra tik vienas iš jų, ir tai labai nepatikimas. Jei 
šį požiūrį taikysime literatūros tekstui, pamatysime, kad vientiso individo „aš“, 
lyties tapatybės ar netgi „teksto tapatybės“ paieškos literatūros kūriniuose turi 
būti vertinamos kaip drastiškai reduktyvios. 

Kaip tik todėl Showalter pasiūlymas atsiriboti nuo pasakojamųjų teksto 
strategijų yra tolygus siūlymui apskritai jo neskaityti. Juk tik nuodugniai išnag- 
rinėję visų lygių teksto strategijas galėsime atskleisti tam tikrus konfliktiškus, 
prieštaringus e:ementus, kurie sudaro kaip tik šį tekstą, turintį kaip tik šiuos žo- 
džius ir šią sandarą. Humanistų troškimas vieningos vizijos ar minties (arba, 
kaip sako Holly, „neprieštaringo pasaulio suvokimo“) iš tiesų yra reikalavimas 
skaityti literatūrą griežtai reduktyviai — šitaip skaitant net ir tokią eksperimen- 
tuotoją rašytoją kaip Woolf lieka mažai vilčių suprasti svarbiausias problemas, 
kurias kelia pionieriški teksto produkavimo būdai. „Neprieštaringas pasaulio 
suvokimas“, anot Lukacso oponento marksisto Bertoldo Brechto, ir yra reak- 
cingas. 

Prancūzų filosofė feministė Julia Kristeva aiškino, jog modernistinė Laut- 
rėamonto, Mallarmė ir kitų poezija yra „revoliucinė“ rašymo forma. Modernis- 

tinis eilėraštis, jo netobuli vaizdai, elipsės, lūžiai, loginių konstrukcijų trūkumas 
- tai toks rašymo būdas, kai kūno ir pasąmonės ritmai pajėgia pralaužti griežtą 
racionalistinį konvencionalios socialinės reikšmės luobą. Kadangi šią konven- 
cionalią socialinę reikšmę Kristeva laiko struktūra, nulemiančia visą simboliš- 
kumo tvarką, t.y. visas žmogiškas socialines ir kultūrines institucijas, tai simbo- 
liškumo kalbos fragmentiškumas modernistinėje poezijoje jai atrodo esąs visuo- 
tinės socialinės revoliucijos paralelė ir pranašas. Taigi, anot Kristevos, egzistuo- 
ja specifinė rašymo praktika, kuri jau svaime yra „revoliucinė“, analogiška lyties 
bei politikos transformacijai, ir tai, kad ji egzistuoja, liudija esant įmanoma iš vi- 
daus pakeisti ortodoksinės visuomenės simboliškumo tvarką“. Tad galima teig- 
ti, jog Woolf atsisakymas vartoti savo esė vadinamą racionalistinę ar loginę ra- 
šymo formą be jokių fikcinių technikų rodo tokį patį atotrūkį nuo simbolišku- 
mo kalbos, kaip ir nuo technikų, kurias vartoja daugelyje savo romanų. 

Be to, Kristeva aiškina, kad daugelis moterų sugebės leisti vadinamoms pa- 
sąmonės „spazminėms jėgoms“ suardyti jų kalbą, nes turi stiprų ryšį su ikiedipi- 
niu motinos simboliu. Tačiau jeigu šios pasąmonės pulsacijos visiškai užvaldytų 
subjektą, jis galėtų būti nublokštas atgal į ikiedipinį, arba vaizduotės, chaosą, ir 
jam galėtų išsivystyti kai kurie psichikos negalavimai. Kitaip sakant, subjektas, 
kurio kalba leidžia šioms jėgoms suardyti simboliškumo tvarką, smarkiai rizi- 
kuoja tapti pamišėliu. Šiuo kontekstu periodiški Woolf psichikos negalios prie- 
puoliai gali būti siejami su jos tekstų strategijomis ir su jos feminizmu. Juk sim- 
boliškumo tvarka yra patriarchalinė tvarka, kurią valdo Tėvo įstatymas, ir kiek- 
vienas subjektas, kuris mėgina ją sužlugdyti, leidžia pasąmonės jėgoms prasi- 
brauti pro simboliškumo slopinimą, maištauja prieš šią tvarką. Woolf pati 
skaudžiai pajuto patriarchalinio psichiatrinio sluoksnio prievartą, ir Ponia De- 
lovei (Mrs.Dalloway) ne tik kandžiai pajuokia šią profesiją (jos atstovas seras 
Viljamas Bredšovas), bet ir nepaprastai įžvalgiai pavaizduoja protą, apimtą 
„vaizduotės“ chaoso, - tai Septimuso Smito paveikslas. Septimusą iš tikrųjų ga- 
lime laikyti neigiama paralele Klarisai Delovei, kuri pati nenuslysta į grėsmingą 
pamišimo bedugnę tik todėl, kad sugeba užgniaužti savo aistras ir troškimus, 
tapti šalta, bet puikia moterimi, kuria taip žavimasi patriarchalinėje visuomenė- 
je. Woolf parodo ir pasąmonės impulsų prasiveržimo keliamą pavojų, ir kainą, 
kurią moka moteris, jeigu sėkmingai išsaugo sveiką protą, šitaip išlaikydama 
šiokią tokią pusiausvyrą tarp vadinamo „moterų“ pamišimo sureikšminimo ir 
pernelyg skuboto simboliškumo tvarkos vertybių atsisakymo“. 

Akivaizdu, kad Juliai Kristevai asmenybės revoliucinį potencialą lemia ne 
biologinė lytis, o jo arba jos užimama subjekto pozicija. Jos pažiūros į feminis- 
tinę politiką atspindi šį biologizmo ir esencializmo atmetimą. Ji aiškina, jog į fe- 

ministinę kovą istoriškai ir politiškai reikia žiūrėti kaip į trijų lygmenų kovą, ku- 
rią schemiškai galima apibendrinti taip: 


1. Moterys reikalauja lygiai dalyvauti simboliškumo tvarkoje. Liberalusis fe- 
minizmas. Lygybė. 

2. Moterys atmeta vyriškąją simboliškumo tvarką dėl skirtumo. Radikalusis 
feminizmas. Moteriškumo išaukštinimas. 

3. (Tai pačios Kristevos pozicija.) Moterys neigia vyriškumo ir moteriškumo 
dichotomiją kaip metafizinę. 


Kaip tik trečiasis požiūris sugriovė vyriškumo ir moteriškumo opoziciją ir todėl 
neišvengiamai meta iššūkį pačiai tapatumo sąvokai. Kristeva rašo: 


Trečiuoju požiūriu, kuriam aš labai pritariu, - kurį aš įsivaizduoju? — pačią 
vyro/moters dichotomiją, kaip dviejų konkuruojančių esybių opoziciją, ga- 
lima priskirti metafizikai. Ką gali „tapatumas“, net ir „lyties tapatumas“, 
reikšti naujoje teorinėje bei mokslinėje erdvėje, kurioje metamas iššūkis pa- 
čiai tapatumo sąvokai? 

(„Women's time“, 33, 34) 


Reikėtų šiek tiek paaiškinti antrosios ir trečiosios pozicijų santykį. Jeigu ginant 
trečiąją poziciją visiškai atmetama antroji pakopa (o aš nemanau, kad taip yra), 
daroma apmaudi politinė klaida. Feministėms ir toliau tebėra politiškai svarbu 
ginti moteris kaip moteris, kad atsispirtume patriarchalinei priespaudai, kuri 
skrupulingai niekina moteris kaip moteris. Tačiau „nedekonstruota antrosios 
pakopos“ feminizmo forma, nesuvokusi metafizinės lyties tapatumo prigimties, 
rizikuoja virsti atvirkštine seksizmo forma. Taip įvyksta nekritiškai perimant tas 
pačias metafizines kategorijas, kurias sukūrė patriarchalizmas, kad išlaikytų mo- 
teris jų vietoje, nors ir mėginama suteikti šioms senosioms kategorijoms naujų 
feministinių vertybių. Kristevos „dekonstruoto“ feminizmo formos pripažini- 
mas palieka viską kaip buvus - mūsų politinės kovos pozicijos nesikeičia, - bet, 
kita vertus, radikaliai pakeičia patį šitos kovos prigimties supratimą. 

Aš manyčiau, čia Kristevos feminizmas pakartoja beveik prieš šešiasdešimt 
metų Virginios Woolf gintą požiūrį. Vertinant šiuo aspektu, Į švyturį (To the 
Lighbtbouse) atskleidžia destruktyvią metafizinio tikėjimo tvirtais ir nekintamais 
lyčių tapatumais prigimtį. Jiems atstovauja ponas ir ponia Ramsei, o Lily Bris- 
kou (menininkė) yra subjektas, kuris griauna šią opoziciją, jaučia jos pražūtingą 
įtaką ir mėgina, kiek leidžia vis dar griežta patriarchalinė tvarka, gyventi kaip 
savarankiška moteris, - nepaisydama luošinančių lyties tapatumo rėmų, į ku- 
riuos visuomenė mėgina ją įsprausti. Kaip tik šiuo kontekstu reikėtų nagrinėti ir 

svarbų Woolf androginijos konceptą. Tai nėra, pasak Showalter, bėgimas nuo 
fiksuotų lyties tapatumų, bet klaidinančios jų metafizinės prigimties pripažini- 
mas. Woolf ne bėga nuo šių sąvokų, kad jų bijo, o atmeta jas, nes supranta, kas 
jos yra. Ji suprato, jog tikrasis feministinės kovos tikslas ir privalo išardyti pra- 
žūtingas binarines vyriškumo ir moteriškumo opozicijas. 

Carolyna Heilburn puikioje knygoje Androginijos link (Ioward Androgy- 
ny), išleistoje 1973 m., panašiai apibrėžia androginiją, kurią supranta kaip „ne- 
suvaržytos ir todėl visiškai neapibrėžtos prigimties“ konceptą (xi). Vėliau nuta- 
rusi, kad būtina atskirti androginiją nuo feminizmo, netiesiogiai apibūdino Wo- 
olf kaip nefeministę, atskirdama, regis, rėmėsi tikėjimu, jog tik pirmosios dvi iš 
trijų Kristevos nurodytų kovos pakopų gali būti laikomos feministinėmis strate- 
gijomis. Ji pripažįsta, kad dabarties visuomenėje būtų sunku atskirti androgini- 
jos ir feminizmo šalininkus, „nes vyrai turi galią, o moterys politiškai silpnos“ 
(xvi-xvii), tačiau nedaro išvados, kad feministės galėtų išties trokšti androgini- 
jos. Priešingai negu Heilburn, drauge su Kristeva pabrėžčiau, kad teorija, reika- 
laujanti dekonstruoti lyties tapatybę, yra pati tikriausia feministinė teorija. Dėl 
Woolf klausimas greičiau būtų toks: ar labai pažangus feminizmo siekių supra- 
timas nekliudė jai užimti pažangios politinės pozicijos tų laikų feministinėje ko- 
voje? Remdamiesi jos Trimis ginėjomis (ir Savu kambariu), atsakytume tiktai 
neigiamai. Woolf Trijose ginėjose pasirodo puikiai suprantanti ir liberalaus, ir 
radikalaus feminizmo pavojų (Kristevos pirmoji ir antroji pozicijos), todėl argu- 
mentuoja už „trečiosios pakopos“ poziciją; tačiau nepaisydama savo siekių tvir- 
tai gina moterų teisę į finansinę nepriklausomybę, išsilavinimą, profesijos pasi- 
rinkimą - visus svarbiausius 1920-1930 m. feminisčių reikalavimus. 

Nacy Toppin Bazin supranta Woolf androginijos konceptą kaip vyriškumo 
ir moteriškumo vienybę - visai priešingai, negu vertinant jį kaip šios priešstatos 
dekonstrukciją. Bazin manymu, W'oolf vartojami vyriškumo ir moteriškumo 
konceptai išlaiko visą savo esminės reikšmės svorį. Ji aiškina, jog Lily Briskou 
romane Į švyturį turi būti laikoma nė kiek ne mažiau moteriška už ponią Ram- 
sei ir jog androginiškas romano sprendimas yra pusiausvyra tarp vyriško ir mo- 
teriško „tiesos supratimo“ (138). Herbertas Marderis savo Feminizme ir mene 
(Feminism and Art), priešingai - gina nuvalkiotą ir tradicinį požiūrį, kad pati 
ponia Ramsei laikytina androginijos idealu: „Ponia Ramsei - žmona, motina, 
šeimininkė - yra androginiška gyvenimo menininkė, kurianti visa savo esybe“ 
(128). Heilburn teisi atmesdama tokį aiškinimą ir sakydama: 


Tik apgraibomis užčiuopę kelią pro sentimentalumo ir nereikalingų biogra- 
finių duomenų ūkanas, atskleidžiame, kaip toli poniai Ramsei iki androgi- 

nijos ir išbaigtumo, kad ji tokia pat vienpusė ir neigianti gyvenimą, kaip ir 
jos vyras. 
(155) 


Daugybė kritikų, kurie kartu su Marderiu ponias Ramsei ir Delovei laiko Woolf 
moteriškumo idealais, šitaip išduoda savo rudimentinį seksizmą - lytys yra iš 
pamatų skirtingos, ir taip turi būti - arba prisirišimą prie to, ką Kristeva vadina 
„antrosios pakopos“ feminizmu: moterys skiriasi nuo vyrų ir atėjo laikas joms 
išaukštinti savo lytį. Mano manymu, abiem atvejais Woolf tekstai yra nesupras- 
ti. Kaip kad rašo Kate Millett: 


Virginia Woolf išaukštino dvi namų šeimininkes, ponias Delovei ir Ramsei, 
aprašė Rodos savižudišką nelaimę Bangose (The Waves), tačiau nepaaiškino 
jos priežasčių, ir argumentuotai, bet kažkaip nevykusiai - gal todėl, kad pa- 
ti buvo nejįsitikinusi, — atskleidė moters menininkės žlugimą Lily Briskou 
paveikslu. 

(139-140) 


Taigi Derrida ir Kristevos teorijų sintezė turėtų duoti visai neblogą pagrindą bū- 
simiems feministiniams Woolf skaitymams. Tačiau svarbu suprasti ir politinį 
Kristevos teiginių ribotumą. Jos požiūris į „subjekto politiką“ yra reikšmingas 
indėlis į revoliucinę teoriją, tačiau vidinė subjekto revoliucija yra tam tikra vė- 
lesnės socialinės revoliucijos įžanga ir labai apsunkina kokią nors materialistinę 
visuomenės analizę. Kristevos teorijų stiprybė yra kalbos, kaip materialinės ir 
socialinės struktūros, politikos akcentavimas, bet ji menkai arba visiškai neatsi- 
žvelgia į kitas prieštaringas ideologines ir materialines struktūras, kurios priva- 
lo būti visų radikalių socialinių pasikeitimų dalis. Šias ir kitas problemas aptar- 
sime skyriuje apie Kristevą (p. 132). Tačiau reikia pabrėžti, kad „spręsdami“ 
Kristevos problemas turime ne sparčiai grįžti prie Lukdcso, bet integruoti ir iš 
naujo įvertinti jos idėjas platesnėje feministinės ideologijos teorijoje. 

Marksistė feministė kritikė Michėle Barrett pabrėžė materialistinius Woolf 
politikos aspektus. Veikalo Virginia Woolf: moterys ir rašymas (Virginia Woolf: 
Women and Writing) įžangoje ji teigia: 


Virginia Woolf kritinėse esė pateikia neturinčią analogo moterų literatūros 
raidos apžvalgą, išsamią savo pirmtakių bei amžininkių kūrybos analizę, 
skirdama pakankamai dėmesio moterų sąmoningumą veikusioms materia- 
linėms sąlygoms. 

(36) 


Tačiau Barrett įvertina Woolf tiktai kaip eseistę ir kritikę - ji linksta manyti, jog 

fikcijoje Woolf estetinė teorija, ypač androginiškojo meno konceptas, „apskri- 
tai praranda sąlytį su materialistinėmis pažiūromis, skelbiamomis Savame kam- 
baryje (22). Kristevos požiūris į Woolf, kaip minėjau, nepripažintų šios binari- 
nės estetikos bei politikos opozicijos ir Woolf rašymo politiškumą įžvelgtų kaip 
tik jos tekstų praktikoje. Žinoma, ši praktika kur kas ryškesnė romanuose negu 
daugumoje esė. 

Dar viena kritikių feminisčių grupė, susitelkusi apie Jane Marcus, nuosek- 
liai gina radikalų Woolf tekstų aiškinimą, nesiremdama nei marksistine, nei 
poststruktūralistine teorija. Jane Marcus vadina Woolf „kovotoja partizane su 
Viktorijos laikų sijonu“ (I) ir laiko ją tiek socializmo, tiek ir feminizmo lydere. 
Vis dėlto Marcus straipsnis „Pamąstykime kaip mūsų motinos“ labai akivaiz- 
džiai rodo, kaip sunku įtikinamai pagrįsti tokią nuomonę. Straipsnio pradžioje 
ji tvirtina: 

Virginiai Woolf rašymas buvo revoliucinis aktas. Woolf susvetimėjimas pa- 

triarchalinei britų kultūrai ir jos kapitalistinėms bei imperialistinėms for- 

moms ir vertybėms buvo toks stiprus, kad ji rašė kupina baimės ir ryžto. Ši 
kovotoja partizanė su Viktorijos laikų sijonu drebėjo iš baimės kirsdama 
smūgius priešui. 
(I) 
Ar turėtume įžvelgti priežastinį ryšį tarp pirmojo ir kitų sakinių - kad rašymas 
Woolf buvo revoliucinis aktas, mes ji drebėjo iš baimės rašydama? O gal šią pa- 
straipą reikėtų suprasti kaip išplėstinę metaforą, kaip kiekvienos moters, rašan- 
čios patriarchalinėmis sąlygomis, baimės įvaizdį? Tokiu atveju nieko įdomaus 
apie savitą Woolf rašymą nesužinosime. Arba gal pirmasis sakinys yra teiginys, 
kurį kiti du turi pagrįsti? Jeigu taip, tai argumentas irgi nevykęs. Marcus čia 
problemiškai griebiasi biografinių duomenų savo tezei apie Woolf rašymo pri- 
gimtį paremti: skaitytoją mėginama įtikinti labiau apeliuojant į biografiją, o ne 
į tekstus. Bet negi tikrai svarbu, ar Woolf drebėdavo prie rašomojo stalo, ar ne? 
Juk svarbu tik tai, ką ji rašė? Tokiais pat emocionalistiniais argumentais Marcus 
vėl remiasi smulkiai nagrinėdama tariamas paraleles tarp Woolf ir vokiečių kri- 
tiko marksisto Walterio Benjamino („Ir Woolf, ir Benjaminas fašistinės tironijos 
akivaizdoje verčiau rinkosi savižudybę negu tremtį“ (7)). Bet juk Benjamino sa- 
vižudybę Ispanijos pasienyje, kai jis, Vokietijos žydas, bėgantis iš nacių okupuo- 
tos Prancūzijos, pabijojo pakliūti į gestapo nagus, ir Woolf savižudybę nuosavų 
namų sodelyje neokupuotoje Anglijoje reikėtų vertinti skirtingai, kad ir kokį po- 
litizuotą įsivaizduotume buvus jos privatų gyvenimą. Gretindama biografijas, 
Marcus siekia pavaizduoti Woolf kaip nepaprastą asmenybę ir šitaip vėl grįžti 

prie pasenusios istorinės biografinės kritikos, išėjusios iš mados 1930 m., atsi- 
radus Naujajai Amerikos kritikai. Labai ginčytina, ar gali radikalus feministinis 
vertinimas remtis nė kiek nepakeistais tradiciniais metodais. 


Taigi dabartinė anglų ir amerikiečių feministinė kritika linkusi skaityti Woolf 
pagal tradicines estetines kategorijas, daugiausia grindžiamas liberalia humanis- 
tine Lukacso estetika, su kuria sėkmingai polemizavo Brechtas. Anti-humanisti- 
nis aiškinimas, kuris, manyčiau, geriau atskleistų politinę Woolf estetikos pri- 
gimtį, dar neparašytas. Vienintelę studiją apie Woolf, pagrįstą tam tikrais teori- 
niais post-struktūralistinės minties laimėjimais, parašė vyras, Perry Meiselas, ir 
nors tai jokiu būdu nėra nei anti-feministinis, nei nefeministinis darbas, jis dau- 
giausia dėmesio skiria Walterio Paterio įtakai Woolf. Meiselas yra vienintelis 
man žinomas kritikas, pajutęs radikaliai dekonstruktyvų Woolf tekstų pobūdį: 


„Skirtumas“ yra svarbiausias tiek Woolf, tiek ir Paterio principas, todėl ne- 
gali būti jokių natūralių ar įgimtų savybių, netgi tarp lyčių, kadangi visi 
bruožai, visa kalba, netgi seksualumo kalba, kyla iš pačių skirtumų savai- 


me. 
(234) 


Be to, Meiselas įžvalgiai nurodo, kad šis skirtumo principas neleidžia išrinkti 
kurio nors vieno Woolf darbo, geriau atspindinčio „vulfiškąją“ esmę nei kiti, 
nes didžiulis Woolf tekstų įvairumas „trukdo manyti vieną Woolf karjeros aki- 
mirką buvus svarbesnę negu kitos“. Meiselas laiko klaida „ieškoti sąsajų tarp aš 
ir autorės, nes [Woolf] diskursas suardo ir išcentruoja juos abu, iškreipia tas ka- 
tegorijas, kuriomis mes remiamės“ (242). | 

Išnagrinėję feministinius Woolf vertinimus, prieiname paradoksalią išvadą: 
ją dar turi deramai suprasti ir įvertinti jos dukros feministės Anglijoje bei Ame- 
rikoje. Lig šiol jos atmesdavo Woolf kaip nepakankamą feministę arba garbin- 
davo ją atmesdamos jos fikciją. Daugiau ar mažiau ne savo noru vartodamos hu- 
manistinės estetikos, būdingos tradicinei vyrų akademinei hierachijai, kategori- 
jas, kritikės feministės gerokai susilpnino savo iššūkio šiai institucijai poveikį. 
Tad šios tradicijos vienintelis skirtumas tarp feministinės ir nefeministinės kri- 
tikos tėra formalios politinės kritiko pažiūros. Šitaip kritikė feministė ne savo 
noru atsiduria tokioje padėtyje, kad nepajėgia skaityti Virginios Woolf kaip pa- 
žangios, neabejotinai genialios rašytojos feministės. Feministinė kritika, tiek tei- 
singa, tiek pagarbi didžiajai savo motinai ir seseriai - toks turėtų būti mūsų tiks- 
las. 


Pirma dalis 

Septintą dešimtmetį, pirmą kartą po to, kai buvo iškovota moterų teisė balsuo- 
ti, Vakarų pasaulyje feminizmas vėl iškilo kaip svarbi politinė jėga. Daug mote- 
rų nūnai laiko Betty Friedan knygą Moteriškumo paslaptis (The Feminine Mys- 
tigue), išleistą 1963 m., pirmuoju ženklu, kad Amerikos moterų nepasitenkini- 
mas savo dalia turtingoje pokario visuomenėje vis stiprėjo. Pirmiausia iniciaty- 
vos burti specifines moterų, kaip feminisčių, organizacijas ėmėsi pilietinių teisių 
judėjimo aktyvistės, o vėliau ir moterys, įsitraukusios į protesto akcijas prieš ka- 
rą Vietname". Tad „naujosios“ feministės buvo politinės aktyvistės, nebijojusios 
užimti savo pozicijos ir kovoti už savo pažiūras. Feminizmo ir moterų kovos už 
pilietines teises bei taiką sąsaja nebuvo nei nauja, nei atsitiktinė. Daugelis XIX 
a. Amerikos feminisčių, tokių moterų, kaip Elizabeth Cady Stanton ir Susan B. 
Antony, pirmiausia aktyviai kovojo už vergijos panaikinimą. Tiek XIX a., tiek 
XX a. moterys, įsitraukusios į kampanijas prieš rasizmą, netrukus suprato, jog 
vertybės ir strategijos, padėjusios išlaikyti juodaodžius jų vietoje, atspindėjo tas 
vertybes ir strategijas, kurios buvo pasitelktos išlaikyti moteris, nuolankias vy- 
rams. Pilietinių teisių judėjimo moterys pagrįstai įsižeidė, kai tiek juodaodžiai, 
tiek baltaodžiai išlaisvintojai agresyviai atsisakė taikyti savo idealus engiamoms 
moterims. Tokios pastabos, kaip Stokely'o Carmichaelo: „SNCC* moterys gali 
dalyvauti tik horizontalioje padėtyje“ (1966), arba Eldridge'o Cleavero: „Mo- 
terys? Manyčiau, jos turėtų tenkintis katytės valdžia“ (1968)“, prisidėjo prie to, 
jog daugelis moterų atitolo nuo vyrų dominuojamų pilietinių teisių grupių. Ki- 
tuose pažangiuose politiniuose judėjimuose (antikariniuose judėjimuose, įvai- 
riose marksistinėse grupėse) moterys patirdavo tą patį neatitikimą tarp vyrų ak- 
tyvistų egalitarinių įsipareigojimų ir jų šiurkščiai seksistinės elgsenos su moteri- 
mis bendražygėmis. Septinto dešimtmečio pabaigoje moterys vis aktyviau ėmė 


* Juodaodžių išsilaisvinimo grupė „Juodosios panteros“. 

burtis į išsilaisvinimo grupes, kurios tiek papildė, tiek buvo alternatyvios kitoms 
politinės kovos formoms, į kurias jos buvo įsitraukusios. 

1970 m. „naujajame“ moterų judėjime jau buvo daug skirtingų politinės 
minties srovių. Robin Morgan aiškiai apibūdina Betty Friedan įkurtą Naciona- 
linę moterų organizaciją NOW (National Organization of Women), kaip vidu- 
riniosios klasės, liberalią ir reformistinę, pareikšdama, kad „vienintelė naujo fe- 
ministinio judėjimo viltis yra tam tikra, tik dabar po truputį iškylanti revoliuci- 
nio feminizmo politika“ (xxiii). Nors Morgan apibrėžimas „revoliucinis“ šiame 
pareiškime miglotas (ar jis reiškia antikapitalistinį, separatistinį, ar abu drau- 
ge?), aišku, kad visame moterų judėjimo spektre kaip konfliktiškos tendencijos 
jau buvo pradėjusios ryškėti dvi pagrindinės šiuolaikinio feminizmo kryptys. 
Veikale Seserystės galia: moterų išsilaisvinimo judėjimo raštų antologija (Sister- 
bood is Powerful: An Anthology of Writings from the Women's Liberation Mo- 
vement), sudarytame Robin Morgan ir išleistame 1970 m., bibliografija ir 
naudingi adresai apima 26 puslapius, ir tai pakankamai atspindi, jog 1970 m. 
moterų judėjimas, kaip dabar žinome, jau buvo įsitvirtinęs JAV. 

Koks tuomet buvo literatūros kritikos vaidmuo šiame judėjime? Tirštai pri- 
spausdinti Seserystės galios bibliografijos puslapiai pateikia tik penkias nuoro- 
das į darbus, visiškai arba iš dalies susijusius su literatūra: Virginios Woolf Savą 
kambarį (1927), Simone de Beauvoir Antrąją lytį (1949), Katharine M. Rogers 
Varginantį draugą (The Troublesome Helpmate, 1966), Mary Ellmann Mąstant 
apie moteris (Thinking About Women, 1968) ir Kate Millett Lyties politiką (Se- 
xual Politics, 1969). Tad šie darbai ir sudaro staigios anglų ir amerikiečių femi- 
nistinės kritikos raidos pagrindą. Knygoje Seserystės galia pateikiamas tik vienas 
straipsnis apie literatūrą (pirmas Kate Millett esė skyrius). 

Remiantis Robin Morgan atranka, ankstyvuoju naujojo moterų judėjimo 
laikotarpiu literatūros kritika vargu ar buvo lemiamas veiksnys. Feministė kriti- 
kė labai panašiai kaip ir bet koks kitas radikalus kritikas gali būti vertinama kaip 
kovos, labiausiai susijusios su socialiniais ir politiniais pokyčiais, produktas; jos 
ypatingu vaidmeniu čia tampa mėginimas išplėsti tokį bendro pobūdžio politi- 
nį veiksmą iki kultūros plotmės. Šis kultūros/politikos mūšis būtinai yra dviša- 
kis: jis privalo vykti, kad realizuotų savo siekius ir per institucinius pokyčius, ir 
per literatūros kritiką kaip tarpininkę. Dėl to svarbiausia daugelio feminisčių 
kritikių problema buvo suderinti politinį įsipareigojimą su tuo, kas sutartinai 
laikoma „gera“ literatūros kritika. Mat jeigu egzistuojančius to, kas vertinama 
kaip „gera“, kriterijus sukūrė baltaodžiai vyrai buržua, tai atrodytų, feministei 
lieka maža galimybių, kad jos darbas atitiktų tuos kriterijus, kuriuos ji ir mėgi- 
na nuginčyti bei sugriauti. Tuomet karjeros siekiančiai feministei kritikei telie- 

ka, ko gero, tik du keliai: arba pasistengti pakeisti šiuos kriterijus pačios akade- 
minės institucijos viduje, produkuojant protingą kritinį diskursą, kuris palaiky- 
tų feminizmą pernelyg nenuliūdindamas įtakingų akademinių sluoksnių, arba 
nurašyti akademinius vertinimo kriterijus kaip reakcingus ir neturinčius jokios 
reikšmės jos darbui. 

Ankstyvosiose feministinės kritikos stadijose kai kurios feministės, tokios 
kaip Lillian S. Robinson, sąmoningai pasirinko antrąjį kelią: 


Kai kurie žmonės mėgina paversti kritikę feministę dora moterimi tvirtin- 
dami, kad kiekvienas „solidus“ padalinys turi ją turėti. Nesu baisiai suinte- 
resuota, kad feministinė kritika taptų garbinga akademinės kritikos dalimi; 
kur kas labiau man rūpi tai, kad feministės kritikės tampa naudinga mote- 
rų judėjimo dalimi. 
(35) 
Tačiau tai nebuvo pats tipiškiausias atsakas į iškilusią dilemą. Kaip ir visos kitos 
literatūros kritikės, dauguma feminisčių kritikių devintame dešimtmetyje dirbo 
akademinėse įstaigose ir todėl neišvengė profesinės kovos dėl darbų, etatinių 
tarnybų ir paaukštinimo. Ši feministinės kritikos profesionalizacija nebūtinai yra 
neigiamas reiškinys, bet, kaip matysime vėliau, tikras arba menamas kritikos 
standartų ir politinio angažuotumo konfliktas įvairiais pavidalais atsikartoja fe- 
minisčių kritikių rašiniuose per visą aštuntą ir devintą dešimtmečius. Viena iš 
Kate Millett sėkmės priežasčių gali būti ta, kad ji, kaip nė viena kita feministė 
kritikė, įstengė nutiesti tiltą tarp institucinės ir neinstitucinės kritikos: Lyties po- 
litika turi, be abejonės, būti paklausiausia pasaulyje filosofijos daktaro diserta- 
cija. Ši knyga pelnė Millett akademinį laipsnį prestižiniame universitete ir turė- 
jo galingą politinį poveikį viso pasaulio skaitytojams tiek moterų judėjimo vidu- 
je, tiek už jo ribų. 


Kate Millett 


Lyties politika suskirstyta į tris dalis: „Lyties politika“, „Istorinis fonas“ ir „Li- 
teratūrinis atspindys“. Pirmoje dalyje Millett išdėsto tezę apie galios santykių 
tarp lyčių prigimtį, antroji apžvelgia feministinės kovos ir jos oponentų likimą 
XIX ir XX a,, o paskutinis skyrius skirtas parodyti, kaip lyties galios politika, 
jos aprašyta ankstesniuose skyriuose, pasireiškia D. H. Lawrence'o, Henry Mil- 
lerio, Normano Mailerio ir Jeano Genet darbuose. Ši knyga feministinį požiūrį 
į literatūrą įtvirtino kaip kritinę jėgą, kurios tenka paisyti. Savo poveikiu ji tapo 
visų vėlesnių anglų ir amerikiečių tradicijos feministinės kritikos darbų „moti- 

na“ ir pirmtakė, ir aštuntojo bei devintojo dešimtmečių feministės visuomet no- 
riai pripažindavo arba savo skolą, arba nepritarimą kelią pramynusiai Millett 
esė. Jos kritika stulbinamai kirtosi su Amerikos Naujosios kritikos, tuo metu vis 
dar dominavusios akademinėje literatūroje, ideologija. Drąsiai oponuodama 
Naujiesiems kritikams, Millett įrodinėjo, kad, norint deramai suprasti literatū- 
rą, privalu tyrinėti socialinį ir kultūrinį kontekstą, su šiuo jos požiūriu sutiko vi- 
sos vėlesnės feministės kritikės, nepaisant visais kitais atžvilgiais skirtingų inte- 
resų. 

Vis dėlto labiausiai stulbina Millett kritinių studijų drąsa, su kuria ji skaito 
„prieš plauką“ literatūros tekstą. Jos požiūris į Millerį ar Mailerį visiškai nepa- 
sižymi 1969 m. būdinga įprasta pagarba autoriaus autoritetui ir ketinimams. Jos 
analizė atvirai iškelia kitokias nei autoriaus pažiūras ir parodo, kaip būtent toks 
skaitytojos ir autoriaus/teksto konfliktas gali atskleisti pagrindines darbo prie- 
laidas. Millett, kaip literatūros kritikė, reikšminga tuo, kad ji atkakliai gynė 
skaitytojos teisę postuluoti savo pačios nuomonę, atmesdama pripažintą teksto 
ir skaitytojo hierarchiją. Kaip skaitytoja Kate Millett nei nuolanki, nei gerų ma- 
nierų: jos stilius nelyginant kietakakčio gatvės vaikio, pasirengusio mesti iššūkį 
autoriaus autoritetui ties kiekvienu kampu. Jos požiūris griauna įsigalėjusį skai- 
tytojos/kritikės, kaip pasyvios/moteriškos autoritarinio diskurso priėmėjos, 
įvaizdį ir todėl puikiai tinka feminizmo politiniams tikslams. 

Deja, pasak vėlesnių feminisčių kritikių, teigiami Millett studijos aspektai 
susipina su virtine ne tokių sėkmingų taktikų, kurios gerokai gadina Lyties po- 
litiką, kaip feministinę literatūros studiją. Noriai pripažindamos Millett svarbą, 
daugelis feminisčių su liūdesiu pastebi jos kraštutinį nenorą atiduoti bent šiokią 
tokią duoklę pirmtakėms. Jos pažiūras į patriarchalinę politiką akivaizdžiai 
smarkiai paveikė pionieriška Simone de Beauvoir Antrosios lyties analizė, bet 
Millett niekuomet nepripažino šio indėlio, pateikdama tik dvi nuorodas į Beau- 
voir esė. Nors Mary Ellmann knygoje Mąstant apie moteris plačiai aptariamas 
Normano Mailerio darbas dažnai cituojant tas pačias ištraukas, kurias Millett 
vėliau pasirenka savo knygai, pastaroji tik probėgom mini Ellmann „sąmojingą 
esė“ (329) ir nepripažįsta jokios tiesioginės įtakos. Katharine M. Rogers studija 
apie mizoginiją literatūroje paminėta bendroje išnašoje (45), bet, nors jos tezė 
apie vyrų mizoginijos kultūrines priežastis stulbinamai panaši į pačios Millett, ji 
nutylima. 

Šis stebėtinas rašytojos feministės nenoras deramai pripažinti savo pirmta- 
kes akivaizdus ir Millett požiūryje į moteris autores. Jau matėme, kad ji apeina 
Virginią Woolf, paminėdama ją tik vienoje trumpoje pastraipoje; iš tiesų Lyties 
politika nagrinėja tik rašytojus vyrus, vienintelė išimtis čia Charlotte Brontė. At- 

rodo, lyg Millett norėtų sąmoningai ar nesąmoningai nuslėpti ankstesnių anti- 
patriarchalinių darbų buvimą, net jeigu jos pirmtakės buvo moterys: ji, pavyz- 
džiui, plačiai aptaria Johną Stuartą Millį, bet ne Mary Wollstonecraft. Šį įspūdį 
dar sustiprina tai, kad ji pasirenka aiškinti prancūzų homoseksualo Jeano Genet 
tekstus, kaip atstovaujančius griaunamąjį giminės vaidmenų ir lyties politikos 
suvokimą, bet nė karto nepamini moterų rašytojų, tokių kaip Edith Wharton ar 
Doris Lessing. Atrodytų, lyg Millett, kad pagimdytų savo pačios tekstą, privalo 
bet kokia kaina atmesti visas įmanomas „motinų figūras“. 

Vis dėlto yra konkretesnių tokio paviršutiniško Millett elgesio su kitomis 
rašytojomis ir teoretikėmis priežasčių. Millett apibrėžia „politikos esmę“ kaip 
galią, siekdama įrodyti, jog „kad ir koks nebylus būtų jos dabartinis pavidalas, 
lyties dominavimas vis dėlto tebeegzistuoja kaip, ko gero, labiausiai į mūsų kul- 
tūrą įsismelkusi ideologija ir pateikia savo svarbiausius galios konceptus“ (25). 
Paprasčiausiai jos lyties politikos apibrėžimas yra toks: tai procesas, kai valdan- 
čioji lytis siekia išlaikyti ir išplėsti savo galią pavaldžiajai lyčiai. Visa jos knyga 
yra šio vienintelio teiginio plėtotė, kurios retorine struktūra siekiama parodyti 
šio proceso gajumą ir smelkimąsi į visą kultūrinį gyvenimą. Visos Millett temos 
ir pavyzdžiai parinkti pagal pajėgumą iliustruoti šią tezę. Kaip retorinis teiginys 
knyga nuostabiai vientisa, kietas smūgis į patriarchato saulės rezginį. Kiekviena 
detalė organiškai pavaldi politinei misijai, ir galima būtų tvirtinti, tai yra tikra- 
sis Millett nenoro pripažinti ryškias savo pirmtakes motyvas. Mat didelę savo 
knygos dalį paskyrusi nagrinėti moterų rašytojų ardomajai veiklai, netyčia pa- 
kirstų savo pačios tezę apie negailestingą, visa apimančią, monolitinę lyties ga- 
lios politikos prigimtį. Millett požiūris į lyties ideologiją negali kliautis akivaiz- 
džiu faktu, kad per visą istoriją nemažai išskirtinių moterų, suvokusių savo 
priespaudą ir garsiai pasipriešinusių vyro galiai, iš tikrųjų pajėgė atsispirti visam 
patriarchalinės ideologijos spaudimui. Tik toks ideologijos, kaip prieštaringos, 
kupinos spragų, paklydimų ir nesuderinamumų, konstruktas feminizmui leistų 
paaiškinti, kaip net nuožmiausias ideologinis spaudimas pats sau kasa duobę. 

Ribota Millett patriarchalinės priespaudos teorija taip pat paaiškina jos ne- 
norą pripažinti Katharine M. Rogers indėlio į seksizmo studijas literatūroje. Ty- 
rinėdama vyrų mizoginiją, Rogers išvardija skirtingas šio reiškinio kultūrines 
priežastis: 1) sekso atmetimas arba kaltė dėl jo; 2) reakcija į idealizavimą, su ku- 
riuo vyrai garbino moteris; 3) patriarchalinis jausmas, noras laikyti moteris vy- 
rų objektu. Ši pastaroji priežastis, teigia Rogers, yra „svarbiausia mizoginijos 
priežastis, nes plačiausiai ir tvirčiausiai įsigalėjusi visuomenėje“ (272). Pačios 
Millett tezė nepaprastai priartėja prie Rogers trečiosios pozicijos, ir būtų galima 
tikėtis, ji tai pripažins. Tačiau Millett nenurodo šios Rogers darbo dalies ir at- 

kakliai įrodinėja savo teoriją apie vieną vienintelę patriarchalinės priespaudos 
priežastį. Jos redukcionistinis požiūris atveda ją prie visų kultūros reiškinių aiš- 
kinimo grynai per galios politiką, kaip, pavyzdžiui, ji aprašo riteriškos meilės 
tradiciją: 


Privalu pripažinti, kad riteriška poza yra žaidimas, kurį šeimininkų grupė 
žaidžia užkeldama savo objektą ant pjedestalo... Kaip yra pastebėjęs socio- 
logas Hugo Beigelis, tiek riteriška, tiek romantinė meilė yra „dovana“, ku- 
rią vyras teikiasi duoti turėdamas visišką valdžią. Abiejų poveikis - Vakarų 
kultūros patriarchalinio pobūdžio užtušavimas, ir abidvi su savo bendra 
tendencija priskirti moterims neįmanomas dorybes baigėsi pastarųjų įkali- 
nimu uždaroje ir dažnai nuostabiai patrauklioje elgesio sferoje. 


(37) 


Retoriniai reikalavimai Millett tezes taipgi įstumia į kartais netikslius arba neiš- 
samius prieštaringų teorijų aprašymus. Didelį poveikį turėjęs jos froidinės ir po- 
froidinės teorijos pateikimas skirtas įrodyti, kad „Sigmundas Freudas, be jokių 
abejonių, yra stipriausia to laikotarpio individuali lyties politikos ideologijos 
kontrrevoliucinė jėga“ (178). Tačiau, kalbant apie Freudą, bet koks retorinis 
prieštaringumo redukavimas ypač žalingas, nes jo tekstai garsėja tuo, kad juos 
sunku susieti su viena vientisa pozicija — ne tik dėl jo pasąmonės teorijos, bet ir 
todėl, kad jis nuolat revizavo savo paties požiūrį. Šiurkšti Millett technika skir- 
ta atmesti kaip vien „nuolankaus sumišimo akimirkas“ (178) visus Freudo prisi- 
pažįstamus eksperimentavimus, o paskui pereiti prie to, kas jai atrodo negailes- 
tingas psichoanalizės teorijos sunaikinimas - sunaikinimas, kurį dabar galima 
parodyti buvus grindžiamą neteisingu pačios Millett aiškinimu ir klaidingu su- 
pratimu. Tulžingiausias jos puolimas prieš Freudą ir psichoanalizės teoriją, be 
jokių išlygų ar santūrumo, yra tvirtinimas, kad psichoanalizė yra biologinio 
esencializmo forma - t.y. tokia teorija, kuri redukuoja bet kokį elgesį į įgimtą 
lyties apibūdinimą: 


Dabar galima moksliškai sakyti, kad moterys — iš prigimties nuolankios, o 
vyrai - dominuojantys, jų lytis stipriau išreikšta ir todėl jie turi teisę lyties 
pagrindu engti moterį, kuri džiaugiasi savo priespauda ir jos nusipelno, nes 
pačia savo prigimtimi yra tuščia, kvaila ir vargu ar geresnė už barbarą, jei 
apskritai ji yra žmogus. Jei sykį šis fanatizmas įgijo moksliškumo antspau- 
dą, tai kontrrevoliucija gali tęstis be jokių trukdžių. 

(203) 


Atmesdama Freudą Millett daugiausia remiasi savo pasibjaurėjimu jo teorijomis 

apie penio pavydą, moters narcisizmą ir moters mazochizmą. Tačiau tokiam 
Freudo aiškinimui nūnai aršiai paprieštaravo kitos feministės. Juliet Mitchell ir 
Jacgueline Rose įtikinamai atskleidė, kad Freudas nelaiko lyties tapatumo įgim- 
ta, biologine esme ir kad Freudo psichoanalizė iš tikrųjų lyties tapatumą laiko 
nestabilia subjekto pozicija, kultūriškai ir socialiai konstruojama vaiko įėjimo į 
visuomenę procese. Millett penio pavydo ir moters narcisizmo bei mazochizmo 
interpretacijai kitos moterys taip pat nepritarė: Sarah Kofman ir Ulrike Prokop 
skirtingais kontekstais vertino Freudo požiūrį apie narcizišką moterį kaip mo- 
ters galios reprezentaciją, o Janine Chasseguet-Smirgel nenuginčijamai įrodė, 
kad moters penio pavydą reikia suprasti kaip mažos mergaitės poreikio įtvirtin- 
ti savo pačios tapatumą, atskirą nuo motinos, manifestaciją —- procesą, kuris 
Chasseguet-Smirgel atrodo lemiamas vėlesnei moters kūrybiškumo raidai. 

Kitas įdomus Millett Freudo analizės aspektas yra tas, kad ji įspūdingai nu- 
tyli visas nuorodas į tikriausiai svarbiausią Freudo įžvalgą: nesąmoningo troški- 
mo poveikį sąmoningam veiksmui. Cora Kaplan įtikinamai įrodė, kad Millett 
lyties ideologijos teorija yra klaidingų įsitikinimų rinkinys, kurį vyrai, sąmonin- 
gai vieningai susitarę, nukreipė prieš moterį, ignoruodami, kad ne kiekviena mi- 
zoginija yra sąmoninga ir kad net moterys gali nesąmoningai perimti seksistines 
nuostatas ir troškimus. Aptardama Lyties politiką Kaplan pabrėžia šio požiūrio 
padarinius pačiai Millett pasirenkant aptariamus autorius: 


Tokiems giminės renegatams, kaip Millis ir Engelsas, leidžiama būti prieš- 
taringiems, bet pats feminizmas privalo būti pozityvistinis, visiškai sąmo- 
ningas, moraliai ir politiškai teisingas. Jis turi žinoti, ko nori, o kadangi tai, 
ko daugelis moterų norėjo, buvo kupina prieštaravimų ir painiavos, dar su- 
mišusių su tuo, ko iš jų arba joms norėjo patriarchatas, Millett neleidžia 
joms pernelyg rodyti savo „silpnumo“. 

(10) 


Pirmoje aštuntojo dešimtmečio pusėje, bent jau iki 1974 m., kai buvo išleista Ju- 
liet Mitchell Psichoanalizė ir feminizmas (Psychboanalysis and Feminism), Angli- 
jos ir Amerikos feministės iš esmės neprieštaravo griežtai neigiamam Millett po- 
žiūriui į psichoanalizę. Dar 1976 m. Patricia Meyer Spacks (35) gyrė Lyties po- 
litikos požiūrį į psichoanalizę, kaip vieną stipriųjų knygos pusių. Nors, kaip 
matėme, nūnai yra įvairių ir labai išplėtotų feministinių Freudo teorijos aiškini- 
mų bei taikymų, Millett pateiktas psichoanalizės demaskavimas vis dar sulaukia 
plataus feminisčių pritarimo tiek moterų judėjimo viduje, tiek už jo ribų. Toks 
jos požiūris šiuo klausimu tebėra palaikomas, matyt, todėl, kad jos teorija apie 
lyties priespaudą, kaip sąmoningą, monolitinį sąmokslą prieš moteris, veda prie 

viliojamai optimistiško požiūrio, kad galima visiškai išsilaisvinti. Pasak Millett, 
moteris yra engiama būtybė, nesugebanti nesąmoningai pasipriešinti; jai terei- 
kia perprasti klaidingą valdančių vyrų patriarchalinę ideologiją, kad ją nusimes- 
tų ir būtų laisva. Jeigu vis dėlto sutiksime su Freudu, kad visi žmonės - net mo- 
terys - gali perimti savo engėjų normas ir skausmingai susitapatinti su savo per- 
sekiotojais, išsilaisvinimas nebegalės būti suprantamas kaip vien tiktai logiškas 
racionalaus klaidingų įsitikinimų, kuriais grindžiamas patriarchalinis valdymas, 
demaskavimo padarinys. 

Millett literatūros kritiką gadina tas pats griežtas retorinis redukcionizmas, 
kuris kenkia ir jos bendresnei kultūrinių teorijų kritikai. Pavyzdžiui, kaip ji aiš- 
kina Charlotte Brontė romaną Vijetė (Villette). Patricia Spacks yra nurodžiusi 
kai kuriuos rimtus ir tiesiog klaidingus aiškinimus: Millett tvirtina, kad „Liusi 
netekės už Polio net tironui suminkštėjus“ (146), nors Brontės Liusi priima Po- 
lio Emanuelio siūlymą tekėti už jo ateityje; ji taipgi komentuoja, kad „nors sar- 
gas tapo malonus, vis tiek reikia jį atstumti; Polis, atstumtas mylimosios, nu- 
skęsta“ (146), o Brontė iš tikrųjų palieka galimos Polio mirties klausimą neapib- 
rėžtai atvirą, kad skaitytoja pati galėtų padaryti išvadą. Vis dėlto būtų galima su- 
tikti su Spacks, kad nors Millett aiškinimams trūksta stiliaus ir tikslumo, tačiau 
aistros ir kovingumo nestinga. Iškalbingų, piktų Millett kaltinimų jėga tikrai su- 
teikia svarų autoritetą jos pateiktų pavyzdžių iš šiuolaikinės literatūros apie vy- 
rų seksualinę prievartą prieš moteris apžvalgai: negali būti jokios abejonės, kad 
rašytojai, kuriuos ji puola (pirmiausia Henry'is Milleris is Normanas Maileris), 
iš tiesų demonstruoja atstumiantį susidomėjimą vyrų vykdomu moters seksua- 
lumo pažeminimu. Bet kritiniai Millett aiškinimai, kaip ir jos kultūrinė analizė, 
paremti monolitine lyties ideologijos koncepcija, kuri paverčia ją nejautria 
nagrinėjamų darbų niuansams, prieštaravimams ir dviprasmybėms. Pasirodo, 
Millett viskas yra dichotomija arba opozicija, visiškai juoda arba nepriekaištin- 
gai balta. Nors ji pripažįsta, kad Vijetėje Liusi Snou yra įkliuvusi į savo laiko ly- 
ties ir kultūrinius prieštaravimus, vis tiek koneveikia Brontč už „vingrias fikcijų 
priemones, už nuolatinį flirtą su sentimentalumo pelke, kai nuolat kyla įtarimas, 
kad ji paskęs“ (146). Kaip grynai įprastą priemonę ji atmeta į iš esmės realistinę 
Vijetę prasiveržiantį romantinį („sentimentalų“) diskursą, o vėlesnės feministės 
kritikės, ypač Mary Jacobus („Palaidotas laiškas“/,, The buried letter“), yra pa- 
rodžiusios, kad būtent dėl šio proveržio sukeltų lūžių ir trūkinėjimų galime už- 
čiuopti gilesnes romano užuominas į seksualumą ir moteriškumą. 

Kaip literatūros kritikė Millett labai mažai kreipia arba visai nekreipia dė- 
mesio į formalias literatūrinio teksto struktūras: ji analizuoja grynai turinį. Ji 
taip pat neproblemiškai imasi autoriaus, pasakotojo ir veikėjo tapatumo, kai jai 

tai tinka, ir tokių tvirtinimų, kaip: „Polis Morelis, žinoma, yra pats Lawren- 
ce'as“ (246), - apstu. Lyties politikos svarbiausia literatūrinė dalis, pavadinta 
„Literatūros atspindys“, atrodytų, leidžia manyti, kad galima mechaniška, supa- 
prastinta teorija apie literatūros santykį su tomis socialinėmis bei kultūrinėmis 
jėgomis, kurias ji prieš tai aptarė. Tačiau iš tikrųjų Millett nepasiseka tiksliai pa- 
rodyti, kieno atspindys yra literatūra arba kaip būtent ji atspindi. Pavadinimas 
laiko mus tarp žemės ir dangaus, postuluodamas literatūros santykį su kažkokia 
kita sritimi, santykį, kuris nėra aiškiai konstatuotas nei smulkiai ištirtas. 

Taigi Lyties politika vargu ar galėtų būti laikytina modeliu vėlesnėms kri- 
tikių feminisčių kartoms. Iš tikrųjų ribotas yra net Millett radikalus hierarchi- 
nių aiškinimo modelių, postuluojančių autorių kaip dievišką autoritetą, kuriam 
skaitytoja/kritikė turėtų nuolankiai paklusti, puolimas. Ji gali pateikti šį žavėji- 
mosi vertą ikonoklastinį skaitymo būdą tik todėl, kad savo studijoje vertina 
tekstus, kurie jai pagrįstai atrodo didžiai nemalonūs: tokius, kuriuos parašė au- 
toriai vyrai, įsitikinę ir besipuikuojantys vyro lyties pranašumu. Aštuntojo ir de- 
vintojo dešimtmečių feministinė kritika, priešingai - sutelkė dėmesį daugiausia 
į moterų tekstus. Kadangi Millett vengia bet kokių feministinių arba moterų 
autorių tekstų (išskyrus Vijetę), jai neiškyla problema, kaip skaityti moterų teks- 
tus. Ar juos galima aiškinti ta pačia nuostabiai antiautoritarine maniera? O gal 
moterys, skaitančios moterų tekstus, turėtų laikytis senojo, pagarbiai subordina- 
cinio požiūrio į autorę? Kate Millett kritika, iš tikrųjų susitelkusi ties pasibjau- 
rėtinu vyru, negali būti mums jokia vadovė šiuose reikaluose. 


Mary Ellmann 


Mary Ellmann Mąstant apie moteris (1968) buvo išleista anksčiau nei Kate Mil- 
lett Lyties politika. Pasirinkau aptarti ją po Millett esė iš dalies todėl, kad puiki 
Ellmann knyga apskritai niekuomet nebuvo tokia įtakinga feministėms, kaip 
Millett. Kad Ellmann esė nėra tokia patraukli, galimas dalykas, labiausiai pri- 
klauso nuo to, jog Mąstant apie moteris neatsieja politinių ir istorinių patriar- 
chalizmo aspektų nuo literatūros analizės. Tai požiūris, kurį pati Ellmann patei- 
kia savo pratarmėje: „Labiausiai motėryse mane domina žodžiai“ (xv), kuriuo 
jos knyga tiesiogiai patraukia literatūra besidominčias feministes, nors pakanka- 
mai aišku, kad ji parašyta labiau plačiajam, nei specializuotam akademiniam 
skaitytojui. Millett tekstas knibžda išnašų ir bibliografijų, o palyginti negausios 
Ellmann nuorodos daugiausia sardoniškos arba satyrinės, ir ji nepateikia akade- 
miškesnėms savo skaitytojoms patyrinėti jokios bibliografijos. Kaip ir Millett 
esė, pagrindinis Ellmann knygos įkvėpimo šaltinis yra tai, kas neretai vadinama 

„Moterų įvaizdžių“ kritika, moters stereotipų paieškos rašytojų vyrų darbuose 
ir tose kritikos kategorijose, kurias apžvalgininkai vyrai pasitelkia komentuoda- 
mi moterų darbus. Šio tipo kritika bus aptarta smulkiau kitame skyriuje. 

Pagrindinė knygos Mąstant apie moteris tezė yra ta, kad visų lygių Vakarų 
kultūra persmelkta reiškinio, kurį Ellmann vadina „mąstymu lyčių analogija“. 
Pasak Ellmann, geriausia tai gali būti apibūdinama kaip bendra tendencija „su- 
prasti visus reiškinius, kad ir kokius permainingus, pagal mūsų įgimtus ir pa- 
prasčiausius lyčių skirtumus; ir... suklasifikuoti bemaž visą patirtį pasitelkiant 
lyčių analogiją“ (6). Šis intelektinis įprotis giliai veikia mūsų pasaulio suvokimą: 
„Paprastai išoriniam pasauliui primetama ne vien tik lyties kalba, bet ir lyties 
nuomonės. Visos formos priskiriamos vyro ir moters temperamento konceptui“ 
(8). Ellmann esė tikslas yra atskleisti šią beprasmišką ir nelogišką tokio mąsty- 
mo lyčių kategorijomis prigimtį. Todėl ji pasiryžusi pateikti pavyzdį visuome- 
nės, kurioje mąstymas lyčių analogija galėtų būti pateisinamas, o paskui prieši- 
namas mūsų situacijai: 


Vyrai stipresni nei moterys, o reprodukcinis moterų vaidmuo trunka ilgiau 
ir yra sunkesnis nei vyrų. Visiškai praktiška (nors netobula) visuomenė bū- 
tų tokia, kurioje šie faktai būtų tiek svarbūs, jog visi vyrai ir moterys būtų 
atsidėję jų demonstravimui - t.y. jėgos naudojimui ir nėštumų užbaigimui. 
Abi lytys gyventų be pertraukų, leidžiančių atpažinti savo pačių monotoniš- 
kumą arba dažniau apibūdinti komplikuotą žavesį, kurį slepia jų pojūčiai... 


Tačiau atokvėpis pirmiausia skatina proto veiklą, ir pabėgę nuo lyčių vaid- 
menų būtinumo tik labiau atsiduodame lyčių analogijų pašaukimui. Abiejų 
proporcijos atrodo ypač groteskiškos nūnai, kai patys vaidmenys tapo be- 
precedentiškai netikslingi. Tai keista, tarytum būtume susidūrę su aplinky- 
bėmis, kurios paverčia lyties fiziologiją bemaž nereikalinga ir todėl komiš- 
ka, kai nuoširdžiai trokštama ją eksponuoti. 


(2-3) 


Šiuolaikiniame pasaulyje moterų gebėjimas reprodukuoti socialiai beveik atgy- 
veno, o vyrų fizinė jėga neapmokama. Todėl nebeturėtume jausti poreikio mąs- 
tyti tokiais lyčių stereotipais, kaip „vyras = stiprus ir aktyvus“, o „moteris = sil- 
pna ir pasyvi“. Bet, kaip Mąstant apie moteris gausiai liudijama, šios ir panašios 
lyties kategorijos turi įtakos visiems žmogaus gyvenimo aspektams, neišskiriant 
nė vadinamos intelektinės veiklos, kurioje, kaip nurodo Ellmann, vaisingumo, 
gestacijos, nėštumo ir gimimo metaforos yra svarbiausios. 

Ellmann antras skyrius „Falinė kritika“ nagrinėja lyčių analogiją literatūros 
kritikoje. Šio reiškinio analizė aiškėja iš tokios ištraukos: 

Sakytumei su atvirkštine ištikimybe vyrų diskusija apie moterų knygas tik- 
sliai ateina ten, kur jiems labiausiai rūpi - prie moteriškumo fakto. Mote- 
rų knygos traktuojamos tarytumei pačios būtų moterys, ir kritika geriau- 
siu atveju griebiasi intelektinio biustų ir klubų matavimo. 


(29) 


Vienas iš komiškiausių Ellmann „falinės kritikos“ pavyzdžių yra vyro recenzen- 
to požiūrio į Francoise Sagan parodija; trumpumo dėlei pirmiau cituoju vyro re- 
cenziją, o paskui iškart atsakomąjį Ellmann žingsnį: 


Vargšė senoji Francoise Sagan. Tiesiog dar viena iš mados išėjusi atgyvena, 
apeinama galvotrūkčiais vaikantis naujausios literatūrinės mados ir jaunys- 
tės. Paviršutiniškai žvelgiant jos karjera Amerikoje primena gyvenimo cik- 
14 tų viduramžių gražuolių, kurios pražydo keturiolikos, buvo nuskintos 
penkiolikos, nuvyto trisdešimties ir suseno keturiasdešimties. 


Iš naujo populiaraus prancūzų romanisto Francois Sagano romano recenzijos: 


Vargšas senasis Francois Saganas. ...Paviršutiniškai žvelgiant jo karjera 
Amerikoje primena gyvenimo ciklą tų viduramžių trubadūrų, kurie mastur- 
bavosi keturiolikos, kergėsi penkiolikos, tapo impotentais trisdešimties ir 
prostatos ligoniais keturiasdešimties. 


(30) 


Tad didžiausioje atskiroje savo knygos dalyje Ellmann apibendrina vienuolika 
pagrindinių moteriškumo stereotipų, kaip juos pateikia vyrai rašytojai ir kriti- 
kai: beformiškumas, pasyvumas, nestabilumas, uždarumas, pietizmas, materia- 
lumas, dvasingumas, iracionalumas, nuolankumas ir galiausiai „dvi nepataiso- 
mos figūros“ — Ragana ir Furija. Ketvirtas skyrius „Atspalvio skirtumai“ nagri- 
nėja tvirtinimą, kad „vyro kūnas suteikia pasitikėjimo tvirtinimais, o moters — 
atima jį“ (148). Ellmann požiūriu, vyrai tradiciškai renkasi rašyti tvirtinamu, au- 
toritariniu būdu, o moterys - apsiriboja jausmų kalba. Tačiau nuo septintojo de- 
šimtmečio modernioji literatūra dažniausiai siekė atsispirti arba atmesti autori- 
tarinius rašymo būdus, ir tai sukūrė sąlygas naujo pobūdžio moterų rašymui: 


Norėčiau apibrėžti būdą, kuriuo nūnai įmanoma moterims rašyti gerai. Ogi 
visai paprastai - jau anksčiau neturėjusioms fizinio ar intelektinio autorite- 
to, joms nėra priežasčių priešintis literatūrai, susipykusiai su autoritetu. 

" (166) 


Kadangi Ellmann iš moderniųjų moterų rašytojų labiausiai mėgsta Dorothy Ri- 
chardson, Ivy Compton-Burnett ir Nathalie Sarraute (bet, gana keista, ne Virgi- 

nią Woolf), galime suprasti, kur ją nuveda antipatija autoritetui, taip pat ir tra- 
diciniam realizmui. 

Ellmann požiūrį į autoritetą, kurį sąmoningai arba nesąmoningai mieliau 
priskiriame vyrų, o ne moterų balsams, gražiai pailiustravo danų kritikė femi- 
nistė Pil Dahlerup straipsnyje, pavadintame „Nesąmoningos recenzento nuosta- 
tos“, išspausdintame Švedijoje 1972 m. Jame Dahlerup aptaria vieno vyro re- 
cenzento atsiliepimą apie danų poetės Cecil Beodtker poeziją. Kadangi Cecil da- 
nų kalba yra vardas, nenurodantis giminės, kritikas, apžvelgdamas pirmąjį jos 
eilėraščių rinkinį (1955), automatiškai nutarė, kad kalba apie poetą. Ši ryški re- 
cenzija knibždėte knibžda veikiamosios rūšies veiksmažodžių, o būdvardžių jo- 
je palyginti maža, nors tie, kurie pasitaiko, itin teigiami: „džiaugsmingas“, „en- 
tuziastingas“, „sodrus“ ir taip toliau. Po metų tas pats kritikas recenzavo antrą- 
jį Cecil Bodtker eilėraščių rinkinį. Dabar jis jau žinojo, kad ji moteris, ir, nors 
tebebuvo šiltai sujaudintas jos poezijos, pagyrimo žodynas labai įdomiai pasikei- 
tė: dabar Cecil Bodtker poezija ne daugiau kaip „maloni“, pasitaiko tris kartus 
daugiau būdvardžių, ir jų ne tik pobūdis pasikeitęs („gražus“, „sveikas“, „žemiš- 
kas“), bet rodo ir nerimą keliantį polinkį prisidurti švelninančius žodelyčius 
(„tarytum“, „tam tikras“, „galbūt“ —- nė vieno jų nepasitaikė pirmojoje recenzi- 
joje). Negana to, tokie būdvardžiai, kaip „mažas“ ar „nežymus“, staiga tampa 
svarbiausi kritiko diskurse, nors tik vieną kartą pasitaikė vertinant „vyrą“. Pa- 
sak Dahlerup: „galima pamanyti, kad vyras poetas negali parašyti nė vieno „ma- 
žo“ eilėraštuko“. Jos išvada tokia, kad kritiko nuostata nesąmoningai atsklei- 
džia, jog, kaip mano Mary Ellmann, recenzentai vyrai tiesiog negali suteikti to 
paties lygmens autoriteto balsui, kurį jie žino esant moters. Net kai parašo gerą 
recenziją moteriai, automatiškai parenka būdvardžius ir frazes, kurie leidžia pa- 
versti moters poeziją žavinga ir saldžia (kokios moterys turėtų būti), o ne rimta 
ir reikšminga (kokie, manoma, yra vyrai). 

Paskutinis Ellmann skyrius, pavadintas „Atsakymai“, nagrinėja įvairias stra- 
tegijas, kurias rašytojos pasitelkia kovai su patriarchaliniu puolimu, jos aprašy- 
tu pirmuose keturiuose skyriuose. Ji parodo, kaip rašytojos išmoko saviems ar- 
domiesiems tikslams panaudoti vyrų sukurtus jų ir jų rašymo stereotipus. Jane 
Austen, pavyzdžiui, pakerta autoritarinį rašytojo balsą savo sąmoju ir ironija — 
arba, kaip sako Ellmann: „Mes manome, kad autoritetas ir atsakomybė yra ne- 
suderinami su pasilinksminimu“ (209). Tačiau Ellmann pagiriamasis žodis Jane 
Austen prozai labai tinka jos pačios rašymo būdui. Mąstant apie moteris yra iro- 
nijos šedevras, o tas sąmojis, kurį Ellmann demonstruoja visoje savo knygoje 
(nors mažiau skyriuje „Atsakymai“) yra, kaip pamatysime, svarbi jos argumen- 
tacijos dalis. Sardoniškas Ellmann humoras reikšmingai prisidėjo prie to, kad 

kritika šiltai sutiko jos knygą, bet, ir tai gana ironiška, kai kurios kritikės nesu- 
gebėjo atsispirti pagundai išdėstyti savo pagyrimus būtent tais pačiais stereoti- 
piniais terminais, kuriuos Ellmann pasmerkė. Pavyzdžiui, toks karštų liaupsių 
pavyzdys išspausdintas ant „Harvest“ išleisto Mąstant apie moteris viršelio: „Ly- 
čių paikumas, kuris iškraipo mūsų mąstymą apie moteris, dar niekad nebuvo 
taip gerai atskleistas. Bet geriausi ir karščiausi pagyrimai išlieka: Mary Ellmann 
parašė smagią feministinę knygą“. Kitais žodžiais: visi žinome, kad feministės — 
baisios puritonės, tad juo labiau yra priežasčių girti Ellmann, kaip taisyklės išim- 
tį. Arba kaip sako pati Ellmann, aptardama, kaip lyčių analogija tampa užkratu 
liaupsinant darbą, kuris užsitarnauja pripažinimą kaip „belytis“: 


Šiuo atveju susižavėjimas pasireiškia aiškinant, kokiais būdais darbui pavy- 
ko išvengti to, kas kritikui paprastai nepatinka moters darbe. Jis neteko vil- 
ties kada nors išvysti moters sukaltą inkilą; dabar šta: inkilas, sukaltas mo- 
ters. Malonumas toks, jog galima net pripažinti vyro pavydą išnagrinėtam 


darbui: juk tai dar ir ypač tvirtas inkilas! 
(31) 


Tačiau kaip Ellmann gausiai vartojama ironija paveikia jos pačios argumentus? 
Patricia Meyer Spacks jaučia, kad Ellmann rašo „aiškiai moteriai priklausančiu 
balsu“ (23) ir kad specifinį jos diskurso moteriškumą sudaro „ypač moteriška 
sąmojo rūšis ir paskirtis“ (24). Spacks tęsia: 


Jai apibūdinti peršasi nauja kategorija: ne pasyvus beformiškumas ar be- 
tikslis nestabilumas, bet moteriškas sumanus išsisukinėjimas. Pulti sumanęs 
oponentas atrastų ją ne ten, kur ji buvo, kai jis nusitaikė. Ji įkūnija moterį, 
nepagaunamą kaip gyvsidabris, visados nuostabiai padrikai judančią. 

(24) 


Čia Spacks vengia ironijos koncepto galbūt dėl to, kad ji niekuomet nebuvo ver- 
tinama kaip ypač moteriškas metodas. Vietoj to ji sutelkia dėmesį į kaltinimą 
„Išsisukinėjimu“ ir mėgina išrasti naują moteriškumo stereotipą, kuris atitiktų 
Ellmann rašymą. Bet šitaip tikrai pražiūrima jos stiliaus esmė. Pasistengsiu įro- 
dyti, kad pirmiausia būtent satyrinėmis priemonėmis Ellmann įstengia parody- 
ti, kad patys vyriškumo ir moteriškumo konceptai yra socialiniai konstruktai, 
nenurodantys jokios realios esmės pasaulyje, ir antra, kad moteriškumo stereo- 
tipai, kuriuos ji aprašo, nuolat dekonstruoja patys save. Šią mintį galima patvir- 
tinti nuodugniau panagrinėjus, kaip ji pateikia „Motinos“ stereotipą: 


Motina ypač tinkamas sprogstamosios tendencijos pavyzdys: kiekvienas ste- 
reotipas turi ribas; išpūstas iki jų, stereotipas sprogsta. Jo griuvėsiai įgauna 

dvi formas: (1) visiško suvulgarinimo ir (2) pranašumo persitvarkant dabar 

iš fragmentų aplink naują nepranašumo centrą. Įgavę šią antrąją formą tie 

patys elementai, kurie sudarė ankstesnį idealą, dabar tampa anatema. 
(131) 


Tai taip pat viena iš tikrai nedaugelio ištraukų, kurioje Ellmann aiškiai apiben- 
drina teoriją, slypinčią po retorine jos knygos strategija. Dažniausiai ji tenkina- 
si praktiniais pavyzdžiais parodydama, kad stereotipas drauge yra ir idealas, ir 
siaubas, inkliuzyvus taip pat kaip ir ekskliuzyvus, tarkim ten, kur ji pirmiau pa- 
rodo, kaip „Motinos“ stereotipas iš garbinamo stabo pavirsta kastruojančia ir 
agresyvia kale, o tada tęsia: 


Bet mūsų nepasitikėjimas motinyste yra nekaltas užsiėmimas, palyginti su 
mūsų panieka toms, kurios joje nedalyvauja. Nieko nėra patikimesnio už 
susierzinimą, kurį kelia visos nuorodos į užtrukusią mergystę: už mūsų ir, 
be abejo, priešais mus plyti beribiai netekėjusių damų, senų panų, griežtų 
pedančių, sudžiūvusių senmergių, etc., etc., įžeidinėjimo plotai. 

(136) 


Čia įvardžių „mūsų“ ir „mus“ daugiskaitos vartojimas patogiai perša mintį, kad 
pasakotoja daro ne ką kita, kaip duria pirštu į kažką, kuo „mes visos“ užsiėmu- 
sios, nors pirmojo sakinio su jo galingu paradoksu užuomina yra ta, kad „mes“ 
turime būti arba beprotės, arba kvailės, kad užsiimtume tokia nelogiška veikla. 
Čia atskleistos naratyvo priemonės skirtos priversti skaitytoją („mes“) atmesti 
aprašytą kvailumą ir tuo pat metu sušvelninti smūgį raminamai vartojamais 
„mus“ ir „mūsų“. Jei pasakotoja ir save įtraukia į šios ydingos veiklos pavyzdį, 
„mes“ bent jau neturime jaustis vienos su savo kvailumu. Bet tai ne vienintelis 
Ellmann pirmojo asmens daugiskaitos taktinio vartojimo šioje vietoje poveikis. 
Dėl jo skaitytojui tampa neįmanoma atmesti pirmojo sakinio paradokso užuo- 
minų: kadangi pasakotoja nenukelia savęs į kitokį nei mūsų lygmenį, bet, prie- 
šingai — yra tarp mūsų, „mes“ netenkame patogaus išorinio agresijos taikinio. 
Šiuose sakiniuose paprasčiausiai nėra nė vieno tokio atvejo, kurį galėtume pasi- 
rinkti puolimui iš vyro nekenčiančios, kastruojančios kalės pozicijų, jei esame į 
tai linkusios. Taip priekabus skaitytojos įtarumas, kad pagaliau pasakotojas (pa- 
sakotoja) gal ir apsimeta, nevisiškai laiko save viena „mūsų“, nebūtinai randa 
taikinį, ir taip jos arba jo auganti agresija išsklaidoma tuo pačiu veiksmu, kuriuo 
ir pakurstoma. 

Ši naratyvinė technika negali, mano manymu, būti vertinama kaip „mote- 
riškas išsisukinėjimas“, nes yra integrali dalis bendro retorinio sumanymo, ku- 
ris siekia dekonstruoti mūsų lyties kategorijas tiksliai tuo pačiu būdu, kaip kad 

skatinama ir drauge skaidoma skaitytojo agresija. Ellmann ironijos padarinys — 
dviejų skirtingų patriarchalinės ideologijos aspektų demaskavimas. Pirmojoje, 
anksčiau cituotoje ištraukoje ji abstrakčiai teigia, kad bet koks stereotipas yra sa- 
videstruktyvus, lengvai transformuojamas į savo paties nestabilią priešingybę, ir 
tokiu būdu parodo, kad tokie stereotipai egzistuoja tik kaip verbaliniai kon- 
struktai, tarnaujantys valdančiai patriarchalinei ideologijai. Bet, kitaip nei Mil- 
lett, Ellmann nė vieną akimirką netampa prasimanymo, jog ši valdanti ideolo- 
gija sudaro nuoseklią ir vieningą visumą, auka. Priešingai - abi ištraukos gausiai 
iliustruoja sau prieštaraujančius raizginius, kurie atsiranda tuojau pat, kai tik 
vienas šios ideologijos aspektas supriešinamas su kitu. 

Mąstant apie moteris apstu šio dekonstruojančio, išcentruojančio stiliaus 
pavyzdžių. Ellmann mėgstamiausias metodas - sugretinti prieštaringus teiginius 
nesuteikiant skaitytojui jokio autorinio komentaro, kaip, pavyzdžiui, šioje iš- 
traukoje: „Vyrai ieško tiesos, o moterys pasitenkina melais. Bet kai vyrai ieško 
pramogos ar įvairovės, moterys susiduria su savo buku pagarbumu pareigai“ 
(93-94). Identifikuotino pasakotojos balso nebuvimas čia atlieka vaidmenį, pa- 
našų į guodžiantį galimai klastingo „mes“ iš aukščiau aptartos ištraukos buvimą: 
atsisakiusi autoritetingo komentaro ir norėdama, kad skaitytoja pritartų tokiai 
pozicijai, pasakotoja prikausto prie teksto suteikdama viltį atrasti interpretaci- 
jos nuorodas. Iš tikrųjų knygoje Mąstant apie moteris tokių „inkaro išmetimo 
taškų“ rasti galima - ir tikrai prieš ką tik cituotą pastraipą eina pakankamai ties- 
mukas teiginys: „Šiaip ar taip, melo ir pietizmo nedermė reprezentuoja tik dar 
vieną būtiną logikos aukojimą priešingybei“ (93). Nors čia, regis, akivaizdu, kad 
tokios opozicijos pasakotojai atrodo nesuderinamos ir reprezentuojančios logi- 
kos paaukojimą, šiam jos vertinimui neleidžiama likti visiškai neginčijamam: lo- 
gikos paaukojimas apibūdinamas kaip „būtinas“, ir vien šio būdvardžio pakan- 
ka, kad skaitytoja būtų vėl nusviesta nežinomybėn. Būtinas kam? Arba - kokiam 
aukštesniam tikslui? Ar pasakotoja pritaria tokiam būtinumui, ar ne? Ironija čia 
silpnesnė dėl vertinančios „nedermės“, kuriai leidžiama dominuoti pirmojoje 
sakinio dalyje, bet vis dėlto negalima sakyti, kad jos visiškai nėra. Ellmann, net 
leisdama savo diskursui įgyti tam tikrą poziciją, pasirūpina išvengti visiško pa- 
ralyžiaus: jos sakiniuose visuomet kažkur slypi lakaus sąmojo pėdsakas. 

Patricia Spacks, apibūdindama Ellmann stilių kaip iš esmės moterišką, kaip 
pavyzdį, kokiu būdu „kritikė parodo, kaip moteriškas žavesys gali susiremti su 
vyriška jėga“ (26), pakliūva į tuos pačiųs metafizinius spąstus, kuriuos Ellmann 
siekia išardyti. Galų gale Mąstant apie moteris yra knyga apie klastingus mąsty- 
mo lyčių analogijomis poveikius, bet ne rekomendacija mums tęsti šią praktiką. 
Kad užsitikrintų, jog skaitytoja suprato mintį, Ellmann pirmiausia pakankamai 

vienareikšmiškai tvirtina, jog „regis, neįmanoma iš sakinio nustatyti lyties“ 
(172), ir kad pagrįstų savo nuomonę, cituoja Virginią Woolf. Tad, pasak El- 
lmann, lytiškumas 1ė74 matomas sakinio konstrukcijos arba retorinių strategijų 
lygmeniu. Todėl ji giria Jane Austen ironiją būtent už jos gebėjimą leisti mums 
mąstyti 4ž lyčių analogijos lauko (arba kitur nei jame): „Jane Austen... turėjo sa- 
vo galvoje vaizdą, kuris dabar mums turėtų atrodyti savaip monistinis: nė viena 
lytis neatrodo nei geresnė, nei blogesnė“ (212). 

Todėl iš dalies savo dekonstruojančiu projektu Ellmann siūlo išnaudoti ly- 
čių stereotipus tiek, kiek jie verti mūsų politinių tikslų. Bent jau taip ji pati el- 
giasi knygoje Mąstant apie moteris. Patricia Spacks mano, jog Ellmann stilius 
nepagaunamas kaip tik todėl, kad ji tiki, jog už „žavingo fasado jos tekstai sle- 
pia gerą dozę „moteriško pykčio“ (27). Potekstė tokia, kad Kate Millett, pasak 
Spacks, leidžia sau parodyti pyktį aistringuose, jei nepasakytume sujauktuose ir 
klaidžiuose, sakiniuose, o Mary Ellmann slepia tą patį pyktį kažkur po savo ele- 
gantišku sąmoju. Šis tvirtinimas grindžiamas dviem prielaidomis: kad feminis- 
tės privalo bet kokia kaina ir visuomet būti piktos ir kad visas teksto neapibrėž- 
tumas, kurį sukuria ironija, galop turi būti aiškinamas nurodant paslėptą, esmi- 
nę ir vienintelę priežastį. Bet, kaip rusų teoretikas Michailas Bachtinas parodė 
savo įtakingoje studijoje apie Rablė (Rablė ir jo pasaulis), pyktis - ne vienintelis 
mums prieinamas revoliucinis požiūris. Juoko galia gali būti tokia pat griauna- 
ma, kaip karnavalo, kuris apverčia aukštyn kojomis senąsias hierarchijas, išdil- 
dydamas senuosius skirtumus ir sukurdamas naujus bei netvarius. 

Mandagiai nugludintas Ellmann sąmojis verčia mus juoktis. Bet galiausiai 
jis gali ir neversti juoktis visiškai karnavališku Rablė būdu. Kaip tuomet turėtu- 
me vertinti jos knygos poveikį? Politiškai kalbant, ironizuotoją nepaprastai sun- 
ku užsipulti būtent dėl to, kad išties neįmanoma tiksliai užfiksuoti jos arba jo 
teksto. Kiekviena ironijos diskurso pozicija pakerta pati save, taip palikdama 
politiškai angažuotą rašytoją tokioje pozicijoje, kai jos ironiškas diskursas gali 
tiesiog dekonstruoti jos politiką. Mary Ellmann siūlo spręsti šią dilemą savo 
tekste pateikdama pakankamai neironiškus „inkaro išmetimo taškus“, kad po- 
zicija, iš kurios ji kalba, taptų pagrįstai aiški. Vis dėlto šis metodas kelia akivaiz- 
dų pavojų pažeisti satyrą, kurią jis siekia išsaugoti. Ellmann pasirenka rašyti pas- 
kutinį skyrių „Atsakymai“ iš aiškiai „tiesmuko“ požiūrio taško, palikdama iro- 
niją dalyse, kuriose aptariamas vyrų diskursas apie moteris. Kadangi tradiciš- 
kiau parašytas paskutinis skyrius nenagrinėja tų problemų, kurios aptariamos 
ironiškosiose knygos dalyse, vis tiek lieka plyšys, erdvė būtinam ironiško diskur- 
so neapibrėžtumui.“ 

Tuomet nebėra reikalo įrodinėti, kad sardoniška Mary Ellmann proza tu- 

rėtų būti savaime mažiau trikdanti negu aiškus Kate Millett pyktis. Nepaprastai 
paklausi britiškoji Kate Millett knygos varžovė - Germaine Greer Moteriškos Iy- 
ties eunuchas (The Female Eunuchb, 1970 m.), - taip pat kliaujasi ironija ir dėl 
to nebuvo mažiau įtakinga moterų judėjimui.“ Patricios Spacks reakcija į El- 
Imann esė — viena vertus, priimanti stereotipus kaip esencialistines kategorijas, 
antra vertus, nustatanti pyktį kaip svarbiausią feministinę emociją - yra paradig- 
miška visuotiniam knygos Mąstant apie moteris feministiniam vertinimui. Nors 
kritikės feministės, aštuntojo dešimtmečio pradžioje perėmusios feministinės 
kritikos, žinomos kaip „moterų įvaizdžių“ kritika, fakelą, dažnai remiasi El- 
Imann kaip viena savo mokytojų, tačiau ir toliau savo skaitymo modeliams taiko 
tas pačias kategorijas, kurias Ellmann mėgina sugriauti. 


II 


skyrius 


„MOTERŲ ĮVAIZDŽIŲ“ KRITIKA 


Literatūros traktavimas pagal „moterų įvaizdžius“ pasirodė nepaprastai vaisin- 
ga feministinės kritikos atšaka, bent jau vertinant pagal kiekį darbų, kuriuos ji 
generavo: specializuotos bibliografijos skaičiuoja šimtus, jei ne tūkstančius, dar- 
bų su šia antrašte. Kad sumažinčiau bibliografinių nuorodų šioje jos tikslų ir me- 
todų analizėje, daugiausia remsiuos straipsniais, išspausdintais vienoje svarbiau- 
sių esė rinktinių, pakankamai taikliai pavadintoje Moterų įvaizdžiai fikcijose: fe- 
ministinės perspektyvos (Images of Women in Fiction: Feminist Perspectives). 
Aštuntojo dešimtmečio pradžioje dauguma Amerikos koledžuose dėstomų kur- 
sų apie moteris literatūroje buvo sutelkta į moters stereotipų vyrų rašytuose dar- 
buose studijas (Register, 28). Moterų įvaizdžiai fikcijose pasirodė 1972 m. kaip 
pirmasis vadovėlis kietais viršeliais, orientuotas į šią greitai besiplėtojančią aka- 
deminę rinką. Knyga akivaizdžiai atitiko didžiulį dėstytojų ir studenčių poreikį, 
nes per trumpą laiką buvo kelis kartus išleista pakartotinai. Tad kokią per- 
spektyvą ši knyga pateikia kaip „feministinę“? Sudarytoja Susan Koppelman 
Cornillon įžangoje tvirtina, kad tokios knygos sumanymas kilo iš jos pačios, 
kaip moterų studijų dėstytojos, patirties: 


Dėstydama visus kursus jaučiau nepaprastą knygų, kurios tyrinėtų literatū- 
rą kaip rašymą apie žmones, poreikį. Ši knyga yra mėginimas patenkinti šį 
poreikį... Šios esė veda mus į fikcijas ir vėl atgal į realybę, į mus pačias ir 
mūsų gyvenimus... Ši knyga bus naudinga priemonė ne tik ugdant sąmonin- 
gumą auditorijose, bet ir toms, kurios nebūdamos akademinio pasaulio na- 
rės siekia asmeninio tobulėjimo. 


(x) 
Nauja feministinių literatūros studijų sritis Čia pristatoma kaip tokia, kuriai iš 
esmės rūpi skatinti asmeninį tobulėjimą ir kelti individualų sąmoningumą sie- 
jant literatūrą su gyvenimu, ypač su skaitytojos gyvenimo patirtimi. Sią esminę 

pasaulėžiūrą atspindi visos 21 autoriaus (19 moterų, 2 vyrų) esė. Šiose esė nag: 
rinėjami daugiausia XIX ir XX a. ašytojai ir rašytojos ir abi lytys aršiai kritikuo- 
jamos sukūrusios „netikroviškus“ moterų charakterius. Išties sudarytoja savo 
esė „Fikcijų prasimanymai“ („The fiction of fiction“) kaltina rašytojas, kad šiuo 
požiūriu jos blogesnės už rašytojus, nes, kitaip nei vyrai, išduoda savo lytį. 

„Moterų įvaizdžių“ kritika skaitymo aktą vertina kaip autorės gyvenimo 
(„patirties“) ir skaitytojos gyvenimo jungtį. Kai skaitytoja tampa kritike, jos pa- 
reiga pateikti savo gyvenimo aprašymą, kuris leistų jos skaitytojoms suvokti po- 
ziciją, iš kurios ji kalba. Vienoje iš knygos Moterų įvaizdžiai fikcijose esė Floren- 
ce Howe glaustai pateikia šį autobiografijos poreikį kritikoje: 


Aš pradedu nuo autobiografijos, nes būtent čia, savo gyvenimo suvokime, 
prasideda feminizmo ir literatūros jungtis. Tai, kad mokomės iš gyvenimo, 
žinoma, yra pamatinė literatūros ir jos mokytojos kritikos prielaida. 

(255) 


Šitoks skaitytojos teisės sužinoti rašytojos patirtį akcentavimas tvirtai palaiko 
svarbiausią feministinį tvirtinimą, kad jokia kritika nėra „objektyvi“, kad mes 
visi kalbame iš specifinės pozicijos, kurią suformavo kultūriniai, socialiniai, po- 
litiniai ir asmeniniai veiksniai. Būtų autoritariška ir manipuliatyvu pateikti tokį 
ribotą požiūrį kaip „universalų“, tvirtina feministės, ir vienintelis demokratiškas 
būdas būtų nuo pat pradžių suteikti skaitytojai visą reikalingą informaciją apie 
savo požiūrio ribotumą. Šio principo svarba negali būti pervertinta: jis kiekvie- 
nai kritikei feministei iki pat šių dienų tebėra viena iš pamatinių prielaidų. 
Problemų būtinai iškils, jei būsime pernelyg optimistiškos dėl tikrų galimy- 
bių paaiškinti savo poziciją. Pavyzdžiui, hermeneutinė teorija nurodo, kad ne- 
galime iki galo aprėpti savo „supratimo horizonto“: visuomet liks neapibrėžtų 
baltųjų dėmių, svarbių spėjimų ir „išankstinių nuostatų“, apie kurias nežinome. 
Be to, psichoanalizė informuoja, kad pati stipriausia mūsų psichikos motyvaci- 
ja dažnai būna ta, kurią labiausiai slopiname. Todėl sunku patikėti, jog kada 
nors galėsime iki galo perprasti savo pačių požiūrį. Būtent dėl tos priežasties 
nuostatos, kurias galima sąmoningai suformuluoti, greičiausiai bus mažiausiai 
svarbios. Šie teoriniai sunkumai nėra tik abstrakčios tarp mūsų esančių filosofių 
problemos: jie vėl ir vėl pakankamai akivaizdžiai pasireiškia kritikės feministės, 
kuri savo darbe mėgina taikyti autobiografijos idealą, tekstuose. Mėgindama 
teigti savo asmeninę patirtį, kaip būtiną pagrindą tyrimo interesų supratimui, ji, 
pavyzdžiui, gali savo kailiu įsitikinti, kad nebeaišku, kiek yra „svarbių“ detalių, 
į kurias tokiame kontekste būtų galima atsižvelgti. Tada ji rizikuoja traktuoti jas 
veikiau kaip mažiau ar daugiau nesąmoninga ekshibicionistė, o ne kaip egalita- 

rinio kritikavimo šalininkė. Vieną tokį kraštutinumą galima aptikti feministinė- 
je Simone de Beauvoir studijoje, kai staiga vidury knygos kritikė nusprendžia še- 
šiolika puslapių skirti autobiografinei savo gyvenimo ir jausmų, skirtų Beauvoir, 
analizei.“ Toks narciziškas pasinėrimas į save gali tik sukarikatūrinti vertingą fe- 
minisčių kritikių atrastą principą: kad jokia kritika nėra neutrali, ir todėl priva- 
lome būti itin atsakingos, kad protingai paaiškintume skaitytojoms savo pozici- 
ją. Ar tai būtinai visuomet geriausia padaryti per kritikės autobiografinius emo- 
cinio ir asmeninio gyvenimo teiginius - labiau diskutuotinas klausimas. 

Toliau skaitant Moterų įvaizdžius fikcijose greitai paaiškėja, kad tyrinėti 
„moterų įvaizdžius“ fikcijose yra tas pat, kas tyrinėti klaidingus moterų įvaiz- 
džius abiejų lyčių rašytojų fikcijose. Moterų „įvaizdis“ literatūroje nuolat api- 
brėžiamas supriešinant jį su „realiu asmeniu“, kurio literatūra kažkaip niekada 
neįstengia perteikti skaitytojui. Cornillon knygoje „realybė“ ir „patirtis“ patei- 
kiamos kaip aukščiausi literatūros tikslai, kaip esminės tiesos, kurias privalu iš- 
reikšti visų formų fikcijomis. Toks požiūris kartais veda prie bemaž absurdiškos 
„ultrarealistinės“ pozicijos, kaip ir tuo atveju, pavyzdžiui, kai Cornillon nuro- 
do, kad šiuolaikinė amerikietė svarbią gyvenimo dalį praleidžia skusdama kojas 
ir šalindama plaukus nuo įvairių kitų kūno dalių. Ji teisingai pabrėžia žeminan- 
tį ir engėjišką vyrų reikalavimą matyti gerai nuskustas moteris, bet tada imasi 
dėstyti savo svarbiausią požiūrį į literatūrą: „Ir vis dėlto nepaisant viso to, kas 
susiję su moterų kojų skutimosi vergija, fikcijose nė karto neaptikau nė vienos 
veikėjos, kuri nusiskustų arba išsipeštų bent plaukelį“ (117). 

Nenustebčiau, kad Cornillon pasirodytų buvusi teisi - kojų nagų karpymas 
ir higieninių paketų keitimas taip pat, regis, fikcijų ignoruojamos temos, tačiau 
jos nepasitenkinimas grindžiamas ypač ginčytina sąvoka, kad menas gali ir pri- 
valo atspindėti gyvenimą tiksliai ir apimdamas visas smulkmenas. Kraštutinis re- 
fleksionizmas (arba „natūralizmas“ šiam žodžiui Lukacso teikiama reikšme), gi- 
namas knygoje Moterų įvaizdžiai fikcijose, turi tą privalumą, kad pabrėžia, kaip 
rašytojos nuolat atrenka elementus, kuriuos nori panaudoti savo tekstuose; bet 
užuot pripažinęs tai kaip vieną svarbiausių teksto kūrybiškumo faktų, refleksio- 
nizmas be išlygų teigia, kad menininko atrenkamoji kūryba turi būti matuojama 
„realiu gyvenimu“, taigi manant, kad vienintelė prievarta menininko darbui yra 
jo arba jos „realaus pasaulio“ suvokimas. Toks požiūris griežtai atsisako vertin- 
ti teksto.-produkavimą kaip nepaprastai sudėtingą, „ypač determinuotą“ proce- 
są su daug skirtingų ir konfliktiškų literatūrinių ir neliteratūrinių determinantų 
(istorinių, politinių, socialinių, ideologinių, institucinių, gentinių, psichologinių 
ir t.t.). Tačiau rašymas suprantamas kaip daugiau ar mažiau tiksli reprodukcija 
išorinės realybės, mums visiems vienodai ir nešališkai prieinamos ir todėl lei- 

džiančios kritikuoti autorių vadovaujantis tuo, kad ji ar jis sukūrė neteisingą re- 
alybės, kurią mes visi kaip nors pažįstame, modelį. Ši aiškiai empirinio pobūdžio 
nuomonė neatsižvelgia į problemą, kad realu yra ne tik tai, ką mes sukonstruo- 
jame, bet ir pats priešingas konstruktas. 

Literatūros darbai gali ir, žinoma, turi būti kritikuojami už fikcijos pasau- 
lio parinkimą ir modeliavimą atsižvelgiant į slegiančias ir užgaulias ideologines 
prielaidas, bet to negalima painioti su negebėjimu būti „teisingam su gyvenimu“ 
ar pateikti „autentišką realios patirties išraišką“. Toks atkaklus autentiškumo 
reikalavimas ne tik redukuoja visą literatūrą iki kur kas paprastesnių autobio- 
grafijos formų, bet ir ištumia didesnę pasaulio literatūros dalį į užribį. Tokie kri- 
tikai niekaip nepastebi, kad nors Shakespeare'as tikriausiai niekada išprotėjęs ir 
nuogas nesiblaškė po dykynę, daugeliui žmonių Karalius Lyras pakankamai „au- 
tentiškas“. Reikšminga tai, kad visi Cornillon knygos autoriai (aiški išimtis tik 
Josephine Donovan), nagrinėdami literatūros tekstą, laikosi ganėtinai paprastos 
turinio analizės formos. Kraštutinis refleksionizmas tiesiog negali prisitaikyti 
formaliai ir gentiškai varžančių sąvokų teksto produkavimui, nes pripažinti to- 
kius suvaržymus tolygu sutikti, kad fikcijoje apskritai neįmanoma pilnai repro- 
dukuoti realybės. 

Čia akivaizdžiai iškyla platesnė problema - realizmo supriešinimo su mo- 
dernizmu. Kaip ir galima buvo nuspėti, keliose knygos esė užsipuolamas moder- 
nizmas ir jo kažkaip miglotai apibūdinamas „formalistinis“ palydovas. Moder- 
nistas kaltinamas, kad neigia „skirtumus, atsirandančius dėl klasės, rasės ir ly- 
ties“, siekdamas „dangstytis savo formalistiniais interesais ir būti saugus tikėda- 
mas, kad kiti dalykai neturi reikšmės“ (286). Bet tai dar ne viskas: 


Modernizmas, priešingai — siekia sustiprinti atsiskyrimą. Jis išstumia meno 
darbą, menininką, kritiką ir auditoriją iš istorijos. Modernizmas atima iš 
mūsų galimybę suprasti save kaip materialaus pasaulio agentus, nes viskas 
perkeliama į abstraktų idėjų pasaulį, kuriame sąveikos gali būti minimali- 
zuotos, netekusios reikšmės ir realių padarinių. Mažiau nei bet kada gali- 


me interpretuoti pasaulį - dar mažiau jį keisti. 
(300-301)' 


Kitoje esė feministinė kritika glaustai apibrėžiama kaip „materialistinis požiūris 
į literatūrą, siekiantis atsikratyti formalistinės iliuzijos, kad literatūra yra kaž- 
kaip atsiskyrusi nuo realybės“ (326).* Šioje ištraukoje omenyje turimi „formalis- 
tiniai“ kritikai, regis, gali būti identifikuoti kaip Amerikos naujieji kritikai, ku- 
riems formalūs literatūros kūrinio aspektai iš tikrųjų rūpėjo labiau, nei istoriniai 
ir sociologiniai veiksniai. Tačiau šioje vietoje verta pabrėžti, kad nors Amerikos 

kritikės feministės nuo pat Kate Millett nuolat pasisakė prieš Naujųjų kritikų 
neistoriškumą, tai neapsaugojo jų nuo nekritiško tų pačių Naujųjų kritikų este- 
žinių idealų perėmimo. 

Knygoje Moterų įvaizdžiai fikcijose dvigubas „modernistinės“ literatūros ir 
„formalistinės“ kritikos atmetimas išryškina didelį anglų ir amerikiečių feminis- 
tinės kritikos palankumą realizmui. Reikalavimas atgaminti autentišką ir tikro- 
višką „realų pasaulį“, kaip aukščiausią literatūrinę vertybę, priešiškai nuteikia 
kritikę feministę nerealistinių rašymo formų atžvilgiu. Vis dėlto nėra mechaniš- 
ko ryšio tarp reikalavimo visiškai atgaminti „realaus“ totalumą ir to, kas žino- 
ma kaip „realistinė“ fikcija. Mažiausiai du gerai žinomi literatūriniai mėginimai 
perteikti realybę visu jos totalumu - Tristramas Šendis (Tristram Sbandy) ir Uli- 
sas (Ulysses) - būtent dėl žlugti pasmerkto mėginimo viską aprėpti baigiasi ne- 
klusniu tradicinio realizmo peržengimu pačiu radikaliausiu būdu. O štai kai ku- 
rios feministės kritikės, pavyzdžiui, nepritarė tam, kaip Joyce'as aprašė Molės 
Blum naktinį puodą ir menstruacijų ciklą (čia neužsimenama apie kojų skutimą) 
dėl to, kad šie veiksniai, nepaisant nepaneigiamo realizmo, tarnauja, kad ji bū- 
tų pavaizduota būtent kaip biologiškai apibrėžta, žemiška būtybė, kuria jokia 
skaitytoja negali išties žavėtis. 

Šiuo atveju realizmo reikalavimas susikerta su kitu reikalavimu: būtent pa- 
teikti moters vaidmenų modelius literatūroje. Šio laikotarpio skaitytoja feminis- 
tė ne tik nori matyti savo patirtį, atspindėtą fikcijoje, bet ir siekia identifikuotis 
su stipriais, įspūdingais moterų charakteriais. Šį poreikį glaustai apibendrina 
Cheri Register 1975 m. išspausdintoje esė: „Literatūros darbas turėtų suteikti 
tokius vaidmenų modelius, kurie ugdytų teigiamą moters tapatumo jausmą, 
piešdamas save pažinti siekiančias moteris, kurių tapatumas nėra priklausomas 
nuo vyrų“ (20). O tai gali susikirsti su autentiškumo reikalavimu (tik nedauge- 
lis moterų yra „autentiškai“ silpnos ir neįspūdingos); šiuo klausimu Register ne- 
dviprasmiška: „Čia svarbu pastebėti, kad nors skaitytojoms reikia literatūrinių 
modelių, į kuriuos galėtų lygiuotis, charakteriai neturėtų būti neįtikėtinai idea- 
lizuoti. Autentiškumo reikalavimas pranoksta visas kitas būtinas sąlygas“ (21). 

Čia Register parenka žodžius („neturėtų“, „reikalavimas“, „būtinos sąly- 
gos“), kurie atspindi stiprų nemažos dalies šios ankstyvosios feministinės kriti- 
kos normatyvinį (arba preskriptyvinį, kaip ji pati labiau linkusi vadinti) aspek- 
tą. „Moterų įvaizdžių“ kritikės nuvertina literatūrą, kuri, jų manymu, stokoja 
„autentiškumo“ ir „realios patirties“ vadovaudamosi savo pačių standartais „re- 
aliam“. Jei kyla abejonių dėl darbo autentiškumo laipsnio, Register rekomen- 
duoja kelis kriterijus: „Vienas akivaizdus būdas, kaip skaitytoja galėtų patikrin- 
ti kūrinio autentiškumą - veikėjos gyvenimą palyginti su rašytojos“ (12), - siū- 

lo ji. Taip pat galima pasinaudoti sociologiniais duomenimis autorės darbo so- 
cialiniams aspektams patikrinti, nors vidiniai jausmai turi paklusti kitokiai kon- 
trolės formai: 


Nors ir naudinga kaupti apibrėžto laikotarpio darbų statistinius duomenis, 
kad pamatytume, kiek tiksliai jie atspindi moterų užimtumą, lavinimo lai- 
mėjimus, šeimyninę padėtį, gimstamumą ir panašiai, neįmanoma išmatuo- 
ti nė vienos pagrindinės veikėjos vidinių jausmų autentiškumo. Galutinis 
kriterijus privalo būti subjektyvus skaitytojos, kuri pati pažįsta „moters re- 
alybę“, požiūris. Ar ji atpažįsta savo patirties aspektus? 

(13) 


Nors Register skubiai perspėja mus per daug nesupaprastinti išvadų, kadangi 
„moters tikrovė nėra monolitinė, bet turi daug niuansų ir įvairovės“ (13), toks 
auklėtojiškas mentalitetas (sindromas „Vyresnioji sesuo stebi“) turi būti vertina- 
mas kaip vienas iš, ko gero, neišvengiamų naujos ir greitai besiplėtojančios tyri- 
nėjimų šakos kraštutinumų. Aštuntame dešimtmetyje toks požiūris paskatino la- 
bai daug publikuotų ir nepublikuotų pranešimų, nagrinėjančių literatūrą tarsi iš- 
virkštiniu sociologiniu požiūriu: fikcija buvo skaitoma, kad būtų galima paly- 
ginti empirinius sociologinius literatūros darbo faktus (kaip, pavyzdžiui, ne na- 
muose dirbančių arba valgį gaminančių moterų skaičių) su atitinkamais empiri- 
niais „realaus“ pasaulio, kuriame gyveno rašytoja, duomenimis. 

Nūnai lengva peikti tokios rūšies kritiką: už literatūros „literatūriškumo“ 
nepripažinimą, už polinkį į pavojingą antiintelektualizmą, už kraštutinį naivu- 
mą vertinant literatūros ir realybės bei rašytojos ir teksto sąryšį ir už perdėtą 
priekabiavimą prie moterų rašytojų, dažnai rašiusių tokiomis ideologinėmis są- 
lygomis, kurios neleido joms įvykdyti aštuntojo dešimtmečio pradžios kritikių 
feminisčių reikalavimų. Nors tenka apgailestauti dėl visiško šių ankstyvųjų kri- 
tikių feminisčių teorinio (ar net literatūrinio) suvokimo trūkumo, jų entuziaz- 
mas ir pasišventimas feminizmo reikalui gali būti pavyzdžiu. Neistoriško, este- 
tizuoto Naujosios kritikos diskurso išauklėtai kartai feminisčių atkaklumas, ke- 
liant bet kokiam kritiniam diskursui politinio pobūdžio reikalavimus, ir jų no- 
ras atsižvelgti į istorinius bei sociologinius veiksnius turėjo atrodyti ir šviežias, 
ir jaudinamas; daugiausia tai būtent tos savybės, kurias šių dienų kritikės femi- 
nistės tebesiekia išsaugoti. 


III 


skyrius 


MOTERŲ RAŠYMAS IR RAŠYMAS APIE MOTERIS 


Į moteris sutelkto požiūrio link 


Vis dėlto netrukus tapo akivaizdu, kad supaprastintos, nediskriminuojančios 
„moterų įvaizdžių“ kritikos įkvepianti jėga blėsta. Maždaug nuo 1975 m. susi- 
domėjimas ėmė krypti vien į rašytojų moterų darbus. Dar 1971 m. Elaine Sho- 
walter gynė rašytojų moterų, kaip grupės, tyrinėjimą: 


Rašytojos neturėtų būti tyrinėjamos kaip atskira grupė manant, kad jos pa- 
našiai rašo ar net kad panaši jų išskirtinai moteriška stilistika. Tačiau mo- 
terys iš tiesų turi ypatingą istoriją, pasiduodančią analizei, kuri apima to- 
kius sudėtingus svarstymus, kaip jų ekonominis santykis su literatūros rin- 
ka; pakitusi socialinio ir politinio moterų statuso įtaka bei rašytojos stere- 
otipų prasmės ir jos meninės autonomijos apribojimai.“ 


Showalter požiūris palengva pelnė pripažinimą. Knygoje Moterų įvaizdžiai fik- 
cijose yra du bendraautoriai vyrai, joje daugiau analizuojami rašytojai negu ra- 
šytojos ir dažnai reiškiama neigiama nuostata rašytojų moterų darbams. 1975 
m. padėtis visiškai pakito. Kai tais metais Cheryl L. Brown ir Karen Olson 
ėmėsi sudaryti savo antologiją Feministinė kritika: esė apie teoriją, poeziją ir 
prozą (Feminist Criticism: Essays on Tbeory, Poetry and Prose), jos nustebo (ir 
nusiminė), kad „tai, ką kritikės rašė apie moterų literatūrą, nebuvo išleista pa- 
kankamu tiražu ir yra nelengvai prieinama besidominčioms studentėms bei 
dėstytojoms“ (pratarmė, xiii). Kad ištaisytų tokią padėtį, jų antologijoje (taip ir 
neišleistoje iki 1978 m.) nebuvo bendraautorių vyrų, visos esė nagrinėja arba 
teorinius klausimus, arba rašytojų moterų darbus. Šis į moterį sutelktas požiū- 
ris nūnai tapo dominuojančia anglų ir amerikiečių feministinės kritikos srove. 

Prieš atidžiau apžvelgiant svarbiausius šios galingos „antrosios fazės“ femi- 
nistinio tyrinėjimo darbus, reikėtų nurodyti, kad ne visos kritikių knygos apie 
rašytojas, yra feministinės kritikos pavyzdžiai. Ankstyvaisiais feministinės kriti- 

kos metais daugelį nefeministinių darbų itin paveikė šių kategorijų painiava, pa- 
vyzdžiui, kaip ir Patricios Beer 1974 m. knyga Skaitytoja, aš už jo ištekėjau (Re- 
ader, I Married Him). Pratarmėje autorė aiškiai atsiriboja nuo kitų rašinių „mo- 
terų išsivadavimo tema“ (ix), nes visiems jiems būdinga rimta yda: 


Kad ir ką jie teigtų, iš tikrųjų vertina literatūrą, lyg ji būtų rinkinys trakta- 
tų, į kuriuos neri dėl savo pačios polemikai tinkančių pavyzdžių, pagal po- 
reikį iškreipiančių ir nutylinčių, savus argumentus iškeliančių aukščiau ki- 
to asmens meninio darbo. Šis retorinis metodas atrodo pasigailėtinas, nes 
romanai bei pjesės daug iškalbingesni, jei tiek rašytojos, tiek skaitytojos ne- 
paverčiamos vien priemone sąskaitoms suvesti. 
(ix) 
Pati Beer knygoje ketina išvengti šio apverktino šališkumo, kadangi: „Ypač ro- 
manas, be niekieno argumentų malonės, gali pakankamai tiksliai atskleisti, kaip 
viskas yra ar buvo“ (ix). Kitais žodžiais, autorė pasitiki būtent tokiu „objekty- 
viu“ išsimokslinimu, kurį feministės demaskavo kaip visuomet paklūstantį esa- 
moms hierarchijoms ir galios struktūroms. Regis, Beer taip pat įsitikinusi, kad 
71 gali užčiuopti tikrąją realybę romanuose, kuriuos nagrinėja, būtent todėl, kad 
pati yra laisva nuo feministinių polinkių. Kitoks politinis angažuotumas aiškiai 
negalėtų iškreipti teisingo realybės pateikimo, kurio siekia Beer, o jeigu taip at- 
sitinka, ji to nepamini. Jos knyga parašyta ne fanatikėms, bet įžvalgioms skaity- 
tojoms: „[Jutau], kad tema gali patraukti skaitytojas, kurios, nebūtinai būdamos 
anglų literatūros studentės ar moterų išsivadavimo šalininkės, domisi romanu ir 
moterų emancipacijos reikalu“ (ix). 

Autorė ir žavisi, ir bjaurisi „moterų išsivadavimo“ etikete, aiškiai nori jos 
atsikratyti savo knygoje ir vis dėlto nekantrauja ją paminėti (dukart pusėje pus- 
lapio), nes žino, kad būtent tarp šio „retorinio požiūrio“ šalininkių ras daug sa- 
vo skaitytojų. Jei feministinė kritika yra politinė kritika, įkvėpta ryžto kovoti su 
visomis patriarchato ir seksizmo formomis, tai Patricios Beer knyga akivaizdžiai 
nėra feministinės kritikos darbas. Įžanga (ir jos teiginiais visoje knygoje) trokš- 
tama išlaikyti tarsi liberalią pusiausvyrą. Atsistodama kažkur per vidurį, kurio 
laikosi „geri liberalai“, ji nėra nei „moterų išsivadavimo“ šalininkė, nei jo opo- 
nentė; priešingai — ji pripažins esanti labai „susirūpinusi“ ir romanu, ir „mote- 
rų emancipacijos reikalu“. Tokios rūšies „pseudofeministinė“ kritika iš esmės 
nėra įdomi studentėms, kurios laikosi feministinio požiūrio į literatūrą. 


Aštuntojo dešimtmečio pabaigoje pasirodė trys svarbios moterų rašytojų studi- 
jos, kurias galima laikyti ypatinga moterų literatūros tradicijos arba „subkultū- 

ros“ dalimi: Ellen Moers Literatūros moterys (Literary Women, 1976), Elaine 
Showalter Jų literatūra (1977) ir Sandros Gilbert bei Susan Gubar Pamišėlė pa- 
lėpėje (The Madwoman in the Attic, 1979). Drauge sudėjus šios trys knygos at- 
stovauja ūgtelėjusiai anglų ir amerikiečių feministinei kritikai. Pagaliau britų ir 
amerikiečių literatūros istoriją papildė ilgai lauktos svarbios moterų rašytojų 
studijos. Kompetentingi ir angažuoti, paaiškinantys ir įkvepiantys, šie darbai 
tuojau pat rado pelnytai didelę ir susidomėjusią mokslininkių ir studenčių audi- 
toriją. Nūnai jau aišku, kad Moers, Showalter, Gilbert ir Gubar darbai jau turi 
savo vietą feministinės kritikos moderniojoje klasikoje. 

Visos šios knygos stengiasi apibrėžti būtent moterų literatūros tradiciją 
remdamosi tuo, kad, kaip sako Elaine Showalter, „moterų literatūros tradicija 
kyla iš rašytojų moterų ir visuomenės, kurioje jos gyvena, tebesiplėtojančių san- 
tykių“ (12). Kitais žodžiais tariant, šių kritikių nuomone, viswomenė, o ne bio- 
logija formuoja kitokį moterų literatūrinį pasaulio suvokimą. Tačiau toks pama- 
tinis šių trijų įtakingų darbų požiūrio panašumas neturėtų trukdyti pastebėti 
dažnai įdomių jų skirtumų ir prieštaravimų. 


„Literatūros moterys“ 


Ellen Moers Literatūros moterys buvo ilgo moterų ir literatūros apmąstymų 
proceso rezultatas, proceso, kuris prasidėjo 1963 m., kaip tik tuomet, kai buvo 
išleista Betty Friedan Moteriškumo paslaptis - knyga, privertusi Moers pakeisti 
savo požiūrį dėl būtinybės vertinti rašytojas kaip atskirą grupę. „Vienu metu, - 
rašo ji, - laikiausi siauro požiūrio, kad nenaudinga atskirti svarbiausių rašytojų 
nuo bendro literatūros istorijos kurso lyties pagrindu, bet keli dalykai privertė 
mane pakeisti savo nuomonę“ (xv). Šitokio nuomonės pasikeitimo priežastys 
buvo pirmiausia įtaigūs tokio atskyrimo padariniai, taip pat tai, kad „mes, pa- 
čios to nežinodamos, jau praktikuojame svarbiausių moterų rašytojų segregaci- 
ją“ (xv), ir galiausiai gilesnis tikrosios moterų istorijos prigimties supratimas. Ši- 
taip Moers atspindi daugelio akademinio pasaulio moterų pažiūrų raidą: iš pra- 
džių įtardamos, kad visos pastangos atskirti moteris nuo pagrindinės istorinės 
raidos srovės yra antiegalitarinio pobūdžio, septintą dešimtmetį jos ėmė pripa- 
žinti politinę būtinybę vertinti moteris kaip atskirą grupę, jei siekiama veiksmin- 
gai pasipriešinti paplitusiai patriarchalinei strategijai priskirti moteris visuotinei 
„vyro“ kategorijai šitaip jas niutildant. 

Literatūros moterys buvo pirmas mėginimas apibūdinti moterų rašymo is- 
toriją kaip „sraunią ir galingą povandeninę srovę“ (63), tekančią po arba lygia 
greta su pagrindine vyrų tradicija, ir kadangi šis darbas pirmą kartą nubrėžė ga- 

nėtinai nepažįstamos teritorijos žemėlapį, jis sulaukė plataus pripažinimo. Tillie 
Olsen vertino Literatūros moteris kaip „katalizatorių, kaip posūkį žyminčią kny- 
gą, [kuri] autoritetingai įtvirtina moterų parašytos literatūros užmojį, gylį, įvai- 
rovę... ją skaitydamas niekas negali likti abejingas“?. Žinoma, 1977 m. Ellen 
Moers nusipelnė šitokio pagyrimo, bet tai tik rodo, kokiu greičiu feministinė 
kritika plėtojosi, nes skaitytoja, atsivertusi Literatūros moteris 1985 m., gali ir 
nepritarti tokiam Tillie Olsen entuziazmui. Literatūros moterys tebėra gerai pa- 
rašyta ir įdomi knyga, nors retsykiais nuo jos dvelkteli sentimentalia hiperbole, 
kaip tuo atveju, kai Moers žavisi George Sand bei Elizabeth Barrett Browning: 


Kokios tikrai stebuklingos būtybės jos buvo. Jų gyvenimo istorijos alsuoja 
magnetizmu, kažkokia prikaustančia galia, patraukusia prie jų pasaulį, - ir 
visu tuo gėriu bei palaima, kuri palengvina ir papuošia moters gyvenimą li- 
teratūroje. 


(5) 


Ir vis dėlto pirmas naujos žemės atradimo džiaugsmas blėsta, o 1985-ųjų metų 
skaitytoja gali pajusti, kad Ellen Moers knyga iš tikrųjų netenkina nei kaip lite- 
ratūros istorija, nei kaip literatūros kritika. Ji perkrauta smulkių aprašymų, per 
menkai susijusi su kokiomis nors literatūros teorijomis, kad deramai funkcio- 
nuotų kaip kritika, pernelyg ribotos jos istorinės koncepcijos bei jų ryšiai su li- 
teratūra, kad būtų įtaigi istoriografija. 

Moers supranta istoriją pirmiausia kaip gerą pasakojimą, įtaigią fabulą, su 
kuria būtų galima tapatintis ir jai pritarti: 


Svarbiausias dalykas, privertęs mane pakeisti nuomonę apie literatūros mo- 
terų istoriją, yra pati istorija, nepaprastai iškalbinga, gyva to laikmečio, kai 
rašiau šią knygą, literatūros istorija. Ji pamoko, kad norint suprasti litera- 
tūros istoriją, privalu pažinti moterų istoriją. 

(xvi) 


Pasak jos, istorija — tai metraštis viduramžių supratimu: kruopštus minėjimas 
visko, kas metraštininkui ar metraštininkei atrodo svarbu konkrečiam savo po- 
žiūriui pagrįsti. Šia prasme metraštininkė tiki, kad jos įvykių versija, dažnai pa- 
teikiama kaip nuogi ir nesurūšiuoti „faktai“, ir sudaro „istoriją“. Labai panašiai 
Ellen Moers tiki, kad ji, kaip savo istorijos autorė, niekaip jos nepaveikė: „Pa- 
čios literatūros moterys, o ne kokia nors mano doktrina suriktavo knygą - j4 
rūpesčiai, j4 kalba“ (xii). Šis įsitikinimas, kad įmanoma neutraliai suregistruoti 
įvykius, keistokai skamba tokiame darbe, kuris savo pažiūromis galų gale yra at- 
virai feministinis. 

Moers pasitikėjimas konvencionaliomis estetikos ir literatūros kategorijo- 
mis, ypač jos įsitikinimas, kad mes tiesiog žinome, kurios rašytojos yra „didžios“ 
(Literatūros moterų paantraštė yra „Didžios rašytojos“), padeda apeiti priešta- 
ravimą, atsirandantį dėl „didumo“ kategorijos, kuri feministėms visada buvo 
itin ginčytina, žinant, kad „didumo“ kriterijai smarkiai trukdo įtraukti moteris 
į literatūros kanoną. Literatūros moterų, kaip raštų, kuriuos anglės, amerikietės 
ir prancūzės parašė nuo XVIII a. pabaigos iki XX a. imtinai, apžvalga, kupina 
siužeto santraukų, pabrėžianti asmeninius dalykus bei biografinius epizodus, 
tarnauja naudingam tikslui kaip pirminis įvadas, tačiau dabar vargu ar galima ją 
vertinti daugiau nei kaip pionierišką darbą, atsparos tašką brandesnėms feminis- 
tinės literatūros istorijoms, pasirodžiusioms po metų kitų po jos išleidimo. 


„Jų literatūra“ 


Elaine Showalter nepritaria Moers akcentavimui, kad moterų literatūra yra 
tarptautinis judėjimas, „atskiras, bet vargu ar pavaldus pagrindinei srovei: po- 
vandeninė srovė, srauni ir galinga“ (cituota Showalter, Jų literatūra, 10), tačiau 
drauge su Germaine Greer ji pabrėžia „moterų literatūrinės šlovės trumpalaikiš- 
kumą“ arba tai, kad rašytojos, garbintos dar gyvos, atrodo, be pėdsako išnyko 
iš palikuonių metraščių. Showalter komentuoja: 


Taip kiekvienos kartos moterys rašytojos tam tikra prasme netekdavo isto- 
rijos, būdavo priverstos iš naujo atrasti praeitį, vėl ir vėl stengtis įsisąmo- 
ninti savo lytį. Turint galvoje šį nuolat pasikartojantį pertrūkį, taip pat ir 
neapykantą sau pačioms, nutolinusią rašytojas nuo kolektyvinio tapatumo 
jausmo, neatrodo, kad būtų galima kalbėti apie „judėjimą“. 

(11-12) 


Jų literatūroje Showalter pasišovė „apibūdinti anglų romano moterų tradiciją 
nuo seserų Brontė kartos iki šių dienų ir parodyti, kad jos raida panaši į bet ko- 
kios literatūrinės subkultūros raidą“ (11). Stengdamasi pripildyti plotą tarp „li- 
teratūros riboženklių“, kuriuos nužymėjo „Austen viršukalnės, Brontč uolos, 
Eliot kalnagūbriai ir Woolf kalvos“ (vii), ji atidengia tris svarbiausias istorinės 
raidos fazes, kaip tvirtinama, bendras visoms literatūros subkultūroms: 


Pirmiausia tai užsitęsusi paplitusių dominuojančios tradicijos būdų imitavi- 
mo ir jos meninių standartų bei požiūrių į socialinius vaidmenis įsisavini- 
mo fazė. Paskui ateina protesto prieš šiuos standartus ir vertybes bei mažu- 
mų teisių ir vertybių, tarp jų ir autonomijos reikalavimo, gynimo fazė. Ga- 
liausiai prasideda savęs atradimo fazė, atsigręžimas į vidų, išsilaisvinimas 

nuo tam tikros priklausomybės opozicijai, tapatumo paieškos. Moterims 
rašytojoms būdinga terminologija vadinti šias stadijas moteriška, feministi- 
ne ir Moters. 

(13) 


Moteriškasis periodas prasideda sulig vyriškosios giminės slapyvardžių pasiro- 
dymu XIX a. penktame dešimtmetyje ir trunka iki George Eliot mirties 1880 
m.; feministinė fazė trunka nuo 1880 m. iki 1920-ųjų, o 1920 m. prasidėjusi 
moters fazė tebesitęsia ir dabar, nors septintą dešimtmetį sulig moterų judėjimo 
atsiradimu ir pakrypo nauja linkme. 

Toks štai yra bendras požiūris, kuris paveikia Showalter vedamą ekskursi- 
ją po Britanijos moterų literatūros nuo 1840-ųjų kraštovaizdį. Svarbiausias jos 
nuopelnas apskritai literatūros istorijai, o labiausiai feministinei kritikai yra tas, 
kad ji pabrėžia būtinybę iš naujo atrasti užmirštas arba nepripažintas rašytojas. 
Labiausiai būtent Showalter pastangų dėka tiek daug nūnai pamirštų rašytojų 
moterų pradedamos pelnytai pripažinti; Jų literatūra yra tikra informacijos apie 
to laikotarpio mažiau žinomas literatūros moteris aukso gysla. Ši epochinė kny- 
ga pasižymi didžiule erudicija ir žavėjimosi vertu dėmesiu bei pagarba temai. Jos 
ydų reikia ieškoti kitur: nepasakytose teorinėse prielaidose apie literatūros ir re- 
alybės bei feministinės politikos ir literatūros įvertinimo santykį, tai klausimai, 
jau kliudyti Showalter knygos Jų literatūra skyriaus apie Virginią Woolf kon- 
tekstu. Kadangi Showalter, kitaip nei Moers bei Gilbert ir Gubar, yra parašiusi 
ir kelis straipsnius apie feministinės kritikos teoriją, man atrodė nebūtina toliau 
gilintis į Jų literatūros kritikos praktikos teorines potekstes. Tačiau jos teorinės 
pažiūros bus nuodugniau aptartos 4-ame skyriuje „Teoriniai apmąstymai“. 


„Pamišėlė palėpėje“ 

Solidus Sandros M. Gilbert ir Susan Gubar tomas pateikia skaitytojai feministei 
įspūdingą tyrimų rinkinį, skvarbią svarbiausių XIX a. moterų rašytojų studiją: 
Jane Austen, Mary Shelley, seseris Brontė (ypač Charlotte), George Eliot, Eliza- 
beth Barrett Browning, Christiną Rossetti ir Emily Dickinson - visas jas dvi kri- 
tikės išsamiai išnagrinėjo. Tačiau Pamišėlė palėpėje yra šis tas daugiau nei „tik“ 
skaitinių rinkinys. Viena vertus, jos tikslas pateikti naują XIX a. „ryškios mote- 
rų literatūros tradicijos“ (xi) prigimties supratimą, taip pat siekiama nuodugniai 
išplėtoti ir naują ambicingą moterų literatūrinio kūrybiškumo teoriją. Pirmame 
svarbiame skyriuje, pavadintame „Feministinės poetikos link“, autorės stengia- 
si „suteikti modelius suprasti moterų literatūrinio atsako vyrų literatūrinei gy- 
nybai ir prievartai dinamiką“ (xii). 

Gilbert ir Gubar tyrimas rodo, kad XIX a. (kaip ir dabar) dominuojanti pa- 
triarchalinė ideologija pristato meninį kūrybiškumą kaip iš esmės vyrų savybę. 
Rašytojas yra savo teksto „tėvas“; pagal Dieviškojo Kūrėjo įvaizdį jis tampa Au- 
toriumi — vieninteliu savo kūrinio šaltiniu ir reikšme. Gilbert ir Gubar tada už- 
duoda lemiamą klausimą: „Kas, jei toks išdidus vyriškas kosminis Autorius yra 
vienintelis įteisintas modelis visiems ankstesniems autoriams?“ (7). Jos atsako - 
kadangi tai iš tikrųjų patriarchalinis pavyzdys, kuriančios moterys išgyveno sun- 
kius laikus, grumdamosi su tokio kūrybiškumo falocentrinio mito padariniais: 


Kadangi tiek patriarchatas, tiek jo tekstai prislegia ir įkalina moteris, mo- 
terys prieš bent pamėgindamos imtis taip griežtai nuo jų saugomos plunks- 
nos, privalės pabėgti nuo tų pačių vyrų tekstų, kurie, apibūdindami jas kaip 
„menkystas“, neleidžia joms savarankiškai suformuluoti alternatyvų jas įka- 
linusiam ir plunksnos išmėginti neleidusiam autoritetui. 


(13) 


Kūrybiškumą priskyrus vyrams paaiškėja, kad dominuojantys literatūriniai mo- 
teriškumo įvaizdžiai taip pat yra vyrų fantazijos. Iš moterų atimta teisė kurti sa- 
vo pačių moteriškumo įvaizdžius, vienok jos privalo laikytis primestų patriar- 
chalinių standartų. Gilbert ir Gubar aiškiai parodo, kad XIX a. „amžinu mote- 
riškumu“ buvo priimta laikyti angelišką grožį ir švelnumą: nuo Dantės Beatri- 
čės ir Goethe's Gretchen bei Makarie iki Coventry Patmore'o „Angelo namuo- 
se“ („Angel in the House“) idealia moterimi buvo laikoma pasyvi, paklusni ir, 
maža to, nesavanaudiška būtybė. Autorės kandžiai komentuoja: 


Būti nesavanaudiškai, vadinasi, būti ne tik kilniai, vadinasi, būti mirusiai. 
Gyvenimas, kuris neturi istorijos, kaip Goethe's Makarie gyvenimas, iš tik- 
rųjų yra mirties gyvenimas, mirtis-gyvenime. „Kontempliatyvaus tyrumo“ 


idealas galiausiai prišaukia ir dangų, ir kapą drauge. 
(25) 


Tačiau po angelu slepiasi pabaisa: vyrų puoselėjamo moterų idealizavimo prie- 
šingybė yra vyrų moteriškumo baimė. Moteris pabaisa yra ta moteris, kuri atsi- 
sako būti nesavanaudiška, veikia savo pačios iniciatyva, kuri turi pati ką papa- 
sakoti — trumpai tariant, moteris, kuri atmeta nuolankų vaidmenį, jai saugotą 
patriarchato. Gilbert ir Gubar mini tokias veikėjas, kaip Shakespeare'o Gone- 
rilę ir Reganą bei Thackeray'aus Bekę Šarp, taip pat ir tradicinę virtinę tokių 
„Siaubingų burtininkių-deivių, kaip Sfinksą, Medūzą, Kirchę, Kali, Dalilą ir Sa- 
lomę, kurios visos įvaldžiusios dviveidiškumo meną, leidžiantį joms ir gundyti, 
ir perimti generatyvinę vyrų energiją“ (34). Moteris pabaisa Gilbert ir Gubar at- 

rodo dviveidė būtent todėl, kad ji turi ką pasakoti: visuomet yra galimybė, kad 
ji pasirinks 2epasakoti — arba pasakoti kitą pasakojimą. Dviveidė moteris yra ta, 
kurios sąmonės vyras neperpranta, kurios protas nesileis persmelkiamas falinio 
vyriškos minties zondo. Taip Lilitė ir Karalienė iš Snieguolės vyro vaizduotėje 
tampa paradigmiškais moters pabaisos pavyzdžiais. 

Tada Pamišėlės palėpėje autorės atsigręžia į moterį menininkę patriarchato 
sąlygomis: „Moteriai menininkei esminį savęs apibrėžimo procesą apsunkina vi- 
si tie patriarchaliniai apibrėžimai, kurie įsiterpia tarp jos ir jos „aš“ (17). Bai- 
siausias tokios keblios padėties padarinys tas, kad rašytoją neišvengiamai ima 
kankinti slopinamas autorystės nerimas. Jei autorius apibrėžiamas kaip vyras, o 
ji jo jau apibrėžta kaip jo būtybė, kaip apskritai ji drįsta imti plunksną į rankas? 
Šį klausimą Gilbert ir Gubar iškelia, bet neatsako į jį. Tačiau jiedvi nesiliauda- 
mos nustatinėja, jų manymu, pamatinės moterų literatūros kritikos problemas: 


Argi dėl to, kad jo yra tas svarbiausias balsas, kurį girdi, Karalienė ima kal- 
bėti kaip Karalius, pamėgdžiodama jo toną, jo linksniavimą, jo posakius, jo 
požiūrį? O gal ji „atsikalbinėja“ savais žodžiais, savu tembru, gindama sa- 
vo požiūrį? Mes tikime, kad tai svarbiausi klausimai - tiek teoriniai, tiek 
praktiniai, - į kuriuos feministinė literatūros kritika privalo atsakyti, ir to- 
dėl tai yra klausimai, prie kurių turime vėl ir vėl grįžti, ne tik šiame skyriu- 
je, bet ir skaitydamos visas XIX a. literatūros moteris. 

(46) 


Gilbert ir Gubar atsakymas į savo klausimą yra sudėtingas. Iš tiesų eidamos 
„sunkiais keliais, kuriais devyniolikto amžiaus moterys įveikė savo „autorystės 
nerimą“, atsisakė silpninančių patriarchato priesakų ir atrado arba prisiminė už- 
mirštas pramotes, galinčias padėti atrasti savo išskirtinę moters galią“ (59), jie- 
dvi akivaizdžiai tiki, kad yra toks dalykas kaip „ypatinga moters galia, bet ši ga- 
lia, arba balsas, turės pasukti ganėtinai aplinkiniu keliu, kad prasiveržtų pro en- 
giantį dominuojančių patriarchalinių skaitymo būdų poveikį arba jam pasiprie- 
šintų. Šitokia tad yra svarbiausia Pamišėlės palėpėje tezė: moterys rašytojos, 
Emily Dickinson žodžiais, pasirinko „pasakyti visą Tiesą, bet pasakyti šališkai“, 
arba, kaip Gilbert ir Gubar sako lemtingiausioje, ko gero, savo knygos pastrai- 
poje: 


Moterys nuo Jane Austen ir Mary Shelley iki Emily Brontė ir Emily Dic- 
kinson produkavo literatūros darbus, kurie tam tikra prasme yra palimp- 
sestiniai, darbus, kurių paviršiaus apdaila nutyli arba slepia gilesnius, ma- 
žiau prieinamus (ir mažiau socialiai priimtinus) reikšmių klodus. Taip šios 

autorės įveikė sunkią užduotį pasiekti tikrą moterų literatūrinį autoritetą 
lygiagrečiai ir prisiderindamos prie patriarchalinių literatūros standartų, ir 
juos naikindamos. 


(73) 


Kitais žodžiais tariant, Gilbert ir Gubar požiūriu, moters balsas dviveidiškas, 
bet, nepaisant to, tikras ir tikrai moters balsas. Moterų teksto strategiją, jų su- 
pratimu, sudaro „puolimas ir peržiūrėjimas, dekonstravimas ir rekonstravimas 
tų moterų įvaizdžių, kurie buvo paveldėti iš vyrų literatūros, ypač... paradigmi- 
nių angelo ir pabaisos priešybių“ (76). Ir būtent čia eponiminė pamišėlė įžengia 
į jų aptarimą. Pamišėlė, kaip Džeinės Eir Berta Meison, yra: 


Dažniausiai tam tikra prasme autorės antrininkė, jos nerimo ir įniršio vaiz- 
dinys. Iš tiesų daug kur moterų parašytoje poezijoje ir fikcijose aptinkame 
šią pamišusią būtybę, reikalingą, kad autorės susitaikytų su savo pačių mo- 
ters fragmentacijos jausmais, skausmingu neatitikimų tarp to, kas jos yra ir 
ko iš jų tikimasi, suvokimu. 

(78) 


„Pamišėlės antrininkė“ arba „moters autorystės šizofrenija“ (78) yra veiksnys, 
bendras visiems šioje knygoje nagrinėjamiems XIX a. romanams, ir Gilbert su 
Gubar teigia, kad ji lygiai tokia pat svarbi ir XX a. moterų fikcijų figūra (78). 
Tuomet pamišėlės paveikslas tiesiogine šio žodžio prasme yra atsakymas į klau- 
simus, iškeltus apie moters kūrybiškumą: 


Perkeldamos savo pyktį ir ligą į baisias figūras, sukurdamos niūrias savo pa- 
čių ir savo veikėjų antrininkes, rašytojos drauge ir tapatinasi su jomis, ir 
revizuoja patriarchalinės kultūros joms primestus savo apibrėžimus. Visos 
XIX ir XX a. literatūros moterys, kurios savo romanuose ir eilėse pažadi- 
na moterį pabaisą, susitapatindamos su ja keičia ir jos reikšmę. Taip yra to- 
dėl, kad ji tam tikra prasme tiek prisikaupusi nevisavertiškumo, kad raga- 
na-pabaisa-pamišėlė lemtingai tampa pačios rašytojos „aš“ įsikūnijimu. 
(79) 


Pamišėlės figūra tampa sofistikuotos literatūrinės strategijos, kuri, pasak Gilbert 
ir Gubar, suteikia XIX a. moterų fikcijai revoliucinį atspalvį, simboliu: „Paro- 
diškas, dviveidis, nepaprastai sofistikuotas visas šis moterų rašymas yra drauge 
ir revizionistinis, ir revoliucinis, net kai produkuotas rašytojų, kurias paprastai 
laikome angeliškos rezignacijos modeliais“ (80). Angelas ir pabaisa, švelni hero- 
jė ir įniršusi pamišėlė yra autorės aš vaizdinio aspektai taip pat, kaip ir jos klas- 
tingos antipatriarchalinės strategijos elementai. Gilbert ir Gubar išplečia šių bi- 

narinių opozicijų seriją pabrėždamos nuolat pasikartojantį įkalinimo ir pabėgi- 
mo, ligos ir sveikatos bei fragmentacijos ir vientisumo vaizdinių savo tiriamoje 
fikcijoje panaudojimą. Jų dažnai iš tiesų išradingas ir originalus aiškinimas ir su- 
dėtinga moterų kūrybiškumo teorija jau įkvėpė daugelį kritikių feminisčių tęsti 
sumanų tekstologinį darbą, kurį pradėjo.“ 

Gilbert ir Gubar išmano teoriją. Jų feministinės kritikos teorija patraukliai 
sudėtinga, ypač palyginti su bendru anglų ir amerikiečių kritikių feminisčių te- 
orinės polemikos lygiu. Tačiau kokią teoriją jos iš tikrųjų gina? Ir kokios yra po- 
litinės jų teiginių potekstės? Pirmas nerimą keliantis jų požiūrio aspektas yra rei- 
kalavimas tapatinti autorę ir veikėją. Kaip ir Kate Millett anksčiau, Gilbert ir 
Gubar nuolat tvirtina, kad veikėja (ypač pamišėlė) yra autorės antrininkė, „jos 
pačios nerimo ir pykčio įvaizdis“ (78), ir teigia, kad būtent 


per antrininkės siautėjimą autorė skelbia savo pačios tūžmingą troškimą 
pabėgti iš vyro namų ir vyro tekstų, tačiau tuo pat metu būtent per antri- 
ninkės siautėjimą ši nerimo kankinama autorė pati sau aiškiai parodo, kaip 
brangiai atsieina pykčio, gniaužiamo tol, kol jo nebeįmanoma sulaikyti, de- 
struktyvumas. 

(85) 


Jų kritinis požiūris postuluoja tikrą moterį, paslėptą už patriarchalinio tekstinio 
fasado, o kritikės feministės uždavinys yra atskleisti tiesą. Aštrioje Pamišėlės pa- 
lėbėje recenzijoje Mary Jacobus pagrįstai kritikuoja autorių „nesuformuluotą 
bendrininkavimą su autobiografijos „fališkumu“, o kritikai vyrai mano, jog mo- 
terų rašymas kažkaip glaudžiau nei vyrų susijęs su jų patirtimi, kad moters teks- 
tas yra autorė arba, šiaip ar taip, dramatiškas jos pasąmonės papildymas“ (520). 
Nors abi kritikės vengia pernelyg supaprastintų išvadų, kartais jos atsiduria la- 
bai arti pavojingos redukcionistinės pozicijos: po manifestuojamu tekstu, kuris 
yra ne kas daugiau kaip „paviršiaus apdaila“, „paslepianti arba užtemdanti gi- 
lesnius, ne taip lengvai pasiekiamus... reikšmių klodus“ (73), glūdi tikroji teks- 
tų tiesa. 

Tai primena redukcionistines psichoanalitinės arba marksistinės kritikos 
atmainas, nors jau ne autorės Edipo kompleksas ar sąsaja su klasių kova laiko- 
ma vienintele teksto tiesa, o jos nuolatinis, niekada nekintantis feministinis įtū- 
žis. Ši pozicija, kuri kiek mažiau įmantriu pavidalu, ko gero, yra dažniausiai pa- 
sikartojanti anglų ir amerikiečių feministinės kritikos tema, sugeba paversti vi- 
sus moterų parašytus tekstus feministiniais, nes jie visada ir be jokių išimčių ga- 
li būti laikomi kažkaip ir kažkur įkūnijantys autorės „moters įniršį“ dėl patriar- 
chalinės priespaudos. Tad Gilbert ir Gubar aiškina Jane Austen ne taip įtaigiai 

kaip Charlotte Brontė būtent todėl, kad atkakliai reikalauja apibrėžti pyktį kaip 
vienintelį teigiamą feministinės sąmonės ženklą. Švelni Austen ironija joms ne- 
tinka, o aiškus Charlotte's Brontč tekstų įtūžis ir nuotaikingumas teikia puikią, 
egzegezę skatinančią dirvą. 

Su reduktyviais šio požiūrio aspektais visiškai nesusijęs reikalavimas, kad 
autorė būtų tas pavyzdys, kuris suteikia vienintelę teisingą teksto reikšmę (ta 
reikšmė apskritai esanti autorės pyktis,) tiesą sakant, pakerta Gilbert ir Gubar 
antipatriarchalinę poziciją. Pacitavusios Edwardo Saido Pradžių (Beginnings) 
„Miniatiūrinę meditaciją apie žodį autoritetas“ (4), kuris apibūdina „kiekvieno 
literatūrinio teksto ir autorių, ir autoritetą“ (5), jos cituoja Saido teiginį, kad 
„teksto vientisumą arba integralumą palaiko virtinė genealoginių jungčių: auto- 
rius-tekstas, pradžia-vidurys-pabaiga, tekstas-reikšmė, skaitytojas-interpretavi- 
mas ir taip toliau. Po jomis glūdi įpėdinystės, tėvystės, bierarchbijos vaizdiniai“ 
(S).“ Tačiau sutikti su Saidu, kad tradicinis požiūris į autoriaus ir teksto santykį 
yra hierarchinis bei autoritarinis, vien tam, kad toliau rašytų daugiau nei 700 
puslapių knygą, kuri nė karto neiškelia autorės moters autoriteto klausimo, at- 
rodo mažų mažiausiai prieštaringa. Mat jei mes iš tiesų ketiname atmesti auto- 
riaus, kaip teksto Dievo Tėvo, modelį, tikrai nepakanka atmesti patriarchalinę 
ideologiją, numanomą tėvo metaforoje. Lygiai taip pat reikia atmesti ir kritikos 
praktiką, į kurią ji veda, tokią kritikos praktiką, kuri kliaujasi autoriumi, kaip 
jos ar jo teksto transcendentiniu signifikatu. Patriarchaliniam kritikui autorius 
yra teksto šaltinis, kilmė ir reikšmė. Jei norime panaikinti šią patriarchalinę au- 
toriteto praktiką, turime žengti dar vieną žingsnį ir drauge su Roland'u Bart- 
hes'u paskelbti autoriaus mirtį. Barthes'o komentarai apie autoriaus vaidmenį 
šiame kontekste itin verti pacituoti: 


Sykį Autorius pašalinamas, pretenzijos iššifruoti tekstą tampa ganėtinai 
bergždžios. Duoti tekstui Autorių tolygu nustatyti šio teksto ribas, suteikti 
jam galutinį signifikatą, uždaryti rašymą. Tokia koncepcija kuo puikiausiai 
tinka kritikai, kuri tuomet prisiima svarbų uždavinį atrasti po darbu Auto- 
rių (arba jo hipostazes: visuomenę, istoriją, psichiką, laisvę): sykį Autorius 
surastas, tekstas „paaiškintas“ — kritikas švenčia pergalę. 

(„Autoriaus mirtis“/,„The Death of the Author“, 147) 


Barthes'0-į autorių(-itetą) orientuoto kritiko kritika aiškiai turėtų būti taikoma 
Pamišėlei palėpėje. Tačiau kokia gi tuomet alternatyva? Pasak Barthes'o, reikia 
pripažinti rašymo, kur „viskas turi būti išbainiojama, niekas neužšifruojama“ 
daugialypiškumą („Autoriaus mirtis“, 147): 

Rašymo erdvė turi būti klaidžiojanti, ne smelkianti: rašymas nepaliaujamai 
postuluoja reikšmę nuolat ją sunaikindamas, nuolat išvaduodamas nuo 
reikšmės. Būtent tokiu būdu literatūra (būtų geriau nuo šiol sakyti rašy- 
mas), atsisakydama priskirti tekstui (ir pasauliui kaip tekstui) „paslaptį“, 
galutinę reikšmę, išlaisvina tai, ką galima pavadinti antiteologine veikla — 
veikla, kuri tikrai yra revoliucinė, nes atsisakyti fiksuoti reikšmę galiausiai 
yra išsižadėti Dievo ir jo hipostazių - proto, mokslo, įstatymo. 
(„Autoriaus mirtis“, 147) 


Gilbert ir Gubar tikėjimas tikrai autoriniu moters balsu, kaip visų moterų para- 
šytų tekstų esme, maskuoja problemas, kurias iškėlė jų teorija apie patriarchali- 
nę ideologiją. Jų, kaip ir Kate Millett, nuomone, ideologija tampa monolitiniu 
unifikuotu totalumu, nežinančiu jokių prieštaravimų; prieš ją savo stiprybę su- 
telkti gali stebuklingai sveikas „moteriškumas“. Jeigu patriarchatas generuoja 
savo visa persmelkiančias ideologines struktūras, sunku suprasti, kaip XIX a. 
moterys įstengė išplėsti ar išlaikyti feministinę sąmonę, neužterštą dominuojan- 
čių patriarchalinių struktūrų. Kaip nurodė Mary Jacobus, Gilbert ir Gubar ak- 
centuojamos apgavikiškos rašytojos strategijos padaro ją „nepagaunamą, bet tai 
kainuoja laisvę, kurios XX a. moterys poetės karštai siekė: laisvę, kad būtų skai- 
tomos ir vertinamos ne vien kaip visiškos patriarchato suregzto sąmokslo au- 
kos“ („Pamišėlės palėpėje recenzija“, 522). 

Kitais žodžiais: kaip moterys apskritai įstengė rašyti, turint galvoje negai- 
lestingai diegiamas patriarchalines pažiūras, kurios jas supo nuo pat gimimo 
akimirkos? Gilbert ir Gubar vengia šio klausimo, atsargiai pateikdamos teiginį 
kaip savo pirmo skyriaus išvadą, jog: „Nepaisant kliūčių, kurias kėlė tie ange- 
lo ir pabaisos įvaizdžiai dvyniai, nepaisant nevaisingumo baimių ir' autorystės 
nerimo, kuriuos moterys kentė, rašytojos įstengė sukurti tekstų kartas“ (44). Iš 
tiesų, bet kodėl? Tik daug sudėtingesnė prieštaringos, fragmentinės patriarcha- 
linės ideologijos prigimties analizė padėtų Gilbert ir Gubar atsakyti į šį klausi- 
mą. Šiuo kontekstu Coros Kaplan argumentai prieš Kate Millett tebėra svar- 
būs.“ 

Feministės privalo sugebėti paaiškinti paradoksaliai našius patriarchalinės 
ideologijos aspektus (akimirkas, kai ideologija iš tikrųjų atsigręžia pati prieš sa- 
ve), taip pat kaip ir akivaizdžiai despotiškas jos potekstes, jei nori atsakyti į keb- 
lų klausimą, kaip atsitiko, kad kai kurios moterys sugebėjo pasipriešinti patriar- 
chalinėms strategijoms, nepaisydamos'jas slėgusių sunkumų. Atrodo, nebus su- 
klysta pasakius, kad, pavyzdžiui, XIX a. buržuazinio patriarchato polinkis į li- 
beralų humanizmą kaip „įteisintą ideologiją“ suteikė ginkluotę ir argumentų 

stiprėjančiam buržuazinio feminizmo judėjimui. Sykį pripažinus, kad asmens 
teisės yra šventos, vis sunkiau tvirtinti, kad moterų teisės kažkokios kitokios. 
Lygiai kaip Mary W'ollstonecraft esė apie moterų teises tapo įmanoma išlaisvi- 
nančių, jei ne buržuazinių-patriarchalinių /ibertė, ėgalitė ir fraternitė idėjų dėka, 
taip ir Johno Stuarto Millio esė apie moterų pavergimą buvo patriarchalinio li- 
beralaus humanizmo produktas. Gilbert ir Gubar nepastebi šių dalykų, paminė- 
damos Millį tik du kartus e7 passant ir abukart lygindamos su Mary Wollsto- 
necraft. Jų teorija apie paslėptą ir neišreikštą įniršį, kaip šimtmečio „moterišku- 
mo“ esmę, nepajėgi lengvai įveikti „vyro“ teksto, kuris atvirai gniaužia moterų 
priespaudos problemą. 

Atkaklus Gilbert ir Gubar epiteto „moters“ vartojimas drauge tiek išryški- 
na, tiek apsunkina aklavietę, į kurią atsitrenkė jų darbas. Nuo seno įprasta, kad 
dauguma feminisčių vartoja „moteriškas“ (ir „vyriškas“), kai kalbama apie so- 
cialinius konstruktus (kultūrinių ir socialinių normų primestus seksualumo ir el- 
gesio modelius), o „moters“ ir „vyro“ sąvokas - kad apibūdintų grynai biologi- 
nius lyčių skirtumus. Tad taip vartojant „moteriškas“ įvardija auklėjimą, o „mo- 
ters“ — prigimtį. „Moteriškumas“ yra kultūros konstruktas: moterimi negimsta- 
ma, ja tampama, kaip sako Simone de Beauvoir. Šitaip vertinant patriarchalinė 
priespauda pasireiškia tam tikrų socialinių moteriškumo standartų primetimu 
visoms biologinėms moterims būtent todėl, kad įtikėtume, jog pasirinktieji 
„moteriškumo“ standartai yra natūralūs. Tad moteriai, kuri atsisako laikytis tai- 
syklių, gali būti priklijuota ir nemoteriškos, ir nenatūralios etiketė. Būtent pa- 
triarchatas suinteresuotas, kad šie du terminai (moteriškumas ir moteriškoji ly- 
tis) ir toliau būtų painiojami. Feministės, priešingai — turi išnarplioti šią painia- 
vą ir todėl privalo visuomet reikalauti, kad nors moterys neabejotinai yra 20- 
teriškos lyties, tai dar jokiu būdu neužtikrina, kad jos bus moteriškos. Tai vie- 
nodai tinka ir kai moteriškumas apibrėžiamas senaisiais patriarchaliniais būdais, 
ir naujuoju feministiniu būdu. 

Tai, kad Gilbert ir Gubar atsisako leksikos lygmeniu skirti prigimtį ir auk- 
lėjimą, daro visą jų argumentaciją miglota. Juk kas yra tas „moterų kūrybišku- 
mas“, kurį jiedvi tyrinėja? Ar jis prigimtinė, esminė, įgimta visų moterų savybė? 
Ar tai „moteriškas“ kūrybiškumas, atitinkantis tam tikrus biologinių moterų so- 
cialinio elgesio standartus, ar tai kūrybiškumas, tipiškas moteriškai subjekto po- 
zicijai psichoanalitine prasme? Gilbert ir Gubar, atrodo, laikosi pirmosios hipo- 
tezės, nors šiek tiek labiau istorizuoto pavidalo: duotoje patriarchalinėje visuo- 
menėje visos moterys (dėl to, kad biologiškai jos yra moteriškosios lyties) pasi- 
rinks tam tikras strategijas patriarchalinei priespaudai atremti. Tos strategijos 
būdingos „moteriškajai lyčiai“, kadangi jos bus tos pačios visoms moterims, pa- 

klūstančioms toms pačioms sąlygoms. Toks tvirtinimas iš esmės remiasi prielai- 
da, kad patriarchalinė ideologija yra homogeniška ir savo poveikiu visaapiman- 
ti. Ji taip pat palieka labai maža erdvės suprasti, kad moterims tikrai sunku pa- 
siekti tai, kas vadinama „absoliučiu moteriškumu“, arba pasirinkti tuos būdus, 
kuriais moterys gali užimti vyriškąją subjekto poziciją - kitaip tariant, tapti orio- 
mis patriarchato status gu0 gynėjomis. 

Paskutiniame savo teorinės preambulės skyriuje („Olos parabolės“) Gilbert 
ir Gubar aptaria Mary Shelley knygos Paskutinis vyras (The Last Man, 1826) 
skyrių „Autorės įžanga“, kuriame autorė pasakoja, kaip atėjusi į olą rado išbars- 
tytus Sibilės laiškų puslapius.“ Nuo šiol Mary Shelley nusprendžia pašvęsti savo 
gyvenimą iššifruoti ir suprantamiau perteikti šių fragmentų turinį. Gilbert ir 
Gubar panaudoja šį pasakojimą kaip savo supratimo apie moters rašytojos pa- 
dėtį patriarchato sąlygomis parabolę: 


Ši pastaroji parabolė yra pasakojimas apie moterį menininkę, kuri įžengia į 
didžiulę savo proto olą ir randa joje išbarstytus ne tik savo galios, bet ir tra- 
dicijos, galėjusios tą galią generuoti, lapus. Jos pirmtakės meno kūnas, tai- 
gi ir jos pačios meno kūnas, mėtosi išdraikytas gabalais, suplėšytas, pamirš- 
tas, subyrėjęs. Kaip ji gali atsiminti jį ir tapti jo dalimi, grįžti į jį ir su juo 
susilieti, sudaryti su juo vieną visumą ir taip pasiekti savo pačios vientisu- 
mą, savąjį „aš“? 

(28) 


Ši parabolė yra ir Gilbert ir Gubar feministinės estetikos pareiškimas. Čia ak- 
centuojamas vientisumas - Sibilės lapų surinkimas (tačiau niekas neklausia, ko- 
dėl mitinė Sibilė nusprendė pirmiausia išbarstyti savo išmintį): moterų rašymas 
gali egzistuoti tik kaip struktūrizuota ir objektyvizuota visuma. Moters aš vien- 
tisumas yra teksto vientisumo paralelė; bet kokio kūrybingumo esmė yra vien- 
tisas žmogiškasis individas (humanistas). Fragmentinė aš, arba sąmonės, kon- 
cepcija Gilbert ir Gubar atrodytų tas pat, kas sergantis ar pasiligojęs aš. Geras 
tekstas yra organinė visuma, kad ir kokį sudėtingą aparatą Pamišėlės palėpėje 
autorės pasitelkia pasirinktiems darbams nagrinėti. 

Tačiau šis integralumo ir totalumo, kaip moterų rašymo idealo, akcentavi- 
mas gali būti kritikuotinas būtent kaip patriarchalinis arba dar tiksliau - falinis 
konstruktas. Kaip tvirtino Luce Irigaray ir Jacgues'as Derrida, patriarchalinė 
mintis modeliuoja savo kriterijus pagal vadinamas „pozityvias“ vertybes, dau- 
giausia kliaudamasi pagrindine prielaida, kad Phallus ir Logos yra transcenden- 
tiniai Vakarų kultūros signifikantai.' Išvados dažnai stulbinamai supaprastina- 
mos: viskas, kas suvokiama kaip analogiška vadinamosioms „pozityvioms“ 

Phallus vertybėms, vertinama kaip gera, teisinga ir gražu; viskas, kas suformuo- 
ta ne pagal Phallus modelį, apibrėžiama kaip chaotiška, fragmentiška, negatyvu 
arba nesama. Phallus dažnai suvokiamas kaip visuminė, vientisa ir paprasta for- 
ma, priešinga baugiam moters genitalijų chaosui. Dabar galima tvirtinti, kad 
Gilbert ir Gubar tikėjimas vieningomis visumomis kuo puikiausiai atitinka to- 
kios falinės estetikos kriterijus. Kaip jau supratome iš Virginios Woolf feminis- 
tinio įvertinimo, aiškiai feminisčių teikiama pirmenybė realizmui, o ne moder- 
nizmui, gali būti interpretuojama labai panašiai. Tam tikra anglų ir amerikiečių 
feminisčių dalis - o Gilbert ir Gubar jokios išimtys - vis dar pluša vadovauda- 
mosi tradicinėmis patriarchalinėmis Naujosios kritikos estetikos vertybėmis. 

Paskutinė Gilbert ir Gubar viltis, kad jų knyga padės atkurti prarastą „mo- 
ters“ vientisumą, grindžiama šia prielaida: 


Mums atrodo, kad mūsų knyga yra svajonė prikelti Christinos Rossetti 
„motiną gimtinę“. Taip pat manome, kad ji yra mėginimas atkurti Sibilės 
lapus - lapus, kurie, regis, jei pavyktų sujungti jų fragmentus, teikia galimy- 
bę iš paskirų dalių sudaryti visumą, kuri papasakotų vienos moters meni- 
ninkės, kaip pasakytų Gertrude Stein, „mūsų visų motinos“, moters, kurią 
patriarchalinė poctika suskaldė ir kurią mėginome prisiminti, pasakojimą. 

(101) 


Pastraipa tęsiama bendrais bruožais aprašant šios vienos moters menininkės nuo 
Jane Austen ir Marios Edgworth iki George Eliot ir Emily Dickinson pasako- 
jimą. Susitelkimas ties moterimi rašytoja, kaip nagrinėtų tekstų reikšme, veda 
prie logiškos išvados: troškimo parašyti galingos „Ur-moters“ naratyvą“. 

Viena vertus, tai pagirtinas sumanymas, nes feministės akivaizdžiai nori pri- 
versti moteris prabilti; tačiau, kita vertus, jis pateikia kai kurių abejotinų politi- 
nių ir estetinių poteksčių. Pirmiausia sumanymas pamėginti kalbėti 4ž kitą mo- 
terį nėra toks jau neproblemiškas, nes būtent tai patriarchato pilvakalbystė vi- 
suomet ir darė: vyrai nuolatos kalbėjo už moteris arba moterų vardu. Ar būtų 
teisinga, jei dabar moterys užimtų būtent tokią vyrišką poziciją kitų moterų at- 
žvilgiu? Kitais žodžiais tariant, galime teigti, kad Gilbert ir Gubar įžūliai reika- 
lauja sau to paties autoriaus autoriteto, kurį skiria visoms moterims rašytojoms. 
O mėginimas „papasakoti pasakojimą“ pats savaime gali būti sukonstruotas 
kaip autokratinis gestas. Kaip jau esame įsitikinusios, Gilbert ir Gubar pritaria- 
mai cituoja Edwardo Saido žodžius, kad po „pradžia-viduriu-pabaiga“ slypi 
„įpėdinystės, tėvystės, hierarchijos“ (5) vaizdiniai. Tačiau pasakojimas yra bū- 
tent tai, kas nuo pat Aristotelio ir buvo pradžios, vidurio ir pabaigos modelis. 
Galbūt ne tokia jau gera feministinė mintis pradėti pasakoti išsamų, vientisą ir 

sujungtą Didžiosios Motinos-Rašytojos pasakojimą? Kaip yra pastebėjusi Mary 
Jacobus: 


Ši nepaprastai energinga, dažnai sąmojinga, gudri ir išradinga knyga, mano 
nuomone, galų gale ribota būtent dėl nuolatinio domėjimosi fabula; nors 
jos gudrybės nėra tradiciškai moteriškos, būdingos piktai Karalienei, tačiau 
jos pačios rizikuoja būti tiek pat reduktyvios. Jos nelyg ankšti mezginiai 
kausto reikšmių žaismę tekstuose, kurių paslėptas fabulas atskleidžia. Ta- 
čiau tai, ką jos ten vėl ir vėl randa, yra ne tik „fabula“, bet „autorė“, pami- 
šėlė palėpėje iš pavadinimo... Kaip ir pasakojimas apie Snieguolę, tai pasi- 
kartojimui pasmerkta fabula; jų knyga (stora iš dalies dėl to, kad joje tik 
kartojamasi) nepaliaujamai skelbia revizionistinę kovą, atrakindama moters 
teksto paslaptis vis tuo pačiu raktu. 

| („Pamišėlės palėpėje recenzija“, 518-519) 


Galiausiai, tvirtina Jacobus, šis begalinis grįžimas prie „patriarchalinio moterų 
slopinimo kilmės ir atsiradimo „istorijos“ vyksta tų pačių politinių poteksčių, 
kurias slepia pačių kritikių pozicija, ignoravimo kaina: „Jei kultūra, rašymas ir 
kalba yra savaime slopinančios, kaip būtų galima tvirtinti, tai toks pat yra ir in- 
terpretavimas; o kritikei feministei iškyla štai koks klausimas: kaipgi jos slopi- 
na rašytoją moterį?“ („Recenzija“, 520). Jacobus prieina išvados, kad „tarp ei- 
lučių gali slypėti problemiškas feministinės kritikos ryšys su patriarchaline kri- 
tika, kurią ji pasiryžusi revizuoti“, („Recenzija“, 522). Šioje vietoje būtinai turė- 
tume savęs paklausti, ar dar neatėjo laikas revizuoti feministinės estetikos, kuri 
būtent šiais atvejais, atrodo, veda į tokią pačią patriarchalinę ir autoritarinę ak- 
lavietę. Kitais žodžiais, jau atėjo laikas mums atsižvelgti į tai, kad svarbiausia an- 
glų ir amerikiečių feministinės kritikos problema yra jos atskleistas radikalus fe- 
ministinės politikos ir patriarchalinės estetikos prieštaravimas. 


IV 


skyrius 


TEORINIAI APMĄSTYMAI 


Dauguma anglų ir amerikiečių kritikių feminisčių buvo abejingos ar netgi prie- 
šiškos literatūros teorijai, kurią jos neretai laikė beviltiškai abstrakčia „vyro“ 
veikla. Ši nuostata nūnai kinta, ir netgi panašu, jog devintasis dešimtmetis bus 
teorinių apmąstymų feministinės kritikos srityje persilaužimo metai. Šiame sky- 
riuje aptarsiu kai kurias šios raidos, susijusios su gilesniais feministiniais apmąs- 
tymais apie literatūros ir literatūros kritikos tikslą ir paskirtį, pradininkes. Tuo 
tikslu nutariau sutelkti dėmesį į trijų, mano manymu, iškiliausių anglų ir ameri- 
kiečių kritikių feminisčių teorinius darbus: Annette Kolodny, Elaine Showalter 
ir Myros Jehlen. 


Annette Kolodny 


Vienas iš pirmųjų tekstų, pramušusių teorinę kritikių feminisčių tylą, buvo An- 
nette Kolodny straipsnis „Kelios pastabos apibrėžiant „feministinę literatūros 
kritiką“, pirmą kartą pasirodęs 1975 m. žurnale Critical Inguiry. Jau pirmoji pa- 
straipa byloja Kolodny požiūrio šviežumą: „Iki šiol niekas taip ir nesuformula- 
vo griežto termino „feministinė kritika“ apibrėžimo“ (75). Trumpai apžvelgusi 
feministinės kritikos įvairovę, Kolodny imasi pagrindinės savo temos: moterų 
rašymo, kaip atskiros kategorijos, studijos. Parodydama, jog šios rūšies kritika 
grindžiama „prielaida, jog moterų rašymas yra kažkoks unikalus“ (76), ji su- 
nerimsta, kad toks požiūris gali atvesti prie pernelyg skubotų išvadų apie mote- 
rų prigimtį arba sukelti begalines diskusijas apie „santykiškus prigimties priva- 
lumus. prieš auklėjimą“ (76). Rūpestį jai kelia ir tai, ką ji supranta kaip „tvirtą 
[feministinės kritikos] įsipareigojimą atrasti, kas, jei taip yra, padaro moterų ra- 
šymą kitokį nei vyrų“ (78); kadangi giminė yra santykiškas būvis, akivaizdu, jog 
be palyginimo neįmanoma nustatyti stiliaus arba turinio skirtumo. „Jei primyg- 
tinai siekiame atrasti ką nors, ką aiškiai galėtume pavadinti „moterišku mode- 

liu“, tuomet mūsų garbės reikalas apibrėžti ir atitikmenį - „vyrišką modelį“ 
(78). Šitaip Kolodny siūlo lyg ir kokį komparatyvistinį feminizmą labai panašiai, 
kaip Myra Jehlen po šešerių metų. 

Nepaisydama tokių perspėjimų būti atsargioms, Kolodny vis tiek įsitikinu- 
si, jog indukciniu keliu galime prieiti tam tikrų išvadų apie moterišką literatū- 
ros stilių, jei 


pradėsime vertinti kiekvieną autorę ir kiekvieną atskirą kiekvienos autorės 
darbą kaip savaime unikalų ir individualų. Tada pamažėle per ilgą laiką ir 
daug skaitydamos pastebėsime, kokie dalykai kartojasi ir, o tai dar svar- 
biau, ar jie kartojasi. 

(79) 


Vis dėlto šis metodas yra savaip prieštaringas. Nors Kolodny nori, kad išmestu- 
me visas išankstines nuostatas apie moterų rašymą („Privalome... pradėti ne nuo 
prielaidų (pripažintų ar ne), o nuo klausimų“ (79)), sunku suprasti, kaip galima 
sutrukdyti šioms daugiau ar mažiau nesąmoningoms išankstinėms nuostatoms 
paveikti mūsų kiekvienos „unikalios ir individualios“ rašytojos suvokimą, taip 
pat ir mūsų atranką, kokius požymius išskirsime ir palyginsime. Kolodny pati 
nustato kelis tipiškus moterų fikcijų stiliaus bruožus, iš kurių du patys svarbiau- 
si yra „refleksyvus suvokimas“ ir „inversija“. Refleksyvus suvokimas pasireiškia 
tada, kai veikėja „aptinka save arba kokią nors savo dalį veiklose, kurių ji ne- 
planavo, arba situacijose, kurių negali iki galo perprasti“ (79), o inversija pasi- 
reiškia, kai „stereotipiniai, tradiciniai literatūriniai moterų įvaizdžiai... moterų 
fikcijoje apverčiami arba norint juos išjuokti,.. atskleisti paslėptą jų realybę, [ar- 
ba]... suteikti papildomą reikšmę jų priešybėms“ (80). Tad inversija suskamba 
panašiai, kaip ankstesnė Gilbert ir Gubar griaunamųjų strategijų, slypinčių po 
moterų fikcijų paviršiumi, teorija. 

Išskirdama „baimę būti iškreiptų įvaizdžių sukaustytai arba neautentiškų 
vaidmenų įkalintai“ kaip „didžiausio dėmesio vertą baimę šiuolaikinėje moterų 
fikcijoje“ (83), Kolodny čia pat pripažįsta, kad vargu ar tai tik moterims būdin- 
ga tema, tačiau primygtinai tvirtina, jog kritikės darbas yra ieškoti po tokiais 
moterų naudojamais vaizdiniais paslėptos kitokios patirties. Kritikės feministės, 
pasak Kolodny, visuomet po išmone ieško realybės ir todėl privalo „žengti labai 
atsargiai prieš parcikšdamos, jog kartais groteskiški ar akivaizdžiai outrė realy- 
bės suvokimai, mums padovanoti rašytojų moterų ir moteriškosios lyties perso- 
nažų, yra koks nors iškraipymas“ (84). Jos domėjimasis patirtimi, paslėpta „po“ 
tekstu, su ypatinga jėga iškyla kitoje pastraipoje, kur nagrinėjamas vyrų ir mo- 
terų galimas skirtingas tų pačių vaizdinių naudojimas: 

Tick vyro užsidarymui darbe, tiek moters - namuose galiausiai galima pri- 
klijuoti tą pačią psichiatrinę etiketę, tačiau literatūros kalba, jei ji sąžinin- 
ga, apnuogins statybos blokus, žingsnelis po žingsnelio atskleis, ką reiškia 
būti įkalintam šiose tokiose skirtingose aplinkose. 

(85) 


Apskritai Kolodny siūloma feministinės kritikos programa tebėra tvirtai įleidu- 
si šaknis į Naujosios kritikos dirvą: 


Svarbiausias intelektualiai galingos feministinės kritikos uždavinys, kaip aš 
jį suprantu, reiškia, kad turime pačios išmokti griežtais metodais analizuo- 
ti stilių ir įvaizdį, o tada be išankstinės nuomonės ar išankstinių išvadų tai- 
kyti šias metodologijas atskiriems darbams. Tik tuomet galėsime išlavinti 
savo studentes ir koleges deramai skaityti rašytojas, geriau įvertinti jų as- 
meninius tikslus ir ypatingus laimėjimus (tai tikslai, kurie, esu įsitikinusi, 
turi suformuoti bet kokią teisingą literatūros kritiką, nesvarbu, kokia jos 
tema). 


(67) 


Nė nekalbant apie tokių kažkaip vyriškai skambančių būdvardžių, kaip „galin- 
gos“ ir „griežtais“, vartojimą „teisingai“ feministinei kritikai apibūdinti, reika- 
lavimas, kad analizė be išankstinės nuostatos (lyg tai būtų įmanoma) būtų dera- 
mo moterų rašytojų skaitymo pagrindas, išduoda Kolodny požiūrio tradicišku- 
mą. Feministė maištininkė, panūdusi nagrinėti literatūrą nederamai (kaip Kate 
Millett), skaityti „prieš plauką“ ir abejoti įsigalėjusiomis „įteisintos literatūros 
kritikos“ struktūromis (kodėl feministės turėtų atmesti tai, kas laikoma nejįtei- 
sinta?), ras labai maža atsparos taškų erdvėje, kurią atveria tokios kritikės, kaip 
Kolodny, Showalter ir Jehlen. Kolodny net siūlo feministinei kritikai „įsiparei- 
goti atskirti politines ideologijas nuo estetinių vertinimų“ (89), kadangi, kaip ji 
dėsto, politinis angažuotumas gali paversti mus „nesąžiningomis“ kritikėmis.' 
Savo esė ji baigia tvirtindama, kad feministinės kritikos tikslas privalo būti „grą- 
žinti rašytojas į mūsų akademinių programų pagrindinę srovę per sąžininges- 
nius, lyties požiūriu nešališkus ir labiau apgalvotus jų darbų vertinimus“ (91). 
Nors panašu, kad mažai kas kategoriškai tam prieštaraus, vis dėlto tai pernelyg 
kukli feministinės kovos akademijoje programa. Verta gerai pamąstyti, ar tik 
toks reformizmas nėra neišvengiamas feministinės analizės, kurioje nė kiek ne- 
abejojant pripažįstama tiek daug Naujosios kritikos doktrinos aspektų, rezulta- 
tas. 

Po penkerių metų straipsnyje, pavadintame „Šokis minų lauke: kai kurie 
pastebėjimai apie feministinės literatūros kritikos teoriją, praktiką ir politiką“, 

išspausdintame leidinyje Feminist Studies, Kolodny grįžta prie kai kurių proble- 
mų, kurias kėlė 1975 m., ir apgailestauja, kad ir dešimtmečiui praėjus aktyviai 
plėtojant visą naują intelektinio tyrinėjimo sritį feministinei kritikai vis dar ne- 
suteikta „garbinga vieta šioje tebesitęsiančioje intelektinėje kelionėje, kurią aka- 
demijoje laisvai vadiname „kritine analize“. Užuot pakviestos į traukinį... esame 
priverstos įveikti minų lauką“ (6). Pasak Kolodny, priešiška įtakingų akademi- 
nių sluoksnių reakcija į feministinę kritiką galėtų „peraugti į tikrą dialogą“ (8), 
jei tiksliai paaiškintume, kokios yra mūsų metodologinės ir teorinės prielaidos; 
būtent tai ji tuomet ir imasi daryti. Tvirtindama, kad feministinė kritika iš esmės 
yra „įtarus“ požiūris į literatūrą, Kolodny mano, kad svarbiausias kritikės femi- 
nistės uždavinys yra ištirti mūsų estetinių vertinimų pagrįstumą: „Kokiems tiks- 
lams šie vertinimai tarnauja, klausia feministė; ir kokias pasaulio ar ideologinių 
pozicijų koncepcijas jie padeda (net jeigu ir netyčia) išsaugoti?“ (15). Šitai, be 
abejonės, yra viena iš vertingiausių jos įžvalgų. 

Problema iškyla, kai ji toliau be jokių išlygų rekomenduoja pliuralizmą, 
kaip deramą feministinę poziciją. Feministinė kritika stokoja sistemingo nuo- 
seklumo, tvirtina ji, ir tai („mūsų įvairovė“) turėtų „saugiai įkurdinti mus ten, 
kur visą laiką ir privalėjome būti: išmestas anapus minų lauko su kitais pliura- 
listais ir pliuralizmais“ (17). Feministės negali ir iš tikrųjų neturėtų siekti to „Vvi- 
dinio darnumo kaip sistemos“, kurį Kolodny priskiria psichoanalizei ir marksiz- 
mui. Jos diskurse šios dvi teorinės struktūros ima figūruoti kaip monolitiniai 
despotiški blokai, iškilę virš įvairaus ir antiautoritarinio feministinio lauko. Ne- 
tiesa yra ne tik tai, kad marksizmas ir psichoanalizė siūlo tokią vieningą teorinę 
dirvą; tikrai didžiulių abejonių kelia ir tai, kad feministinė kritika tokia įvairi.“ 
Kolodny pripažįsta, kad feministinė politika yra feministinės kritikos pagrindas; 
taigi nors galime diskutuoti, kas sudaro deramą feministinę politiką ir teoriją, ta 
diskusija vis tiek neperžengia pačios feministinės politikos ribų, labai panašiai 
kaip ir šiuolaikinio marksizmo vidaus polemika. Neturint bendro politinio pa- 
mato negali būti ir jokios pripažintos feministinės kritikos. Šiuo kontekstu 
„pliuralistinis“ Kolodny požiūris kartu su vandeniu rizikuoja išpilti ir kūdikį: 


Vis dėlto prisiimti „pliuralizmo“ etiketę dar nereiškia liautis nesutarti; tai 
tik reiškia, kad svarstome galimybę, jog skirtingi aiškinimai net to paties 
teksto skirtingais tyrinėjimų kontekstais gali būti skirtingai naudingi, net 
praturtinantys. 

(18) 


Bet jei pasidarysime tokios pliuralistės, kad feministinę poziciją pripažinsime tik 
kaip vieną iš daugelio „naudingų“ požiūrių, besąlygiškai padovanosime „vyriš- 

kiausiai“ iš visų kritikai teisę egzistuoti: ji tiesiog galėtų būti „naudinga“ visiškai 
kitokiu nei mūsų kontekstu. 

Įsikišdama į teorinę diskusiją, Kolodny per mažai dėmesio skiria politikos 
vaidmeniui kritinėje teorijoje. Kai ji teigia, ir čia ji teisi, kad: „jeigu feministinė 
kritika turi kuo nors abejoti, tai tuo ilgaausiu neutralaus mąstymo mitu“ (21), 
vis tiek, regis, nepripažįsta, kad net kritinė teorija nėra laisva nuo politinių po- 
teksčių. Feministinė kritika negali tenkintis tiesiog 


inicijuoti vien žaismingą pliuralizmą, atliepiantį daugybės kritikos mokyk- 
lų ir metodų galimybėms, tačiau niekam nepriklausantį, pripažindama, kad 
daugelis priemonių, reikalingų mūsų analizei, būtinai bus daugiausia pavel- 
dėtos ir tik iš dalies pačių pasigamintos. 

(19) 


Feministės taip pat tikrai privalo politiškai ir teoriškai įvertinti įvairius siūlomus 
metodus bei priemones, kad būtume tikros, jog jie neatsisuks prieš mus. 


Elaine Showalter 


Elaine Showalter pelnytai pripažinta kaip viena svarbiausių Amerikos kritikių 
feminisčių. Todėl jos teorinės pastabos mums ypač įdomios. Čia norėčiau paty- 
rinėti du jos straipsnius apie feministinę literatūros teoriją: „Feministinės poeti- 
kos link“ (1979) ir „Feministinė kritika tyruose“ (1981).' 

Pirmajame straipsnyje Showalter išskiria du feministinės kritikos žanrus. 
Pirmojo tipo kritika daugiausia dėmesio kreipia į moterį skaitytoją, tokią kriti- 
ką Showalter pavadina „feministiniu kritikavimu“. Antrosios rūšies kritika tyri- 
nėja moterį rašytoją, ir Showalter šią kritiką vadina „ginokritika“. „Feministinis 
kritikavimas“ nagrinėja autorių vyrų darbus, ir Showalter mums teigia, kad 
tokia kritika yra „istoriškai grindžiamas tyrinėjimas, kuris gvildena ideologines 
literatūros reiškinio prielaidas“ (25). Tačiau šis „įtarus“ požiūris į literatūros 
tekstą, regis, visiškai nebūdingas antrajai Showalter kategorijai, kadangi tarp la- 
biausiai „ginokritikai“ rūpimų dalykų randame „moterų literatūros istoriją, te- 
mas, žanrus ir struktūras“, taip pat ir „moters kūrybiškumo psichodinamiką“ 
bei „atskirų rašytojų ir darbų tyrinėjimus“ (25). Čia nenurodoma, kad moteri- 
mis, kaip rašytojomis, besidominti kritikė feministė turėtų traktuoti moterų pa- 
rašytus darbus kaip nors kitaip nei palankiai, pasitelkdama tapatumo paieškų 
požiūrius. „Įtarumo hermeneutika“, kuria remiantis tvirtinama, kad tekstas nė- 
ra arba yra ne tik tai, kuo dedasi, taigi tekste ieškoma paslėptų prieštaravimų 
bei konfliktų, taip pat ir nebuvimų bei nutylėjimų, todėl, atrodo, išlaikomas san- 

tūrumas vyrų parašytų tekstų atžvilgiu. Kitais žodžiais tariant, kritikė feministė 
privalo suprasti, kad moters produkuotas tekstas turės visiškai kitą statusą nei 
„vyro“ tekstas. 

Showalter rašo: 


Viena iš feministinio kritikavimo problemų yra ta, kad jis orientuotas į vy- 
rą. Jei tyrinėjame moterų stereotipus, vyrų kritikų seksizmą ir tuos ribotus 
vaidmenis, kuriuos moterys atlieka literatūros istorijoje, nesužinome, ką 
moterys jautė ir patyrė, o tik tai, kokios, vyrų manymu, moterys turi būti. 

(27) 


Leidžiama suprasti ne tik tai, kad kritikė feministinė turėtų atsigręžti į „ginok- 
ritiką“, moterų raštų tyrinėjimą būtent tam, kad sužinotų, „ką moterys jautė ir 
patyrė“, bet ir tai, kad ši patirtis tiesiogiai pasiekiama per moterų parašytus 
tekstus. Kitais žodžiais tariant, pats tekstas išnyko arba tapo skaidriu tarpinin- 
ku, kurio dėka galima užčiuopti „patirtį“. Šį požiūrį į tekstus, kaip į autentiš- 
kos „žmogiškos“ patirties perteikėjus, kaip jau įsitikinome, pabrėžia tradicinis 
Vakarų patriarchalinis humanizmas. Pasak Showalter, ši humanistinė pozicija 
irgi nuspalvinta gera empirizmo doze. Ji atmeta teoriją, kaip vyro išradimą, ku- 
rį akivaizdžiai galima naudoti tik vyrų tekstams (27-28). „Ginokritika“ išsilais- 
vina nuo pataikavimo vyro vertybėms ir siekia „sutelkti dėmesį... į naujai regi- 
mą moters kultūros pasaulį“ (28). Šios „tylios“ moters kultūros paieškos ge- 
riausiai gali būti vykdomos taikant autorei ir jos darbui antropologines teori- 
jas: „Ginokritika susijusi su feministiniais istorijos, antropologijos, psichologi- 
jos ir sociologijos tyrinėjimais, kurie visi išvystė moterų subkultūros hipotezes“ 
(28). Kitaip tariant, kritikė feministė turėtų atsižvelgti į istorinius, antropolo- 
ginius, psichologinius ir sociologinius „moters“ teksto aspektus; trumpai sa- 
kant, atrodytų, į viską, tik ne į patį tekstą, kaip į reikšminį procesą. Vienintelė 
sudedamoji teksto įtaka, kurią Showalter, regis, pripažįsta, yra empirinio, lite- 
ratūrą papildančio pobūdžio. Šis požiūris, kaip ir jos „vyro“ teorijos baimė bei 
bendras žavėjimasis „žmogiškąja“ patirtimi, turi nevykusį poveikį pavojingai 
priartinti ją prie vyro kritinės hierarchijos, kurios patriarchalinėms vertybėms 
ji prieštarauja. 

Straipsnyje „Feministinė kritika tyruose“ Showalter linkusi atkartoti tas pa- 
čias temas. Nauja šiame straipsnyje yra tai, kad ji išsamiai pristato keturias, jos 
manymu, pagrindines dabartinės feministinės kritikos kryptis: biologinę, ling- 
vistinę, psichoanalitinę ir kultūrinę kritiką. Nors toks šios srities skirstymas ke- 
lia abejonių, apskritai jis parodo, kad Showalter pradėjo pripažinti teorijos bū- 
tinumą. Ji vis dar skiria „feministinį kritikavimą“ (kurį ji čia vadina ir „feminis- 

tiniu skaitymu“) ir „ginokritiką“. Mums sakoma, kad feministinis kritikavimas, 
arba skaitymas, „iš esmės yra interpretavimo būdas“. Showalter tęsia: „Labai 
sunku siūlyti nuoseklią teoriją veiklai [t.y. interpretacijai], kuri savo prigimtimi 
tokia eklektiška ir tiek daug apimanti, nors kaip kritinė praktika feministinis 
skaitymas, žinoma, turėjo didelės įtakos“ (182). Taip ji mėgina išvengti tokių 
keblių „vyro“ klausimų kaip: kas yra interpretacija? Ką reiškia skaityti? Kas yra 
tekstas? Showalter dar kartą atmeta bet kokį susimaišymą su „vyro kritine te- 
orija“, nes ši „laiko mus priklausomas nuo jos ir vilkina mūsų pažangą spren- 
džiant savo teorines problemas“ (183). Jos dichotomija tarp „vyro kritinės te- 
orijos“ ir „mūsų teorinių problemų“ smulkiau neargumentuota ir neišplėtota, o 
tai palieka mums pačioms suprasti, kad smerkdama „baltuosius tėvus“ Lacaną, 
Macherey'ų ir Engelsą (183-184) ji galiausiai išgiria Edwino Ardenerio ir Clif- 
fordo Geertzo išplėtotą kultūros teoriją, kaip ypač tinkamą „ginokritikai“. Nors 
esama pasiteisinimo dėl šio ryškaus trūkumo požymių („Neketinu... pasodinti į 
sostą Ardenerio ir Geertzo kaip naujųjų baltųjų tėvų, užėmusių Freudo, Lacano 
ir Bloomo vietą“ (205)), šiuo gestu ji vis dėlto supainioja skaitytoją, kuri iki šiol 
ja sekė. Ar ambicinga „ginokritikė“ turėtų naudotis „vyro“ teorija, ar neturėtų? 
Galutinis Showalter atsakymas į šį klausimą visiškai neaiškus, grindžiamas bū- 
tent abejotinu „teorijos“ ir „žinojimo“ priešinimu: „Jokia teorija, kad ir kokia 
įtaigi, negali pakeisti nuodugnaus ir išsamaus moterų tekstų, kurie yra svarbiau- 
sia mūsų tema, pažinimo“ (205). Tačiau koks gali būti „pažinimas“, jei neišma- 
nai teorinių prielaidų? 

Ir štai dabar jau grįžome prie to, nuo ko ir pradėjome: iš tikrųjų ir nereikia 
tinkamos feministinės kritikos teorijos, nes pernelyg daug teorinių studijų truk- 
dytų mums pasiekti to „nuodugnaus ir išsamaus moterų tekstų pažinimo“, kurį 
pati Showalter taip puikiai pademonstravo Jų literatūroje. Galima suprasti, ko- 
dėl ji taip bijo teksto ir jo problemų, nes bet koks rimtas susisaistymas su šia ty- 
rimo sritimi atskleis pagrindinį šios rūšies empirinės ir humanistinės feministi- 
nės kritikos ir vyro akademinės hierarchijos, kuriai ji pagrįstai priešinasi, ben- 
drininkavimą. 

Pamėginsiu trumpai parodyti, kaip bendrininkaujama. Humanistas tiki li- 
teratūra kaip puikia ugdymo priemone: skaitydamas „didžius kūrinius“ studen- 
tas taps puikesniu žmogumi. Didis autorius yra didis, nes jis (kartais net ji) su- 
gebėjo perteikti autentišką gyvenimo viziją; o skaitytojo arba kritiko vaidmuo - 
pagarbiai įsiklausyti į autoriaus balsą, kaip jis atskleistas tekste. Literatūrinis „di- 
džiosios literatūros“ kanonas užtikrina, kad būtent ši „reprezentatyvi patirtis“ 
(ta, kurią atrinko buržua kritikai vyrai) išliks ateities kartoms, o ne tos iškreip- 
tos, nereprezentatyvios patirtys, atrandamos daugelyje moterų, etninių grupių 

ir darbininkų klasės raštų. Anglų ir amerikiečių feministinė kritika kariauja su 
šiuo savarankišku viduriniosios klasės vyro vertybių kanonizavimu. Bet ji labai 
retai susiremia su pačia šio kanono sąvoka. Iš tikrųjų Showalter tikslas yra su- 
kurti atskirą moterų rašymo kanoną, o ne panaikinti visus kanonus. Tačiau nau- 
jasis kanonas nebūtinai bus savaime mažiau engiantis negu senasis. Vis tiek kri- 
tikės feministės vaidmuo - tyliai sėdėti ir klausytis savo šeimininkės balso, nes 
jis išreiškia autentišką moters patirtį. Skaitytojai feministei nesuteikiama teisė 
pakilti ir mesti iššūkį šiam moters balsui; moters tekstas valdo taip pat despotiš- 
kai kaip ir senasis vyro tekstas. Kritikei feministei, lyg ir kompensuojant jos 
nuolankumą, leidžiama skeptiškai kritikuoti „vyro“ literatūrą, jeigu tik šią savo 
kritinę poziciją ji aiškiai atsieja nuo savo domėjimosi rašytojomis moterimis. Ta- 
čiau jei tekstai suprantami kaip reikšminiai procesai, o rašymas, kaip ir skaity- 
mas, laikomas teksto produkavimu, labai tikėtina, kad net moterų parašytus 
tekstus kritikės feministės imsis tyrinėti nepagarbiai. O jei taip atsitiks, tuomet 
aišku, kad Showalter „ginokritikė“ susidurs su skausminga dilema, įkliuvusi 
tarp „naujųjų“ feminisčių su jų „vyrų“ teorijomis bei humanistų empirikų su jų 
patriarchaline politika. 

Šio feministinės kritikos metodo ribotumas tampa ypač akivaizdus, kai su- 
siduriama su moters kūriniu, kuris neatitinka humanistinių autentiškos, realisti- 
nės „žmogiškosios“ patirties išraiškos lūkesčių. Neatsitiktinai anglų ir amerikie- 
čių feministinė kritika daugiausia nagrinėjo fikcijas, parašytas didžiojo realizmo 
laikotarpiu nuo 1750 iki 1930 m., ypač daug dėmesio skirdama Viktorijos epo- 
chai. Monigue'os Wittig Kariūnės (Les guėrillėres, 1969) yra visiškai kitokio 
teksto pavyzdys. Šį utopinį darbą sudaro virtinė fragmentų, vaizduojančių su vy- 
rais kariaujančios amazonių visuomenės gyvenimą. Karą galiausiai laimi mote- 
rys ir drauge su jaunais vyrais, kuriuos patraukė į savo pusę, švenčia pergalę. Į 
šį fragmentišką darbą vienodais tarpais įsiterpia kitoks tekstas: virtinė moterų 
vardų, atspausdintų didžiosiomis raidėmis vidury tuščio puslapio. Be šimtų var- 
dų, sudarančių šias atkarpas, į tekstą įtraukti ir keli eilėraščiai bei trys dideli ap- 
skritimai, vaizduojantys vulvą - simbolizmas, kuris kaip išvirkštinio seksizmo 
forma atmetamas vėlesnėje knygos stadijoje. Wittig knygoje nėra konkrečių vei- 
kėjų, nėra psichologizmo ir pažinios „patirties“, kurią skaitytoja galėtų aiškiai 
užčiuopti. Tačiau akivaizdu, kad kūrinys giliai feministinis ir dėl to anglų ir 
amerikiečių kritikių feminisčių dažnai mėgintas nagrinėti. 

Nimos Auerbach Moterų bendruomenėse (Communities of Women) patei- 
kiami tokie į tekstą įsiterpiančių moterų vardų komentarai: 


Rituališkai skanduojami moterų vardai skamba lyg žmogaus pokštas, nes 
nesusiję su jokiomis mums žinomomis veikėjomis: 

DEMONĖ EPONINA GABRIELĖ 
FULVIJA ALEKSANDRA JUSTINA (p. 43) 


ir taip toliau. Nors šie vardai gyvena savo kerintį gyvenimą, tuščias jų 
skambesio rezonansas drauge yra ir realių žmonių, kuriuos sutikome skai- 
tydamos romanus, mirtis. 


(190-191) 


Iš tikrųjų Wittig tekste niekur nenurodoma, kad tie vardai yra kieno nors išta- 
riami: „ritualinis skandavimas“ rodo pačios Auerbach pastangas priskirti frag- 
mentišką tekstą vieningam žmogiškajam balsui. Kai tekstas nebepasiūlo indivi- 
do, laikomo transcendentiniu kalbos ir patirties šaltiniu, humanistinis feminiz- 
mas turi sudėti ginklus. Todėl Auerbach ilgesingai laukia geresnių žmogiškosios 
feministinės ateities laikų: „Galbūt moterys, sykį pačios sau įrodžiusios savo jė- 
gą, galės grįžti prie Meg, Jo, Beth ir Amy individualumo arba žmogiškai abipu- 
sio Cranford pagarbumo“ (191). Jei nostalgiškas grįžimas prie Cranford arba 
Mažųjų moterų (Little Women) yra viskas, ko šios rūšies kritika gali siekti, ne- 
atidėliotinas kitų, labiau teoriją išmanančių kritikos praktikų tyrimas būtinai tu- 
ri būti vienas iš labiausiai neatidėliotinų anglų ir amerikiečių kritikių feminisčių 
darbotvarkės klausimų. 


Myra Jehlen 


Myros Jehlen straipsnis „Archimedas ir feministinės kritikos paradoksas“, regis, 
pagarsino svarbiausius daugeliui amerikiečių feminisčių rūpimus dalykus: pirmą 
kartą išspausdintas 1981 m. vasarą, jis jau du kartus buvo įtrauktas į antologi- 
jas.“ Ir iš tiesų jos esė nagrinėja svarbius klausimus ir iš esmės skirta aptarti prieš- 
taravimą tarp to, ką ji vadina „vertinamuoju ir politiniu aiškinimu“ (579). Jeh- 
len imasi ne tik šios pagrindinės feministinės kritikos problemos, bet ir gina fe- 
ministinių studijų „radikalų komparatyvizmą“ (585). Pasak jos, į moterį sutelk- 
ti Spacks, Moers, Showalter, Gilbert ir Gubar darbai nukenčia nuo išskirtinio 
dėmesio moterų literatūros tradicijai. Smerkdama feministinę tendenciją sukur- 
ti „alternatyvų kontekstą, savotišką moterų anklavą, atskirą nuo maskulinistinių 
prielaidų pasaulio“ (576), Jehlen nori, kad moterų studijos „viską tyrinėtų mo- 
terų požiūriu“ (577). Šis projektas savaime ir ambicingas, ir reikalaujantis daug 
pastangų. Tiesą sakant, feministinė kritika ir prasidėjo dominuojančios vyro 
kultūros tyrinėjimu (Ellmann, Millett), ir šiandienos moterims nėra priežasties 
atmesti šį feministinio darbo aspektą. Tačiau Jehlen žengia toliau. Siūlydama 
palyginimą, kad būtų galima nustatyti „moterų ir vyrų rašymo skirtumą, kurio 

joks vien moterų rašymo tyrinėjimas negali atskleisti“ (584), ji nurodo Kate 
Millett Lyties politiką kaip knygą „vien apie palyginimą“ (586). Tačiau tai aki- 
vaizdžiai neteisinga: Millett knyga, kaip jau matėme, ištisai yra apie vyrų rašy- 
mą. 

Jehlen argumentacija pavojingai slysta nuo labai reikalingo lyties prigimties 
santykiškumo akcentavimo, siūlydama feministėms grįžti prie tradicinio patriar- 
chalinio literatūros kanono tyrinėjimo. Jos argumentacijos dviprasmiškumas 
šiuo atveju atspindi įsitikinimą, kad „iš tikrųjų feministėms reikia požiūrio, ku- 
ris leistų suprasti mūsų konceptualaus pasaulio visumą, ir kuris vis tiek tvirtai 
remtųsi į vyro žemę“ (576). Šį dviprasmiškumą nemaža dalimi lemia tam tikri 
labai gluminantys retoriniai manevrai aplink Archimedo atspirties taško įvaizdį. 
Tvirtindama, kad feministinis mąstymas yra „radikalus skepticizmas“ (575), ku- 
ris sukuria neįprastus sunkumus praktikėms, Jehlen rašo: 


Kaip Archimedui, kad su savo svertu pakeltų žemę, reikėjo kokios nors vie- 
tos, ant kurios galėtų įsikurti pats su savo atspirties tašku, taip ir feminis- 
tėms, kvestionuojančioms spėjamą tiek gamtos, tiek istorijos tvarką - ir ši- 
taip siūlančioms pašalinti žemę iš po savo pačių kojų - būtinai prireiks al- 
ternatyvaus pamato. 

(575-576) 


Čia Jehlen netiesiogiai nurodo svarbiausią feminizmo paradoksą: žinodamos, 
kad už patriarchato ribų nėra jokios erdvės, iš kurios moterys galėtų kalbėti, 
kaip apskritai paaiškiname feministinio, antipatriarchalinio diskurso egzistavi- 
mą? Jehlen akcentuojamas atspirties taško įvaizdis („Ko Arhimedui tikrai reikė- 
jo, tai žemiško atspirties taško“ (576)) nevykusiai perša mintį, kad tokia pastan- 
ga pasmerkta nesėkmei (žemiška atspirtis niekada neišjudins žemės). Užuot išju- 
dinusi žemę, Jehlen nori grąžinti feminizmą ant „vyro žemės“ - bet būtent čia, 
be abejonės, feminizmas, tiek sutelktas į moterį, tiek ir visoks kitoks, visuomet 
ir buvo. Jei nėra patriarchato neužnuodytos erdvės, iš kurios moterys galėtų kal- 
bėti, peršasi išvada, kad iš tikrųjų atspirties taško mums visai ir nereikia: papras- 
čiausiai nėra kur eiti. 

Elaine Showalter, atsakydama Jehlen, prieštarauja jos siūlymui pereiti prie 
„radikalaus komparatyvizmo“, remdamasi tuo, kad „toks poslinkis galėtų reikš- 
ti, jog atsisakome feministinio sumanymo, savo drąsa vis dar mus gąsdinančio“ 
(„Jehlen komentaras“/„Comment on Jehlen“, 161). Showalter gina moterų lite- 
ratūros tradicijos tyrinėjimus „kaip daugiau metodologinį pasirinkimą nei įsiti- 
kinimą“ pareikšdama: 

Mes žinome, kad jokia moteris nėra visiškai atskirta nuo realaus vyro pa- 
saulio; tačiau idėjų pasaulyje galime brėžti ribas, kurios atvertų naujas min- 
ties proskynas, leisiančias naujai pažvelgti į problemą. 

(161) 


Tačiau moterų literatūros tradicijos tyrinėjimas, nors nebūtinai siekiantis sukur- 
ti „moters anklavą“, tikrai yra daugiau nei metodologinis pasirinkimas: tai ne- 
atidėliotina politinė būtinybė. Jei patriarchalizmas pavergia moteris kaip mote- 
ris, visas mus apibrėždamas kaip „moteriškas“ nepaisant individualių skirtumų, 
feministinė kova turėtų ne tik pamėginti išardyti patriarchalinę strategiją, kuri 
paverčia „moteriškumą“ neatskiriama biologinės lyties dalimi, bet ir reikalauti 
ginti moteris būtent kaip moteris. Patriarchalinėje visuomenėje, kuri diskrimi- 
nuoja rašytojas todėl, kad jos yra moterys, pakankamai nesunku pateisinti dis- 
kusiją apie jas, kaip atskirą grupę. Dar labiau neatidėliotina problema - kaip iš- 
vengti patriarchalinių estetikos, istorijos ir tradicijos sąvokų taikymo „moterų 
tradicijai“, kurią nusprendėme sukurti. Showalter Jų literatūroje pati neišvengė 
šių spąstų, o Jehlen atrodo vargu ar suvokianti problemą: visai nenuostabu, kaip 
pamatysime, jog feministe save vadinanti kritikė priima pačias tradiciškiausias 
patriarchalinės estetikos kategorijas. 

Į „kritiško vertinimo“ problemą Jehlen žiūri kaip į „politinių aiškinimų“ 
priešybę teigdama: 


Feministinę literatūros kritiką tokia prieštaringa paverčia ypatinga literatū- 
ros prigimtis, skirtinga nuo tiek fizikinių, tiek socialinių mokslinių studijų 
objektų. Kitaip nei šie, literatūra pati yra interpretacija, o kritiko uždavinys 
ją iššifruoti. Žinoma, jokia naujiena, kad literatūros darbas yra šališkas: iš 
tiesų tai jo vertybė. Kritinis objektyvumas yra tik antrinis apdorojimas, kad 
suteiktų patikimą skaitymą, nors ir čia daugelis ginčijosi, kad pats skaity- 
mas yra kūrybiško interpretavimo aktas. 

(577) 


Remiantis šiuo teiginiu, savaime suprantama, kad literatūros tekstas yra objek- 
tas, kurį reikia iššifruoti. Bet kaip tvirtino Roland'as Barthes'as: „Sykį Autorius 
pašalintas, pretenzijos iššifruoti tekstą tampa ganėtinai bergždžios“ („Autoriaus 
mirtis“, 147). Jehlen tiki, kad tekstai yra užkoduoti autoriaus balso pranešimai: 
tuomet „kritinis objektyvumas“ turbūt yra sąžiningas šio užkoduoto pranešimo 
perteikimas suprantamesniu pavidalu. Autoriaus ir teksto statusas Jehlen esė iš 
pat pradžių ne visiškai aiškus. Pagrįstai konstatuodama, kad feminizmas, kaip 
„Kito filosofija“, turėjo atmesti romantizmo tikėjimą, jog „būti geru poetu, va- 

dinasi, pasakyti absoliučią tiesą, būti Vienu pranašo balsu visai Žmonijai“ (579), 

„D y ą 4 p J 

ji vis dėlto toliau teigia, jog kritikos tikslas — „būti teisingai“ — būtent - autoriui, 

kad būtų perteikta literatūros subjekto „aiški vizija“. Arba jos pačios žodžiais: 
up J J JOS p 


Tad pradėti turėtume nuo savarankiško literatūros subjekto visumos paži- 
nimo, aiškaus jo regėjimo, kuris nebūtinai toks kaip mūsų, apie kurį mums 
nuolat kalbėjo formalistai: jo integralumo. Taip pat turime pripažinti, kad 
pagarba šiam integralumui, pasireiškianti neužduodant tekstui klausimų, 
kurių jis pats sau neužduoda, atsiklausdami teksto, kokius klausimus už- 


duoti, sukursime išsamiausią, turtingiausią skaitymą. 
(579) 


Tad Jehlen nieko kita nebelieka, kaip tik išbarti Kate Millett, kadangi jos „ty- 
činis tangentinis požiūris pažeidė Henry Millerio darbo raišką“ (579) ir „suža- 
lojo jo architektūrą“ (580). Jehlen nuomone, Millett požiūris buvo nederamas 
ir smurtinis; jos skaitymas tampa Henry Millerio teksto skaistaus integralumo 
išprievartavimu. Lyg būtų abejojama kokiais nors objektyviais darbo faktais, ku- 
riuos bet kas gali įžvelgti, jei tik gerai pasistengs, ir kurie bet kokia kaina priva- 
lo lemti kritiko - bet kurio kritiko - požiūrį. Jehlen reikalauja deramo skaitymo, 
kuriam feministės turi paklusti, kitaip bus ištremtos į „nederamų“ arba „nesąži- 
ningų“ kritinių pažiūrų tamsybes, o taip ji atliepia Annette Kolodny pažiūras. 
Sue Warrick Doederlein teisi tvirtindama, kad: 


Naujos lingvistikos ir antropologijos įžvalgos, be abejonės, suteikė pagrin- 
dą bet kokiam požiūriui į autonomiškus meno darbus, kurių šventumo pri- 
valome nepažeisti ir į kurių erdvę įžengiame (su savo nuolankiu objektyvu- 
mu) tik todėl, kad „suteiktume patikimą skaitymą“. Kritikės feministės ga- 
li (atsargiai) paimti iš esamų maskulinistiškai patvirtintų hipotezių tam tik- 
rus postulatus, kurie leis mums daugiau niekada nebeatsiprašinėti už „ne- 


suprastą“ ar „neteisingai interpretuotą“ tekstą. 
(165-166) 


Patrocinio Schweickart, taip pat kaip ir Jehlen gvildenanti šią problemą, atsklei- 
džia teorinės jos sąsajas su Naujosios kritikos doktrinomis ir komentuoja: 


Verta pastebėti, kad Jehlen formalistinės argumentacijos pagrindams - au- 
totelinio meno objekto suvokimui ir su juo susijusiam suvokimui, jog skai- 
tyti literatūrą gua literatūrą (užuot, tarkim, kaip sociologinį dokumentą) 
privalu nepažeidžiant teksto vidinės (i.e. autorizuotos) raiškos, —- rimtas 
varžovas yra struktūralizmas, dekonstravimas ir kai kurios skaitytojo- 
atsako-teorijos. Nesakau, kad turime aklai vaikytis kritikos mados. Papras- 

čiausiai manau, kad svarbiausi Naujosios kritikos principai tapo mažų ma- 
žiausiai problemiški. Neturėtume jų priimti kaip aksiomų. 
(172) 


Tačiau kai Jehlen atskiria „kritinį vertinimą“ ir „politinį aiškinimą“, grįsdama 
tradiciniu pirmojo apibrėžimu, jos troškimas būtinai išsaugoti šį griežtą atskyri- 
mą, žvelgiant iš feministinės perspektyvos, kaip tik ir iškelia dar keblesnius po- 
litinius klausimus. Skirtumas tarp feministinės ir nefeministinės kritikos ne tas, 
kaip, regis, įsitikinusi Jehlen, kad viena yra politinė, o kita ne, bet kad feminis- 
tė atvirai deklaruoja savo politiką, o nefeministas gali arba nesuvokti savo pa- 
ties vertybių sistemos, arba siekti universalizuoti ją, kaip „nepolitišką“. Ypač 
keista, kad Jehlen, rašanti praėjus 15 metų nuo feministinės kritikos atsiradimo 
Amerikoje, regis, neabejoja savo teisumu, atsisakydama vienos iš esmingiausių 
ankstesnių feministinių politinių įžvalgų. 

Jehlen gina estetikos ir politikos atskyrimą, siekdama išspręsti amžiną radi- 
kalių kritikų problemą: kaip vertinti meno darbą, kuris atrodo estetiškai vertin- 
gas, o politiškai neskoningas. Aptardama šią problemą ji vis dėlto galiausiai iš- 
krinta iš bet kokios atpažįstamo feminizmo pozicijos, ir taip yra dėl jos nenoro 
suprasti, kad estetiniai vertybiniai sprendimai yra ir istoriškai santykiški, ir glau- 
džiai susiję su politiniais vertybiniais sprendimais. Pavyzdžiui, estetika, reko- 
menduojanti visų poetinės struktūros dalių organišką vienovę ir harmoningą są- 
veiką, nėra politiškai nekalta. Feministė galėtų paklausti, kodėl taip norima iš- 
kelti tvarką ir integralumą į pirmą vietą ir ar tai turi ką bendra su socialiniais ir 
politiniais tokių kritinių teorijų šalininkų idealais. Žinoma, būtų beviltiškai re- 
duktyvu įrodinėti, kad visos estetinės kategorijos savaime turi politinių gaidelių. 
Bet lygiai taip pat reduktyvu tvirtinti, jog estetinės struktūros visuomet yra ir 
nekintamai politiškai neutralios arba, kaip sako Jehlen, „nepolitiškos“. Dalykas 
tas, žinoma, kad ta pati estetinė priemonė gali būti politiškai daugiavalentė, kin- 
tanti drauge su istoriniu, politiniu ir literatūriniu kontekstu, kuriame ji atsiran- 
da. Tik nedialektiškai mąstant galima tvirtinti, kaip daro Jehlen, kad Pierre'o 
Macherey'aus požiūris į kultūros produktus, kaip „santykiškai autonomiškus“ 
istoriniu ir socialiniu kontekstu, kuriame jie produkuojami, savaime prieštarin- 
gas: reikalauti paprasto ir nesudėtingo atsakymo į tokią painią politikos ir este- 
tikos ryšio problemą - tikrai pats reduktyviausias požiūris. 

Jehlen įsitikinimu, „ideologinė kritika“ (kuri, pasak jos, sutampa su „poli- 
tine“, arba „šališka“, kritika) yra reduktyvi. Moderni kritinė teorija sako mums, 
kad visi skaitymai tam tikra prasme reduktyvūs, nes jie visi savotiškai uždaro 
tekstą. Jei visi skaitymai tam tikra prasme taip pat yra politiniai, vargu ar pa- 
vyks išsaugoti binarinę Naujosios kritikos opoziciją tarp, viena vertus, redukty- 

vių politinių skaitymų ir, kita vertus, turtingo estetinio vertinimo. Jei estetika 
klausia, ar (ir kaip) tekstas veikia auditoriją, akivaizdu, kad ji susijusi su politi- 
ka: be estetinio poveikio nebus ir politinio. Ir jeigu feministinei politikai rūpi, 
be kitų dalykų, „patirtis“, tuomet ji jau susijusi su estetika. Dabar turėtų būti aiš- 
ku, kad vienas iš svarbiausių šios knygos tvirtinimų tas, kad feministinė kritika 
dekonstruoja šitokią politikos ir estetikos opoziciją: politiškai žvelgdamas į kri- 
tiką, feminizmas privalo suvokti estetikos kategorijų politiką lygiai taip pat, 
kaip ir numanomą politinių pažiūrų į meną estetiką. Štai kodėl, man atrodo, 
Jehlen pažiūros pakerta kai kuriuos pačius svarbiausius feministinės kritikos 
principus. Jei feminizmas nesukyla prieš patriarchalines kultūros kritikos, kaip 
„objektyvios“ praktikos, sąvokas, jam neišvengiamai iškyla pavojus netekti pas- 
kutinių savo politinio patikimumo skutelių.“ 


Kai kurios feministės gali susidomėti, kodėl šioje apžvalgoje nieko nepasakiau 
apie juodaodžių ir lesbiečių (ar juodaodžių lesbiečių) feministinę kritiką Ameri- 
koje. Atsakymas labai paprastas: ši knyga siekia išnagrinėti teorinius feministi- 
nės kritikos aspektus. Iki šiol lesbiečių ir/ar juodaodžių feministinė kritika iškė- 
lė lygiai tokias pat metodologines ir teorines problemas, kaip ir visa kita anglų 
ir amerikiečių feministinė kritika. Savo vertingoje lesbiečių kritikos apžvalgoje 
Bonnie Zimmerman akcentuoja feministinės ir lesbietiškos kritikos paraleles. 
Kritikės lesbietės siekia nustatyti lesbiečių literatūros tradiciją analizuodamos 
lesbiečių įvaizdžius ir stereotipus bei problemizuodamos „lesbietės“ konceptą. 
Kiek galiu spręsti, jos susiduria lygiai su tomis pačiomis teorinėmis problemo- 
mis kaip ir „tiesiog“ feministės kritikės. Būtent darbo turinys padaro lesbietės 
kritikės tyrimą kitokį, ne jos metodas. Užuot sutelkusi dėmesį į „moteris“ lite- 
ratūroje, kritikė lesbietė sutelkia jį į „moteris lesbietes“, kaip kad juodaodė fe- 
ministė kritikė sutelks jį į „juodaodes moteris“ literatūroje.“ 

Todėl paprasčiausiai manau, kad jei kalbame apie teksto teoriją, nėra ryš- 
kaus skirtumo tarp šių trijų sričių. Tai nereiškia, kad juodaodžių ir lesbiečių kri- 
tika nėra politiškai svarbi; priešingai — išryškindami skirtingas situacijas ir daž- 
nai susikertančius specifinių moterų grupių interesus, šie kritiniai požiūriai ver- 
čia baltaodes heteroseksualias feministes dar kartą patikrinti savo neretai tota- 
litarinę „moters“, kaip homogeninės kategorijos, koncepciją. Šie „marginaliniai 
feminizmai“ turi neleisti baltosioms viduriniosios klasės Pirmojo pasaulio femi- 
nistėms apibūdinti sau rūpimų dalykų „neva universaliomis moterų (arba femi- 
nistinėmis) problemomis. Šiuo požiūriu, naujausi darbai apie Trečiojo pasaulio 
moteris gali daug ko mus pamokyti." Kai dėl painių klasės ir giminės sąveikų, tai 
jos taip pat sulaukė maža anglų ir amerikiečių feminisčių kritikių dėmesio.“ 

Šioje anglų ir amerikiečių feministinės kritikos apžvalgoje pamėginau išryškinti 
pamatinės tradicinės humanistinės ir patriarchalinės kritikos bei naujausio femi- 
nistinio mokslo sąsajas. Nepaisant tvirtinimų, kad anglų ir amerikiečių feminis- 
tinė literatūros kritika jau generuoja naujus metodus ir analitines procedūras, 
randu labai maža tokios raidos požymių. Radikaliai naujo feministinės kritikos 
poveikio reikia ieškoti ne teorijos ar metodologijos, o politikos lygmeniu. Femi- 
nistės politizavo esamus kritikos metodus ir požiūrius. Jei feministinė kritika su- 
naikino įsigalėjusius kritinius sprendimus, tai būtent radikaliai naujai akcentuo- 
dama lyties politiką. Feministinės kritikos politinės teorijos (jau pagimdžiusios 
nepaprastai įvairias politinės strategijos formas) pagrindas būtent tas, kad femi- 
nistinė kritika suformavo naują literatūros studijų šaką. Štai todėl feministės at- 
siduria lygiai tokioje pat padėtyje, kaip ir kiti radikalūs kritikai: kalbėdamos iš 
marginalių pozicijų, įsigalėjusių akademinių sluoksnių pakraštyje, jos siekia 
išaiškinti savo kolegų vadinamųjų „neutralių“ arba „objektyvių“ darbų politiką 
ir drauge veikti kaip kultūros kritikės plačiąja šio žodžio prasme. Kaip ir socia- 
listai, feministės, pasirinkdamos literatūros metodus bei teorijas, tam tikra pras- 
me gali sau leisti tolerantišką pliuralizmą būtent todėl, kad bet koks požiūris, 
kurį tik galima sėkmingai pritaikyti jų politiniams tikslams, turi būti sveikinti- 
nas. 

Svarbiausias žodis čia yra „sėkmingai“: politinis kritinių metodų ir teorijų 
vertinimas yra esminė feministinės kritikos siekio dalis. Tad mano santūrų po- 
žiūrį į didelę anglų ir amerikiečių feministinės kritikos dalį pirmiausia lemia ne 
tai, kad ji liko gimininga vyrocentriniam humanizmui, o tai, kad taip atsitiko 
nepakankamai suvokiant, kokios didelės politinės kainos tai reikalauja. Taigi 
svarbiausias anglų ir amerikiečių feministinės kritikos paradoksas yra tas, kad, 
nepaisant dažnai tvirto, aiškaus politinio angažuotumo, galiausiai ji yra nepa- 
kankamai politiška; ne todėl, kad nesugebėtų pakankamai plačiai atspindėti po- 
litinio spektro, bet todėl, kad jos radikali lyties politikos analizė vis dar susipy- 
nusi su depolitizuojančiais teoriniais modeliais. Tai visiškai nestebina: visos ra- 
dikalios minties formos neišvengiamai lieka įsipareigojusios toms istorinėms ka- 
tegorijoms, kurias siekia peržengti. Tačiau suprasdamos šį istoriškai neišvengia- 
mą paradoksą neturėtume patenkintos įamžinti patriarchalinės praktikos. 


Antra dalis 

Simone de Beauvoir ir marksistinis feminizmas 


Simone de Beauvoir, be abejo, yra viena didžiausių mūsų laikų feminizmo te- 
oretikių. Tačiau 1949 m., kai publikavo Antrąją lytį, ji buvo įsitikinusi, kad tik 
socializmo atėjimas padarys galą moterų engimui, ir todėl laikė save socialiste, 
ne feministe. Dabar jos pozicija kiek kitokia. 1972 m. ji įstojo į MLF (Moterų 
išsilaisvinimo judėjimas) ir pirmą kartą viešai pasiskelbė feministe. Šį pavėluotą 
feminizmo pripažinimą ji paaiškino nurodydama naują moterų judėjimo radika- 
lizmą: „Moterų grupės, egzistavusios Prancūzijoje iki 1970 m., kai susikūrė 
MLF, daugiausia buvo reformistinės ir legalistinės. Neturėjau jokio noro su jo- 
mis susisaistyti. Kitaip nei jos, naujasis feminizmas yra radikalus“ (Simone de 
Beauvoir šiandien, 29). Tačiau pakeitusi akcentus ji neišsižadėjo socializmo: 


Antrosios lyties pabaigoje pareiškiau, kad nesu feministė, nes tikėjau, kad 
socialistinės raidos kontekstu moterų problemos bus išspręstos savaime. 
Feminizmą vertinau kaip kovą dėl specifiškai moteriškų dalykų, nepriklau- 
somai nuo klasių kovos. Ir šiandien laikausi tokio pat požiūrio. Mano su- 
pratimu, feministės yra moterys - ar net ir vyrai, - kurios siekia pakeisti 
moterų sąlygas siedamos savo kovą su klasių kova, bet ir nepriklausomai 
nuo jos, nebūtinai visiškai susiedamos tuos pokyčius, už kurios kovoja, su 
visos visuomenės pakeitimu. Sakyčiau, kad šia prasme šiandien esu feminis- 
tė, nes supratau, kad privalome kovoti už moterų padėtį čia ir dabar, ne- 
laukdamos, kol išsipildys mūsų socializmo svajonės. 

(Simone de Beauvo:r šiandien, 32) 


Nepaisant įsipareigojimo socializmui, Antroji lytis grindžiama ne tradicine 
marksistine teorija, o egzistencialistine Sartre'o filosofija. Svarbiausia šio epo- 
chinio Beauvoir darbo tezė paprasta: per visą istoriją moterys buvo paverstos 
vyrų objektais: „moteris“ buvo sukonstruota kaip vyro Kitas, iš jos buvo atim- 

ta subjektyvumo ir atsakomybės už savo veiksmus teisė. Arba kalbant labiau eg- 
zistencialistiniais terminais: patriarchalinė ideologija pateikia moterį kaip ima- 
nentinę, vyrą kaip transcendentinį. Beauvoir atskleidžia, kad šios fundamenta- 
lios prielaidos apima visus socialinio, politinio ir kultūrinio gyvenimo aspektus, 
ir ne mažiau svarbu, kaip pačios moterys perima šį objektyvuotą regėjimą ir iš- 
gyvena nuolatinę „neautentiškumo“ arba, kaip pasakytų Sartre'as, „neteisingo 
tikėjimo“ būseną. Tai, kad moterys dažnai prisiima vaidmenis, kuriuos patriar- 
chatas joms skyrė, neįrodo, jog patriarchalinė analizė yra teisi: Beauvoir be 
kompromisų atmeta moters prigimties, arba esmės, sąvoką glaustai apiben- 
drindama garsiu teiginiu: „Moterimi negimstama; ja tampama“.' 

Nors dauguma devinto dešimtmečio feminisčių teoretikių ir kritikių prisi- 
pažįsta skolingos Simone de Beauvoir, regis, palyginti mažai jų pritaria jos ža- 
vėjimuisi socializmu, kaip būtinu kontekstu feminizmui. Šiuo požiūriu atrody- 
tų, kad ištikimiausias jos sekėjas randame Skandinavijoje ir Britanijoje. Social- 
demokratinėse Skandinavijos visuomenėse moterų judėjimo vidaus diskusijos 
niekada aiškiai neperaugo į feminisčių nesocialisčių ir socialisčių polemiką, dau- 
giausia energijos buvo išeikvota ginčijantis, kokį socializmą feministės turėtų 
pasirinkti. Taigi aštuntojo dešimtmečio pradžioje Norvegijoje egzistavo gana 
ryškus priešiškumas tarp centralizuoto maoistinio „Moterų fronto“ ir labiau an- 
tihierarchinių „Neofeminisčių“, kurių šalininkės atstovavo visoms - nuo deši- 
niosios pakraipos sosialdemokratijos iki radikalesnių kairuoliškų socializmo ir 
marksizmo — formoms.“ Skandinavijos feministinė kritika atspindi socializmo 
akcentavimą, ypač savo polinkiu įtraukti teksto analizę į nuodugniai ištyrinėtos 
to meto, kai buvo sukurtas literatūros tekstas, klasinės struktūros ir klasių ko- 
vos aprašymą." Pastarojo meto konservatyvių politinių partijų iškilimas į valdžią 
daugelyje Skandinavijos šalių tik paviršutiniškai pakeitė šią padėtį: nepaisant, 
kad atsirado kelių feminisčių „mėlynųjų kojinių“ sluoksnis, dauguma Skandina- 
vijos feminisčių vis dar geriausiai jaučiasi kažkur politinėje Kairėje. 

Britiškasis feminizmas tradiciškai buvo atviresnis socialistinėms idėjoms nei 
jo amerikietiškas atitikmuo. Vis dėlto daugiausia marksistinio-feministinio dar- 
bo Britanijoje vyko ne specifinėje literatūros teorijos ir kritikos srityje. Devintą- 
jį dešimtmetį įdomiausias politines ir teorines analizes pateikė būtent moterys, 
dirbančios neseniai išsiplėtojusiose kultūrinių studijų, kino studijų ir Žiniasklai- 
dos studijų srityse arba sociologijoje ar istorijoje. Nors tokios feministės mark- 
sistės ar socialistės, kaip Rosalind Coward, Annette Kuhn, Juliet Mitchell, Ter- 
ry Lovell, Janet Wolff ir Michėle Barrett rašė literatūros temomis, svarbiausi ir 
drąsiausi jų darbai nepateko į šios knygos akiratį.' Mano užduotis - kritiškai pri- 
statyti dabartinę feministinės literatūros kritikos ir teorijos diskusiją. Liūdna, 

kad šioje diskusijoje marksistiniai-feministiniai interesai nebuvo svarbiausi, ir 
galbūt šios knygos trūkumas yra tas, kad pagrindinė jos struktūra neleidžia 
griežčiau aptarti įsigalėjusių anglų ir amerikiečių bei prancūzų kritinių pažiūrų. 

Specifinėje literatūros studijų srityje kelią pramynęs Marksistinio feministi- 
nio literatūros kolektyvo straipsnis „Moterų rašymas: Džeinė Eir, Širli, Vijetė, 
Aurora Li“ („Women's writing: Jane Eyre, Shirley, Villette, Aurora Leigh“), kad 
išplėtotų rašytojos ir jos darbo marginalizacijos analizę tiek klasės, tiek giminės 
požiūriu, paremtas prancūzų marksistų Louis Althusserio ir Pierre'o Mache- 
rey'aus teorijomis. Šio požiūrio laikėsi ir jį išplėtojo Penny Boumelha savo pui- 
kioje analizėje apie Thomaso Hardy'žio darbų lyties ideologiją (Thomas Har- 
dy's ir moterys / Thomas Hardy and Women), kuri taip pat daug rėmėsi Althus- 
sero ideologijos teorija. Buvusi Kolektyvo narė Cora Kaplan savo įžangoje į Au- 
rorą Leigh ir kitus eilėraščius (Aurora Leigh and Other Poems) irgi vadovavosi 
šiuo požiūriu. Amerikoje Judith Lowder Newton Moteryse, galioje ir sunaikini- 
me (Women, Power, and Subversion) sutelkė dėmesį į klasės ir giminės sąsajas 
XIX a. britų literatūroje. 

Macherey'aus požiūris, kurį perėmė Penny Boumelha ir ypač Marksistinis 
feministinis literatūros kolektyvas, regis, atveria kritikėms feministėms vaisingą 
tyrinėjimo sferą. Macherey'aus nuomone, literatūros kūrinys nėra nei vientisa 
visuma, nei neginčijamas Didžiojo Autoriaus/Kūrėjo „pranešimas“. Iš tikrųjų, 
pasak Macherey'aus, teksto nutylėjimai, spragos ir prieštaravimai geriau negu 
aiškūs pareiškimai atskleidžia ideologines nuostatas. Terry's Eagletonas glaustai 
apibendrina Macherey'aus argumentus šiuo klausimu: 


Būtent dėl reikšmingų teksto nutylėjimų, spragų ir praleidimų galima ge- 
riausiai pajusti ideologijos buvimą. Kaip tik šiuos nutylėjimus kritikas pri- 
valo priversti „prabilti“. Taip susiklostė, kad tekstui ideologiškai draudžia- 
ma pasakyti tam tikrus dalykus; pavyzdžiui, mėgindamas pasakyti tiesą sa- 
vaip, autorius pasijunta priverstas atskleisti ideologijos, kurioje jis rašo, ri- 
bas. Jis priverstas atidengti spragas ir nutylėjimus, tai, ko negalima artiku- 
liuoti. Kadangi tekstą sudaro šios spragos ir nutylėjimai, jis visuomet meiš- 
baigtas. Toli gražu nesudarydamas ištisinės, nuoseklios visumos, jis atsklei- 
džia reikšmių konfliktą ir prieštaravimą; o darbo reikšmingumas glūdi vei- 
kiau šių reikšmių skirtumuose nei vienybėje. ...Pasak Macherey'aus, darbas 
visuomet „išcentruotas“; jame nėra centrinės esmės, tik nepaliaujamas 
reikšmių konfliktas ir neatitikimas. 

(Marksizmas ir literatūros kritika / Marxism and Literary Criticism, 34-35) 


Literatūros darbo nutylėjimų ir prieštaravimų studijos leis kritikui susieti jį su 

būdingu istoriniu kontekstu, kur visa virtinė skirtingų struktūrų (ideologinių, 
ekonominių, socialinių, politinių) susikirsdamos produkuoja būtent tokias teks- 
to struktūras. Tad autoriaus asmeninė situacija ir ketinimai gali tapti ne daugiau 
kaip viena iš daugelio konfliktuojančių gijų, kaip tik ir sudarančių prieštaringą 
konstruktą, vadinamą tekstu. Todėl tokia marksistinė-feministinė kritika ypač 
suinteresuota tyrinėti istorinę giminės kategorijų konstrukciją ir analizuoti, kiek 
svarbi kultūra, šias kategorijas reprezentuojant ir jas transformuojant. Remian- 
tis tokia perspektyva, marksistinė-feministinė kritika pateikia alternatyvą tiek 
anglų, tiek amerikiečių kritikių homogeniniams, į autorių sutelktiems skaity- 
mams, tiek prancūzių teoretikių feminisčių dažnai neistoriškoms bei idealisti- 
nėms kategorijoms. 

Vis dėlto būtų padoru pasakyti, kad marksistinė-feministinė kritika — An- 
glijos, Amerikos ar Skandinavijos - paprasčiausiai tik priduria „klasę“, kaip dar 
vieną temą, aptartiną bendrosiose anglų ir amerikiečių feministinės kritikos nu- 
statytose programose. Deja, lygiai taip pat teisinga, kad iki šiol tik nedaugelis 
kritikių feminisčių mėgino nagrinėti tokių marksistų teoretikų, kaip Antonio 
Gramsci, Walterio Benjamino ar Theodoro Adorno, darbus, kad įsitikintų, ar jų 
įžvalgos dėl problemų reprezentuojant engimo tradiciją tinka feminizmui. 


Prancūzų feminizmas po 1968 m. 


Naujasis prancūzų feminizmas yra 1968 m. gegužės Paryžiaus studentų sukili- 
mo, bemaž nuvertusio vieną vadinamų represyvesniųjų Vakarų demokratijų, kū- 
dikis. Kurį laiką supratimas, kad 68-ųjų gegužė beveik įstengė padaryti tai, kas 
atrodė neįmanoma, įkvėpė per kraštus besiliejantį politinį kairuoliškų Prancūzi- 
jos intelektualų optimizmą. „Les ėvėnements“ leido jiems patikėti, kad permai- 
nos čia pat ir kad intelektualams jose skirtas realus politinis vaidmuo. Todėl 
septinto dešimtmečio pabaigoje ir aštunto pradžioje politinis aktyvumas ir inter- 
vencija kairiojo flango studentams bei intelektualams atrodė reikšmingas ir ak- 
tualus. 

Būtent šioje politizuotoje intelektualinėje terpėje, kurioje dominavo įvai- 
rios marksizmo, ypač maoizmo atmainos, ir susidarė pirmosios prancūzių femi- 
nistinės grupės. Daugeliu aspektų tiesioginė patirtis, 1968 m. vasarą paskatinu- 
si formuotis pirmąsias Prancūzijos moterų grupes, buvo stulbinamai panaši į tą, 
kuri paakino ir Amerikos moterų judėjimą.' Gegužės mėnesį moterys kovėsi ba- 
rikadose greta vyrų, tik kad suprastų, jog jų bendražygiai vyrai vis dar iš jų tiki- 
si ir seksualinių, sekretorinių bei kulinarinių patarnavimų. Kaip ir buvo galima 
spėti, jos pasekė Amerikos moterimis ir pradėjo burti savas, tik moterų grupes. 

Viena pačių pirmųjų šių grupių pasivadino „Psychanalyse et Politigue“. Vėliau, 
kai feminizmo politika pasiekė pažangesnę stadiją, ši grupė, tuo metu įsteigusi 
įtakingą leidyklą des femmes (moterys), pakeitė pavadinimą į „politigue et psy- 
chanalyse“, sukeisdama politikos ir psichoanalizės prioritetus vietomis bei kar- 
tą ir visiems laikams atsisakydama hierarchinių didžiųjų raidžių. Domėjimasis 
psichoanalize parodo, kas labiausiai rūpėjo Paryžiaus intelektualinėje m:lieux. 
Nors septintojo dešimtmečio amerikiečių feministės pradėjo tuo, kad smarkiai 
sukritikavo Freudą, prancūzėms buvo savaime suprantama, kad psichoanalizė 
gali suteikti asmenybės emancipacijos teoriją ir nurodyti kelią į pasąmonės tyri- 
nėjimą —- dalykus, kurie abu gyvybiškai svarbūs moterų priespaudos patriarcha- 
linėje visuomenėje analizei. Angliškai kalbančiame pasaulyje feminisčių argu- 
mentai Freudo naudai nebuvo išgirsti, kol Juliet Mitchell 1974 m. nepaskelbė 
savo įtakingos knygos Psichoanalizė ir feminizmas (Psycboanalysis and Femi- 
nism), kurią išvertė ir Prancūzijoje išleido des femmes. 

Nors 1974 m. prancūzių feministinė teorija jau klestėjo, prireikė nemažai 
laiko, kol ji pasiekė kitų šalių moteris. Viena priežasčių, kodėl prancūzių teori- 
ja padarė palyginti menką įtaką anglų ir amerikiečių feministėms, ta, kad ji bu- 
vo intelektualiai „sunki“. Išties pasinėrusios į Europos filosofiją (ypač Marxą, 
Nietzsche'ę ir Heideggerį), Derrida dekonstrukciją ir lakanišką psichoanalizę, 
prancūzės teoretikės feministės, matyt, buvo tikros, kad ir jų auditorija tokia pat 
paryžietiška, kaip ir jos. Tai, kad skaitytojai padaroma tik labai maža pedagogi- 
nių nuolaidų, nepateikiant „teisingų“ intelektualinių koordinačių, nors sąmo- 
ningai taip elgiamasi tik labai retai, pašaliečiui kvepia elitizmu. Tai būdinga su- 
dėtingiems Hėlėne Cixous kalambūrams ir erzinamai Luce Irigaray aistrai grai- 
kų abėcėlei, taip pat trikdančiam Julios Kristevos įpročiui tame pačiame sakiny- 
je remtis visais nuo šv. Bernardo iki Fichte's ar Artaud. Tad nenuostabu, kad 
toks kompromisų nepripažįstantis intelektualizmas kartais atstumia suerzintą 
skaitytoją. Vis dėlto anglų ir amerikiečių skaitytoja, sykį įveikusi šio pirminio 
kultūrinio šoko poveikį, netrunka suprasti, koks svarus prancūzių teorijos indė- 
lis į feministinę moterų priespaudos prigimties, lyties skirtingumo konstrukcijos 
bei moterų sąsajų su kalba ir rašymu specifiškumo polemiką. 

Vis dėlto yra viena problema, kurią angliškai kalbančiai skaitytojai kelia 
prancūziškas žodis „fėminin“. Prancūzų kalboje yra tik vienas žodžio „fermame“ 
(moteris) būdvardis, būtent „feminin““ (moteriška), o anglų kalba turi du žodžio 
„woman“ (moteris) būdvardžius: „female“ ir „feminine“. Ilgą laiką daugelis an- 
gliškai kalbančių feminisčių vartojo žodį „feminine“ (ir „masculine“) kalbėda- 
mos apie socialinius konstruktus (giminę), o „female“ (ir „male“) - aptardamos 
grynai biologinius aspektus (lytį). Problema ta, kad prancūzų kalboje nėra šio 

esminio politinio skirtumo. Ar, tarkim, ėcriture fėminine reiškia „female“ ar 
„feminine“ rašymą?“ Kaip galime žinoti, ar šis ir bet kuris kitas toks pasakymas 
nurodo lytį, ar giminę? Žinoma, norminio atsakymo nėra: tolesniame aptarime 
prancūzišką „fėminin“ interpretuoju vadovaudamasi kontekstu ir kaip apskritai 
suprantu aptariamus darbus. 

Anglų ir amerikiečių kritikę feministę gali sutrikdyti tai, kad Prancūzijoje 
taip maža feministinės literatūros kritikos. Tik su keliomis išimtimis, tokiomis 
kaip Claudine Herrmann ir Anne-Marie Dardigna', prancūzų kritikės feminis- 
tės mieliau gilinosi į teksto, lingvistikos, semiotikos ar psichoanalizės teorijos 
problemas arba produkavo tekstus, kuriuose maišė poeziją ir teoriją, mesdamos 
iššūkį nusistovėjusiam žanrų atskyrimui. Keista, kad šios teoretikės, nepai- 
sydamos politinių įsipareigojimų, noriai priėmė nusistovėjusį patriarchalinį „di- 
džiosios“ literatūros kanoną, ypač prancūzų modernizmo vyriškąjį panteoną 
nuo Lautrėamont'o iki Artaud ar Bataille. Negali būti jokios abejonės, kad an- 
glų ir amerikiečių feministinei tradicijai kur kas geriau sekėsi mesti iššūkį socia- 
linėms ir politinėms literatūrinės institucijos priespaudos strategijoms. 

Toliau pristatydama prancūzų feministinę teoriją nutariau sutelkti dėmesį į 
tokias asmenybes, kaip Hėlėne Cixous, Luce Irigaray ir Julia Kristeva. Jas pasi- 
rinkau iš dalies todėl, kad jų darbai geriausiai atstovauja pagrindinėms prancū- 
zų feministinės teorijos srovėms, o iš dalies todėl, kad jos kur kas labiau, nei 
daugelis kitų Prancūzijos teoretikių feminisčių, domėjosi specifinėmis proble- 
momis, kurias iškėlė moterų santykis su rašymu ir kalba. Taigi nusprendžiau ne- 
aptarti tokių moterų, kaip Annie Leclerc, Michėle Montrelay, Eugėnie Lemoine- 
Luccioni, Sarah Kofman ir Marcelle Marini, darbų. Daugelis amerikiečių kriti- 
kių feminisčių taipgi gausiai sėmėsi įkvėpimo iš Jacgues'o Lacano ir Jacgues'o 
Derrida teorijų, bet vietos stoka neleidžia atiduoti pelnytos duoklės įtaigiam to- 
kių moterų, kaip Jane Gallop, Shoshana Felman ir Gayatri Spivak, darbui.“ 


Dažnai teigiama, kad naujoji prancūzų feminisčių teoretikių karta visiškai atme- 
tė egzistencialistinį Simone de Beauvoir feminizmą. Tvirtinama, kad šios femi- 
nistės nusigręžė nuo liberalaus Beauvoir lygybės su vyrais troškimo ir pabrėžė 
skirtumą. Liaupsindamos moterų teisę puoselėti savo specifiškas moters verty- 
bes, jos atmeta „lygybę“ kaip paslėptą mėginimą priversti moteris tapti panašias 


* Abu šie terminai į lietuvių kalbą pažodžiui verstini „moteriškas“. Aš verčiau „female“ kaip „mo- 
ters“ arba „moterų“ (turima galvoje biologinė lytis), o „feminine“ - į „moteriškas“ (turima galvoje 
tai, kas socialiai sukonstruota). Atitinkamai „gender“ - „giminė“ (socialinis konstruktas), o „sex“ — 
„lytis“ (biologinė lytis) - vert. 

į vyrus." Tačiau išties yra kiek sudėtingiau. Kad ir kokia būtų egzistencialistė, Si- 
mone de Beauvoir lieka didžioji prancūzų feminisčių pramotė, o jos vieša para- 
ma naujajam moterų judėjimui turėjo milžinišką simbolinę vertę. Lygiai taip pat 
neteisinga būtų sakyti, kad jos socialistinio feminizmo atmaina neturi sekėjų 
Prancūzijoje. 1977 m. Beauvoir ir kitos moterys įsteigė žurnalą Ouestions fėmi- 
nistes, kurio tikslas — suteikti tribūną būtent įvairioms socialistinėms ir antiesen- 
cialistinėms feminizmo formoms.“ Pavyzdžiui, feministė marksistė sociologė 
Christine Delphy, mananti, kad moterys sudaro klasę, buvo viena jo steigėjų. 

Nepaisant visiškai kitokios teorinės orientacijos, dauguma labiausiai Juliai 
Kristevai rūpimų dalykų (jos troškimas teoretizuoti socialinę revoliuciją tiek 
klasės, tiek giminės požiūriu, jos akcentas moteriškumo konstruktui) turi kur 
kas daugiau bendro su Beauvoir pažiūromis, negu su romantiška Hėlėne Cixous 
vizija apie moters kūną, kaip moterų rašymo vietą. Lygiai taip pat ir įspūdinga 
Luce Irigaray kritika dėl moters slopinimo patriarchaliniame diskurse kartais 
primena poststruktūralistiškai perrašytą Beauvoir moters, kaip vyro Kito, anali- 
zę. (Tai vargu ar stebina, turint galvoje, kad Heideggeris, regis, buvo bendras ir 
psichoanalitinio Lacano „Kito“, turėjusio įtakos Irigaray studijoms, ir egzisten- 
cialistinio Beauvoir „Kito“ šaltinis.) Nors apskritai septinto dešimtmečio poslin- 
kis į struktūralizmą ir poststruktūralizmą nustūmė egzistencializmą į paribį, nie- 
kas, atrodytų, labiau nesendina Antrosios lyties naujojo moterų judėjimo Pran- 
cūzijoje atžvilgiu, kaip tai, jog Beauvoir atmetė psichoanalizę. Cixous, Irigaray 
ir Kristeva daug skolingos Lacano (post-)struktūralistiniam Freudo aiškinimui, 
todėl tolesnis jų darbo tyrimas reikalauja šiokio tokio svarbiausių Lacano idėjų 
išmanymo." 


Jacgues'as Lacanas 


Vaizduotė ir Simboliškumo Tvarka yra fundamentalūs labiausiai tarpusavyje su- 
siję Lakano teorijos terminai, ir geriausia juos paaiškinti abu kartu. Vaizduotė 
atitinka ikiedipinį laikotarpį, kai vaikas tiki esąs motinos dalis ir nesuvokia sa- 
vo atskyrimo nuo pasaulio. Vaizduotėje nėra skirtumo ir nesaties, tik tapatumas 
ir esatis. Edipo krizė reprezentuoja įžengimą į Simboliškumo Tvarką. Šis įžengi- 
mas taip pat susijęs su kalbos įgijimu. Per Edipo krizę tėvas suskaldo diadinę 
motinos ir vaiko vienybę ir nuo šiol uždraudžia vaiko ryšį su motina ir motinos 
kūnu. Tad falas, reprezentuojantis Tėvo Įstatymą (arba kastravimo grėsmę), vai- 
kui tampa atskyrimo ir praradimo ženklu, Kenčiamas praradimas, arba trūku- 
mas, yra motinos kūno praradimas, ir nuo šiol troškimas motinos, arba vaizduo- 
tės vienybė su ja, turi būti slopinamas. Šį pirmą slopinimą Lacanas vadina pir- 

miniu slopinimu, ir būtent šis pirminis slopinimas atveria pasąmonę. Vaizduo- 
tėje nėra pasąmonės, kadangi nėra trūkumo. 

Šio pirminio slopinimo funkcija tampa ypač akivaizdi vaikui vartojant ką 
tik įgytą kalbą. Kai vaikas išmoksta pasakyti „aš esu“ ir skirti tai nuo „tu esi“ ar- 
ba „jis yra“, tai tolygu pripažinimui, kad jis užėmė sau skirtą vietą Simbolišku- 
mo Tvarkoje ir atsisakė reikalauti vaizduotės tapatumo su visomis kitomis įma- 
nomomis pozicijomis. Kalbantis subjektas, sakydamas: „Aš esu“, iš tikrųjų sako: 
„Aš esu jis (ji), kuris kažką prarado“, - o šis iškentėtas praradimas yra vaizduo- 
tės tapatumo su motina ir su pasauliu praradimas. Todėl, pasak Lacano, sakinys 
„Aš esu“ geriausiai verstinas kaip „Aš esu tas, kas nesu“. Toks perrašymas pa- 
brėžia, kad kalbantis subjektas pradeda egzistuoti tik dėl slopinamo prarastos 
motinos troškimo. Todėl prabilti kaip subjektui yra tas pat, kas reprezentuoti 
slopinamo troškimo buvimą: kalbantis subjektas yra trūkumas, ir štai kodėl La- 
canas gali sakyti, kad subjektas yra tas, kas nėra. 

Įžengti į Simboliškumo Tvarką - vadinasi, priimti falą kaip Tėvo Įstatymo 
reprezentaciją. Visoje žmonių kultūroje ir visame visuomenės gyvenime domi- 
nuoja Simboliškumo Tvarka, taigi falas, kaip trūkumo ženklas. Subjektui ši daik- 
tų tvarka gali patikti arba ne, bet jis neturi pasirinkimo: pasilikti Vaizduotėje tas 
pat, kas tapti psichopatu ir nesugebančiu gyventi žmonių visuomenėje. Kai ka- 
da gali būti naudinga suvokti Vaizduotę kaip atitinkančią Freudo malonumo 
principą, o Simboliškumo Tvarką - jo realybės principą. 

Šis perėjimo iš Vaizduotės į Simboliškumo Tvarką aiškinimas reikalauja to- 
lesnių komentarų. Pasak Lacano, Vaizduotė prasideda vaikui įžengus į Veidro- 
džio stadiją. Teigdamas, kad ankstyviausioji vaiko patirtis yra tam tikra frag- 
mentacija, Lacanas, regis, remiasi Melanie Klein nuomone apie vaiko vystymą- 
si. Būtų galima sakyti, jog pirmiausia kūdikis jaučia savo kūną dalimis, jei tai ne- 
sukeltų klaidingo įspūdžio, kad tokioje ankstyvoje stadijoje kūdikis suvokia „sa- 
vo“ kūną. Nuo 6-0 iki 8-0 mėnesio kūdikis įžengia į Veidrodžio stadiją. Svar- 
biausia Veidrodžio stadijos funkcija - suteikti kūdikiui vieningą kūno vaizdinį. 
Vis dėlto šis „kūno ego“ yra visiškai susvetimėjusi būtis. Vaikas, žvelgdamas į sa- 
ve veidrodyje - arba į save ant motinos rankų, arba paprasčiausiai į kitą vaiką — 
suvokia tik kitą žmogišką būtybę, su kuria jis susilieja ir susitapatina. Todėl Vaiz- 
duotėje nėra aš, kaip atskiro aš suvokimo, nes „aš“ visuomet susvetimėjęs Kita- 
me. Tad Veidrodžio stadija leidžia tik binarinius santykius. Tik per šios struktū- 
ros sutrigubėjimą, kuris, kaip matėme, atsitinka, kai įsikiša tėvas ir nutraukia 
diadinę motinos ir vaiko vienybę, vaikas gali užimti savo vietą Simboliškumo 
Tvarkoje ir taip pradėti apibrėžti save kaip atskirą nuo kitų. 

Lacanas skiria Kitą (Autre) su didžiąja „K“ ir kitą su mažąja „k“. Mūsų tiks- 

lams pravartu apžvelgti keletą iš daugelio skirtingų reikšminių konceptų, 
paimtų iš Lacano tekstų. Svarbiausios Kito vartosenos tokios: kai Kitas repre- 
zentuoja kalbą, signifikanto vietą, Simboliškumo Tvarką ar kurią kitą trečiąją 
trinarės struktūros dalį. Tai galima pateikti ir kiek kitaip, pasakant, kad Kitas 
yra subjekto sandaros arba struktūros, kuri produkuoja subjektą, locus. Dar ki- 
taip formuluojant, Kitas yra diferencinė struktūra kalbos ir socialinių ryšių, ku- 
rie pirmiausia ir sudaro subjektą ir kuriuose jis (subjektas) turi užimti savo vie- 
tą. 

Jei, pasak Lacano, būtent įžengimas į Simboliškumo Tvarką atidaro pasą- 
monę, vadinasi —- būtent pirminis simbiotinės vienovės su motina troškimo slo- 
pinimas sukuria pasąmonę. Kitais žodžiais: pasąmonė atsiranda kaip troškimo 
pirminio slopinimo rezultatas. Tam tikra prasme pasąmonė yra troškimas. Gar- 
siajame Lacano teiginyje „pasąmonės struktūra panaši į kalbos struktūrą“ slypi 
svarbi troškimo prigimties įžvalga: pasak Lacano, troškimas „elgiasi“ visiškai 
kaip kalba: jis nepaliaujamai juda nuo objekto prie objekto arba nuo signifikan- 
to prie signifikanto ir niekada neras visiško pasitenkinimo ir esamo pasitenkini- 
mo, lygiai kaip reikšmė niekada neapims visos dabarties. Lacanas vadina įvai- 
rius objektus, į kuriuos mes nukreipiame savo objet a („objet petit a“ —- „a“ čia 
reiškia kitą (autre) su mažąja „k“) troškimą (simboliškumo tvarkoje). Negali bū- 
ti galutinio mūsų troškimo patenkinimo, kadangi nėra galutinio signifikanto, 
arba objekto, kuris galėtų būti tas, kuris yra amžiams prarastas (vaizduotės har- 
monija su motina ir pasauliu). Jei sutinkame, kad troškimo pabaiga yra logiškas 
jo patenkinimo padarinys (jei esame patenkinti, esame tokioje pozicijoje, kai 
daugiau nebetrokštame), galime suprasti, kodėl Freudas veikale Anapus malo- 
numo principo, teigia, kad mirtis yra galutinis troškimo objektas - kaip Nirva- 
na arba prarastos vienybės atgavimas - galutinis suskilusio subjekto išgydymas. 


skyrius 


HEĖLENE CIXOUS:VAIZDUOTĖS UTOPIJA 


Ar aš sau prieštarauju? 

Tuomet labai gerai... aš sau prieštarauju; 
Esu didelis... manyje telpa daugybės. 
(Waltas Whitmanas) 


Daugiausia būtent Hėlėne Cixous pastangų dėka ėcriture fėminine klausimas ta- 
po svarbiausia aštunto dešimtmečio Prancūzijos politinės ir kultūrinės polemi- 
kos tema. Nuo 1975 iki 1977 m. ji paskelbė visą virtinę teorinių (arba pusiau 
teorinių) rašinių, kuriais siekiama išaiškinti moterų, moteriškumo, feminizmo ir 
tekstų produkavimo sąsajas: La Jeune Nėe (Atgimstanti) (kartu su Catherine 
Clėment, 1975), „Le Rire de la Mėduse“ (1975), į anglų kalbą išversta „Medū- 
zos juokas“ (1976), „Le Sexe ou la tėete?“ („Lytis arba galva“, 1976), į anglų 
kalbą išversta „Kastracija ar nukirsdinimas?“ (1981) ir La Venue d Vėcriture 
(Atėjimas į rašymą, 1977). Šie tekstai glaudžiai susiję: pavyzdžiui, į „Sorties“ 
(„Išėjimai“), svarbiausią Cixous straipsnį knygoje La Jeune Nėe, įterpta ilgų at- 
skirai skelbto „Medūzos juoko“ fragmentų. Tai, kad daugelis svarbiausių min- 
čių ir vaizdinių nuolat kartojami, leidžia pristatyti Cixous darbą kaip tęstinumą, 
skatinantį nelinijines skaitymo formas.“ Jos stilius dažnai labai metaforiškas, po- 
etiškas ir akivaizdžiai antiteorinis, o svarbiausi vaizdiniai sukuria tankų signifi- 
kantų tinklą, kuriame analitiško proto kritikei sunku įsitverti į ką nors aiškaus. 
Nelengva prasibrauti pro Cixous teksto džiungles, prasiskinti jose kelią ar nu- 
braižyti jų žemėlapius; maža to, patys tekstai aiškiai leidžia suprasti, kad šis pa- 
sipriešinimas analizei - visiškai tikslingas. Cixous netiki nei teorija, nei analize 
(nors praktikuoja abi - kaip, pavyzdžiui, savo daktarinėse tezėse L'Exil de Ja- 
mes Joyce ou Vart du replacement (1968), 1972 m. išverstose (į anglų kalbą - 
vert.) Jameso Joyce'o tremtis arba persikėlimo menas, ar Prėnoms de personne, 
1974); tiesą sakant, ji nepritaria ir feministiniams analitiniams diskursams: juk 
galų gale ji yra ta pirmoji moteris, kategoriškai paskelbusi: „Aš nesu feministė“ 


94 PRANCŪZŲ FEMINISTINĖ TEORIJA 


(RSH, 482), o vėliau pridūrusi: „Aš neprivalau produkuoti teorijos“ (Conley, 
152). Kaltindama humanitarinių mokslų tyrinėtojas feministes nusigręžus nuo 
dabarties į praeitį, ji atmeta jų pastangas kaip grynai „temines“. Pasak Cixous, 
tokios kritikės feministės neišvengiamai paklius į slegiantį hierarchinių bina- 
rinių opozicijų, kurias propaguoja patriarchalinė ideologija, tinklą (RSH, 
482-483). Daug vilčių dedančios feministės Cixous „literatūros teorijos“ anali- 
tikės taip pat gali nesivarginti. 

Ir vis dėlto tai nėra visiškai tikslus Cixous pozicijos paveikslas. Cituoti tei- 
giniai, atskirti nuo savo meto Prancūzijos konteksto, linkę įsprausti jos pažiūras 
į apskritai pernelyg griežtą dirvą. „Feminizmo“ etiketės ji kratosi pirmiausia ir 
labiausiai dėl to, kad „feminizmas“ apibrėžiamas kaip buržuazinis, egalitarinis 
reikalavimas moterims įgyti valdžią esamoje patriarchalinėje sistemoje; pasak 
Cixous, „feministės“ yra moterys, kurios nori galios „vietos sistemoje, pagar- 
bos, visuomeninio įteisinimo“ (RSH, 482).* Cixous neatmeta to, ką labiau lin- 
kusi vadinti moterų judėjimu (kaip priešybės statiškam vadinamo „feminizmo“ 
rigidiškumui); priešingai - ji labai jam pritaria ir norėdama parodyti savo poli- 
tinę ištikimybę antipatriarchalinei kovai nuo 1976 iki 1982 m. visus savo dar- 
bus publikuoja des femmes leidykloje. Tačiau daugeliui feminisčių prancūzių, 
kaip ir daugumai feminisčių už Prancūzijos ribų, toks scholastinis kivirčas dėl 
žodžio „feministė“ gali atrodyti politiškai žalingas moterų judėjimui apskritai. 
Prancūzijoje jis privertė „politigue et psychanalyse“ kolektyvo nares Tarptauti- 
nę moters dieną išeiti į gatves su plakatais „Šalin feminizmą!“, taip pačiame mo- 
terų judėjime sukėlė gana nemažą priešiškumą ir kandumą, kuris gana pastebi- 
mai iškilo į viešumą. Svarbiausias „politigue et psychanalyse“ grupės „antifemi- 
nistinės“ iniciatyvos poveikis, regis, buvo įspūdis, kad Prancūzijos feminizmas 
kupinas pagiežos ir nesutarimų. Tad šiuo klausimu neturiu jokių ketinimų sek- 
ti Cixous: pagal anglų kalboje priimtą vartoseną, jos neabejotinas atsidavimas 
kovai už moterų išsilaisvinimą Prancūzijoje, kaip ir jos griežta patriarchalinių 
mąstymo modelių kritika, padarė ją feministe. Tą pasakius, žinoma, ir dera, ir 
būtina toliau aiškintis, kokios rūšies feministinei teorijai ir politikai ji atstovau- 
ja. 


Patriarchalinis binarinis mąstymas 


Viena prieinamiausių Cixous idėjų yra jos analizė to, ką būtų galima pavadinti 
„patriarchaliniu binariniu mąstymu“. Po pavadinimu „Kur ji?“ Cixous išrikiuo- 
ja tokį binarinių opozicijų sąrašą: 

Aktyvumas/Pasyvumas 
Saulė/Mėnulis 
Kultūra/Gamta 
Diena/Naktis 
Tėvas/Motina 
Protas/Jausmai 
Supratimas/Jutimas 


Logos/Pathos 
(JN, 115) 


Išties atitikdamos slaptą priešpriešą vyras/moteris, šios binarinės opozicijos yra 
giliai įsismelkusios į patriarchalinę vertybių sistemą: kiekviena priešprieša gali 
būti nagrinėjama kaip hierarchija, kurioje „moteriškoji“ pusė visuomet supran- 
tama kaip pavyzdys neigiamo, bejėgio. Pasak Cixous, kuri šiuo klausimu daug 
skolinga Jacgues'ui Derrida, Vakarų filosofija ir literatūrinė mintis yra ir visuo- 
met buvo įkalinta šiose nesibaigiančiose virtinėse hierarchinių binarinių opozi- 
cijų, kurios visada galiausiai grįžta prie pamatinės „poros“ — moteris/vyras. 


Gamta/Istorija 
Gamta/Menas 
Gamta/Protas 
Aistra/Veiksmas 
(JN,116) 


Šie pavyzdžiai rodo, kad nėra taip jau svarbu, kuri „pora“ pasirenkama nagri- 
nėti: paslėpta vyro/moters priešprieša ir neišvengiamas jos, kaip teigiamos/nei- 
giamos, įvertinimas visuomet gali būti aptinkamas kaip slapta paradigma.“ 

Tuomet tipišku gestu Cixous imasi nustatyti, kaip tokiame mąstyme veikia 
mirtis. Kad vienas narių įgytų reikšmę, teigia ji, jis turi sunaikinti kitą. „Pora“ 
negali likti sveika: ji tampa mūšio lauku, kuriame amžinai vyksta kova dėl reikš- 
minio pranašumo. Galop pergalė prilyginama aktyvumui, o pralaimėjimas - pa- 
syvumui; patriarchalizmo sąlygomis vyras visada nugalėtojas. Cixous karštai pa- 
smerkia tokį moteriškumo prilyginimą pasyvumui ir mirčiai, kaip nepaliekantį 
moteriai jokios pozityvios erdvės: „Arba moteris pasyvi, arba ji neegzistuoja“ 
(JN, 118). Visas jos teorinis projektas tam tikra prasme gali būti apibendrintas 
kaip pastanga sugriauti šią logocentrinę" ideologiją: paskelbti moterį gyvenimo, 
galios ir energijos šaltiniu ir pasveikinti atėjimą naujos, moteriškos kalbos, kuri 
nepaliaujamai naikina šias patriarchalines binarines schemas, kurios lydo logo- 
centrizmą su falocentrizmu“, kad nuslopintų ir nutildytų moteris. 

Skirtumas 


Bet kurią binarinę minties schemą Cixous supriešina su daugialypiu, heteroge- 
niniu skirtumu (difference). Tačiau kad suprastume jos argumentus šiuo klausi- 
mu, pirmiausia turime ištirti Jacgues'o Derrida skirtumo (arba veikiau diffėran- 
ce) konceptą. Daugelis ankstyvųjų struktūralistų, kaip, pavyzdžiui, A. J. Grei- 
mas savo Sėmantigue structurale, manė, kad reikšmė produkuojama būtent per 
binarines opozicijas. Tad kiekvienas opozicijos vyriška/moteriška narys įgyja 
reikšmę tik per struktūrinį santykį su kitu: „vyriška“ bus bereikšmis be savo tie- 
sioginės priešybės „moteriška“ ir atvirkščiai. Visos reikšmės produkuojamos to- 
kiu būdu. Akivaizdus šiai teorijai prieštaraujantis įrodymas - daugybė pavyzdžių 
būdvardžių arba prieveiksmių laipsnių (daug-daugiau-daugiausia, mažai-ma- 
žiau-mažiausia), kurių reikšmė, regis, produkuojama iš ryšio su kitais tos pačios 
grandinės nariais, o ne iš ryšio su savo binarinėmis opozicijomis. 

Tačiau Derrida binarinės logikos kritika savo potekstėmis siekia kur kas to- 
liau. Pasak Derrida, reikšmė (signifikacija) produkuojama ne statiškoje uždaro- 
je binarinėje opozicijoje. Ji veikiau atsiranda iš „laisvo signifikanto žaismo“. Vie- 
nas būdas pailiustruoti Derrida argumentus šiuo klausimu - pasinaudoti Saus- 
sure'o fonemos, apibrėžiamos kaip mažiausias diferencinis - ir todėl reikšminis 
— kalbos vienetas, konceptu. Jokiu būdu negalima sakyti, kad fonema tampa 
reikšmine tik per binarinę opoziciją. Pati savaime fonema /b/ nereiškia visiškai 
nieko. Jei turėtume tik vieną fonemą, nebūtų nei reikšmės, nei kalbos. /b/ reikš- 
minė tik tiek, kiek suvokiama kaip skirtinga nuo, tarkim, /k/ ar /h/. Todėl 
/bat/:/kat/:/hat/ anglų kalboje suvokiami kaip skirtingi žodžiai su skirtingomis 
reikšmėmis. Norima pasakyti, kad kalboje /b/ įgyja reikšmę tik per procesą, ku- 
ris veiksmingai atskiria savo reikšmę iš kitų diferencinių elementų. Kitaip ta- 
riant, kitos fonemos leidžia mums nustatyti /b/ reikšmę. Pasak Derrida, reikšmė 
produkuojama būtent per tokį neribotą vieno signifikanto buvimo ir kitų nebu- 
vimo žaismą.“ 

Štai tokia yra svarbiausia Derrida termino diffėrance reikšmė. Rašomas su 
„a“, kad būtų galima atskirti - rašant, ne šnekant - nuo įprasto prancūzų kal- 
bos žodžio „skirtumas“ (d//fėrence), jis stipriau akcentuoja prancūzų kalbos ga- 
lūnę „-ance“, tad į anglų kalbą gali būti verčiamas ir kaip „difference“ („skirtu- 
mas“), ir kaip „deferral“ („skirtuminis“). Kaip matėme, buvimo ir nebuvimo są- 
veika, kuri ir produkuoja reikšmę, nurodoma kaip vienas skiriamųjų: reikšmės 
išties niekuomet nėra, ji tik konstruojama per potencialiai begalinį sąlyčio su ki- 
tais, nesamais signifikantais procesą. Tam tikra prasme galima sakyti, kad „ki- 
tas“ signifikantas suteikia reikšmę „ankstesniajam“, ir taip ad infinitum. Todėl 

negali būti „transcendentinio signifikato“, kuriame skiriamųjų procesas kaip 
nors pasibaigtų. Toks transcendentinis signifikatas turėtų turėti reikšmę pats sa- 
vaime, visiškai esamą savyje, nereikalaujančią jokios kilmės ir jokios pabaigos, 
kitos nei jis pats. Akivaizdus tokio „transcendentinio signifikato“ pavyzdys bū- 
tų krikščioniškas Dievo, kaip Alfos ir Omegos, reikšmės atsiradimo ir galutinės 
pasaulio pabaigos konceptas. Lygiai taip pat tradicinis požiūris į autorių/autorę, 
kaip savo teksto šaltinį ir reikšmę, suteikia autoriui transcendentinio signifika- 
to vaidmenį. 

Tad Derrida reikšmės produkavimo analizė pateikia fundamentalią kritiką 
visos Vakarų filosofinės tradicijos, iš tikrųjų grindžiamos „esaties metafizika“, 
įžvelgiančios reikšmę kaip visiškai esančią Žodyje (arba Logos). Vakarų metafi- 
zika pirmenybę teikia kalbėjimui, o ne rašymui būtent dėl to, kad kalbėjimas nu- 
rodo esant kalbantįjį subjektą, kuris gali būti traktuojamas kaip vienintelė jo ar- 
ba jos diskurso ki/mė. Mintis, kad tekstas tik tada yra kažkaip visiškai autentiš- 
kas, kai jis pasako esant žmogiškąjį subjektą, būtų pavyzdys, visiškai teikiantis 
pirmenybę balsui, arba kalbėjimui, o ne rašymui. Christopheris Norrisas puikiai 
apibendrina šias Derrida pažiūras: 


Balsas tampa tiesos ir autentiškumo metafora, savaime esančio „gyvo“ kal- 
bėjimo šaltinis kaip negyvų rašymo emanacijų priešybė. Kalbant galima pa- 
tirti (galbūt) intymią garso ir pojūčio sąsają, vidinį ir staigų realizavimą 
reikšmės, kuri atvirai atsiskleidžia tobulam, skaidriam supratimui. Rašy- 
mas, priešingai - sugriauna šią tobulą gryno aš esatį. Jis perša susvetimėjusį, 
nuasmenintą tarpininką, apgavikišką šešėlį, kuris krinta tarp ketinimo ir 
reikšmės, tarp ištarimo ir supratimo. Jis užima daugialypę viešąją sritį, ku- 
rioje autoritetas paaukojamas teksto „sklaidos“ užgaidoms ir įnoriams. 
"Trumpai tariant, rašymas kelia pavojų giliai tradiciniam požiūriui, susiejan- 
čiam tiesą su aš esatim ir „natūraliąja“ kalba, kuri ją įvardija. 

(28) 


Norint užčiuopti Derrida rašymo ir kalbėjimo skirtumą, svarbu suvokti, kad 7a- 
šymo konceptas glaudžiai susijęs su d/ffėrance; todėl Norrisas apibrėžia rašymą 
kaip „nesibaigiantį perkėlimą reikšmės, kuri ir valdo kalbą, ir nukelia ją už sta- 
bilaus, autentiško aš pažinimo ribų“ (29). Derrida analizė pakerta ir ardo pato- 
gią binarinės opozicijos uždarybę. Plačiai atverdamas reikšminį lauką, rašymas 
— tekstualumas - pripažįsta laisvą signifikanto žaismą ir pralaužia tai, ką Cixous 
mano esant patriarchalinės kalbos kalėjimu. 

Ecriture fėminine 1) vyriškumas, moteriškumas, 
biseksualumas 


Cixous moteriško rašymo konceptas lemtingai susijęs su Derrida rašymo, kaip 
diffėrance, analize. Pasak Cixous, moteriški tekstai yra tekstai, kurie, kaip sykį 
ji pasakė, „veikia per skirtumą“ (RSH, 480), siekia skirtumo, kovoja už tai, kad 
būtų sugriauta dominuojanti falogocentrinė logika, atveria uždaras binarines 
opozicijas ir mėgaujasi atviro tekstualumo malonumais. 

Vis dėlto Cixous nepalenkiama, jai net pats terminas ėcriiure fėminine, ar- 
ba „moteriškas rašymas“, nepakenčiamas, nes tokie terminai, kaip „vyriškas“ ir 
„moteriškas“, savaime įkalina mus binarinėje logikoje, „klasikinėje lyčių opozi- 
cijos tarp vyrų ir moterų vizijoje“ (Conley, 129). Todėl ji pasirenka kalbėti ar- 
ba apie „rašymą, laikomą moterišku“ (ar vyrišku), arba pastaruoju metu apie 
„iššifruojamą libido moteriškumą, kuris gali būti perskaitomas vyro ar moters 
produkuotame rašyme“ (Conley, 129). Greičiausiai svarbu ne tiek empirinė au- 
toriaus lytis, o kokios rūšies yra rašymas. Tad ji perspėja apie pavojų supainio- 
ti autoriaus lytį su jos ar jo produkuojamo rašymo „lytimi“: 


Dauguma moterų elgiasi šitaip: jos atlieka kieno nors kito - vyro - rašymą, 
ir šiuo savo naivumu jį palaiko bei duoda jam balsą ir galiausiai produkuo- 
ja rašymą, kuris, tiesą sakant, yra vyriškas. Reikia labai atsargiai tyrinėti 
moterišką rašymą, kad neįkliūtum į vardų spąstus: moters vardu pasirašy- 
tas rašinys nebūtinai bus moteriškas. Jis lygiai taip pat gali būti vyriškas, ir 
atvirkščiai - tai, kad rašinys pasirašytas vyro vardu, savaime dar nepanaiki- 
na moteriškumo. Nors ir retai, bet pasitaiko moteriškumą aptikti ir vyrų 


pasirašytuose raštuose: taip tikrai atsitinka. 
(„Kastracija“, 52) 


Iš tiesų viena priežasčių, kodėl Cixous taip knieti atsikratyti senosios vyriškumo 
ir moteriškumo opozicijos ir net tokių terminų kaip vyro ar moters, yra tvirtas 
jos tikėjimas visų žmogiškųjų būtybių natūraliai bisekswalia prigimtimi. „Medū- 
zos juoke“ (taip pat ir La Jeune Nėe - kai kurie šias temas gvildenantys fragmen- 
tai pasikartoja abiejuose tekstuose) ji pirmiausia puola „klasikinę biseksualumo 
koncepciją“, kuri „slegiama kastracijos baimės kartu su svajojama „totalia“ 
(nors sudaryta iš dviejų puselių) būtimi naikina skirtumą“ („Medūza“, 254/46, 
JN, 155). Ši homogeninė biseksualumo koncepcija skirta maitinti vyro Kito 
(moters) baimę, kadangi ji leidžia jam nutrinti neišvengiamus lyčių skirtumo 
ženklus. Prieštaraudama šiam požiūriui, Cixous produkuoja tai, ką vadina kitu 
biseksualumu - daugialypiu, nepastoviu ir nuolat kintančiu, sudarytu būtent 
„nepašalinus nei skirtumo, nei kurios nors lyties“. Vienas jo bruožų yra „užrašy- 

to troškimo poveikių dauginimas, visose mano kūno ir kito kūno dalyse, iš tie- 
sų, šis kitas biseksualumas nepanaikina skirtumų, bet sumaišo juos, siekia jų, di- 
dina juos“ („Medūza“, 254/46, JN, 155). 

Nūnai, pasak Cixous, dėl būtent „istorinių ir kultūrinių priežasčių... m0te- 
rys atsiveria ir laimi iš šio talpaus biseksualumo“, arba kaip ji sako: „Tam tikru 
būdu „moteris“ yra biseksuali; vyras - tai niekam ne paslaptis - yra įsitvėręs šlo- 
vingo fališko monoseksualumo“ („Medūza“, 254/46, JN, 156-157). Ji neigia 
galimybę kada nors apibrėžti feministinę rašymo praktiką: 


Mat ši praktika niekada negali būti teoritezuota, uždaryta, užkoduota - o 
tai nereiškia, kad ji neegzistuoja. Tačiau ji visuomet pranoks diskursą, re- 
guliuojantį falocentrinę sistemą; ji užima ir užims vietą srityse, kitose nei 
tos, kurias valdo filosofija ir teorija. 

(„Medūza“, 253/45) 


Vis dėlto ji parūpina apibrėžimą, kuris ne tik atliepia Derrida ėcriture koncep- 
tui, bet ir atrodo tapatus jos pačios „kito biseksualumo“ konceptui: 


Pripažinti, kad rašyti - tai dirbti, (tarp) dviejų, tikrinti to paties ir kito pro- 
cesą, be kurio nėra gyvybės žlugdant mirties darbą; pripažinti tai, vadinasi 
trokšti dviejų kaip ir abiejų, vieno ir kito darnos, kurios nekausto kovos ir 
tremties ar kokios nors kitos mirties formos, bet kuri yra be pabaigos dina- 


miška dėl nuolatinio mainų proceso tarp vieno ir kito subjekto. 
(„Medūza“, 254/46) 


Čia atrodytų, kad, pasak Cixous, rašymas savaime yra biseksualus. Tačiau ji taip 
pat tvirtina, kad šia prasme moterys (aiški nuoroda į biologines moteris kaip vy- 
rų priešybę) bent jau dabar kur kas labiau linkusios į biseksualumą nei vyrai. 
Tad labai panašu, kad biseksualus rašymas ir yra moterų rašymas, nors kai ku- 
rie vyrai išimtys tam tikrais atvejais geba pralaužti savo „šlovingąjį monoseksu- 
alumą“ ir taip pat pasiekia biseksualumo. Akivaizdu, kad tokia pozicija pakan- 
kamai logiška. Pritardama šiai antiesencialistinei srovei, „Medūzos juoke“ Ci- 
xous teigia, kad tikrai moteriškais (arba biseksualiais) Prancūzijos rašytojais ga- 
lima vadinti tik Colette, Marguerite Duras ir Jeaną Genet. Kūrinyje La Jeune 
Nėe kaip galingas moteriškos libido ekonomikos reprezentacijas ji nurodo ir 
Shakespeare'o Kleopatrą bei Kleisto Pantesilėją. 

Jei šitaip, atrodytų, kad tokia savo pozicija Cixous labai feministiškai 
pasisavina Derrida teoriją. Antiesencialistinis ir antibiologistinis jos darbas šioje 
srityje, regis, visą feministinę moterų ir rašymo problemos polemiką perkelia 
nuo empirinio autoriaus lyties akcentavimo ir pastūmėja analizuoti seksualumo 

ir troškimo artikuliacijas pačiame literatūros tekste. Deja, čia dar ne viskas. Kaip 
pamatysime, Cixous teorija išvarpyta prieštaravimų: kaskart, kai pažadinama 
Derrida idėja, ji supriešinama ir pakertama moters rašymo, panirusio į pačią 
esaties metafiziką, kurios kaukę ji pretenduoja nuplėšti, vizija. 


Dovana ir savinimasis 


Cixous dovanos ir savinimosi atskyrimas - pirmas jos nukrypimo nuo Derrida 
antiesencializmo ženklas. Cixous atsisako pripažinti binarinę moteriškumo ir 
vyriškumo priešpriešą, ji nuolat pabrėžia savo pačios siūlomą skirtumą tarp „vy- 
riškos“ ir „moteriškos“ libido ekonomikos. Jas apibrėžia atitinkamai Savinimosi 
karalystė ir Dovanos karalystė. Vyriškumas, arba vyriška vertybių sistema, suda- 
ryta pagal „savinimosi ekonomiką“. Savo-nuosavybė-savintis: žymi tapatumo 
sau akcentavimą, savęs išaukštinimą ir pretenzingą dominavimą, šie žodžiai, pa- 
sak Cixous, vykusiai apibūdina savinimosi logiką. Nuosavybės, grįžtamojo pel- 
no akcentavimas veda prie vyriškos manijos klasifikuoti, sisteminti ir hierarchi- 
zuoti. Ji užsipuola klasę, kuri mažai ką turi bendra su proletariatu. 


Reikia daug nudirbti, kad įveiktume klasę, skirstymą kategorijomis, klasifi- 
kavimą - klases. „Atlikti klases“ Prancūzijoje reiškia atlikti karinę tarnybą. 
Reikia daug įveikti prieš karinę tarnybą, visas mokyklas, visur esantį vyriš- 
ką reikalavimą teisti, diagnozuoti, įsisavinti, įvardyti... pasipriešinti ne tik 
tiksliam poetiniam įvardijimui, bet ir slopinančiai filosofinio nominavi- 
mo/konceptualizavimo cenzūrai. 

(„Kastracija“, 51) 


Kitais žodžiais tariant, teorinis diskursas - savaime engėjiškas vyriško libido in- 
dėlio rezultatas. Net klausimas: „Kas tai?“ demaskuojamas kaip vyriško impul- 
so įkalinti realybę griežtose hierarchinėse struktūrose ženklas; 


Kai tik iškeliamas klausimas: „Kas tai?“, nuo pat tos akimirkos, kai jis pa- 
klausiamas, kai tik imama ieškoti atsakymo, mes jau pakliūvame į vyrišką 
apklausą. Sakau „vyrišką apklausą“, kaip kad sakome: policija tą ir tą ap- 
klausė. 

(„Kastracija“, 45) 


Sieti Savinimosi karalystę su „vyriška libido ekonomika“ yra, be abejo, tikrai an- 
tibiologistiška. Apibrėžti ją kaip iš esmės vyro kastracijos baimę (čia vadinamą 
„vyriška baime prarasti atributą“) — anaiptol ne: 


Suvokiama, kad Savinimosi karalystė stovi ant baimės pamato, beje, tipiš- 

kai vyriškos: turto konfiskacijos, atskyrimo, atributo praradimo baimės. 
Kitais žodžiais: ji yra kastracijos grėsmės padarinys. 
(N, 147) 


Straipsnyje „Kastracija ar nukirsdinimas?“ Cixous išplėtoja šį savinimosi supra- 
timą kaip savą vyrui: 


Etimologiškai „savinimasis“ yra „nuosavybė“, tai, kas neatskiriama nuo 
manęs. Nuosavybė yra artimumas, artumas: privalome mylėti savo kaimy- 
nus, tokius artimus mums, kaip mes patys sau: privalome priartėti prie ki- 
to, kad galėtume jį/ją mylėti, nes save mylime labiausiai. Savinimosi kara- 
lystė, kultūra, veikia per artikuliuotą pasisavinimą, nusistatymą turėti, per 
klasikinę vyro baimę būti nusavintam, matyti save praradusį... per jo neno- 
rą būti tuo, kuris neteko, būti atskirtam, per jo baimę prarasti privilegiją, 
baimę, atsakymas į kurią — visa Istorija. Viskas turi grįžti į vyriškąją giminę. 
„Grįžti“ ekonomika grindžiama grįžtamojo pelno sistema. Jei vyras eikvo- 
ja ir yra eikvojamas, tai tik ta sąlyga, kad jo galia sugrįš. 

(„Kastracija“, 50) 


Tapusi vyro, Savinimosi karalystė atrodo kaip chrestomatinė Derrida „esaties 
metafizikos“ iliustracija (žr. taip pat JN, 146-147). Tad būtų galima tikėtis jos 
priešininkę - Dovanos karalystę - iliustruosiant dekonstruktyvesnį požiūrį. Ci- 
xous skiria dvi skirtingas dovanos rūšis. Pirmoji yra dovana, kaip ją suvokia vy- 
rai. Vyro psichikai priimti dovaną - pavojingas dalykas: 


Tą akimirką, kai ką nors priimate, veiksmingai „atsiveriate“ kitam, oO jei 
esate vyras, norite tik vieno, būtent - skubiai grąžinti dovaną, sutraukyti 
mainų grandinę, kuri gali būti be pabaigos... nebūti niekieno vaiku, nebūti 
niekam nieko skolingam. 

(„Kastracija“, 48) 


Savinimosi karalystėje dovana suvokiama kaip nelygybės - skirtumo - įtvirtini- 
mas, grėsmingas tuo, kad atrodo atveriantis galimybę sutrikdyti galios pusiau- 
svyrą. Taip davimo aktas tampa subtilia agresijos, kito atidengimo savo prana- 
šumo grėsmei, priemone. Tačiau moteris duoda nemanydama susigrąžinti. Dos- 
numas yra vienas pozityviausių Cixous žodyno žodžių: 


Jei ir yra „moters padorumas“, tai paradoksalus jos gebėjimas savintis ne- 
savanaudiškai, kūnas be pabaigos, be priedėlio, be pagrindinių „dalių“... 
Tai nereiškia, jog ji yra nediferencijuota magma, o tik tai, kad ji neįsakinė- 
ja savo kūnui ar savo troškimui... Jos libido yra kosminis, lygiai kaip jos pa- 

sąmonė - visa apimanti. Jos rašymas gali tik lietis, niekada neįrėždamas ir 
neįžvelgdamas kontūrų, drįsdamas paversti šias svaiginančias kito (kitų) 
kryžmes efemeriškomis ir aistringomis viešnagėmis jame, joje, juose, ku- 
riuose ji apsigyvena pakankamai ilgai, kad pažvelgtų iš taško, artimiausio 
jų pasąmonei tą akimirką, kai jie pabunda, kad mylėtų juos iš taško, arti- 
miausio jų paskatoms; o tada tolyn, persunkta visa kiaurai šių trumpų su- 
tapatinančių apsikabinimų, ji keliauja ir pereina į begalybę. Tik ji viena 
drįsta ir trokšta pažinti iš vidaus, kur ji, atstumtoji, niekada nepaliovė gir- 
dėjusi prokalbės aido. Ji leidžia kalbėti kitai kalbai — tūkstančio liežuvių 
kalbai, kuri nepažįsta nei uždarumo, nei mirties. 

(„Medūza“, 259-60/50, JN, 161-162) 


Čia aiškiai regima slinktis nuo „moteriško“ į „moters“ (arba „moterį“). Plėto- 
dama savo temą Cixous priduria, kad moteris duoda, nes kastracijos nerimas 
(eksproprijavimo baimė, kaip ji dažnai sako) jos nekankina taip, kaip vyrų. Ne- 
paisant savo aiškaus biologizmo, Dovanos karalystė, atrodo, pakankamai tiks- 
liai atitinka Derrida rašymo apibrėžimą: moteriška/moters libido ekonomika at- 
vira skirtumui, norinti būti „kito persmelkta“, apibūdinama spontanišku dosnu- 
mu; Dovanos karalystė iš tiesų nėra jokia karalystė, bet dekonstruojanti malo- 
numo ir orgazmiškų abipusių mainų su kitu erdvė. Be abejo, Cixous akivaizdžiai 
mėgina suteikti savo dviejų „libido ekonomikų“ aiškinimui deridišką pobūdį. Ji, 
pavyzdžiui, perspėja, kad „privalu saugotis aklai ar nuolaidžiai pasiduoti esen- 
cialistinėms ideologinėms interpretacijoms“ (JN, 148), ir atsisako pripažinti bet 
kokią teoriją, kuri teigia teminę galios ir lyčių skirtumo kilmę. Tačiau šią pa- 
stangą ne tik iš dalies pakerta jos biologizmas: savo išvedžiojimais apie ypatingą 
moters rašymą ji, regis, aktyviai linkusi propaguoti visišką metafiziką. 


Ecriture fėminine: 2) šaltinis ir balsas 


Veikale La Jeune Nėe Cixous pirmiausia pakartoja atsisakanti teoretizuoti rašy- 
mą ir moteriškumą ir tik nurodo, kad galų gale linkusi pradėti apie tai diskusi- 
ją. Paaiškėja, kad tai, ką ji apibūdina kaip kai kuriuos mėginimus komentuoti, 
yra ne kas kita, kaip lyriškas, euforiškas esminio ryšio tarp moteriško rašymo ir 
motinos, kaip visuose moterų tekstuose girdimo balso šaltinio ir kilmės, priža- 
dinimas. Rašymo moteriškumą galima atpažinti iš balsui teikiamos pirmenybės; 
„rašymas 17 balsas... supinti vienas su kitu“ (JN, 170). Kalbanti moteris yra tik- 
tai jos balsas: „Ji fiziškai materializuoja tai, ką mano; ji signifikuoja savo kūnu“ 
(„Medūza“, 251/44, JN, 170). Kitais žodžiais tariant, moteris visiškai ir fiziškai 
esti savo balse — ir rašymas yra ne kas kita, kaip tik šio sau tapataus kalbėjmo 

akto tąsa. Maža to, kiekvienos moters balsas yra ne tik jos pačios balsas, bet iš 
giliausių jos psichikos klodų trykštanti versmė: jos kalbėjimas tampa aidu pir- 
mykštės giesmės, kurią ji kadais girdėjo, balsas — įsikūnijimas „pirmojo meilės 
balso, kurio gyvastį saugo visos moterys... kiekvienoje moteryje dainuoja pir- 
moji bevardė meilė“ (JN, 172). Trumpai sakant, tai Motinos Balsas, tos visaga- 
lės figūros, kuri viešpatauja ikiedipinio kūdikio fantazijose: „Balsas, daina pir- 
mesnė už Įstatymą, už atodūsį [le souffle], suskaldytas simboliškumo, įsavinto į 
kalbą autoriteto, kuris atskiria. Giliausias, seniausias ir žaviausias iš apsireiški- 
mų“ (JN, 172). 

Atrasdamas savo šaltinį laikuose, kai dar nebuvo Įstatymo, balsas yra bevar- 
dis: jis tvirtai įleidęs šaknis į ikiedipinę stadiją, prieš vaikui įgyjant kalbą, tad ir 
gebėjimą įvardyti save ir objektus. Balsas yra motina ir motinos kūnas: „Balsas: 
neišsenkantis pienas. Ji vėl atrasta. Prarastoji motina. Amžinybė: tai balsas, su- 
mišęs su pienu“ (JN, 173). Kalbanti/rašanti moteris yra erdvėje už laiko ribų 
(amžinybėje), erdvėje, kuriai nereikia nei įvardijimo, nei sintaksės. Julia Kriste- 
va straipsnyje „Moterų laikas“ teigė, kad sintaksė yra mūsų sudėtinis chronolo- 
ginio laiko jausmas būtent todėl, kad žodžių tvarka sakinyje žymi laiko tėkmę: 
nes veiksnio, tarinio, papildinio negalima pasakyti vienu metu, jų ištarimas bū- 
tinai nutraukia laiko tęstinumo „amžinybę“. Tad Cixous pateikia šią bevardę 
ikiedipinę erdvę, sklidiną motinos pieno ir medaus, kaip dainos, aidinčios vi- 
suose moters rašiniuose, šaltinį. 

Šį „privilegijuotą ryšį su balsu“ moterys turi iš dalies dėl to, kad stokoja gy- 
nybinių mechanizmų: „Jokia moteris nesutelkia tiek gynybų prieš savo libido 
paskatas, kaip vyras“ (JN, 173). Vyras slopina motiną, o moteris - ne (arba be- 
veik ne): ji visuomet artima motinai, kaip gėrio šaltiniui. Akivaizdu, kad Cixous 
motinos figūra yra tai, ką Melanie Klein vadintų Gerąja motina: visagalė ir dos- 
niai mylinti, peninti ir gausinanti dalintoja. Todėl rašanti moteris yra nepapras- 
tai galinga: jai priklauso puissance fėminine, gauta tiesiogiai iš motinos, kurios 
dovanos visuomet įkvepia stiprybės: „Juo daugiau turi, juo daugiau duodi, juo 
didesnė esi, juo daugiau duodi, juo daugiau turi“ (JN, 230). 

Aiškiausias tikro moters rašymo, produkuoto po Balso ženklu, aprašymas 
— Cixous straipsnis apie Brazilijos rašytoją Clarice Lispector - pabrėžia ir jos at- 
virumą, ir dosnumą („L'approche“, 410, n. 7), ir ypač nederidiškoje pastraipo- 
je jos gebėjimą suteikti žodžiams jų esminę reikšmę: 

Beveik nieko neliko iš jūros, tik žodis be vandens: nes mes išvertėme ir žo- 

džius, padarėme tuščią jų kalbėjimą, išdžiovinome, nusilpinome ir balzama- 

vome juos, ir jie nebegali priminti, kaip kildavo iš daiktų tarsi esminio juo- 

ko griaudėjimas... Bet klarisiškas balsas tik sako: jūra, jūra, atsiverianti ma- 


no laivui, jūra mane šaukia, jūra! mane šaukia, vandenys! 
(„L'approche“, 412) 


Christiane Makward straipsnyje apie Marguerite Duras ir Hėlėne Cixous išski- 
ria dvylika skirtingų Cixous romano LA stiliaus rūšių: septynis poetinius ir pen- 
kis naratyvinius lygmenis. Penki iš septynių poetinio stiliaus lygmenų gali būti 
apibūdinami kaip tam tikra prasme bibliniai, liturginiai ar mitologiniai. Šios 
aukštos poetinės intonacijos persikelia ir į labiau teorinius Cixous rašinius. La 
Venue d Vėcriture prasideda bibline gaida: „Iš pradžių aš dievinau“ (VE, 9). Šia- 
me tekste kaip ir daugelyje kitų Cixous vaizduojasi, jei ne dievybe, tai bent pra- 
naše — vieniša motina, pasiryžusia išgelbėti savo tautą, moteriškos lyties Moze, 
taip pat faraono dukra: 


Ašaros, kurias išliejau naktį! Pasaulio vandenys srūva iš mano akių, nevil- 
tyje mazgoju savo tautą, nuplaunu ją, laižau ją savo meile, išeinu ant Nilo 
krantų susirinkti tautų, paliktų pintose kraitėse; gyvųjų daliai turiu nepails- 
tančią motinos meilę, štai kodėl esu visur esanti, mano kosminis pilvas, 
darbuojuosi visa apimančia pasąmone, išmetu lauk mirtį, ji grįžta, mes pra- 
dedame vėl, aš pastoju pradžiomis. 

(VE, 53) 


Pretenduodamas į visas įmanomas subjekto pozicijas, kalbantysis subjektas iš 
tikrųjų gali išdidžiai pasiskelbti „moteriška daugybe“ (VE, 53), kuri per skaity- 
mą ir rašymą įgyja dieviškosios amžinybės bruožų: 


Knyga - galėčiau ją iš naujo perskaityti pasitelkdama atmintį ir užmarštį. Ir 

vėl pradėti. Iš kito žiūrėjimo kampo, dar iš kito ir dar vieno. Skaitydama 

atradau, kad rašymas - begalinis. Niekada nesibaigiantis. Amžinas. 
Rašymas arba Dievas. Rašymo Dievas. Rašantis Dievas. 


(VE, 30) 


Cixous akivaizdžiai linksta į Senąjį Testamentą, bet ne mažiau ryškus ir klasiki- 
nės antikos pomėgis. Ji geba tapatintis, regis, be pabaigos: Medūza, Elektra, An- 
tigonė, Didona, Kleopatra - savo vaizduotėje ji buvo jomis visomis. Tiesą sa- 
kant, ji skelbia: „Aš pati esu žemė, visa, kas ant jos vyksta, visos gyvybės, kurios 
mane apgyvena visų mano pavidalų įvairove“ (VE, 52-53). Šis nuolatinis grįži- 
mas į biblinius ir mitologinius vaizdinius rodo, kad ji kliaujasi mito pasauliu: pa- 
sauliu, kuris tarsi tolima pasakų šalis suvokiamas kaip smelkiamai prasmingas, 
kaip uždarybė ir vienovė. Mitinis arba religinis diskursas pateikia visatą, kur vi- 
si skirtumai, kova ir nesutarimai galiausiai gali būti tenkinamai išspręsti. Miti- 

nes ir biblines jos aliuzijas dažnai lydi - arba į jas įsiterpia - „okeaninių“ vande- 
nų vaizdinys, sužadinantis nesibaigiančius polimorfiškai kaprizingo vaiko malo- 
numus: 


Mes pačios esame jūra, smėlis, koralai, jūržolės, pakrantės, potvyniai, plau- 
kikės, vaikai, bangos. ... Heterogeniškos, taip. Savo džiaugsmui ji erogeniš- 
ka; ji heterogeniškumo erotogenika: iš oro gimusi plaukikė, skrisdama ji 
nesilaiko įsikibusi savęs; ji išsisklaidanti, milžiniška, pribloškianti, geidulin- 
ga ir gebanti būti kitais, kita moterimi, kuria ji dar bus, kita moterimi, ku- 
ria nėra, juo, jumis. 

(„Medūza“, 260/51) 


Cixous, kaip ir daugybėje mitologijų, vanduo yra moteriškas elementas pa7 ex- 
cellence: mitinio pasaulio uždarybė talpina ir atspindi raminantį motinos įsčių 
saugumą. Būtent šioje erdvėje Cixous kalbantis subjektas yra laisvas keliauti iš 
vienos subjekto pozicijos į kitą arba kaip okeanas susilieti su pasauliu. Šia pras- 
me jos moters rašymo vizija tvirtai įsikūrusi lakaniškosios Vaizduotės uždarybė- 
je: erdvėje, kurioje nyksta visi skirtumai. 

Toks Vaizduotės akcentavimas gali paaiškinti, kodėl rašanti moteris Cixous 
visatoje džiaugiasi tokia nepaprasta laisve. Vaizduotėje motina ir vaikas yra da- 
lis pamatinės vienovės: jie yra viena. Visagalės Gerosios Motinos ginama rašan- 
ti moteris visada ir visur gali jaustis ypač saugi ir užstota nuo pavojų: niekas nie- 
kuomet jai nepakenks, atstumas ir atskyrimas niekada jos nesuluošins. Tokio 
triumfuojančio moteriškumo pavyzdys yra Shakespeare'o Kleopatra: 


Kleoptatros protas, stiprybė ypač išryškėja iš jos atliekamo darbo —- meilės 
darbo, - iš tolo, su pertrūkiais, išsiskyrimais: atotrūkis jai reikalingas, kad 
pripildytų ją iki tvinimo, ji niekada nepakenčia išsiskyrimo, kuris galėtų ža- 
loti mylimojo kūną. 

(JN, 235) 


Antonijus ir Kleopatra gali rizikuoti viskuo, nes jie visuomet apsaugos vienas ki- 
tą nuo žalojimo: galima atsisakyti savojo „aš“ būtent todėl, kad jį visuomet bus 
galima atgauti. Poetinis Cixous diskursas dažnai įgyja kerinčio grožio ne tik pa- 
žadindamas vaikystės rojų, bet ir atsisakydamas susitaikyti su šios privilegijuo- 
tos karalijos praradimu. Motinos balsas, jos krūtys, pienas, medus ir moters 
vandenys - visa yra dalis amžinai esamos erdvės, supančios ją ir jos skaitytojas. 

Vis dėlto šis Vaizduotės pasaulis nėra nepriekaištingai homogeniškas. Jau 
įsitikinome, kad moters Dovanos plotmė dekonstruktyviai atvira skirtumui, ir 


nors Cixous moters rašymą apibūdina daugiausia kaip nuolat esamą Motinos 

Balsą, tą balsą ji :a:7 pat pateikia kaip atskyrimo, skilimo ir fragmentacijos pro- 
cesą (JN, 174-175). Straipsnyje La Venue ū Vėcriture troškimas rašyti pateikia- 
mas pirmiausia kaip jėga, kurios ji negali sąmoningai kontroliuoti: jos kūnas tal- 
pina „kitą beribę erdvę“ (VE, 17), reikalaujančią, kad jai būtų suteiktas rašyti- 
nis pavidalas. Nors ir priešindamasi jam — joks šantažas neprivers jos pasiduoti 
— ji vis tiek slapta žavisi šiuo neįveikiamu sovffle: 


Kadangi jis [il] buvo toks stiprus ir pašėlęs, mylėjau ir bijojau šio dvelksmo. 
Būti vieną rytą pakylėtai, atplėštai nuo žemės, švysteltai į orą. Būti nuste- 
bintai. Rasti savyje netikėtumo galimybę. Užmigti kaip pelytei, pabusti kaip 
ereliui! Koks džiaugsmas! Koks siaubas. Ir man nieko kita nebeliko, aš ne- 
galėjau atsispirti. 

(VE, 18) 


Ši ištrauka, ypač su joje visą laiką vartojamu prancūzų kalbos vyriškos giminės 
įvardžiu +! žodžiui sou/fle, primena gerai žinomos moteriškos prievartavimo 
fantazijos transpoziciją: // išgriauna moterį iš kojų; siaubo ir susižavėjimo apim- 
ta ji pasiduoda. Paskui pasijunta stipresnė ir galingesnė (kaip erelis), lyg šio 
veiksmo metu būtų įgijusi falo galią. Ir, kaip ir visose prievartavimo fantazijose, 
džiaugsmas bei jou/ssance ištrykšta iš moters nepakaltinamumo: ji to nenorėjo, 
tad negali būti kaltinama jokiais užgintais troškimais. (Turbūt nėra reikalo sa- 
kyti, kad tai tik prievartavimo /antazijų aprašymas, neturintis nieko bendra su 
realiu prievartavimu). Tai puikus moterų ryšio su kalba falocentrinėje simboliš- 
kumo tvarkoje atkūrimas: rašyti nusiteikusi moteris jausis kalta dėl savo troški- 
mo įvaldyti kalbą, kol nesiliaus fantazavusi esanti atsakinga už tokį neapsakomą 
troškimą. Tačiau Cixous teksto, kaip prievartavimo, analizė apima ir jos teksto, 
kaip Gerosios Motinos, viziją: „Aš valgiau tekstus, aš juos čiulpiau, laižiau, bu- 
čiavau, aš esu nesuskaičiuojamas jų daugybiškumo vaikas“ (VE, 19). Klein, 
analizuodama motinos spenio, kaip ikiedipinio penio, įvaizdį, gali paaiškinti šį 
stulbinamą oralinį ryšį su tekstu, kurį ji skaito - kuris pagaliau gali būti ir teks- 
tas, kurį ji kaltai tikisi kada nors parašyti: „Rašyti? Miriau iš noro tai daryti iš 
meilės, duoti rašybai tai, ką ji [elle] davė man. Kokia garbėtroška! Kokia neįma- 
noma laimė. Pamaitinti savo pačios motiną. Grąžinant duoti jai savo pieno? Be- 
protiška įžūlybė“ (VE, 20). Greitų transformacijų vyksme tekstas, kaip motina, 
tampa tekstu, kaip prievartavimu: 


Pasakiau „rašyk prancūziškai“. Taip ir rašoma. Įsismelkimas. Durys. Pasi- 
belsk prieš įeidama. Visiškai draudžiama... Kaip būčiau galėjusi nenorėti ra- 
šyti? Kai knygos pasiglemžė mane, nusinešė, pervėrė iki pat sielos gelmių, 
leido pajusti jų nesavanaudišką galybę?.. Kai mano esybė buvo apgyvendin- 

ta, mano kūnas išvagotas ir patręštas, kaip būčiau galėjusi uždaryti save ty- 
loje? 
(VE, 20-1) 


Tekstas-motina, tekstas-prievartavimas; paklusnumas falinei kalbos, kaip dife- 
rencialo, kaip spragų ir nebuvimų struktūros, taisyklei; rašymo kaip visagalės 
motinos karalystės šlovinimas: Cixous nuolat jungia skirtumus, gretina priešta- 
ravimus, naikina spragas ir skirtumus, pripildo spragą iki tvinimo ir laimingai 
integruoja penį ir spenį. 


Vaizduotės prieštaravimai 


Iš pamatų prieštaringa Cixous rašymo ir moteriškumo teorija tai priartėja prie 
Derrida akcentuojamo tekstualumo, kaip skirtumo, tai nukrypsta į visiškai me- 
tafizinę rašymo, kaip balso, esaties ir kilmės, analizę. Iš 1984 m. interviu maty- 
ti, kad Cixous neslepia kuo puikiausiai suvokianti šiuos prieštaravimus: 


Jei būčiau filosofė, niekuomet neleisčiau sau kalbėti tokiais terminais, kaip 
esatis, esmė, etc., arba apie kieno nors reikšmę. Galėčiau tęsti filosofinį dis- 
kursą, bet to nedarau. Aš leidžiuosi nunešama poetinio žodžio. 

(Conley, 151-152) 


Paminėdama Derrida Iš gramatologijos (Of Grammatology), ji paaiškina savo ir 
Derrida koncepto sąsają (arba jos stoką): 


Gramatologijoje jis kalba apie rašymą apskritai, apie tekstą apskritai. Aš, 
kalbėdama apie rašymą, kalbu visai ne apie tai. Akimirką privalu persikel- 
ti; aš kalbu apie rašymo konceptą ne taip, kaip jį analizuoja Derrida. Kal- 
bu labiau idealistiškai. Aš sau tai leidžiu; atleidžiu save nuo filosofinių įsi- 
pareigojimų ir pataisymų, nors tai nereiškia, kad jų nepaisau. 

(Conley, 150-151) 


Nors akivaizdu, kad Cixous teorinis poetinis stilius siekia panaikinti priešpriešą, 
jos darbas grindžiamas sąmoningu „poezijos“ ir „filosofijos“ skirtumu (skirtu- 
mu, kurį pats Derrida mielai norėtų dekonstruoti). Tad kaip tuomet geriausiai 
galėtume paaiškinti tariamą Cixous aistrą prieštarai? Kai kas galėtų teigti, kad 
tai gudri strategija, skirta savo pačios požiūriui patvirtinti: atsisakydama sutikti 
su Aristotelio logika, kad A negali būti ne A, Cixous sumaniai įveda savą pa- 
triarchalinės logikos dekonstrukciją. Bet toks argumentavimas rodo, kad Ci- 
xous požiūris iš tikrųjų yra dekonstruktyvus, ir todėl praleidžiama daugelis pa- 
straipų, kurios pateikia iš pagrindų metafizinę poziciją. Psichoanalitiniu požiū- 

riu atrodytų, kad jos tekstiniai manevrai skirti sukurti erdvę, kurioje Simboliš- 
kumo Tvarkos d//fėrance gali taikiai sugyventi su Vaizduotės uždarybe ir tapa- 
tumu. Tačiau ši koegzistencija atspindi tik vve14 Cixous vizijos aspektą: lygį, ku- 
riuo moters esmė apibūdinama dekonstrukcijos terminais, kaip, pavyzdžiui, iš- 
traukose apie Dovanos karalystę arba tose, kuriose kalbama apie heterogenišką 
„naujojo biseksualumo“ įvairialypumą. Bet mes jau įsitikinome, kad net Duo- 
dančios Moters atvirumas ar biseksualaus rašymo pliuralumas apibūdinami bib- 
liniais, mitologiniais arba stichijos vaizdiniais, kurie grąžina mus į Vaizduotę. 
Tad aptariamas skirtumas ir įvairumas atrodo giminiškesni polimorfiškam ikie- 
dipinio vaiko įnoringumui, negu metonimiškiems troškimo išstūmimams sim- 
boliškumo tvarkoje. Ypač „naujasis biseksualumas“ galiausiai atrodo kaip vaiz- 
duotės uždarybė, kur subjektui leidžiama be jokių pastangų šokinėti iš vyriškos 
į moterišką subjekto poziciją. Tad galiausiai galima teigti, kad Cixous diskurso 
prieštaravimai esti ir išsprendžiami saugiame Vaizduotės prieglobstyje. Jos kraš- 
tutinis „patriarchalinės“ logikos nepaisymas galiausiai nėra bartiško rūpesčio iš- 
laisvinti skaitytoją požymis, nors iš pirmo žvilgsnio Barthes'o aprašomas skai- 
tančiojo jouissance gali pasirodyti stulbinamai panašus į mūsiškį Cixous tekstų 
išgyvenimą: 


Įsivaizduokite ką nors (tarsi kokį atžagarį poną Skanautoją), kuris panaiki- 
na sau visas kliūtis, visas klases, viską, kas nedera, ne jungdamas, o papras- 
čiausiai atmesdamas tą senąją šmėklą: /oginį prieštaravimą; kuris sumaišo 
visas kalbas, net tas, kurios laikomos netinkamomis; kuris tylomis priima 
kiekvieną kaltinimą nelogiškumu, neatitikimu; kuris lieka pasyvus sokratiš- 
kos ironijos (vedančios pašnekovą į didžiausią nemalonę: prieštaravimą pa- 
čiam sau) ir įstatymo teroro (kiek baudžamųjų bylų įrodymų grindžiama 
psichologiniu nuoseklumu!) akivaizdoje... Ir štai jums toks antiherojus: jis 
yra teksto skaitytojas tą akimirką, kai pajunta malonumą. 

(Ieksto malonumas, 3) 


Skirtumas tarp Barthes'o skaitytojo jowissance ir Cixous teksto tas, kad pirma- 
sis žymi visišką netektį, erdvę, kurioje subjektas pavirsta nieku, o antrasis visuo- 
met galiausiai sukaups savo prieštaravimus Vaizduotės pilnatvėje. 


Galia, ideologija, politika 
Cixous puoselėjama moteriško/moters rašymo, kaip būdo atkurti spontanišką 
ryšį su fiziniu moters kūno jowissance, vizija gali būti aiškinama pozityviai, kaip 
utopinė moters kūrybiškumo tikrai ne engėjiškoje ir ne seksistinėje visuomenė- 

je vizija. Iš tiesų utopiniam rašymui būdingas ryškus Vaizduotės akcentavimas. 
Pavyzdžiui, 1972 m. Christiane Rochefort paskelbė stiprų feministinį utopinį 
romaną Arcbaos ou le jardin ėtincelant, kurio naratyvinė maniera stulbinamai 
primena Cixous susitelkimą į Vaizduotę, kaip utopinį troškimo problemos 
sprendimą. 

Utopinė mintis visuomet buvo tiek feminisčių, tiek socialistų politinio įkvė- 
pimo šaltinis." Utopinė vizija, patikliai tikėdama, kad permaina ir galima, ir no- 
rima, atsispiria nuo neigiamos esamos visuomenės analizės, kad sukurtų įvaiz- 
džius ir idėjas, kurios turi galios įkvėpti maištą prieš priespaudą ir išnaudojimą. 
Arnhelmas Neusiissas, paveiktas tokių Frankfurto mokyklos teoretikų, kaip 
Ernstas Blochas ir Herbertas Marcuse, atskleidė, kad dešinieji linkę pateikti an- 
tiutopinius argumentus, kaip dalį strategijos, kuria siekiama neutralizuoti arba 
išgydyti revoliucinį utopinės svajonės turinį. Pražūtingiausias ir labiausiai papli- 
tęs iš įvairių Neusūsso aprašytų antiutopinių argumentų tas, kurį galėtume pa- 
vadinti „realistiniu“ požiūriu. „Realistinė“ pozicija linksta į racionalizmą, nepa- 
kankamai vertindama žmogaus troškimo galimą politinį poveikį ir nepritarda- 
ma prieštaringai daugelio utopijų prigimčiai: teigiama, kad nėra prasmės rimtai 
jas vertinti, nes jos tokios nelogiškos, kad kiekvienam aišku, jog vis tiek nieka- 
da neišsipildys realiame gyvenime. 

Atmesdamas šią poziciją, Neusiissas daugelyje utopijų atsirandančius prieš- 
taravimus vertina kaip įteisinimą jų socialinės kritikos: įspėdama apie socialinių 
struktūrų priespaudos poveikį, kuris pirmiausia ir lėmė utopijų atsiradimą, ji 
savo spragomis ir trūkumais atspindi visapersmelkiančią autoritarinės ideologi- 
jos, kurią pakirsti mėgina utopinis mąstytojas, prigimtį. Jei Neusiissas teisus, 
utopinis sumanymas visuomet bus konfliktiškas ir prieštaringas. Tad jei nusprę- 
sime skaityti Cixous kaip utopinę feministę, bent jau kai kurie prieštaringi jos 
tekstų aspektai galės būti analizuojami kaip atsiradę iš konflikto tarp prieštarin- 
gos patriarchalinės ideologijos ir utopinės minties, siekiančios išsilaisvinti iš pa- 
triarchalinės aklavietės. Bet jeigu teisinga teigti, kad jos prieštaravimai galiausiai 
sutelkiami į homogenizuojančią Vaizduotės erdvę, tuomet labiau panašu, kad jie 
yra ir bėgimas nuo dominuojančios socialinės realybės. 

Kritikuodamas Normaną O. Browną, karštas utopizmo gynėjas Herbertas 
Marcuse apibūdina Browno utopinį idealą, kaip pastangą „atkurti pradinę ir 
totalią vienovę: vyro ir moters, tėvo ir motinos, subjekto ir objekto, kūno ir sie- 
los vienovę - panaikinti aš, mano ir tavo, panaikinti realybės principą, visas ri- 
bas“ (234). Browno, panašiai kaip ir Cixous, plėtojamas malonumo principas, 
nors ir pozityvus savo siekiu panaikinti esamas represines struktūras, nepaten- 
kina Marcuse's būtent dėl to, kad jis išimtinai yra Vaizduotėje: 


110 PRANCŪZŲ FEMINISTINĖ TEORIJA 


Represijos šaknys yra ir lieka realios; vadinasi, ir jų išnaikinimas yra realus 
ir racionalus darbas. Panaikintas turi būti ne realybės principas; ne viskas, 
bet tik tokie atskiri dalykai, kaip verslas, politika, išnaudojimas, skurdas. 


Atitrūkus nuo realybės ir priežasties, Browno tikslo negalima pasiekti. 
(235) 


Būtent konkrečių materialių veiksnių, trukdančių moterims rašyti, analizės ne- 
buvimas ir yra didžiausia Cixous utopijos silpnybė. Jos poetinėje mitologijoje 
rašymas neginčijamai priimamas kaip absoliuti veikla, kur visos moterys gua 
moterys automatiškai dalyvauja. Kad ir jaudinama bei viliojama, tokia vizija nie- 
ko negali pasakyti apie tikrąsias neteisybes, nušalinimus ir pažeidimus, kuriuos 
moterys, kaip socialinės būtybės, o ne mitologiniai archetipai, turi nuolat kęsti. 

Marcuse labai laiku pareikalauja utopiniam sumanymui atkurti priežastį ir 
realybę: Nekantraudama suteikti moterims vaizduotę ir malonumo principą, 
Cixous, regis, rizikuoja pakliūti tiesiai į tos pačios patriarchalinės ideologijos, 
kurią ji demaskuoja, rankas. Juk galų gale būtent patriarchalizmas, ne feminiz- 
mas, atkakliai klijuoja moterims jausmingumo, intuityvumo ir fantazijų etiketes, 
o protą bei racionalumą pavydžiai priskiria tik vyrui. Tad utopijos meta mums 
iššūkį tiek poetiniu, tiek politiniu lygiu. Todėl suprantama, kad feministės, pri- 
pažindamos retorinę Cixous vizijos galią, vis tiek turėtų norėti išsiaiškinti kon- 
krečias politines jos potekstes, kad tiksliai nustatytų, ką gi mes skatinamos da- 
ryti. 

Bet ar teisinga būtų sprausti Cixous rašymą į politikos švarką, ypač kai, 
kaip ji tvirtina, politika jai rūpi kur kas mažiau nei poezija? 


Meluočiau sakydama, kad esu politiška moteris, anaiptol. Iš tikrųjų turiu 
sujungti du žodžius, politiką ir poetiką. Kad nesumeluočiau, turiu prisi- 
pažinti, kad akcentuoju poetiką. Taip elgiuosi, kad politika neslopintų, nes 
politika yra kažkas žiauraus ir sunkaus, ir taip negailestingai realaus, jog 


kartais jaučiuosi, lyg rasčiau paguodą verkdama ir liedama poetines ašaras. 
(Conley, 139-140) 


Čia nustatomas atstumas tarp politikos ir poetikos, be abejonės, feministinės 
kritikos nuolat buvo siekiamas panaikinti. Ir nors, regis, Cixous pretenduoja į 
„poetinį“ savo tekstų statusą, tai netrukdo jai rašyti tiesiogiai apie galią ir ideo- 
logiją, siejant jas su feministine politika. Pasak Cixous, ideologija „tarsi milži- 
niška membrana, kuri apgaubia viską. Luobas, kurį mes turime žinoti esant, net 
jei jis dengia mus kaip tinklas ar užmerktas vokas“ (JN, 266-267). Šis požiūris 
į ideologiją, kaip visišką uždarybę, atliepia Kate Millett ideologijos, kaip mono- 
litinės vienybės, viziją ir kenčia nuo tokių pačių trūkumų.“ Kaip galėtume per- 

prasti mus supančios ideologijos prigimtį, jei ji būtų visiškai nuosekli, be men- 
kiausio prieštaravimo, spragos ar įtrūkio, kuris leistų mums ją apčiuopti? Ci- 
xous ideologijos vaizdinys atitinka uždarybę mitologinės visatos, kurioje ji nuo- 
lat ieško priebėgos nuo materialaus pasaulio prieštaravimų. Kai Catherine Clė- 
ment kaltina Cixous kalbant ne politikos lygmeniu, ji beda pirštu būtent į šią 
Cixous darbo bėdą: 


C[atherine Clėment]. Turiu pripažinti, kad man jūsų sakiniai atrodo nete- 
kę realybės, nebent suvokčiau tai, ką sakote, poetine prasme. Duokite man 
pavyzdį. (...) Jūsų aprašymas tokio lygmens, kad jame neatpažįstu nė vieno 
iš dalykų, apie kuriuos mąstau politiškai. Tai nereiškia, kad jis „suklasto- 
tas“, žinoma, ne. Bet rašoma, man regis, tarsi priklausant mito ar poezijos 
lygmeniui; visa tai kreipia į tarsi trokštamą, fiktyvų, kolektyvinį subjektą, 
neaprėpiamą būvį, kuris pakaitomis tai laisvas ir revoliucingas, tai paverg- 
tas, snaudžiantis ir būdraujantis... Tai nėra iš tikrųjų egzistuojantys dalykai. 

(JN, 292-293) 


Lygiai toks pat trikdantis Cixous diskursas apie galią. Interviu La Revue des 
sciences humaines ji išskiria vieną „blogą“ ir vieną „gerą“ galios rūšį: 


Aš tikrai aiškiai skirčiau, kai kalbama apie tokią galios rūšį, kuri yra noras 
būti viršesniam, asmeninio ir narciziško pasitenkinimo troškulys. Tokia ga- 
lia visuomet yra galia kitiems. Tai kažkas, kas siejasi su valdžia, kontrole ir, 
negana to, su despotizmu. Tačiau kai aš sakau „moters galios“, pirmiausia 
tai jau nebe viena galia, ji padauginta, yra daugiau nei viena (todėl tai ne 
centralizmo, kuris suardo ryšį su unikalumu ir viską sulygina, klausimas), 
tai galios pačiam sau klausimas, kitais žodžiais, ryšio, grindžiamo ne valdy- 
mu, o galėjimu [disponibilitė]. 

(RSR, 483—484) 


Abi galios rūšys visiškai asmeniškos ir individualios: kova su priespauda, atro- 
do, yra nevykęs siekis įtvirtinti tam tikrą moters galių heterogeniškumą (hete- 
rogeniškumą, kurio neatskleidė žodžio „moteris“ vienaskaita), kuris, regis, ne- 
išvengiamai teigia, kad stipri moteris gali daryti, kas jai patinka. Prancūziškai 
terminas disponibilitė paveldėjo buržuazinį liberalumą iš dalies dėl to, jog užima 
svarbiausią vietą Andrė Gide'o darbuose. Taigi „galėti“, gali reikšti tam tikrą 
egoistinį troškimą būti „viskam pasirengusiam“, nepasiduoti įklampinamam į 
visuomeninius ir tarpasmeninius įsipareigojimus. Čixous susižavėjimas „moters 
galiomis“ apgaulingai paslepia moterų skirtumus, ir - ironiška, bet taip slopina 
tikrąjį moterų galių heterogeniškumą. 

Šie individualistiniai atspalviai būdingi ir Cixous rašymo, labiau kaip išsi- 
laisvinimo akto, o ne tik priemonės jam pasiekti, poetinei vizijai. Rašymas, kaip 
ekstaziška saviraiška, priskiria asmenybei aukščiausią gebėjimą išsilaisvinti ir vėl 
susivienyti į vienovę su pirmykšte motina. Pasak Cixous, moteris, regis, sieja tik 
dualistiniai (aš/tu) ryšiai: motinų ir dukterų, lesbiečių porų arba su tam tikromis 
variacijomis mokytojų/studenčių arba pranašių/mokinių. Nuorodų į platesnę 
moterų bendruomenę ar kolektyvines organizavimosi formas nepakankamumas 
feministės aktyvistės darbe ne tik akivaizdus, bet ir parodo, kad Cixous apskri- 
tai nepajėgi reprezentuoti ne-Vaizduotės, sutrigubėjusių troškimo struktūrų, bū- 
dingų visuomeniniams santykiams. 

Turint galvoje individualistinę Cixous teorijos pakraipą, ko gero, nenuos- 
tabu, kad kai kurios jos studentės pristato jos politiką tiesiog kaip jos asmens tę- 
sinį - tarkim, kaip Venera Andermatt Conley, aprašydama Cixous pasirodymą 
Paryžiaus Venseno universitete („mokykloje, pagarsėjusioje tiesiog karališku ap- 
sileidimu“): 


Cixous įžengdavo į pastatą žvilgančiais šermuonėlių kailiniais, kurių vertė 
tikriausiai pranoko visą daugelio esančių klasėje turtą. Jos tiesmukumas 
ženklindavo dažnėjantį slopinimo taikymą. Lyg Bataille atkurtos actekų 
apeigos reprodukcija ji pakildavo virš prasto betoninio klasės klojinio kon- 
teksto. Tada ji tapdavo pridedamąja verte ir nuliniu laipsniu, suvereniu 
centru dekoratyvaus, puikiai išpuoselėto kūno, kur jos politika skaldė į tru- 
pinius tuos iš archainės scenos, kurioje karalius laikosi savo žmonų apsup- 
tyje. 

(Conley, 80) 


Sermuonėlis kaip emancipacija: keista, kad Trečiojo pasaulio moterys taip be- 
prasmiškai delsė imtis sartoriškos Cixous strategijos. 


Į anglų ir amerikiečių požiūrį apie moteris ir rašymą įsigilinusiai skaitytojai Hė- 
lėne Cixous darbas pateikia visiškai naują atspirties tašką. Pasak jos, rašymas, 
nepaisant netikėtumų, kuriuos šis konceptas patiria jos tekstuose, visuomet tam 
tikra prasme yra libido objektas arba aktas. Ši seksualumo ir tekstualumo sąsa- 
ja, leidžianti feministinci kritikai išvengti luošinančio į autorių sutelkto empiriz- 
mo, atveria mums visiškai naują sritį feministiškai tyrinėti troškimo artikuliaci- 
jas ne tik moterų parašytų tekstų, bet ir vyrų tekstų kalboje. 

Kaip matėme, atidžiai nagrinėjant jos darbą įkliūnama į sudėtingą priešta- 
ravimo ir konflikto raizginį, kai dekonstruktyvus požiūris į tekstualumą prieši- 
namas ir pagraužiamas tiek pat aistringa rašymo, kaip moters esmės, prezenta- 

cija. Jei galiausiai bus manoma, kad šie prieštaravimai gali būti panaikinami 
Vaizduotėje, tuomet Cixous skaitytojai feministei jie savo ruožtu iškels nemažai 
politinių problemų: nors nuorodų į atpažįstamas visuomenės struktūras stoka, 
kaip ir Cixous biologizmas, gadina jos darbą, jis, kaip utopija, gaivinamai skati- 
na moterų vaizduotės galias. 


VII 


skyrius 


Patriarchaliniai atspindžiai: 
LUCE IRIGARAY VEIDRODIS 


Po monumentalios daktarinės disertacijos Spėculum de Vautre femme (Kitos 
moters veidrodis, 1974), Luce Irigaray tučtuojau buvo išmesta iš Lacano Ecole 
freudienne Vensene. Kyla pagunda šį stulbinamą patriarchalinės galios veiksmą 
vertinti kaip aiškų įrodymą, kad knyga iš esmės feministinė: bet koks tekstas, ši- 
taip supykdantis Tėvus, nusipelno feminisčių paramos bei pritarimo. Vis dėlto 
Spėculum smarkiai užsipuolė ne tik pagrindinės srovės lakanistai , knyga buvo 
ir kandžios feministinės diskusijos objektas. Kartais atrodo, jog įvairūs Irigaray 
kritikai sutinka tik dėl vieno - knyga tikrai verta to dėmesio, kurį jie taip dos- 
niai jai skiria.“ 

Pirmoji Irigaray knyga Le Langage des dėments (Demencijos kalba, 1973) 
nagrinėja kalbos sutrikimo sergant senatvine demencija pavyzdžius: sritį, kuri iš 
pirmo žvilgsnio gali pasirodyti labai tolima feministiniams Spėculum ap- 
mąstymams. Vis dėlto pastarosios skaitytojoms Le Langage des dements išvados 
artimos: „Sakomas labiau nei pasakantis, formuluojamas labiau nei formuluo- 
jantis, demencija sergantis asmuo iš tikrųjų nebėra aktyvus formulavimo subjek- 
tas... Jis tik gali būti anksčiau ištartų formuluočių ruporas“ (351). Šis pasyvus, 
pamėgdžiojimo, arba mimikrijos, ryšys su kalbos struktūromis stulbinamai pri- 
mena, pasak Spėculum, moterų ryšį su falokratiniu diskursu. 

1977 m. po Spėculum pasirodė tekstų rinkinys, pavadintas Ce sexe gui n'en 
est pas un (Lytis, kuri nėra viena). Nors daug trumpesnė ir daugeliu atžvilgių su- 
prantamesnė, nei jos pirmtakė, Ce sexe pati viena nesuteikia visiškai tikslaus Iri- 
garay teorijų įspūdžio. Jos ryšys su Spėculum per daug glaudus; Ce sexe sudaro 
iš dalies poetiniai arba pusiau teoriniai tekstai, iš dalies tradiciniai teoriniai ra- 
šiniai, net ankstesnės knygos seminarų stenogramos, o daugelio anksčiau Spėcu- 
lum kliudytų svarbiausių problemų plėtotė tokia, kuri dažnai reikalauja tam tik- 
ro konteksto išmanymo. 

Nuo 1977 m. Irigaray paskelbė du trumpesnius tekstus, kuriuose dėmesys 

sutelkiamas į motinos ir dukters ryšį: Et Vune ne bouge pas sans Vautre (Ir vie- 
na nejuda be kita, 1979) bei Le Corps-a-corps avec la mere (Sukibusi su moti- 
na, 1981). Tęsdama knygoje Spėculum pradėtą Vakarų filosofinės tradicijos kri- 
tiką, ji paskelbė ir Amante marine de Friedrich Nietzsche (Marinistinė Friedricho 
Nietzsche's mylimoji, 1980) - poetiškai teorinį Nietzsche's aiškinimą, kur dė- 
mesį sutelkia į tai, kaip jis vartoja vandens vaizdinį. Irigaray tvirtina, kad Van- 
duo buvo labiausiai Nietzsche'i svetima stichija ir todėl potencialiai „dekonst- 
ruktyviausia“ būtent jo diskursui. Passions ėlėmentaires (Pirminės aistros, 1982) 
grįžta prie svarbiausių Spėculum ir Če sexe temų - šįkart tai poetinis kalbančio- 
jo subjekto, moters, apdainuojančios malonumą, kurį jai sukelia gamtos stichi- 
ja, ir savo aistrą mylimajam, monologas. L'Oubli de Vair chez Martin Heidegger 
(Martinas Heideggeris: pamiršęs orą, 1983) — pateikiama Heideggerio kritika, 
grindžiama jo oro vaizdinio slopinimu, kurioje jo diskursas netrukus tampa pa- 
čios Irigaray atspirties tašku analizuoti orą, kaip moters stichiją, kuri dekonst- 
ruoja supaprastintus vyro minties skirstymus. Trumpoje paskaitoje apie Freudo 
fort-da žaidimo analizę „La Croyance mėme“ („Net tikėjimas“/ „Tas pats tikė- 
jimas“, 1983) Irigaray tvirtina, jog Freudas ignoruoja esminį vaiko ryšį su oru 
kaip vienintele stichija, leidžiančia jam susitaikyti su placentos ir motinos kūno 
praradimu. Vis dėlto aš, pristatydama feministinę Irigaray teoriją, susitelksiu 
ties dviem tekstais, kuriuose ji plėtoja svarbiausius savo feministinės analizės 
principus: pirmiausia ir labiausiai tai Spėculum de Vautre femme ir Ce sexe gui 
n'en est pas un. 


Veidrodis 


Turint galvoje Irigaray psicholingvistinį išsilavinimą ir psichoanalitikės profesi- 
ją, gali pasirodyti keista, kad gindama prestižinę ir labai aukštų mokslinių stan- 
dartų prancūzų doctorat d'Etat ji pasirinko filosofiją. Pačiai Irigaray filosofijos 
pasirinkimas buvo visiškai aiškus: mūsų kultūroje filosofijai tenka „pagrindinio 
diskurso“ statusas, kaip ji sako: „Kaip tik filosofinį diskursą privalu kvestionuo- 
ti ir ardyti, nes jis nustato taisykles visiems kitiems, sudaro visų diskursų diskur- 
są“ (S, 72). Pirmoji Spėculum dalis yra aštri Freudo moteriškumo teorijos kriti- 
ka - ir tai yra tokia kritika, kuri parodo, kaip Freudo visais kitais atžvilgiais re- 
voliucinis diskursas, jei tik nukrypsta į moteriškumą, paklūsta mizoginiškoms 
Vakarų filosofinės tradicijos taisyklėms. Kitaip nei Kate Millett, Irigaray neketi- 
na atmesti psichoanalizės, kaip nenaudingos arba savaime reakcingos teorijos: 


Kur kas svarbiau atskleisti jos vis dar neveikiančias potekstes. Reikia pasa- 

kyti, kad nors Freudo teorija tikrai mums duoda kažką, kas gali sudrebinti 
visą filosofinę diskurso tvarką, paradoksalu, bet kai tik reikia apibrėžti ly- 
čių skirtumą, ji šiai tvarkai paklūsta. 

(CS, 70) 


Spėculum de Vautre femme suskirstytas į tris pagrindines dalis: pirmoji - „La ta- 
che aveugle d'un vieux rėve de symėtrie“ („Silpnoji seno sapno apie simetriją 
vieta“)" - yra nepaprastai išsamus Freudo teiginių apie moteriškumą aiškinimas, 
daugiausia analizuojantis jo paskaitą apie moteriškumą iš Psicboanalizės įvadas. 
Paskaitos (New Introductory Lectures on Psicboanalysis), taip pat ir kitus teks- 
tus, kuriais jis priartėja prie moters psichoseksualinės raidos ir/arba lyčių skirtu- 
mo klausimo. Antrojoje dalyje, „Spėculum“, aiškinami Vakarų filosofai nuo Pla- 
tono iki Hegelio, taip pat yra keli skyriai, kuriuose išdėstytos pačios Irigaray te- 
orinės pozicijos. Trečioji dalis, „L'uote00 de Platon“ (Platono bustera [ola]), - 
nuodugnus Platono olos parabolės aiškinimas, grindžiamas ankstesne Vakarų fi- 
losofijos kritika. Nors šioje apžvalgoje nebus daugiausia dėmesio telkiama į šią 
Irigaray knygos dalį, reikėtų pasakyti, kad tai ypač įmantri feministinė patriar- 
chalinio diskurso dekonstrukcija arba kritika, galinti labai įkvėpti moteris, ieš- 
kančias naujų išradingų literatūros arba filosofijos tekstų politinio skaitymo mo- 
delių. 

Vis dėlto Spėculum kompozicija gerokai sudėtingesnė, nei galima pamany- 
ti iš šio aprašymo. Pagal Oksfordo anglų kalbos žodyną, sbeculum, be kita ko, 
yra: 


1. (Chir.) instrumentas žmogaus kūno ertmėms praskėsti, norint jas apžiū- 

rėti. 2. veidrodis, paprastai poliruoto metalo e.g. -wm metal (vario ir alavo 

lydinys, ypač teleskopo reflektorius. | 
Lotyniškai šis žodis reiškė veidrodį iš sbecere - „žiūrėti“. Matysime, jog pats šis 
žodis glaustai reiškia kelias svarbiausias Irigaray analizės temas. Tačiau ir pačia 
knygos konstrukcija ji siekia veidrodinės struktūros. Pradėdama nuo Freudo ir 
baigdama Platonu, Irigaray apverčia įprastą istorinę tvarką veiksmu, kuris pri- 
mena įgaubtą veidrodį - skėtiklį, ginekologų naudojamą apžiūrėti moters kūno 
„ertmes“. Kad paaiškintų, Irigaray cituoja Platoną, apie įgaubtą veidrodį rašiu- 
sį: „Pakreipta į veidą horizontaliai, ši įgauba parodys apverstą vaizdą“ (S, 183). 
Tačiau įgaubtas veidrodis yra ir fokusuojantis taškas, lęšis, kuris gali surinkti 
šviesos spindulius taip, kad „nukreiptų šviesą į olų paslaptis“ ir „prasiskverbtų į 
moters lyties slėpinį“ (S, 182). Veidrodis yra vyro instrumentas tolesniam prasi- 
skverbimui į moterį, bet jis taip pat ir įdubęs paviršius, kaip tas, kurį siekia iš- 
tirti. Į moters vaginą įeinantis ir ją apšviečiantis veidrodis tai padaryti gali tik sa- 

vo įgaubtos formos dėka; paradoksalu, kad pirmiausia imituodamas objektą 
veidrodis būtent jį ir objektyvizuoja. 

Irigaray knyga Spėculum de Vautre femme sudaryta kaip įgaubtas paviršius 
pagal veidrodžio/vaginos modelį. O vidurinę dalį, pavadintą „Spėculum“, atitin- 
kamai įrėmina dvi solidžios dalys apie Freudą ir Platoną; susidaro įspūdis, lyg 
fragmentiškesnė vidurinė dalis nugrimzta tarp tvirtų it kolonos didžiųjų mąsty- 
tojų. Pati vidurinė dalis atkartoja ir apverčia šią įrėminimo techniką: savąjį dis- 
kursą Irigaray pateikia pirmame ir paskutiniame skyriuose, taip įrėmindama 
septynias vidurines dalis, daugiausia nagrinėjančias filosofus vyrus nuo Platono 
iki Hegelio. Struktūra ta pati, tačiau vyro ir moters santykis atvirkštinis. Septy- 
niuose viduriniuose skyriuose, regis, veikia dar vienas įrėminimo mechanizmas: 
po dviejų labai kritiškų skyrių apie Platoną ir Aristotelį eina skyrius „apie“ Plo- 
tiną, kurį ištisai sudaro jo Exeadų ištraukos. Šiuo kontekstu (arba, geriau derė- 
tų sakyti, con-texte - con prancūziškai reiškia „moters lyties organą“) atrodytų 
sąžiningas citavimas pakerta Plotino diskursą: tai jau nebe Plotino žodžiai, bet 
Irigaray meistriška (pažodinė) jų imitacija. Jos tobula mimikrija subtiliai atsklei- 
džia jo narcizišką falocentrizmą. 

Šis pamėgdžiojantis skyrius įdėtas prieš labiau tradicinę Descartes'o anali- 
zę, po kurios tuoj pat atsiranda žavus mistikės diskurso aiškinimas, pavadintas 
„La mystėrigue“. Skyrius apie Kantą ir dar vienas apie Hegelį eina prieš pasku- 
tinį skyrių, kuriame vėl įsigali pačios Irigaray teorinis diskursas. Kadangi skyrius 
apie Descartes'ą yra pačiame „Spėculum“ dalies (ir visos knygos) centre, vėl at- 
siranda rėmo įspūdis. Apsuptas skyriaus „apie“ Plotiną, pavadinto „La mėre de 
glace“ („Ledo/veidrodžio motina/vandenynas“), ir skyrelio „La mystėrigue“ 
(„Mistinė/isteriška/paslaptinga moteris“), Descartes'as nugrimzta į giliausią vi- 
dinę knygos įdubą: faliniu, instrumentiniu judesiu veidrodis jį apšviečia ir drau- 
ge nurodo jo vietą moteriškume, lyg demonstruodamas Irigaray komentarą, kad 
moteris yra tylinti žemė, ant kurios patriarchalinis mąstytojas renčia savo dis- 
kurso konstruktus. Galbūt Irigaray neatsitiktinai nusprendžia šitaip apsupti bū- 
tent Descartes'ą, racionalų kūno/proto skilimo teoretiką, kuris vis dar veikia 
prancūzų intelektualinį gyvenimą. 


Spekuli(ariz)acija ir mimikrija 
Irigaray stilius daug skolingas dekonstruktyvios kritikos technikai. Kadangi 
daugelį Spėculum teiginių ji išdėsto meistriškai manipuliuodama citatomis ir sa- 
vais komentarais, sunku perteikti jos rašymo nuotaiką necituojant jos taip pat 
plačiai, kaip ji cituoja Freudą ar Platoną. Kad išryškinčiau jos požiūrį ir susitelk- 

čiau į kai kuriuos problemiškesnius jo aspektus, tolesnėje apžvalgoje nutariau 
susitelkti daugiausia į jos Freudo kritiką ir moters misticizmo analizę. 


Freudas 


Savo paskaitą apie moteriškumą Freudas nusprendžia pradėti nuo moters pa- 
slaptingumo. Siekdamas paskleisti šiek tiek mokslinės šviesos ant tamsaus mo- 
teriškumo kontinento, Freudas pirmiausia iškelia klausimą „Kas yra moteris?“ 
Irigaray tvirtinimu, vien jau tai, jog jis vartoja šviesos/tamsos vaizdinį, rodo, kad 
jis priklauso seniausiai iš visų „falokratinių“ filosofinių tradicijų. Freudo lyčių 
skirtumo teorija grindžiama regimu skirtumu: būtent akis nusprendžia, kas ne- 
abejotinai teisinga, o kas ne.“ Todėl svarbiausias lyčių skirtumo faktas Freudui 
yra tas, kad vyras turi akivaizdų lyties organą, penį, o moteris ne; kai žvelgia į 
moterį, Freudas turbūt nemato nieko. Moters skirtingumas suprantamas kaip 
vyro normos nebuvimas arba neigimas. 

Ši mintis lemiama Irigaray argumentavimui: mūsų kultūroje moteris yra 
anapus reprezentacijos: „Todėl tai, kas moteriška, turėjo būti iššifruojama kaip 
uždrausta [interdit), esama kažkur tarp ženklų, tarp suvoktų reikšmių, tarp ei- 
lučių“ (S,20). Ji yra negatyvas, pasak Irigaray, reikalingas vyro kaip subjekto 
„spekuliarizacijai“. „Spekuliarizacija“ asocijuojama ne tik į veidrodinį atvaizdą, 
kuris ateina iš vizualinio veidrodžio įsiskverbimo į vaginą; tai taip pat užuomi- 
na apie pagrindinę prielaidą, slypinčią po visu Vakarų filosofijos diskursu: po- 
reikį postuluoti subjektą, kuris geba reflektuoti savo paties būtį. Irigaray tvirti- 
na, kad filosofinis metadiskursas įmanomas tik per procesą, kuriuo spekuliuo- 
jantis subjektas kontempliuoja save; filosofo spekuliacijos iš pamatų narciziškos. 
Užmaskuotas kaip žmogaus Būties refleksija apskritai, filosofo mąstymas kliau- 
jasi savo poveikiu spekuliarumui (savirefleksija); tai, kas pranoksta šią reflekty- 
vią cirkuliaciją, yra 2esuvokiama. Būtent tokią spekuli(ariz)aciją lrigaray turi 
galvoje, kai įrodinėja, jog Vakarų filosofijos diskursas nepajėgus reprezentuoti 
moteriškumo/moters kitaip, negu kaip savo paties atspindžio negatyvą. 

Ši to paties logika, pasak Irigaray, aptinkama Freudo lyčių skirtumo raidos 
analizėje. Pasak Freudo, ikiedipinėje stadijoje nėra lyčių skirtumo: oralinės, ana- 
linės ir falinės fazių metu maža mergaitė nesiskiria nuo mažo berniuko. Tik Edi- 
po krizės metu mažos mergaitės orientacija iš esmės pasikeičia: mažas berniukas 
ir toliau laiko motiną savo objektu, o maža mergaitė turi atsisakyti ikiedipinio 
prisirišimo prie motinos ir vietoj jos priimti tėvą, kaip meilės objektą. Šį per- 
kėlimą ne tik sunku paaiškinti, jį sunku ir įgyvendinti: netgi abejotina, kaip no- 
romis pripažįsta ir pats Freudas, ar dauguma moterų tikrai geba visiškai atsiža- 

dėti savo ikiedipinio prisirišimo ir įgyti visiškai „brandų“ moteriškumą.“ Iriga- 
ray tvirtina, kad išplėtoti šią nenuoseklią, prieštaringą ir mizoginišką moterišku- 
mo teoriją Freudą privertė nesąmoningas tarnavimas veidrodinei to paties logi- 
kai. Mat jo teorija perša, kad maža mergaitė iš tikro yra tas pats, kas mažas ber- 
niukas: ji, kaip Irigaray kandžiai sako, yra ne maža mergaitė, o mažas vyriukas. 
Falinėje stadijoje maža mergaitė suvokia klitorį kaip nevisavertį penį, tvirtina 
Freudas, taip sumaniai išvengdamas skirtumo įsibrovimo į savo apmąstymus. Šis 
vizualus mažos mergaitės trūkumo suvokimas yra pamatinė prielaida, paslėpta 
po prieštaringa Freudo penio pavydo teorija. 

Supratimą, kad moteris pirmiausia vertina savo klitorį kaip mažą penį ir ta- 
da nusprendžia, kad ji yra iškastruota, galima aiškinti panašia maniera kaip Ka- 
te Millett, tvirtina Irigaray, kaip vyro kastracijos baimės projekciją: kol mano- 
ma, jog moteris vyrui pavydi penio, jis gali jaustis saugus žinodamas, kad, šiaip 
ar taip, jis juk jį turi. Kitais žodžiais tariant, moters penio pavydo funkcija - pa- 
remti vyro psichiką. „Iškastruoti moterį reiškia įrašyti ją į žo paties troškimo, 
troškimo būti tuo pačiu, įstatymą“, - komentuoja Irigaray (CS 64). Mąstantis 
vyras ne tik primeta savo troškimą moteriai, kad reprodukuotų save (save at- 
spindėtų); pasak Irigaray, jis nesugeba mąstyti už šios veidrodinės struktūros ri- 
bų. Todėl moters kastracijos kompleksas dar labiau stiprina Tą Patį. Moteris ne 
tik yra Kitas, kaip nustatė Simone de Beauvoir, bet ji yra būtent vyro Kitas: jo 
negatyvas arba veidrodinis atvaizdas. Štai kodėl Irigaray teigia, kad patriarcha- 
linis diskursas moterį pastato anapus reprezentacijos: ji yra stoka, neigiamybė, 
tamsusis kontinentas arba, geriausiu atveju, mažesnysis vyras. Patriarchalinėje 
kultūroje moteriškoji giminė kaip tokia (kad ir kas tai būtų, tai tolesnės disku- 
sijos tema) yra nuslopinta; ji grįžta vienintele „priimtina“ savo forma kaip vyro 
spekuliarizuotas Kitas. 

Paties Freudo tekstai, ypač „The uncanny“, teoretizuoja žvilgsnį, kaip fali- 
nę veiklą, susijusią su analiniu troškimu sadistiškai valdyti objektą.“ Spekuliari- 
zuojantis filosofas yra stiprus savo įžvalgos šeimininkas; kaip rodo Edipo pavyz- 
dys, apakimo baimė yra kastracijos baimė. Kol tenkinama šeimininko skopofi- 
lija (i.e. „pomėgis žiūrėti“), jo dominavimas saugus. Tad nenuostabu, kad ma- 
žos mergaitės 7121. d voi7r („nėra ką pamatyti“) kelia grėsmę seksualumo teoreti- 
kui vyrui. Kaip Jane Gallop mums primena, graikų kalbos žodis tbeoria kilęs iš 
tbeoros, „žiūrovas“ iš tbea, „žiūrėjimas“ (Gallop, 58). Jei mūsų teoretikas mąs- 
tytų moteriškąją giminę, galėtų nusiristi nuo savo falinio švyturio į tamsaus kon- 
tinento nežinomybę. 

Irigaray atskleidžia žiūrėjimo (arba žvilgsnio) svarbą Freudo teorijoje jai 
būdingu stiliumi: apsimesdama smalsia maža mergaite, drįstančia ginčyti tėvo 

autoritetą, ji pamažu išnarplioja jo konstrukcijas. Cituodama vaizdžią Freudo 
mažos mergaitės troškimo turėti penį vietoj savo nevisaverčio klitorio analizę, 
ji pasijunta mintijanti potekstes: 


Nebloga dramatizacija. Galima būtų įsivaizduoti arba susapnuoti panašaus 
atpažinimo scenas, vykstančias psichoanalitiko Freudo priimamajame. Kai 
jis mums sako, kad norint patikėti, reikia pamatyti, turi iškilti atitinkamų 
ryšių su žiūrėjimu, su akimi ir lyčių skirtumu klausimas. Ar tuomet reikia 
nematyti [1e pas voir|], kad dalykas būtų peržiūrėtas [revo:7)? Tikriausiai... 
Ir vis dėlto... Nebent visa galia ir skirtumas (?) persikėlė į žiūrėjimą (-us)? 
Kad Freudas galėtų matyti būdamas nematomas? Nematomas matyti? Net 
neabejojant jo žvilgsnio galia? Ar pavydą sukelia ši žiūrėjimo visagalybė, šis 
žinojimas? Galia genitalijoms/moteriai/lyčiai [/e sexe]. Pavydas, pavydulia- 
vimas šio penio-akies, falinio žiūrėjimo? Jis pamatys, kad aš jo neturiu, nu- 
spręs akies mirksniu. Aš negaliu pamatyti, ar jis turi. Ar jis turi daugiau, nei 
aš. Bet jis leis man suprasti. Kastracija pašalinama? Tuojau pat žiūrėjimu 
bus suabejota. Tikrai nevalia pamiršti, ką „kastracija“, arba žinojimas kast- 
racijos/apie kastraciją, skolinga žiūrėjimui, bent jau Freudo atveju. Abejo- 
nė/žaidimas [27 je4] žiūrėjimu kaip visada... 

Bet maža mergaitė, moteris, neturės nieko, ką parodyti. Ji atskleis, pa- 


demonstruos galimybę, kad nėra ką pamatyti. 
(S, 53) 


Moteris Freudui, kaip ir kitiems Vakarų filosofams, tampa jo paties vyriškumo 
veidrodžiu. Irigaray daro išvadą, kad mūsų visuomenėje reprezentacija, o todėl 
ir socialinės bei kultūrinės struktūros, yra produktai to, ką ji supranta kaip es- 
minį bom(m)osexualitė. Prancūzų kalbos žodžių homo („tas pat“) ir bomme 
(„vyras/žmogus“) žaismas: vyro to paties troškimas. Savireprezentacijos, troški- 
mo būti tuo pačiu malonumas nesuteikiamas moteriai: ji atkirsta nuo bet kokio 
malonumo, kuris gali būti specifiškas tik jai. 

Pagauta veidrodinės patriarchalizmo logikos, moteris gali rinktis arba likti 
nebyli, tik nesuprantamai vapanti (bet kokia ištarmė, iškrentanti iš to paties lo- 
gikos, iš esmės bus nesuprantama šeimininkiškam vyro diskursui), arba prisiimti 
veidrodinę savęs, kaip mažesniojo vyro, reprezentaciją. Pastaroji galimybė — 
imituojanti moteris, pasak Irigaray, yra isterijos forma. Isterikė mėgdžioja savo 
seksualumą pagal vyrišką modelį, nes tai vienintelis būdas išsaugoti bent dalį sa- 
vo troškimo. Todėl save dramatizuojantiisterikė (arba mise en scėne) yra jos iš- 
stūmimo iš patriarchalinio diskurso rezultatas. Tad nenuostabu, kad falokratija 
suvokia isterikės simptomus kaip neautentišką originalios dramos, susijusios su 


PATRIARCHALINIAI ATSPINDŽIAI: LUCE IRIGARAY VEIDRODIS 121 


vyru (jos noras sugundyti savo pačios tėvą), kopiją. Ir taip pat nenuostabu, kad 
Freudo elgesys su mažuoju Hansu atskleidžia stebėtiną analitiko ir jo mažojo 
klono susitapatinimo laipsnį, o Doros analizei būdingi visi jo paties baimės pra- 
rasti kontrolę ir prasmegti į siaubingą kastracijos tuštumą (tą 7ie1 4 voi7), pasi- 
reiškiančią Doros isterijoje, požymiai.“ 


Misticizmas 


Pirmas vidurinės Spėculum dalies skyrius prasideda subjektivystės koncepto ty- 
rinėjimu: „Visos subjekto teorijos visuomet buvo pritaikytos „vyriškajai gimi- 
nei“. Kai moteris joms paklūsta, ji nejučiomis atsisako savo ypatingo santykio 
su vaizduote“ (S,165). Subjektyvumas moteriai neduodamas, teigia Irigaray, ir 
šis išstūmimas užtikrina (spekuliarizuojančiam) subjektui santykiškai stabilių ob- 
jektų sudėtį. Jei įsivazduojama, kad moteris apskritai ką nors įsivaizduoja, ob- 
jektas (spekuliacija) prarastų savo stabilumą ir išderintų patį subjektą. Jei mote- 
ris nereprezentuoja pagrindo, žemės, inertiškos arba neaiškios materijos, kurią 
būtų galima pasisavinti arba nuslopinti, kaip subjektas galėtų išsaugoti savo, 
kaip subjekto, statusą? Be tokio nesubjektiško pamato, tvirtina Irigaray, subjek- 
tas apskritai nepajėgtų savęs sukonstruoti. Silpnoji didžio mąstytojo diskurso 
vieta visuomet yra moteris: ištremta iš reprezentacijos, ji yra pamatas, ant kurio 
teoretikas renčia savo veidrodinius konstruktus, bet kartu ji visuomet yra ir vie- 
ta, kur jo statiniai susmenga. 

Jeigu, kaip tvirtina Irigaray, mistinė patirtis kaip tik yra subjektivystės pra- 
radimo, subjekto/objekto priešpriešos išnykimo patirtis, ji turėtų būti ypač pa- 
traukli moterims, kurių subjektyvumą patriarchalinis diskursas vis tiek neigia ir 
slopina. Nors ne visi mistikai buvo moterys, vis dėlto patriarchalizmo sąlygomis 
misticizmas, regis, sudarė vieną aukštų dvasinių siekių sritį, kurioje moterys daž- 
niau galėdavo pranokti ir pranokdavo vyrus. Pasak Irigaray, mistinis diskursas 
yra „vienintelė Vakarų istorijos vieta, kurioje moteris kalba ir veikia taip viešai“ 
(S, 238). Mistiniai vaizdiniai pabrėžia sielos naktį: sąmonės tamsybę ir maišatį, 
subjektivystės praradimą. Paliesta dievybės liepsnų, mistiko siela pavirsta fluidų 
srautu, sutirpdančiu visus skirtumus. Ši orgazmiška patirtis išvengia veidrodinės 
patriarchalizmo logikos racionalumo: sadistinė akis/aš privalo užsimerkti; norė- 
damas atrasti mistinius džiaugsmus, filosofas privalo pabėgti nuo savo filosofi- 
jos „aklu skrydžiu iš uždaro filosofijos rūmo, iš spekuliatyvios terpės, kurioje jis 
buvo užsidaręs, kad aiškiai viską apsvarstytų“ (S, 239). Ekstaziška vizija (iš grai- 
kų ex, „išorė“, ir bistžmi, „vieta“), regis, išvengia veidrodiškumo. Moterys ieš- 
kojo ir pasiekdavo ekstazę (arba ex-stase, kaip rašo Irigaray), nes jos jau buvo 

anapus skopinės reprezentacijos; mistikės neišprusimas, visiškas jos nusižemini- 
mas dieviškumui buvo dalis ir visuma moteriškos būklės, kuriai ji būdavo nuo 
vaikystės auklėjama: [Šioje sistemoje] nemokšiškiausi ir menkiausiai išprusę bū- 
davo iškalbingiausi ir turtingiausi apreiškimų. Tad istoriškai - moterys. Ar bent 
jau „moteriškoji giminė“ (S, 239). 

O kas, jeigu net šios neišmatuojamos bedugnės centre slypi veidrodis/spe- 
culum? Juk pagaliau būtent mistikai dažnai vartoja degančio veidrodžio (arba 
miroir ardent) įvaizdį tam tikriems savo patirties aspektams apibūdinti. Nors de- 
gantis veidrodis, regis, yra toks veidrodis, kuris neatspindi nieko, vis dėlto po- 
sakis rodo polinkį spekuliarizuoti mistinę patirtį. Irigaray tvirtina, kad taip at- 
sitinka dėl misticizmo teologizavimo. Teologija paverčia misticizmą teologiniu, 
suteikdama jam (vyriškosios giminės) objektą: mistiko patirtis atspindi Dievą ir 
visą jo šlovę, ir taip redukuojama iki dar vieno vyro spekuliarizacijos pavyzdžio, 
kai hom(m)oseksuali Dievo, trokštančio savo Sūnaus, (ir atvirkščiai) ekonomi- 
ka mistiko širdyje atsispindi nebūtimi (2ėant). Tačiau, kaip pažymi Irigaray, ši 
vyro pastanga atsigriebti mistikoje gali duoti priešingą rezultatą: Dievas net te- 
ologijoje pranoksta bet kokią reprezentaciją; žmogiškasis Sūnaus įsikūnijimas 
yra „moteriškiausias iš visų vyrų“ (S, 249). Kristus išardo veidrodinę logiką, o 
mistiko savinieka prikelia aistrą: pergalė pasiekiama būtent giliausioje iš bedug- 
nių. Mistikės savireprezentacija ištrūksta iš veidrodinės nereprezentacijos logi- 
kos, kurią jai primetė patriarchalizmas. Dažnai mistikės sau priskiriamas nusiže- 
minimas, sumodeliuotas pagal kenčiančio Kristaus vaizdinį, paradoksaliai atve- 
ria erdvę, kurioje gali išsiskleisti jos malonumas. Nors vis dar vyro diskurso ap- 
ribota, tai pakankamai plati erdvė, kurioje ji nebesijaučia tremtinė. 


Negailestinga To Paties logika 


Irigaray misticizmo egzaltavimas gali nustebinti daugelį feminisčių. Juk pagaliau 
ji tvirtina, kad mistikės išgyvenimas leidžia pasireikšti moteriškumui būtent 
nuolankiausiai priimant patriarchalinį jungą. Ir vis dėlto misticizmas yra ypatin- 
gas atvejas. Galbūt Irigaray ir netvirtina, kad iš tikrųjų visos moterys širdimi yra 
mistikės, o tik kad patriarchalizmo sąlygomis misticizmas (kaip po kelių šimt- 
mečių isterija) siūlo moterims nors ir ribotą, bet realią galimybę atrasti kai ku- 
riuos malonumo, ypatingo būtent jų libido potraukiams, aspektus. Bet iš kur 
galime žinoti, kas yra arba galėtų būti tas „moters malonumas“? Jei visame Va- 
karų teoriniame diskurse dominuoja veidrodinė logika, kaip Luce Irigaray dak- 
tarinė disertacija išvengia pražūtingos jos įtakos? Jei jos misticizmo studija veda 
prie minties, kad moteris atgauna malonumą imituodama Kristaus kančias, ar- 

gi jos nepagauna logika, reikalaujanti produkuoti moters įvaizdį, visiškai tokią 
pačią moteriškumo konstrukciją, kaip patriarchalinės veidrodinės logikos? 
Įžvalgioje ištraukoje Shoshana Felman iškelia virtinę klausimų, baksnojančių į 
problemas, su kuriomis susiduria Irigaray, pateikdama save kaip moterį teoreti- 
kę arba moters teoretikę: 


Jei „moteris“ yra būtent Kita iš bet kurios galimos Vakarų teorinės kalbos 
locus, kaip moteris, kaip tokia, gali kalbėti šioje knygoje? Kas čia kalba ir 
kas gina moters kitoniškumą? Jeigu, kaip siūlo Luce Irigaray, moters tylė- 
jimas, arba jos gebėjimo kalbėti nuslopinimas, yra filosofijos ir teorijos dis- 
kurso, kaip tokio, sudedamosios dalys, tai iš kokios teorinės locus kalba pa- 
ti Luce Irigaray, plėtodama savąjį teorinį diskursą apie moteris? Ar ji kalba 
kaip moteris, ar iš (tylinčios) moters vietos, dėl moters, moters vardu? Ar 
tam, kad kalbėtum kaip moteris, pakanka būti moterimi? Ar „moters kal- 
bėjimas“ yra faktas, nulemtas kokios nors biologinės sąlygos ar strateginės, 
teorinės pozicijos, anatomijos ar kultūros? Kas, jei „kalbėti kaip moteriai“ 


nėra tiesiog „natūralus“ faktas, savaime suprantamas dalykas? 
(Felman, 3) 


Nors Irigaray niekada iš tikrųjų to nepripažįsta, jos veidrodinės vyro logikos 
analizė daug skolinga Derrida Vakarų filosofinės tradicijos kritikai. Tekstinės 
Spėculum analizės yra įkvepiantys antipatriarchalinės kritikos pavyzdžiai todėl, 
kad Irigaray žino, kaip demaskuoti falocentrinio diskurso ydas ir trūkumus. 
Kaip tik Irigaray darbą kaip nemenkiausią galvoje turi Gayatri Spivak, girdama 
kai kuriuos prancūzų feminizmo aspektus, jo išradingą požiūrį į valdančiąsias 
diskurso formas: 


Laikui bėgant naudingiausias dalykas, kurį prancūzų feminizmo išmanymas 
gali mums duoti, būtų „Simptominio skaitymo“, kuris ne visada laikosi de- 
konstruktyvaus aiškinimo technikos apversti ir perkelti, politizuoti ir kriti- 
niai pavyzdžiai. Metodas, atrodęs sveikintinas, kai buvo liaupsinamas avan- 
gardas, tampa labai konfliktišku, kai naudojamas demaskuoti valdantįjį dis- 


kursą. 
(Spivak, 177) 


Bet jeigu, kaip tvirtina Derrida, mes vis dar tebegyvename karaliaujant metafi- 
zikai, tuomet produkuoti naujų, esaties metafizikos neužterštų konceptų neįma- 
noma. Štai kodėl dekonstrukciją jis supranta labiau kaip veiklą, o ne kaip nau- 
ją „teoriją“. Kitaip tariant, dekonstrukcija prisipažįsta esanti parazitiška metafį- 
zinių diskursų, kuriuos ir siekia sunaikinti, atžvilgiu. Taigi bet kokia pastanga 

suformuluoti bendrą moteriškumo teoriją bus metafizinė. Būtent tai ir yra Iri- 
garay dilema: atskleidusi, kad iki šiol moteriškumas buvo produkuojamas išim- 
tinai pagal To Paties logiką, ji neatsispiria pagundai pati produkuoti pozityvią 
moteriškumo teoriją. Bet, kaip matėme, norint apibrėžti „moterį“, neišvengia- 
mai tenka ją esencializuoti. 

Irigaray suvokia šią problemą ir iš visų jėgų stengiasi neįkliūti į esencializ- 
mo spąstus. Todėl vienoje vietoje ji aiškiai atmeta bet kokį siekį apibrėžti „mo- 
terį“. Moterys neturi stengtis tapti lygios vyrams, ji rašo: 


Jos neprivalo lenktyniauti su jais konstruodamos moterišką logiką, kuri ir 

vėl bus onto-teologinė. Verčiau privalo mėginti atsieti šį klausimą nuo /o- 

gos ekonomikos. Todėl neturėtų jo kelti „Kas yra moteris?“ forma. Pakar- 

todamos-interpretuodamos būdą, kuriuo diskursas apibrėžia moteriškumą 

— kaip stoką, trūkumą arba pamėgdžiojimą ir išvirkštinę subjekto reproduk- 

ciją, — jos privalo parodyti, kad moterims įmanoma peržengti šios logikos 

ribas ir ją išardyti. 

(CS, 75-76) 
Vienas būdas šitaip sugriauti patriarchalinę logiką yra vyro diskurso pamėgdžio- 
jimas, arba mimikrija. Jau matėme, kaip gana sėkmingai lrigaray naudoja tokią 
pamėgdžiojimo strategiją skyriuje „apie“ Plotiną. Atsakant į Shoshanos Felman 
klausimus, visai būtų galima teigti, kad knygoje Spėculum Irigaray kalba kaip 
moteris, pamėgdžiojanti vyro diskursą. Tad daktarinės disertacijos akademišku- 
mas, vis dar apčiuopiamas knygoje Spėculum, gali būti ironiškas mostas: ateida- 
mas iš moters, įrodinėjančios tai, ką įrodinėja Irigaray, jo neklystantis teorinis 
diskursas perkeliamas ir įkurdinamas kitur kaip sąmojinga patriarchalinių argu- 
mentavimo modelių parodija. Jeigu Irigaray, kaip moteris patriarchato sąlygo- 
mis, neturi, pasak jos pačios analizės, savos kalbos, o tik gali (geriausiu atveju) 
imituoti vyro diskursą, tai neišvengiamai turi paveikti ir jos rašymą. Ji negali dė- 
tis rašanti kokioje nors grynai feministinėje srityje anapus patriarchalizmo: kad 
jos diskursas būtų suprastas kaip nors kitaip, nei nesuprantamas plepėjimas, ji 
privalo kopijuoti vyro diskursą. Tad moteriškumą galima perskaityti tik tuščio- 
se vietose, paliktose tarp jos mimikrijos ženklų ir eilučių. 

Bet jei taip ir yra, tuomet Irigaray mimikrija knygoje Spėculum tampa są- 
moningu isterinės (mimikrinės) padėties, patriarchato primetamos visoms mo- 
terims, suvaidinimu. Perimdama tai, kas vis dėlto yra neišvengiama mimikrija, 
Irigaray sugrąžina ją atgal, šitaip pakeldama parazitizmą į antrinės galios rangą. 
Ji yra pantomimos spektaklio režisierė: pamėgdžiodama moteriai primestą pa- 
mėgdžiojimą, Irigaray subtiliu veidrodiniu judesiu (jos mimikrija atspindi vi- 

soms moterims būdingą mimikriją) ketina sunaikinti falocentrinio diskurso po- 
veikį, jį tiesiog perdėdama. Tai iš esmės paradoksali strategija, atspindinti mis- 
tikos strategiją: nuolankus mistikės pasidavimas tampa jos išsilaisvinimo akimir- 
ka, o Irigaray būdas pakirsti patriarchalizmą perdėtai pamėgdžiojant jo diskur- 
sus, gali būti vienas iš būdų, kaip išsilaisvinti iš falocentrizmo varžtų. 

Tačiau kyla klausimas, ar ši strategija iš tiesų veikia ir kokiomis aplinkybė- 
mis. Vienas būdas tyrinėti Irigaray tekstų mimikrijos poveikį - pažiūrėti, kaip ji 
vartoja analogiją arba palyginimą. Knygoje Spėculum ji supranta analogijos in- 
terpretavimą kaip tipišką vyro To Paties aistros išraišką: 


Patys sapnų interpretuotojai troško tik vieno: rasti tą patį. Visur. Ir, žino- 
ma, atkakliai. Bet argi nuo tos akimirkos ir pati interpretacija netapo iden- 
titeto, ekvivalentiškumo, analogijos, homologijos, simetrijos, palyginimo, 
imitavimo etc., vizija, daugiau ar mažiau teisinga, kitaip tariant, daugiau ar 
mažiau ge74? 

(S, 27) 


Todėl galėtume tikėtis, kad Irigaray pamėgdžios tokį mąstymą pasitelkdama ek- 
vivalentiškumą ir homologiją, kad panaikintų jo stabilizuojantį, hierarchinį po- 
veikį. Tačiau taip atsitinka ne visuomet. Savo esė „Le marchė des femmes“ 
(„Moterys rinkoje“, CS, 165-185) ji teigia, kad „Marxo prekių, kaip pagrindi- 
nės kapitalistinės gerovės formos, analizę galima... suprasti kaip moters statuso 
vadinamose patriarchalinėse visuomenėse aiškinimą“ (CS, 169). Pasak Irigaray, 
moteris pirmiausia gali būti suprantama tiek kaip vartojamoji vertė, tiek kaip 
mainomoji vertė: ji yra „gamta“ (vartojamoji vertė), žmogaus darbo pavergiama 
ir paverčiama mainomąja verte. Būtent šis jos mainomosios vertės vaidmuo lei- 
džia ją analizuoti kaip rinkos prekę: jos vertė yra ne jos pačios esybė, bet kaž- 
koks transcendentalaus atitikmens standartas (pinigai, falas). Svarbioje pastabo- 
je Irigaray gina savo pasirinkimą šioje esė gausiai vartoti analogiją: 


O argi Aristotelis, „mąstytojas milžinas“, pasak Marxo, nenustatė formos 
ir turinio santykio pagal vyro ir moters ryšio analogiją? Todėl grįžimas prie 
lyčių skirtumo klausimo greičiau yra naujas kelias [retraversėe] per analo- 
gizmą. | 


(CS, 170) 


Kitais žodžiais, kai ji, kaip moteris, naudojasi ypatinga retorine strategija, ši 
strategija tuojau pat perkeliama į naują (ne vyrišką?) kontekstą su kitokiu poli- 
tiniu poveikiu. Todėl moters mimikrijos politinio veiksmingumo problema tam- 
pa priklausoma nuo naujo konteksto, kurį suteikia pamėgdžiojanti moteris, ga- 

lios. Plotino atveju ši strategija pasitvirtino kaip labai sėkminga, nes prieš pat 
pamėgdžiojamąjį skyrių „apie“ Plotiną ėjo antiseksistinė analizė. Tačiau Marxo 
atveju sunku įžvelgti, kaip jos mimikrija pakerta Marxo diskursą. Labiau pana- 
šu, kad Irigaray naudojasi Marxo analize visiškai tradiciniu būdu: aiškiai paten- 
kinta atradusi Tą Patį, ji toliau plėtoja sugestyvias savo analogijos potekstes, 
užuot demaskavusi tikriausiai falocentrinio Marxo diskurso ydas. Jos esė skam- 
ba labiau kaip Marxo įžvalgų apgynimas, negu kaip jo veidrodinės logikos kri- 
tika. Kitoje esė „La „mėcanigue“ des fluides“ („Fluidų „mechanika“, CS, 103- 
116) analogiška mimikrija, kaip politinė priemonė, regis, visiškai nepasiteisina. 
Čia analogija plyti, viena vertus, tarp moteriškumo ir vyriškumo, antra vertus, 
tarp fluidų ir kietųjų kūnų. Falokratinis mokslas nesugeba paaiškinti fluidų ju- 
dėjimo, teigia Irigaray, lygiai taip pat, kaip negali paaiškinti moterų. Todėl ji 
tvirtina, kad moters kalba lygiai tokia pati, kaip ir vyrų fizikų niekinami fluidai: 


Ji nenutrūkstama, spūdi, platėjanti, tąsi, laidi, difuziška... Ji niekada nesi- 
baigia, ji galinga ir bejėgiška savo pasipriešinimu tam, kas suskaičiuojama, 
ji mėgaujasi malonumu ir kenčia dėl savo perdėto jautrumo malonumui; ji 
kinta - pavyzdžiui, apimtimi ar jėga - priklausomai nuo karščio laipsnio, ji 
esti savo fizinėje realybėje, nulemtoje dviejų amžinai greta esančių jėgų 
trinties — artimumo, 0 ne nuosavybės dinamikos. 

(CS, 109-110) 


Čia jos mėgdžiojamas patriarchalinis moters prilyginimas fluidams (moteris, 
kaip gyvybę teikianti jūra, kaip kraujo, pieno ir amnioninių fluidų šaltinis...) tik 
sustiprina patriarchalinį diskursą. Ši nesėkmė ištinka dėl to, kad fluidiškumą ji 
įsivaizduoja kaip pozityvių alternatyvą menkinančioms skopofilinėms patriar- 
chų konstrukcijoms. Mimikrija žlunga, nes ji nebesuvokiama kaip mimikrija: ji 
jau nebe vyro kvailystės pajuoka, o tobula To Paties logikos reprodukcija. Kai 
kabučių, taip sakant, nebematyti, Irigaray pakliūva tiesiai į esencialistinius mo- 
ters apibrėžimo spąstus, kurių stengėsi išvengti. 

Tikrai negalima visiškai atmesti mimikrijos, arba apsimetimo kitkuo, kaip 
netinkamos feministiniams tikslams, bet tai ir ne panacėja, kaip retsykiais mano 
Irigaray. Moters vyro diskurso mimikrijos teorija negali apeiti Shoshanos Fel- 
man klausimų (Ar Irigaray kalba kaip moteris? Dėl moters? Iš moters vietos?). 
Felman atkakliai kelia poziciškumo klausimą. Iš kokios (politinės) pozicijos Iri- 
garay kalba? Būtent Irigaray nesugebėjimas atsakyti į šį klausimą išryškina jos 
silpnąją vietą. Mat ji, regis, nesupranta:' kartais vyrišką diskursą imituojanti mo- 
teris yra tiesiog kaip vyras kalbanti moteris: toks pavyzdys yra Margaret That- 
cher. Be abejonės, visuomet lemia būtent politinis tokios mimikrijos kontekstas. 

Moters kalbėsena: idioto pasaka? 


Matėme, kaip lIrigaray mėginimas sukurti moteriškumo teoriją, kuri išvengtų 
patriarchalinės spekuli(ariz)acijos, būtinai įgauna esencializmo pavidalą. Lygiai 
taip pat ir jos pastangos suteikti moteriai „narsią savo lyties reprezentaciją“ (S, 
130) pasmerktos tapti dar vienu negailestingos To Paties logikos patvirtinimu. 
Įdomu pastebėti, kad nepaisant tam tikrų neatitikimų, Irigaray moteriškumo ir 
moteriškos kalbos vizija beveik tokia pati, kaip Cixous. Savo „moters“ teoriją 
Irigaray pradeda prielaida apie esminę analogiją tarp moters psichologijos ir jos 
„morfologijos“ (gr. morpbz - „forma“), kuri jai gana miglotai atrodo skirtinga 
nuo anatomijos. Patriarchalinis falocentrizmas, sistemingai neleidžiantis mote- 
riai pasiekti savo malonumo, slopina moters formą: veidrodinė logika net ne- 
mąsto moters jouissance. Vyro malonumas, tvirtina ji, suprantamas kaip vienti- 
sas monolitas, pateikiamas kaip analogiškas falui, ir būtent šis modelis prievar- 
ta primetamas moterims. Tačiau kaip ji teigia straipsnyje „Lytis, kuri nėra vie- 
na“"“, moters lytis nėra viena: jos lytinius organus sudaro daug skirtingų ele- 
mentų (lūpos, vagina, klitoris, kaklelis, gimda, krūtys) ir todėl jos jouissance yra 
daugialypis, nevientisas, begalinis: 


Moteris nuolat „save liečia“, ir niekas negali uždrausti jai to daryti, nes jos 

lytį sudaro dvejos lūpos, kurios nuolatos glėbesčiuojasi. Taigi pati savimi ji 

jau yra dvi - bet nedalomos po vieną, - kurios stimuliuoja viena kitą. 
(MC, 100, CS, 24) 


Todėl moteris teikia pirmenybę ne regėjimui, o lytėjimui: 


Žvilgsnio vyravimas, formos diskriminavimas ir formos individualizavimas 
ypač svetimas moters erotiškumui. Moteriai didesnį malonumą teikia lytė- 
jimas, o ne regėjimas, ir jos įžengimas į dominuojančią akiračio ekonomi- 
ką dar kartą reiškia jos nužeminimą iki pasyvumo: ji bus gražus objektas... 
Šioje reprezentavimo ir troškimo sistemoje, žvelgiant pro skopofilinį rep- 
rezentacijos objektyvą, vagina yra yda, skylė. Jau graikų skulptūrai buvo 
būdinga šį „nėra ką pamatyti“ išstumti, pašalinti iš reprezentacijos scenos. 
Šioje scenoje moters lyties organų tiesiog nėra: jie paslėpti, o jos „plyšys“ 
užsiūtas. 
(MC, 101, CS, 25-26) 
Irigaray teigia, kad moteriškumas esąs daugybinis ir daugialypis: moters ekono- 
mika nėra veidrodinė todėl, kad ji veikia ne pagal arba/ar modelį. Jos seksualu- 
mas yra inkliuzyvus: juk pagaliau jai nereikia rinktis tarp klitorinio ir vaginali- 

nio malonumo, kaip manė Freudas, ji gali patirti juos abu. Irigaray, kaip ir Ci- 
xous, mano, kad moteris yra už bet kokios „nuosavybės“ ribų: 


Nuosavybė ir deramumas neabejotinai gana svetima viskam, kas moters. 
Bent jau seksualumui. Tačiau artimumas nėra svetimas moteriai, artimu- 
mas toks artimas, kad bet koks vieno ar kito, taigi ir bet kokios nuosavy- 
bės formos identifikavimas yra neįmanomas. Moteris džiaugiasi artimumu 
su kitu, kuris yra taip arti, kad ji negali turėti jo daugiau, nei turi save. 
(MC, 104-105, CS, 30) 


Irigaray moteriškumo analizė glaudžiai susijusi su jos idėja, kad ypatinga yra 
moters kalba, kurią ji vadina „le parler femme“, arba „moters kalbėsena“. „Le 
parler femme“ atsiranda spontaniškai, kai moterys kalbasi tarpusavyje, bet ir vėl 
išnyksta, kai tik dalyvauja vyrai. Tai viena priežasčių, kodėl Irigaray mano, kad 
tik vienų moterų grupės leis žengti išsilaisvinimo link, nors ir perspėja, kad to- 
kios grupės gali tapti tiesiog egzistuojančios tvarkos išvirkščioji pusė: „Jei jų 
tikslas - apversti egzistuojančią tvarką - netgi jei tai būtų įmanoma, - istorija vis 
tiek pasikartos ir grįš į falokratiją, kurioje nei moterų lytis, vaizduotė, nei jų kal- 
ba negali egzistuoti“ (MC, 106, CS, 32). Kitaip sakant, pirmiausia, ką galima 
pasakyti apie „moters kalbėseną“ yra tai, kad apie ją nieko negalima pasakyti: 
„Tiesiog negaliu jums apibūdinti „moters kalbėsenos“: ja kalbama, ji negali bū- 
ti meta-kalbama“ (CS, 141), - kartą per seminarą pareiškė ji. Ir vis dėlto ji pa- 
teikia moters stiliaus apibrėžimą jo intymaus ryšio su fluidiškumu ir lytėjimo 
pojūčiu terminais: 
Šis stilius neprivilegijuoja žvilgsnio, bet grąžina visus simbolius į apčiuopia- 
mą jų pradžią. Čia ji vėl save palytėja niekada nesudarydama savęs, arba su- 
darydama save kitos rūšies vienovėje. Vienalaikiškumas bus jos „nuosavy- 
bė“. Nuosavybė, kuri niekada nefiksuoja galimo aš tapatumo su kita forma. 
Visada /Iwidiška, nepamirštanti nesileidžiančios idealizuoti fluidų savybės: 
tos dviejų nepabaigiamai gretimų jėgų trinties, kuri sukuria jų dinamiką. 
Jos „stilius“ priešinasi ir sprogdina visas tvirtai įsigalėjusias formas, sim- 
bolius, idėjas, konceptus. 


(CS, 76) 


Garsiausioje - arba liūdniausiai pagarsėjusioje - „Lyties, kuri nėra viena“ ištrau- 
koje ji grįžta prie moters ir jos kalbos klausimo, kad parodytų, kaip moteris pa- 
bėga nuo patriarchalinės logikos. Tačiau-kyla klausimas, ar pastanga neatsigrę- 
žia pati prieš save, parodydama, kad Irigaray „moteris“ yra tos pačios patriar- 
chalinės logikos produktas: 

„Ji“ amžinai kita savimi. Neabejotinai dėl šios priežasties ji ir vadinama ne- 
sutramdoma, nesuprantama, nepastovia, kaprizinga - ką ir sakyti apie jos 
kalbą, kurioje „ji“ eina visomis kryptimis ir kurioje „jis“ nesugeba įžvelgti 
jokios prasmės. Prieštaringi žodžiai proto logikai atrodo mažumėlę pami- 
šėliški, negirdimi jam, kuris klausosi iš anksto nusistatęs su anksčiau pa- 
rengtu kodeksu. Savo teiginiuose - bent jau tada, kai išdrįsta pasisakyti — 
moteris nuolat iš naujo save lyti. Ji tik vos vos atskiria nuo savęs tam tikrą 
čiauškėjimą, šūksnį, pusiau paslaptį, nepabaigtą sakinį, kai ji prie jo grįžta, 
tai tik tam, kad vėl pradėtų iš kito malonumo ar skausmo taško. Jos reikia 
klausytis kitaip, kad išgirstum „Kitą reikšmę“, kuri nuolat save audžia, ne- 
paliaujamai apglėbdama žodžius ir tuo pat metu vis dėlto jų atsikratydama, 
kad nesileistų pagaunama, sukaustoma. Mat kai „ji“ ką nors pasako, tai jau 
nebetapatu tam, ką norėjo pasakyti. Negana to, jos teiginiai niekada nėra 
kam nors tapatūs. Jų skiriamasis bruožas - susilietimas. Jie (sx)liečia. O kai 
jie pernelyg nuklysta nuo šio artimumo, ji stabteli ir vėl pradeda nuo „nu- 
lio“: savo kūno-lyties organo. 

Todėl bergždžia sprausti moteris į tikslų jų reikšmės apibrėžimą, pri- 
versti jas pakartoti (save) taip, kad viskas taptų aišku. Jos jau visai kitur, o 
ne šiame diskursyviniame mechanizme, kur tikėjotės jas užklupti. Jos savy- 
je grįžta. O tai neturi būti suprasta kaip grįžimas į save. Jos neturi to paties 
vidaus pasaulio, kokį turite jūs ir klaidingai manote, kad jos irgi turi. „Sa- 
vyje“ — reiškia šio tylaus, daugialypio, difuzinio sąlyčio brivatume. Ir jeigu 
primygtinai teirautumėtės, ką jos galvoja, jos tegalėtų atsakyti: Nieko. Vis- 
ką. 

(MC, 103, CS, 28-29) 


Ir vėl į galvą ateina Shoshanos Felman iškeltas Irigaray diskurso poziciškumo 
klausimas. Tad kas čia kalba? Kas tas kalbantis subjektas, kuris kreipiasi į vyriš- 
ką (2) „jūs“, redukuodamas „moteris“ iki anoniminių jos diskurso objektų? 
(„Jos neturi to paties vidaus pasaulio, kokį turite jūs.“) Ar kalbantis subjektas 
yra moteris? O jei taip, kaip ji drįsta manyti galinti pasakyti ką nors daugiau, 
nei „prieštaringus žodžius, [kurie] proto logikai atrodo mažumėlę kuoktelėję“? 
Bent jau Monigue Plazai atsakymas aiškus: Irigaray yra patriarchalizmo vilkas 
avies kailyje: 


Luce Irigaray stato savo statinį linksmai kildindama socialinę ir intelektinę 
moters egzistenciją iš jos „morfologijos“... Jos metodas iš pamatų toks pat 
natūralistinis ir visiškai nulemtas patriarchalinės ideologijos. Nes negalima 
apibūdinti morfologijos taip, lyg ji būtų suvokiama be ideologinio tarpinin- 

kavimo. Irigaray konstrukcijos pozityvizmas čia dera su baisiu empirizmu... 
Bet koks egzistavimo būdas, kurį ideologija primeta moterims kaip dalį 
Amžino Moteriškumo ir kurį vieną akimirką Luce Irigaray, atrodė, demas- 
kavo kaip priespaudos išdavą, nuo šiol yra moters esmė, moters būtis. Vi- 
sa, kas „yra“ moteris, galiausiai ateina jai iš jos anatominės lyties, kuri nuo- 
lat save lyti. Vargšė moteris. 

(Plaza, 31-32) 


Idealizmas ir neistoriškumas 


Žurnale Ouestions fėministes, kurį įsteigė Simone de Beauvoir, Monigue Plaza 
kritikuoja Irigaray iš materialistinės perspektyvos. Skaitant Spėculum lengva pa- 
tikėti, kad galia yra tik filosofijos klausimas. Tačiau, kaip tvirtina Plaza, mote- 
rų priespauda jokiu būdu nėra grynai ideologinė ar diskursyvi: 


„Moters“ sąvokos šaknys — materialioje egzistencijoje: moterys uždarytos 
šeimos rate ir dirba veltui. Patriarchalinė tvarka nėra vien ideologija, ji glū- 
di ne tik „vertybės“ srityje; ji yra konkreti, materiali priespauda. Kad at- 
skleistum jos buvimą ir apnuogintum jos mechanizmus, reikia sugriauti 
„moters“ idėją, demaskuoti tą faktą, kad lyties kategorija engimo tikslais 
užgrobė milžiniškas teritorijas. 
(Plaza, 26) 
Namų ekonomikos nesti šalia veidrodinių ir fotologinių ekonomikų, kurias Iri- 
garay tyrinėja Spėculum: materialinių moterų priespaudos sąlygų jos darbas aki- 
vaizdžiai nenagrinėja." Tačiau be specialios materialinių sąlygų analizės, femi- 
nistinis galios supratimas negali peržengti supaprastintos ir pergalingos vyro ga- 
lios, supriešintos su moters bejėgiškumu, vizijos, ir tai paremia teorinius Iriga- 
ray tyrinėjimus. Jos pozicijos paradoksas tas, kad nors ji ryžtingai gina „mo- 
ters“, kaip daugialypės, išcentruotos ir neapibrėžiamos, idėją, jos nesudėtingas 
požiūris į patriarchalinę valdžią verčia ją analizuoti „moterį“ (vienaskaita), lyg 
„Ji“ iš tiesų visais atžvilgiais būtų paprasta, nekintanti vienovė, visuomet susidu- 
rianti su vis tokia pačia monolitine patriarchaline priespauda. Anot Irigaray po- 
žiūrio, patriarchalizmas atrodytų vienbalsė, neprieštaringa jėga, neleidžianti 
moterims išreikšti savo tikrosios prigimties. Ir viena iš priežasčių, kodėl jai ne- 
pavyksta praktiškai įgyvendinti savo teorinės programos, pripažįstančios mote- 
rų (o ne „moters“) daugialypumą, ta, kad ji atsisako laikyti galią ne kuo kitu, o 
vyro manija. Pasak jos, galia yra kažkas, kam moterys priešiškos: „Aš savo ruož- 
tu atsisakau užsidaryti vienoje moterų išsilaisvinimo judėjimo „grupėje“. Ypač 
jei ji įkliūva į noro naudoti galią spąstus“ (CS, 161). Tačiau moterų santykis su 

galia nėra vien tik aukų santykis. Feminizmas nesiekia tik atmesti galią, bet sie- 
kia pakeisti esamas galios struktūras — proceso, kuris pakeistų patį galios kon- 
ceptą. Būti „prieš“ galią —- nereiškia panaikinti ją gražiu, išlaisvinančiu 1968 m. 
dvasios mostu, bet perduoti ją kai kam kitam. 

Galios materialistinės analizės nebuvimas sietinas ir su istorinės orientaci- 
jos stoka, akivaizdžia Spėculum. Nenoriu pasakyti, kad knyga yra neistoriška, 
anaiptol! - ji atskleidžia, kaip kai kurios patriarchalinės diskursyvios strategijos 
išliko nepakitusios nuo Platono iki Freudo. Tai taip pat gera proga parodyti, 
kad kai kurie moterų priespaudos aspektai Vakarų pasaulyje šimtmečius galėjo 
kuo puikiausiai išlikti palyginti nepakitę, ir Irigaray atlieka svarbų darbą mėgin- 
dama atidengti kai kurias pasikartojančias patriarchalines strategijas. Knyga 
Spėculum greičiau neistoriška tuo, kad leidžia suprasti, jog tai ir yra viskas, ką 
galima pasakyti apie patriarchalinę logiką. Irigaray aiškiai nepavyksta ištirti is- 
toriškai kintančios patriarchalinio diskurso įtakos moterims. Tad Spėculum iš 
tiesų negali nagrinėti istorinio specifiškumo problemos: kas padaro moterų gy- 
venimą pofroidinėje eroje kitokį, nei buvo Platono motinos ir seserų gyveni- 
mas? Jei dominuojantys diskursai mažai keitėsi, kodėl mes nebegyvename gine- 
kėjoje? 

Irigaray nesugebėjo atsižvelgti į istorinį ir ekonominį patriarchalinės galios 
pobūdį bei jos ideologinius ir materialinius prieštaravimus ir buvo priversta 
pateikti tiksliai tokį metafizinį moters apibrėžimą, kurio pabrėžtinai norėjo iš- 
vengti. Taip ji pradeda analizuoti „moterį“ idealistinėmis kategorijomis, lygiai 
kaip filosofai vyrai, kuriuos ji demaskuoja. Jos nuostabią patriarchalinės minties 
kritiką iš dalies pakerta mėginimas įvardyti moteriškąją giminę. Jei, kaip tvirti- 
nau anksčiau, visos pastangos apibrėžti „moterį“ pasmerktos būti esencialistinė- 
mis, regis, feministinė teorija labiau suklestėtų kuriam laikui palikusi moteriš- 
kumo ir moters prigimties minų lauką ir pažvelgusi į priespaudos bei emancipa- 
cijos problemas iš kitos pusės. Būtent šitaip pamėgino padaryti Julia Kristeva. 
Tačiau tai taip pat viena iš paradoksalių priežasčių, kodėl Kristeva, kitaip nei 
Cixous ir Irigaray, negali, griežtai kalbant, būti laikoma grynai feministine te- 
oretike. 


VIII 


skyrius 


Marginalumas ir ardomoji veikla: 
JULIA KRISTEVA 


L'Etrangėre 


Kai 1970 m. Roland'as Barthes'as sėdo rašyti entuziastingos vieno ankstyvo 
Kristevos darbo apžvalgos, nutarė pavadinti jį „L'ėtrangėre“, apytiksliai versti- 
nu „svetima“ arba „užsienietė“. Nors tai akivaizdi užuomina į bulgarišką Kris- 
tevos kilmę (į Paryžių ji atvyko 1966 m.), pavadinime užsimenama ir apie tai, 
ką Barthes'as suprato kaip trikdantį Kristevos darbo poveikį. „Julia Kristeva 
keičia daiktų tvarką, - rašė Barthes'as. - Ji nuolat griauna išankstinę nuomonę, 
kuri, mūsų manymu, atrodė tenkinama, kuria galėjome didžiuotis... ji nuverčia 
autoritetą, monologiško mokslo autoritetą“ (19).' Barthes'as nori pasakyti, kad 
svetimšalis Kristevos diskursas pakerta mūsų labiausiai branginamus įsitikini- 
mus būtent todėl, kad yra išsidėstęs anapus mūsų erdvės, sąmoningai nutolęs 
nuo mūsų diskurso ribų. Tad nenuostabu, jog Kristeva neklusniai užima neram- 
inamą poziciją jau pirmuoju Sėmėtotikė sakiniu: „Dirbti su kalba, plušėti ties 
materialumu to, ką visuomenė laiko ryšio ir supratimo priemone, argi tai ne- 
reiškia vienu ypu pasiskelbti svetimu (ėtranger) kalbai?““ Nenuostabu ir tai, kad 
man, svetimai šiai šaliai ir šiai kalbai, būtent Kristeva, kita čtrangėre, suteikė 
įdomiausią feministinio tyrimo atspirties tašką. 

Įžanginiame šios knygos skyriuje atkreipiau dėmesį į kai kurias jos idėjas, 
kad sugretinčiau su keliomis anglų ir amerikiečių feministinės kritikos srovėmis, 
O Čia norėčiau šį manevrą pakartoti ir patyrinėti anglų ir amerikiečių feministi- 
nę lingvistiką iš Kristevos semiotikos suteikiamos pozicijos. Šis požiūris teikia 
papildomą privalumą pristatyti čtrangėre labiau įprastų teorijų terminais, bet 
taip pat ir kelia pavojų nenoromis prijaukinti svetimą. Todėl svarbu suprasti, 
kad Kristevos teorija tik iš dalies ir fragmentiškai atitinka tai, ką, nepaisydama 
stiprios Australijos įtakos šiai ypatingai "sričiai, pasirinkau pavadinti anglų ir 
amerikiečių feministine lingvistika. Taip pat turiu aiškiai pasakyti, kad pati Kris- 
teva, kiek žinau, niekada nėra publikavusi jokių šios lingvistikos komentarų. 

Nepaisant to, pasistengiau ištirti kai kuriuos klausimus, kuriuos iškėlė feminis- 
tinė lingvistika, iš „kristeviškos“ perspektyvos.“ 


Kristeva bei anglų ir amerikiečių 

feministinė lingvistika 
Pasak Cheris Kramer, Barrie Thorne ir Nancy Henley, svarbiausios anglų ir 
amerikiečių feministinės lingvistikos domėjimosi sritys yra šios: 


(1) Lyčių skirtumai ir panašumai kalbos vartosenoje, kalbėjime ir neverba- 
linėje komunikacijoje; (2) kalbos seksizmas pabrėžiant kalbos struktūrą ir 
turinį; (3) kalbos struktūros ir kalbos vartosenos sąsajos (dvi temos, papras- 
tai nagrinėjamos atskirai); (4) pastangos ir galimybės keisti. 

(639) 


Neraminantis šio išvardijimo aspektas —- stoka bet kokios diskusijos, ką galėtų 
reikšti „kalba“: lyg studijų sritis ar objektas („kalba“) šioms tyrinėtojoms būtų 
neproblemiški. Kita vertus, Kristeva daug laiko skiria būtent aptarti „kalbos“ 
problemas. Ji nuo pat pradžių įžvalgiai suvokia, kad „kalba“ gali būti bet kas, 
ką lingvistai pasirenka apibrėžti kaip savo tyrimo objektą. Esė, pavadintoje 
„Lingvistikos etika“ („The ethics of linguistics“), ji supriešina šiuolaikinę ling- 
vistiką su etinėmis ir politinėmis jos „kalbos“ koncepcijos prasmėmis. Kaltinda- 
ma „žymų šiuolaikinį gramatiką“, kad jis elgiasi „panašiai kaip Janusas“, ji nu- 
rodo, kad „savo lingvistinėse teorijose jis pateikia loginį, normatyvinį kalban- 
čiojo subjekto pagrindą, o politikoje teigia esąs anarchistas“ (23). Pasak jos, 
šiuolaikinė lingvistika tebėra 


apgaubta nuo pat pradžių dominavusios sistematikos aura. Ji atranda tai- 
sykles, valdančias pagrindinio mūsų socialinio kodekso darną: kalba - ar- 
ba ženklų sistema, arba loginių sekų transformavimo strategija. 
(24) 
Ideologinį ir filosofinį moderniosios lingvistikos pagrindą Kristeva supranta 
kaip iš pamatų autoritarišką bei engėjišką: 


Kaip represijos sergėtojai ir kiečiausio visuomenės sutarties pasluoksnio 
(diskurso) racionalizatoriai, lingvistai užbaigia stoikų tradiciją. Epistemolo- 
gija, slypinti po lingvistika, ir iš jos ateinantys kognityvūs procesai (pavyz- 
džiui, struktūralizmas), net sudarydami užtvarą iracionaliai destrukcijai ir 
sociologizuotam dogmatizmui, atrodo bejėgiškai atgyvenę, susidūrę - su 
šiuolaikinėmis subjekto ir visuomenės mutacijomis. 


(24) 

Kelias iš šios aklavietės, tvirtina ji, yra atsitraukimas nuo Saussuro langue kon- 
cepto naujai įtvirtinant kalbantįjį subjektą, kaip lingvistikos objektą. Tai atito- 
lintų lingvistiką nuo jos žavėjimosi kalba, kaip monolitiška, homogeniška struk- 
tūra, ir paskatintų domėjimąsi kalba, kaip heterogeniniu procesu. Tačiau taip 
atsitiks tik tada, jei bus vengiama „kalbantįjį subjektą“ apibrėžti kaip transcen- 
dentalų arba kartezianistinį ego. Tokiu atveju kalbantysis subjektas privalo būti 
konstruojamas minties, išplėtotos po Marxo, Freudo ir Nietzsche's, lauke. Kris- 
tevos semiotika neįsivaizduojama be šios atidalytos, išcentruotos, griežtai deter- 
minuotos ir diferencijuotos šių mąstytojų siūlomos subjekto sąvokos. Pasak 
Kristevos, kalbantysis subjektas postuluojamas „ne tik kaip struktūros ir pasi- 
kartojančios jos transformacijos vieta, bet ypač kaip jos praradimo, jos eikvoji- 
mo vieta“ (24). Tuomet kalba, pasak jos, yra veikiau painus reikšminis procesas, 
nei monolitinė sistema. Jei lingvistai tyrinėtų poeziją, rašo ji, jie pakeistų savo 
požiūrį į kalbą ir pradėtų „įtarti, kad reikšminis procesas neapsiriboja kalbos sis- 
tema, kad yra ir kalbėjimas, diskursas, o juose — priežastingumas, kitoks nei 
lingvistinis: heterogeniškas destruktyvus priežastingumas“ (27). 


Lyčių skirtumai kalbos vartosenoje 


Grįžti prie anksčiau cituotų anglų ir amerikiečių feministinės lingvistikos tikslų 
galime pradėti sutelkdamos dėmesį į „lyčių skirtumus ir panašumus kalbos var- 
tojime, kalbėjime ir neverbalinėje komunikacijoje“. Nereikia didelio teorijos iš- 
manymo, kad suprastum, jog toks tyrimas gali greitai atvesti į aklavietę. Pavyz- 
džiui, Kramer, Thorne ir Henley niūriai teigia: „Įsidėmėtina, kad, kitaip nei ti- 
kėtasi, empirinės dabartinio kalbėjimo studijos pateikė labai maža tikrai negin- 
čijamų lyčių skirtumų įrodymų“ (640). Jų teigimu, tolesnį tyrimą supainiojo tai, 
kad „buvo parodyta, jog panašus vyrų ir moterų kalbėjimas suvokiamas diferen- 
cijuotai (e.g. berniukų „pyktis“ vs. mergaičių „baimė“) ir vertinamas skirtingai“ 
(640-641). Įtaigiau šią mintį Thorne ir Henley išsako kitame kontekste, kai ra- 
šo: „Trumpai tariant, gestų reikšmė kinta, kai jie vartojami vyrų arba moterų; 
nesvarbu, ką daro moterys, jų elgesys gali būti suprantamas kaip simbolizuojan- 
tis nevisavertiškumą“ (28). Kramer, Thorne ir Henley taip pat prieina išvados, 
kad: „Grupė atradimų, kas ką nutraukia pokalbiuose, perša mintį, jog galios ir 
statuso skirtumai ryškesni nei vien tik giminės skirtumai“ (641). Jei prie šių sun- 
kumų pridursime ir Helen Petrie pastebėjimą, kad jos tyrime, kas sukuria 
kalbėjimo skirtumus, tema atrodė svarbesnė nei lytis“, atsidursime pozicijoje, 
reikalaujančioje abejoti pagrindine skirtumo, kuriuo grindžiamas toks sumany- 
mas, prielaida. 

Regis, lyčių skirtumo paieška kalboje yra ne tik teoriškai neįmanoma, bet 
ir politiškai klaidinga. Skirtumo konceptas teoriškai keblus tuo, kad jis labiau 
nurodo nebuvimą arba spragą, nei kokį nors reikšminį buvimą. Skirtumas, įro- 
dinėjo Jacgues'as Derrida, nėra konceptas.“ Skirtumai visada nukelia mus kitur, 
galėtume sakyti, įtraukia į visuomet besidauginantį reikšmės persikėlimo ir ski- 
riamųjų tinklą. Todėl suprasti skirtumą iš esmės kaip spragą tarp dviejų dvina- 
rės priešpriešos dalių (pavyzdžiui, tarp vyriškumo ir moteriškumo) yra tas pat, 
kas primesti griežtą uždarumą diferencinei reikšmės sričiai. 

Būtent tai daro dauguma lyčių skirtumo kalboje tyrinėtojų, ir pasekmė te- 
oriškai nuspėjama: vyriškumas ir moteriškumas postuluojami kaip stabilios, ne- 
kintančios esmės, kaip reikšmingos esamybės, tarp kurių tikimasi aptikti nepa- 
gaunamą skirtumą. Tuo nenorima pasakyti, kad tyrinėtojai tiki biologinėmis es- 
mėmis; priešingai - jie dažnai pasitelkia antropologinę moterų, kaip „nutildytos 
grupės“,' teoriją, kuri perša mintį, jog socialinės galios santykių atžvilgiu būtent 
skirtinga priklausomos grupės socialinė patirtis lemia kitokį ryšį su kalba. Ta- 
čiau tai nekliudo teorijai tapti engėjiška: sykį „moterys“ laikomos visuomet ir 
nekintamai pavaldžios, o „vyrai“ - besąlygiškai galingi, šių grupių kalbos struk- 
tūros suvokiamos kaip griežtos ir nekintamos. Todėl šios srities tyrinėtojai pa- 
sijunta įpareigoti nuolat ieškoti, kaip kalba varžo moterų lingvistinius projektus. 
Niekas geriau nepaliudys jų mokslinio principingumo, kaip atvirumas, kuriuo 
jos niūriai praneša apie tokio savo hipotezės patvirtinimo nebuvimą. Politiškai 
tokia vyriškumo ir moteriškumo, kaip nekvestionuojamų esmių, projekcija fem- 
inistėms tikrai visuomet pavojinga: jei koks nors lyčių skirtumas kada nors bus 
rastas, jis visuomet galės būti (ir visuomet bus) panaudotas prieš mus labiausiai 
dėl to, kad būtų įrodyta, jog kokia nors ypač nemaloni veikla yra „natūrali“ mo- 
terims ir svetima vyrams. Dvinario skirtumo, uždaryto arba fiksuoto tarp dvie- 
jų priešingų vyriškumo ir moteriškumo polių, modelis neleidžia mums pamaty- 
ti to, kas išvengia šio griežto struktūravimo. 

Kristevos kalbos, kaip heterogeniško reikšminio proceso, atsirandančio 
tarp kalbančiųjų subjektų ir juose, teorija siūlo alternatyvų požiūrį: konkrečių 
lingvistinių strategijų konkrečiomis aplinkybėmis tyrinėjimą. Tačiau tokios rū- 
šies tyrimas neleis mums apibendrinti savo atradimų. Iš tikrųjų jis pastūmės mus 
verčiau tyrinėti kalbą, kaip ypatingą diskursą, o ne kaip universalų langue. Jei 
seksime -Kristevos pavyzdžiu ir atsigręšime į sovietų lingvistą V. N. Vološinovą 
bei jo knygą Marksizmas ir kalbos filosofija, pirmą kartą išspausdintą 1929 m.,“ 
galėsime rasti kai kurių nuorodų, kur tai nuvestų. Kad susitelktų į diskursą, ling- 
vistika privalo peržengti egzistuojantį švenčiausią kalbos barjerą - sakinį. Dau- 
giau kaip prieš penkiasdešimt metų Vološinovas pradėjo ilgalaikį struktūralisti- 

nės, arba į sistemą orientuotos, lingvistikos, kurią jis pavadino „abstrakčiu ob- 
jektyvizmu“, puolimą: 


Lingvistinė mintis nesiekia toliau elementų, kurie sudaro monologišką iš- 
tarmę. Sudėtinio sakinio struktūra (periodas) - tai toliausia lingvistikai pa- 
siekiama riba. Visos ištarmės struktūra yra tai, ką lingvistika palieka kitų 
disciplinų — retorikos ir poetikos - kompetencijai. Lingvistika apskritai sto- 
koja galimybių traktuoti visumos kompozicines formas. Štai kodėl nėra tie- 
sioginio perėjimo tarp lingvistinių ištarmės elementų formų ir visumos for- 
mų, tiesą sakant, apskritai jokio ryšio! Tik padarę šuolį nuo sintaksės, gali- 
me priartėti prie kompozicijos problemų. 

(78-79) 


Kitais žodžiais, Vološinovas ir Kristeva pasiryžę panaikinti - dekonstruoti — se- 
nuosius disciplininius lingvistikos, retorikos ir poetikos barjerus bei sukonstruo- 
ti naują sritį: semiotiką arba teksto teoriją. 

Jei, kaip siūlo Vološinovas, visos reikšmės priklauso nuo konteksto, tampa 
gyvybiškai svarbu tyrinėti kiekvienos ištarmės kontekstą. Tačiau tai nereiškia, 
kad „kontekstas“ turi būti suprantamas kaip vientisas reiškinys, kartą ir visiems 
laikams atskirtas ir determinuotas. Medituodamas Eperons (Paskatose) Jacgu- 
es'as Derrida parodė, kaip tekstas gali turėti daugybę kontekstų. Konkretaus 
konteksto priskyrimas tekstui galutinai newždaro ir nefiksuoja to teksto reikš- 
mės: visuomet lieka galimybė priskirti jam kitus kontekstus', galimybė, kuri iš 
tikrųjų beribė, ir tai struktūriška bet kokiai kalbai. Kai dėl lyčių skirtumų kalbo- 
je tyrinėjimo, bet kokia pavienių fragmentų (sakinių) literatūroje analizė, kaip, 
pavyzdžiui, plačiai cituotu Virginios Woolf „moters sakinio“ teorijos atveju, ne- 
užtikrins jokių ypatingų išvadų, kad ir kokios jos būtų, nes tas pačias struktūras 
galima rasti ir rašytojų vyrų kūriniuose (pavyzdžiui, Prousto ar kitų modernis- 
tų). Vienintelis būdas pasiekti įdomių rezultatų nagrinėjant tokius tekstus - visą 
ištarmę (visą tekstą) laikyti savo objektu, vadinasi - tirti jo ideologines, politi- 
nes ir psichoanalitines artikuliacijas, jo sąsajas su visuomene, su psichika ir - ne 
mažiau svarbu - su kitais tekstais. Iš tiesų Kristeva nukalė intertekstualumo kon- 
ceptą, kad parodytų, kaip viena ar kelios ženklų sistemos perkeliamos į kitas. 
Lėonas Roudiezas rašo, kad: „Bet kokia reikšminė praktika yra laukas (jei erd- 
vė išraižyta jėgos linijomis), kuriame įvairios reikšminės sistemos patiria tokį 
perkėlimą“ (15). Būtent tai, be kita ko, Kristeva turi galvoje, kai pabrėžia būti- 
numą „įtvirtinti poetinę kalbą, kaip lingvistikos dėmesio objektą“ („Lingvistikos 
etika“, 25), ir toliau patikslina: 

Reikia suprasti, kad kalbą, tad ir socialumą apibrėžia ribos, leidžiančios 
perversmą, susiskaidymą ir transformaciją. Mūsų diskurso išdėstymas gre- 
ta tokių ribų leistų mums suteikti jam dabartinį etinį poveikį. Trumpai ta- 
riant, lingvistinio atradimo etika gali būti įvertinta proporcingai poezijai, 
kurią ji suponuoja. 

(25) 


Seksizmas kalboje 


Jei dabar atsigręšime į antrą pagrindinę anglų ir amerikiečių feministinio ling- 
vistinio tyrimo kategoriją - seksizmo kalboje tyrimą, - taps akivaizdu, kad susi- 
duriame su daugeliu tų pačių prielaidų, kaip ir tyrinėdamos lyčių skirtumus. 
Cheris Kramarae apibrėžia seksizmą kalboje („kalba“ čia, regis, yra anglų kalba) 
kaip būdą, kuriuo „anglų žodynas yra struktūra, sudaryta aukštinti vyriškumą ir 
ignoruoti, menkinti arba žeminti moteriškumą“ (42). Veikale Vyro sudaryta kal- 
ba (Man Made Language) Dale Spender pareiškia, kad: 


Anglų kalba tiesiogine žodžio prasme buvo vyro... ji vis dar tebėra tiesio- 
giai vyro kontroliuojama... Ši kalbos monopolija yra viena iš priemonių, 
kuriomis vyrai užsitikrino savo pirmumą, taigi užsitikrino ir moterų nema- 
tomumą arba „kitą“ jų prigimtį, ir šis pirmumas išliko, o moterys ir toliau 
vartoja kalbą nepakeistą, kokią paveldėjome. 

(12) 


Tokio pobūdžio sumanymas aiškiai domisi kalba, kaip sistema ar struktūra, ir 
todėl pakliūva į griežtą Kristevos potencialiai autoritarinės lingvistikos kritiką. 
Tai nėra „tik“ teorinis dalykas: net jei manysime, kad sumanymas nustatyti sek- 
sizmą kalboje įgyvendinamas (juk pagaliau, kaip matysime, net Kristeva pripa- 
žįsta, kad kalba ta/p pat tam tikru būdu struktūrizuota), tučtuojau susidursime 
su problemomis. Mat jei sutiksime su Vološinovu ir Kristeva, kad visos reikšmės 
yra kontekstualios, vadinasi, atskiri žodžiai arba bendrosios sintaksės struktūros 
neturi reikšmės, kol nesuteikiame joms konteksto. Tuomet kaip jos gali būti api- 
brėžiamos kaip seksistinės arba neseksistinės per se? (Žodynas, žinoma, yra vie- 
nas toks ypatingas, ideologiškai reikšminis kontekstas.) Jei, kaip tvirtina Thor- 
ne ir Henley, panašus vyrų ir moterų kalbėjimas dažnai interpretuojamas pakan- 
kamai skirtingai, tuomet joks. duotas žodis ar posakis, kurie visuomet ir visiems 
laikams gali būti sukonstruoti kaip seksistiniai, tikrai neturi nieko įgimta. 
Šiurkšti sąmokslininkiška teorija, kad kalbą „sudarė vyrai“ arba kad ji yra vyrų 
sąmokslas prieš moteris, postuluoja kalbos ki/mę (vyrų sąmokslas), tarsi neling- 
vistinį transcendentinį signifikantą, kuriam neįmanoma rasti jokios teorinės at- 

ramos. Todėl pamėginsiu pateikti alternatyvų gerai dokumentuotų seksizmo 
kalboje pavyzdžių paaiškinimą. 

Seksizmo klausimas yra galios santykio tarp lyčių problema, ir ši galios ko- 
va patriarchato sąlygomis būtinai bus visų ištarmių konteksto dalis. Tačiau tai 
nereiškia, kad kiekvienu atskiru atveju pašnekovė pasirodys kaip silpnesnioji 
pusė. Kaip rašė Michėle Barrett: „Giminės ideologijos, kad moterys visuomet 
naivios, visuomet pasyvios patriarchalinės galios aukos, analizė aiškiai nepaten- 
kinama“ (Women's Oppression Today, 110). Jei dabar sektume Vološinovo kla- 
sių kovos ryšio su kalba analize, pamatytume, kaip feminizmas galėtų pasinau- 
doti šia analize. „Klasė“, - rašo Vološinovas, — 


nesutampa su ženklo bendruomene, i.e. su bendruomene, kuri yra tų pačių 
ideologinės komunikacijos ženklų vartotojų visuma. Tad įvairios skirtingos 
klasės vartos vieną ir tą pačią kalbą. Rezultatas tas, kad skirtingai orientuo- 
ti akcentai susikerta kiekviename ideologiniame ženkle. Ženklas tampa kla- 
sių kovos arena. 


(23) 


Ši mintis lemiama neesencialistinei feministinei kalbos analizei. Pagal ją, visi 
mes vartojame tą pačią kalbą, bet turime skirtingų interesų - O interesai Čia tu- 
ri būti suprantami kaip politiniai ir su galia susiję interesai, susikertantys ženkle. 
Ženklo reikšmė atveriama - ženklas tampa labiau „poliseminis“ nei „vienbalsis“ 
— ir nors teisinga sakyti, kad dominuojanti galios grupė bet kokiu duotu laiku 
dominuos intertekstinėje reikšmės produkcijoje, tai nereiškia, kad opozicija re- 
dukuota iki visiško tylėjimo. Kova dėl galios susikerta ženkle. 

Kristevos požiūris į ženklo produktyvumą paaiškina patį feminizmo diskur- 
są, kuris griežtai laikantis Dale Spender modelio būtų neįmanomas. Jei kalba 
yra produktyvi (priešingai visuomenės santykiams, kurie yra tik refleksyvūs), 
tuomet tai paaiškina, kaip atsitinka, kad iš jos gauname daugiau, nei į ją įdeda- 
me. Kalbant praktiškiau, tai reiškia, kad galima kuo nuoširdžiausiai sutikti su vi- 
somis empirinėmis studijomis, kurios rodo, kaip seksizmas dominuoja anglų 
kalboje (o greičiausiai ir visose kitose kalbose). Tik tiek, kad šis faktas nebūti- 
nai susijęs su kalbai būdinga struktūra, ką ir kalbėti apie sąmoningą sąmokslą. 
Tai dominuojančio galios santykio tarp lyčių poveikis. Tai, kad feministės suge- 
bėjo duoti atkirtį, daugeliui žmonių jau sukėlė keblumą vartojant bendrinį „jis“ 
arba „žmogus“, kvestionavo tokių žodžių kaip „pirmininkas“ ir „atstovas“ var- 
tojimą bei apgynė „raganą“ ir „pikčiurną“ kaip teigiamus terminus, ir tikrai įro- 
do, kad nėra įgimtos seksistinės esmės anglų kalboje, nes pasirodė, kad kovo- 
jant ją galima pritaikyti feministiniams tikslams. Jei laimėtume kovą prieš pa- 

triarchalizmą ir seksizmą, ženklas vis tiek būtų vienokios ar kitokios kovos are- 
na, tik šįkart pasikeistų galios pusiausvyra, ir todėl mūsų ištarmių kontekstas bū- 
tų dramatiškai kitoks. Seksizmo kalboje tyrinėjimai atskleidžia ne ką kita, o pra- 
eities ir dabarties socialinę-galios pusiausvyrą tarp lyčių. 

Vienas ypatingas argumentas, tyrinėjant seksizmą kalboje, yra įvardijimo 
problema. Feministės nuolat tvirtina, kad „tie, kurie turi galią įvardyti pasaulį, 
užima poziciją, leidžiančią paveikti realybę“ (Kramarae, 165). Tvirtinama, kad 
moterys stokoja šios galios, tad pasekmė - daugelis moters patirčių neturi pava- 
dinimo. Cheris Kramarae smulkiai aptaria vieną tokį atvejį: 


Diskusijos dalyvės pasidalijo patirtimis, kurios neturi pavadinimų, ir buvo 
sudaryti sąrašai aplinkybių, santykių ir patirčių, kurioms nėra pavadinimų. 
Pavyzdžiui, viena moteris papasakojo apie dažnai jos gyvenime pasitaikan- 
tį dalyką, kuriam reikėjo apibūdinimo. Ji ir jos vyras, abu dirbantys visą 
darbo dieną ne namuose, paprastai grįžta namo maždaug tuo pat metu. Ji 
norėtų, kad jis drauge su ja dalytųsi pareiga gaminti vakarienę, bet šis dar- 
bas visuomet tenka jai. Kartkartėm jis sako: „Aš mielai paruoščiau vakarie- 
nę. Bet tu tai darai daug geriau nei aš“. Ji buvo patenkinta komplimentu, 
bet atsidūrusi virtuvėje kaskart suvokdavo, kad jis naudoja verbalinę stra- 
tegiją, kuriai apibūdinti ji neturi žodžio, tad jai daug sunkiau problemą 
identifikuoti ir paaiškinti jam. Seminaro dalyvėms ji pasakė: „Turėjau jums 
papasakoti visą istoriją, kad paaiškinčiau, kaip jis naudojasi meilikavimu, 
kad išlaikytų mane manojoje moters vietoje“. Ji sakė, kad jai reikia žodžio 
šią strategiją apibrėžti, arba žodžio, kuris apibūdintų šią strategiją naudo- 
jantį asmenį, žodžio, kurį vienodai suprastų ir moterys, ir vyrai. Tada, kai 
jis vėl išmėgintų šią strategiją, ji galėtų paaiškinti savo jausmus atsigręžda- 
ma į jį ir pasakydama: „Tu esi...“ arba „Tai, ką tu darai, vadinasi...“ 

(7-8) 


Man regis, kad šiai moteriai kuo puikiausiai pavyko perteikti, kas vyksta jos san- 
tuokoje, net ir be „etiketės“ ir kad jos „etiketės“ troškimas buvo grindžiamas 
noru fiksuoti reikšmę ir panaudoti šią uždarybę kaip agresijos priemonę: kaip 
autoritetingą teiginį, į kurį nebūtų ką atsakyti. Aišku, visiškai pritinka ir nieko 
bloga atsikirsti engėjui, nors galima kelti klausimą, kiek derėtų naudotis savo 
ginklais.. Apibrėžimai tikrai gali būti konstruktyvūs. Bet — ir tai dalykas, į kurį 
neatsižvelgia tokie argumentai - jie gali būti ir varžantys. Kaip jau matėme, dau- 
gelis prancūzų feminisčių atmeta etiketes ir vardus, o ypač „izmus“ - net „femi- 
nizmą“ ir „seksizmą“, — nes tokią etikečių klijavimo veiklą jos vertina kaip pikt- 
naudžiavimą falogocentrine paskata stabilizuoti, organizuoti ir racionalizuoti 

mūsų konceptualią visatą. Jos tvirtina, kad būtent vyriškas racionalumas visuo- 
met teikė pirmenybę protui, tvarkai, vienovei bei aiškumui ir taip jis elgėsi nu- 
tildydamas ir išstumdamas iracionalumą, chaosą bei fragmentaciją, kurie ėmė 
reprezentuoti moteriškumą. Mano manymu, tokie konceptualūs terminai yra 
politiškai lemiami ir galiausiai metafiziniai; reikia drauge ir dekonstruoti prieš- 
priešą tarp tradiciškai „vyriškų“ ir tradiciškai „moteriškų“ vertybių 77 pasiprie- 
šinti visai tokių kategorijų politinei jėgai bei realybei. Turime siekti tokios vi- 
suomenės, kurioje liautumės skirti tokias kategorijas, kaip logika, konceptuali- 
zavimas ir racionalumas, „vyriškumui“, o ne tokios, kuri šias savybes visiškai at- 
meta kaip „nemoteriškas“. 

Tuomet įvardijimas yra ne tik galios aktas, arba Nietzsche's „valios žinoti“ 
patvirtinimas; tai taip pat atskleidžia troškimą reguliuoti ir organizuoti realybę 
pagal tiksliai apibrėžtas kategorijas. Nepaisydami, kad kartais tai vertinga femi- 
nisčių kontrstrategija, turime būti atsargūs su daiktavardžių manija. Kitaip, nei 
tikėjo šv. Augustinas, kalba nėra sudaryta pirmiausia kaip virtinė vardų ar daik- 
tavardžių, ir kalbėti, tiesą sakant, mes išmokstame ne taip, kaip jis teigia: „Kai 
jie (mano senukai) įvardydavo kokį nors objektą ir atitinkamai parodydavo į ką 
nors, aš pamatydavau ir suprasdavau, kad daiktas vadinasi jų ištartu garsu, ku- 
rį jie norėdavo paaiškinti“.“" Wittgensteinas atsikerta: „Tiesioginis apibrėžimas 
kiekvienu atveju gali būti interpretuojamas įvairiai“ (28). Pastanga užfiksuoti 
reikšmę visuomet iš dalies pasmerkta nesėkmei, nes pati reikšmės prigimtis vi- 
suomet yra būti jau kitur. Kaip Bertoldas Brechtas sako savo Mann ist Mann: 
„Kai įvardiji save, visuomet įvardiji kitą“. Tai nereiškia, kad galime ar turime 
vengti įvardijimo - o tik tai, kad šis reikalas kur kas slidesnis, nei atrodo, ir tu- 
rime būti budrūs fetišizavimo pavojui. Yra požymių, kad lyčių galios kova iškli- 
bino net išliaupsintąjį terminą „seksizmas“, kaip galbūt ir numatė Vološinovas: 
išgirdę šį žodį, kai kurie vyrai pritariamai linkčioja ir sutinka, kad mes visi ne- 
kenčiame ir niekiname seksizmą, bet tuojau pat pareiškia: „Aš nesu seksistas, aš 
tik racionalus“. Seksizmas tapo kažkuo, ką praktikuoja kiti mažiau apsišvietę 
vyrai. Kitais žodžiais tariant, etiketės nėra joks saugus nerimaujančių feminisčių 
prieglobstis; ne veltui Gayatri Spivak teiravosi, ką iš jų turėtume pasirinkti: vi- 
dutinį patiną partizaną, kovojantį Salvadoro džiunglėse, ar „Standard Oil“ vice- 
prezidentą, išmokus; sakyti „jis ar ji“? 

Kalba, moteriškumas, revoliucija 

Kalbos įgijimas 
Jau pamatėme, kaip Kristevos semiotika pabrėžia marginalumą ir heterogeniš- 
kumą, kaip galinčius suardyti svarbiausias tradicinės lingvistikos struktūras. Kad 
parodytume, kaip Kristeva gali teigti, kad kalba yra sykiu struktūriška ir hete- 
rogeniška, ir kodėl šis požiūris numato akcentą į kalbą, kaip diskursą, pasakytą 
kalbančiojo subjekto, reikia ištirti jos kalbos įgijimo teoriją, kurią ji išdėstė mo- 
numentaliose daktarinėse tezėse La Rėvolution du langage počtigue, išleistose 
Paryžiuje 1974 m. Philipas E. Lewisas nurodo, kad visi Kristevos darbai iki 
1974 m. yra milžiniška pastanga apibrėžti arba suvokti tai, ką ji vadina procės 
de signifiance, arba „reikšminiu procesu“ (Lewis, 30). Kad išspręstų šią proble- 
mą, ji perkelia Lacano Vaizduotės ir Simboliškumo Tvarkos skirtumą į semioti- 
kos ir simbolio skirtumą." Tad šių dviejų terminų sąveika ir yra reikšminis pro- 
cesas. 

Semiotika siejama su pirminiais ikiedipinio tarpsnio procesais, kurių pa- 
grindines pulsacijas Kristeva supranta kaip daugiausia analines ir oralines; ir 
kaip tuo pat metu dichotomiškas (gyvybė v. mirtis, išstūmimas v. įsiskverbimas) 
bei heterogeniškas. Nesibaigiantis pulsacijų srautas susirenka į cbora (iš graikiš- 
ko žodžio, reiškiančio uždarą erdvę, įsčias), Platono Timajuje apibrėžiamą kaip 
„nematomą ir beformę būtybę, kuri gauna viską ir kažkokiu paslaptingu būdu 
pasižymi suvokimu, bet yra labiausiai nesuvokiama“ (Roudiez, 6). Kristeva sa- 
vinasi ir naujai apibrėžia Platono konceptą bei išveda, kad cbhora nėra nei žen- 
klas, nei pozicija, bet „visiškai laikina artikuliacija, iš esmės mobili ir sudaryta iš 
judėjimų ir jų efemeriškų stases... Nei modelis, nei kopija, ji yra artimesnė už ir 
slypi po figūracija, tad taip pat ir po spekuliarizacija ir leidžiasi būti lyginama 
tik su vokaliniu arba kinetiniu ritmu“ (Rėvolution, 24)“ 

Pasak Kristevos, signifiance yra poziciškumo klausimas. Kad būtų pro- 
dukuota signifikacija, semiotinis kontinuumas turi būti suskaldytas. Šis semioti- 
nės chora suskaldymas (coupure) yra tbetic fazė (iš tbesis) ir leidžia subjektui pri- 
skirti skirtumus, tad ir signifikaciją buvusiam nenutrūkstamam cbora heteroge- 
niškumui. Kristeva seka Lacanu teigdama, kad veidrodžio fazė yra pirmasis 
žingsnis, „atveriantis kelią visų objektų, kurie nuo šiol bus atskirti nuo semioti- 
nės chora, sudarymui“ (Rėvolution, 44), o Edipo fazė su būdinga kastracijos 
grėsme - akimirka, kai atsiskyrimo arba skilimo procesas visiškai įvyksta. Sub- 
jektui įžengus į Simboliškumo Tvarką, chora bus daugiau ar mažiau sėkmingai 
slopinama ir gali būti suvokiama tik kaip pulsacinis spaudimas simboliškumo 
kalbai: simboliškumo kalbos prieštaravimai, beprasmiškumai, nutraukimai, nu- 

tylėjimai ir nebuvimai. Cbora yra veikiau ritminė pulsacija, nei nauja kalba. Ki- 
tais žodžiais tariant, ji yra heterogeniška, griaunanti kalbos dimensija, kurios 
niekuomet neįmanoma pagauti tradicinės lingvistinės teorijos uždarybėje. 

Kristeva kuo puikiausiai suvokia prieštaravimus, atsirandančius mėginant 
teoretizuoti jokioms teorijoms nepasiduodančią cbora, prieštaravimą, esantį pa- 
čioje semiotikos esmėje. Ji rašo: 


Dėl savo aiškinamosios metalingvistinės jėgos būdama socialinės sąsajos 
agentu, semiotika padeda suformuoti tą raminantį vaizdinį, kurį kiekviena 
visuomenė sau pasiūlo, kai supranta viską, net ir tas praktikas, kurios vo- 
liuntariai ją išeikvoja. 
(„Sistema“, 53) 
Jei vis dėlto Kristeva įrodinėja, kad semiotika turi pakeisti lingvistiką, tai tik dėl 
to, jog tiki, kad nors šis naujas mokslas visuomet jau yra įkliuvęs į daugialypes 
prieštaringų ideologijų pynes, jis vis tiek gali suardyti šias konstrukcijas: 


Semanalizė plačiau atskleidžia semiotiką... ji imasi tarnauti socialiniam įsta- 
tymui, kuris reikalauja susisteminimo, komunikacijos, mainų. Bet jei ji tai 
darys, neišvengiamai turės gerbti ir kitą, naujesnį reikalavimą — neutrali- 
zuoti „grynojo mokslo“ šmėklą: semiotinės metakalbos subjektas privalo, 
nors trumpai, suabejoti savimi, išeiti iš saugaus transcendentalaus loginės 
sistemos ego kiauto ir taip susigrąžinti gebėjimą sugyventi su šia neigiamy- 
be - valdoma iš vidaus, bet kartu ir socialia, politiška ir istoriška — plėšan- 
čia ir atnaujinančia socialinį kodą. 

(„Sistema“, 54-55) 


Cia Kristevos lingvistinėje teorijoje jau galima įžvelgti revoliucijos temą. Vis dėl- 
to prieš imdamosi šio klausimo turime nuodugniau ištirti jos pažiūras į kalbos 
ir moteriškumo ryšį. 


Moteriškumas kaip marginalumas 


Kristeva kategoriškai atsisako apibrėžti „moterį“: „Tikėti, kad kas nors „yra 
moteris“, beveik taip pat absurdiška ir tamsuoliška, kaip tikėti, jog kas nors „yra 
vyras“, — tvirtina ji interviu su „psychanalyse et politigue“ grupės moterimis, iš- 
spausdintame 1974 m. („La femme“, 20). Nors politinė realybė (faktas, kad pa- 
triarchalizmas apibrėžia moteris ir atitinkamai jas engia) vis dar verčia agituoti 
už moteris, svarbu pripažinti, kad šioje kovoje moteris negali bti: ji tik gali ne- 
gatyviai egzistuoti, kaip ir buvo, atsisakydama to, kas duota: „Todėl žodžiu 

„moteris“ suprantu, - tęsia ji, — tai, ko negalima reprezentuoti, tai, kas nėra 
kalbama, tai, kas lieka anapus įvardijimo ir ideologijų“ („La femme“, 21). Nors 
tai primena lrigaray moters įvaizdį, Kristeva, kitaip nei Irigaray, supranta savo 
siūlomą „apibrėžimą“ kaip visiškai santykišką ir strateginį. Tai mėginimas nu- 
statyti, kaip negatyvumas ir atsisakymas susiję su „moters“ marginalumu, kad 
pasikastų po falocentrine tvarka, kuri pirmiausia ir apibrėžia moterį kaip mar- 
ginalią. Tad ardomoji etika, dominuojanti Kristevos lingvistinėje teorijoje, šioje 
vietoje tinka ir jos feminizmui. Įtarus jos požiūris į tapatumą („Ką gali „tapatu- 
mas“, net „lyties tapatumas“, reikšti naujoje teorinėje ir mokslinėje erdvėje, ku- 
rioje ginčijama net pati tapatumo sąvoka?“ [Woman's time, 34])“ verčia ją at- 
mesti bet kokią ėcriture fėminine ar parler femme, kuri būtų savaime moteriška 
ar moters, idėją: „Praeities ar dabarties moterų publikacijose, regis, nėra nieko, 
kas leistų mums patvirtinti, jog yra moteriškas rašymas (ėcriture fėminine)“, - 
teigia ji interviu, išspausdintame 1977 m. („A partir de“, 496). Kristeva pripa- 
žįsta, kad galima išskirti įvairius moterų rašyme pasikartojančius stilistinius ir 
teminius ypatumus; tačiau neįmanoma pasakyti, ar šie bruožai priskirtini „tik- 
rai moteriškai specifikai, sociokultūriniam marginalumui ar tiesiog tam tikrai 
struktūrai (tarkim, isterijai), kuriai dabartinė rinka teikia pirmenybę ir kurią pa- 
sirenka iš moteriško potencialo visumos“ („A partir de“, 496). 

Tuomet tam tikra prasme Kristeva nepateikia „moteriškumo“ teorijos ir 
juo labiau „moteriškosios lyties“ teorijos. Tačiau ji tikrai pateikia marginalumo, 
ardomosios veiklos ir disidentiškumo teoriją.“ Kol patriarchalizmas apibrėžia 
moteris kaip marginalias, jų kova gali būti teoritezuojama taip pat, kaip bet ko- 
kia kita kova su centralizuota galios struktūra. Tad lygiai tais pačiais terminais 
Kristeva apibūdina ir disidentus intelektualus, ir kai kuriuos avant-garde rašyto- 
jus, ir darbininkų klasę; 


Bet koks liberalus judėjimas (taip pat ir feminizmas), kol neišanalizavo sa- 
vo santykio su galios instancijomis ir neatsisakė tikėjimo savo identitetu, 
gali būti tos galios ir dvasingumo, sekuliarizuoto ar atvirai religinio, susi- 
grąžintas. Sprendimas?.. Kas žino? Bet kokiu atveju jis turės pereiti per tai, 
kas diskurse ir gamybos santykiuose slopinama. Ar vadintum tai „moteri- 
mi“, ar „engiamomis visuomenės klasėmis“, vis tiek tai ta pati kova, kurio- 
je viena niekada neapsieina be kita. | 

(„La femme“, 24) 


Tokio požiūrio stiprybė - nekompromisinis jo antiesencializmas; didžiausia jo 
silpnybė - toks tarsi vingrus pakankamai aiškių ir ypatingų kovų homologizavi- 
mas, problema, kuri toliau bus gvildenama paskutinėje šio skyriaus dalyje. 

Antiesencialistinis požiūris perkeliamas į jos lyčių skirtumo teoritezavimą. 
Iki šiol matėme, kad jos subjekto sandaros ir reikšminio proceso teorija labiau- 
siai skiria dėmesį ikiedipinio tarpsnio, kuriame lyčių skirtingumas neegzistuoja 
(cbora yra ikiedipinis reiškinys), raidai. Skirtumo problema iškyla tik įžengimo 
į simboliškumo tvarką akimirką, ir savo knygoje Des Cbinosses (angliškai išvers- 
toje Apie kinų moteris), išleistoje Prancūzijoje tais pačiais metais kaip ir La Rė- 
volution du langage počtigue, Kristeva aptaria mažų mergaičių padėtį šiuo 
tarpsniu. Ji nurodo, kad kadangi semiotinė cbora yra ikiedipinė, ji susijusi su 
motina, o simboliškume, kaip žinome, dominuoja Tėvo Įstatymas. Susidūrusi su 
šia situacija, maža mergaitė turi pasirinkti: „arba ji tapatinasi su savo motina, ar- 
ba pakylėja save iki tėvo simboliškumo stoto. Pirmu atveju suintensyvinamos 
ikiedipinės fazės (oralinis ir analinis erotiškumas)“ (Chinese, 28). Kita vertus, jei 
maža mergaitė tapatinasi su tėvu, „įžengimas į simboliškumo dominuojamą 
plormę cenzūruos ikiedipinę fazę ir ištrins paskutinius priklausomybės nuo mo- 
tinos kūno pėdsakus“ (29). 

Taip Kristeva nubrėžia dvi skirtingas moterų pasirinkimo galimybes: tapa- 
tinimosi su motina, kuris suintensyvins ikiedipinius moters psichikos kompo- 
nentus ir pavers ją marginalia simboliškumo tvarkai, arba tapatinimosi su tėvu, 
o tai sukurs moterį, kildinsinčią savo tapatumą iš tos pačios simboliškumo tvar- 
kos. Iš šių ištraukų turi būti aišku, kad Kristeva neapibrėžia moteriškumo kaip 
ikiedipinės ir revoliucinės esmės. Toli gražu ne - moteriškumas, pasak Kriste- 
vos, atsiranda kaip virtinės pasirinkimų, iškylančių ir mažam berniukui, rezul- 
tatas. Štai kodėl knygos Apie kinų moteris pradžioje ji pakartoja savo tvirtinimą, 
kad „moteris kaip tokia neegzistuoja“ (16). 

Todėl Marksistinio feministinio literatūros kolektyvo (30) ir Beverly 
Brown bei Parveen Adams pateikiamas tvirtinimas, kad Kristeva sieja semiotiką 
su moteriškumu, grindžiamas klaidingu supratimu. Fluidiškas semiotikos judė- 
jimas tikrai susijęs su ikiedipiniu tarpsniu, tad ir su ikiedipinio tarpsnio motina, 
bet Kristeva pakankamai aiškiai pasako, kad ji, kaip Freudas ir Klein, ikiedipi- 
nę motiną įsivaizduoja kaip figūrą, apimančią ir vyriškumą, ir moteriškumą. Ši 
fantazijų figūra, vienodai svarbi tiek kūdikiams berniukams, tiek kūdikiams 
mergaitėms, negali, ką puikiai žino ir Brown, ir Adams (40), būti redukuota iki 
„moteriškumo“ pavyzdžio jau vien dėl tos paprastos priežasties, kad moterišku- 
mo ir vyriškumo priešprieša ikiedipiniame tarpsnyje neegzistuoja. Ir Kristeva tai 
taip pat kuo puikiausiai žino. Todėl bet koks lyčių skirtumo nežinančios semio- 
tikos sustiprinimas turi silpninti tradicinius giminės susiskirstymus, o ne stiprin- 
ti tradicines „moteriškumo“ sąvokas. Štai kodėl Kristeva taip stipriai pabrėžia 
būtinybę atsisakyti bet kokios teorijos ar politikos, grindžiamos tikėjimu kokia 

nors absoliučia tapatybės forma. Vis dėlto moteriškumas ir semiotika turi vieną 
bendrybę: savo marginalumą. Semiotika, lygiai kaip ir moteriškoji giminė, mar- 
ginali patriarchalizmui, yra marginali kalbai. Štai kodėl abi šias kategorijas drau- 
ge su kitomis „disidentiškumo“ formomis Kristeva savo darbe gali teoretizuoti 
tokiu pat būdu. 

Tuomet sunku teigti, kad Kristeva laikosi esencialistinės ar net biologisti- 
nės moteriškumo sąvokos." Žinoma, tiesa, kad ji, kaip ir Freudas, tiki, jog kū- 
nas yra materialus subjekto sandaros pagrindas. Bet tai jokiu būdu nereiškia, 
kad troškimą galima supaprastintai prilyginti fizinėms reikmėms, kaip įrodė Je- 
anas Laplanche'as. Pasak Laplanche'o, „oraliniai“ ir „analiniai“ impulsai yra 
„oraliniai“ ir „analiniai“, nes pirmiausia jie atsiranda kaip grynai fizinių reik- 
mių, susijusių su burna ir išeinamąja anga, tenkinimo šalutinis produktas 
(„anaklitikas“), nors jokiu būdu negali būti redukuoti iki ir tapatinami su šiomis 
reikmėmis. 

Jei, Kristevos kalba kalbant, „moteriškumas“ apskritai apibrėžiamas, tai, 
kaip matėme, tiesiog kaip „tai, ką patriarchalinė simboliškumo tvarka margin- 
alizuoja“. Šis sąlygiškas „apibrėžimas“ ne mažiau kintantis, kaip ir įvairios pa- 
ties patriarchalizmo formos, ir leidžia jai tvirtinti, kad vyrai taipgi gali būti sim- 
boliškumo tvarkos konstruojami kaip marginalūs, ką ji įrodė analizuodama me- 
nininkus avangardistus (Joyce'ą, Cėline'ą, Artaud, Mallarmė, Lautrėamont'ą). 
Pavyzdžiui, veikale La Rėvolution du langage poėtigue ji teigia, kad Artaud, tarp 
kitų, stipriai pabrėžia menininko seksualinės identifikacijos fluidiškumą, tvirtin- 
damas, kad „autorius“ jam tampa išsyk ir „tėvu“, ir „motina“, ir „juo pačiu“ 
(606). 

Kristeva pabrėžia, jog moteriškumas yra patriarchalizmo konstruktas, ir tai 
leidžia feministėms pasipriešinti visų pavidalų biologistiniams falocentrizmo gy- 
nėjų puolimams. Be išlygų teigti, kad visos moterys būtinai yra moteriškos, o vi- 
si vyrai būtinai vyriški, kaip tik yra tas ėjimas, kuris leidžia patriarchalinėms ga- 
lioms apibrėžti ne moteriškumą, bet visas moteris, kaip marginalias simbolišku- 
mo tvarkai ir visuomenei. Kaip atskleidė Cixous ir Irigaray, moteriškumas api- 
brėžiamas kaip stoka, neigiamybė, reikšmės nebuvimas, iracionalumas, chaosas, 
tamsa —- trumpai, ne-Būtis, - o Kristevos marginalumo akcentavimas leidžia 
mums vertinti šį moteriškosios giminės slopinimą labiau kaip poziciškumą, nei 
esmiškumą. Tai, kas suvokiama kaip marginalu, bet kokiu duotu laikotarpiu 
priklauso nuo užimamos padėties. Šį perkėlimą nuo esmiškumo į poziciją gali 
pailiustruoti glaustas pavyzdys: jei patriarchalizmas suvokia moteris, kaip už- 
imančias marginalią poziciją simboliškumo tvarkoje, tuomet jis gali jas vertinti 
kaip tos tvarkos ribą arba pasienį. Žvelgiant iš falocentrinio požiūrio taško, mo- 

terys tuomet neišvengiamai reprezentuoja sieną tarp vyro ir chaoso; tačiau bū- 
tent dėl savo marginalumo jos, regis, visuomet bus prisišliejusios ir susiliejusios 
su išorės chaosu. Kitais žodžiais, moterims, suvokiamoms kaip simboliškumo 
tvarkos riba, būdingos nerimą keliančios visų paribių sąvybės: jos nebus nei vi- 
duje, nei išorėje, nei pažinios, nei nepažinios. Būtent ši padėtis leido vyro kul- 
tūrai kartais šmeižti moteris, kaip reprezentuojančias tamsą ir chaosą, regėti jas 
kaip Lilitę ar Babilono Prostitutę, o kartais aukštinti kaip aukštesnės ir tyresnės 
prigimties atstoves, garbinti jas kaip Mergeles ir Dievo Motinas. Viena vertus, 
paribiai suvokiami kaip chaotiškų išorės tyrlaukių dalis, antra vertus, jie suvo- 
kiami kaip savaiminė vidaus dalis: kaip dalis, kuri gina ir saugo simboliškumo 
tvarką nuo vaizduotės chaoso. Neverta nė sakyti, kad nė viena pozicija neatitin- 
ka jokios esminės tiesos apie moterį, nors patriarchalinės galios labai norėtų, 
kad mes patikėtume, jog taip yra. 


Feminizmas, marksizmas, anarchizmas 


Kristevos darbo jokiu būdu negalima laikyti pirmiausia feministiniu: šiuo požiū- 
riu jis netgi nėra pakankamai politiškas. Septinto dešimtmečio pabaigoje pradė- 
jusi kaip lingvistė, pirmą kartą rašyti su moterimis ir feminizmu susijusiomis te- 
momis ji ėmėsi 1974 m., kaip tik tada, kai pradėjo mokytis psichoanalitikės pro- 
fesijos. Nuo aštunto dešimtmečio pabaigos jos darbuose ryškėja vis didėjantis 
domėjimasis psichoanalizės dalykais, dėmesys dažnai sutelkiamas į seksualumo, 
moteriškumo ir meilės problemas. Feministės ras daug vertingų dalykų, tarkim, 
jos požiūryje į motinystės problemą. Jau veikale La Rėvolution du langage po- 
ėtigue ji teigė, kad patriarchalinė visuomenė slopina ne moterį, kaip tokią, bet 
motinystę (453). Problema yra ne vien moterų jouissance, kaip teigė Lacanas 
veikale Encore, bet neišvengiamas reprodukcijos ir jouissance ryšys: 


Problema dėl šiandieninės moterų pozicijos socialiniame kodekse glūdi vi- 
siškai ne mįslingame moteriškajame jowissance... bet giliai reprodukcijoje, 
socialiai ir simboliškai, ir joje artikuliuojamame jouissance. 

(Rėvolution, 462) 


Ši perspektyva atveria feministėms įdomią tyrinėjimų sritį, o ir pati Kristeva pa- 
rašė kelias intriguojančias motinystės reprezentacijos Vakarų kultūroje analizes, 
ypač kaip ji įkūnyta Madonos figūroje („Meilės eretika“/„Hėrėthigue de 
Pamour“) ir Vakarų vaizduojamajame mene („Motinystė pagal Giovanni Belli- 
ni“/„Motherhood according to Giovanni Bellini“). Jos dėmesys Madonai žen- 
klina svarbią darbo La Rėvolution du langage poėtigue raidą, nes moterų vaid- 

mens simboliškumo tvarkoje klausimas keliamas taip pat ir ideologiškai bei psi- 
choanalitiškai tiriant materialų moterų priespaudos pagrindą - motinystę. Ly- 
giai taip pat ne mažiau vertingi feminizmui galėtų būti ir naujesni jos darbai, to- 
kie kaip Pouvoirs de Vborreur (1980, angliškai Siaubo galios, 1982), o ypač His- 
toires d'amour (Meilės istorijos, 1982). 

Jokia paslaptis, kad ankstyvas Kristevos susižavėjimas marksizmu, sumišęs 
su įvairiomis maoistinėmis ir anarchistinėmis įtakomis, atvėrė kelią naujam 
skeptiškam požiūriui į politinį angažuotumą. Aštunto dešimtmečio pabaigoje at- 
sisakiusi savo ankstesnio maoistinės Kinijos idealizavimo, ji staiga neraminamai 
susižavėjo liberaliosiomis vėlyvojo amerikietiškojo kapitalizmo galimybėmis.“ 
Nerūpestingai nepaisydama nemaloniosios Amerikos kapitalizmo pusės, ji pa- 
grįstai sunervino daugumą savo politiškai kairiųjų pažiūrų skaitytojų. Jų išgąstį 
padidino tai, kad ji visiškai atmetė politiką, kaip naują ortodoksiją, kurią atėjo 
metas apeiti: „Manęs nedomina grupės. Mane domina individai“, - neseniai pa- 
reiškė ji per diskusiją Londone. Ištikima savo teorijai, tokią raidą tolyn nuo po- 
litikos ji aiškina savo pačios specifinėmis aplinkybėmis: „Tai asmeninės istorijos 
dalykas. Manyčiau, kad įvairūs čia susirinkę žmonės, turėdami skirtingas istori- 
jas, skirtingai vertins ir politines aktualijas“ (ICA, 24-25). Ši raida tolyn nuo 
marksizmo ir feminizmo nėra tokia netikėta, kaip gali pasirodyti iš pirmo žvilgs- 
nio. Jau ankstyvasis Kristevos marksistinis ar feministinis darbas, pabrėžiantis 
marginalumą, atskleidžia stipriai išreikštas anarchistines tendencijas, o tarpą 
tarp liberalumo ir tiesmuko liberalaus individualizmo niekada nebuvo sunku 
pripildyti. Toliau glaustai apžvelgdama jos poziciją pamėginsiu parodyti, kiek 
daug Kristevos vertingiausių įžvalgų kartais priartėja prie labai ginčytinų subjek- 
tyvistinės politikos pavidalų. 


Net ankstyvuosiuose, labiau feministiniuose darbuose Kristeva nemėgina kalbė- 
ti už ar „moteriškosios giminės“ vardu. Pasak jos, „kalbėti kaip moteriai“, šiaip 
ar taip, beprasmiška, kadangi, kaip žinome, ji tvirtina, jog „moteris kaip tokia 
neegzistuoja“. Užuot ypač pabrėžusi kalbėtojo giminę, ji siūlo daugelio diskur- 
sų (tarp jų seksualumo ir giminės), drauge sudarančių individą, analizę: 


Štai čia, analizuodama savo nelengvą santykį su motina ir su savo kitoniš- 
kumu nuo visų kitų vyrų ir moterų, moteris susiduria su „moteriškosios gi- 
minės“ paslaptimi. Pritariu tokiam moteriškumo supratimui, kuris leis jam 
turėti tiek „moteriškumų“, kiek yra moterų. 


(„A partir de“, 499) 


Tad individualaus subjekto specifiškumas iškeliamas į pirmą vietą bendros mo- 

teriškumo teorijos ir net politinio angažuotumo tout court sąskaita. Vėlesnis jos 
individualizmas („grupių“ atmetimas) šiuose teiginiuose aiškiai numanomas. 

Daugeliui moterų nepatiko nepaprastai intelektualus Kristevos diskurso sti- 
lius, nes, jų manymu, būdama moteris ir visų galios sistemų kritikavimui ištiki- 
ma feministė ji neturėjo pateikti savęs kaip dar vieno „didžio mąstytojo“. Vie- 
nu požiūriu šis kaltinimas atrodys tikrai ne visiškai teisingas: tai, kas regisi mar- 
ginalu žvelgiant iš vienos perspektyvos, gali atrodyti svarbiausia žvelgiant iš ki- 
tos (absoliutaus marginalumo negali būti), tad negalima pasišauti logiškai ardy- 
ti įsigalėjusių intelektinių diskursų (kaip daro Kristeva) kartu neatsiveriant kal- 
tinimui, kad esi intelektualė. Tačiau iš kitos perspektyvos Kristeva, būdama uni- 
versiteto lingvistikos profesorė ir praktikuojanti psichoanalitikė, be abejo, atro- 
dys atsistojusi į patį tradicinių kairiojo sparno intelektinės galios struktūrų cen- 
trą. 


Jei Kristevos subjektas visuomet jau įterptas į simboliškumo tvarką, kaip šią ne- 
permaldaujamai autoritarinę, falocentrinę struktūrą galima sulaužyti? Akivaiz- 
du, kad tiesmukai atmetant simboliškumo tvarką taip neatsitiks, nes toks visiš- 
kas nesugebėjimas įžengti į žmonių santykius, Lacano žodžiais, paverstų mus 
psichopatais. Turime priimti savo poziciją kaip jau įterptą į mus pranokstančią 
tvarką, iš kurios nėra išėjimo. Nėra jokios kitos erdvės, iš kurios galėtume kal- 
bėti: jei apskritai galime kalbėti, tai turėsime daryti simboliškumo kalba. 
Revoliucinis subjektas, nesvarbu vyriškosios ar moteriškosios giminės, yra 
subjektas, galintis leisti semiotinio judėjimo jouissance žlugdyti griežtą simboliš- 
kumo tvarką. Šios rūšies „revoliucinės“ veiklos pavyzdys par excellence randa- 
mas tokių XIX a. pabaigos avant-garde poetų, kaip Lautrėamont'o ir Mallarmė, 
arba tokių rašytojų modernistų, kaip Joyce'o, raštuose. Kadangi semiotika ne- 
gali pakeisti simboliškumo, galima paklausti, kaip apskritai ji leidžiasi būti už- 
čiuopiama. Kristeva atsako, kad įleisti kai kurias semiotines pulsacijas į simbo- 
liškumą įmanoma vieninteliu būdu per analinę (o ir oralinę) pašalinimo arba at- 
metimo veiklą. Teksto terminais kalbant, tai reikštų megatyvumą, kuris slepia 
mirties paskatą, ko gero, Kristevos vertinamą kaip pagrindinę semiotikos pulsa- 
ciją. Poeto negatyvumas tuomet analizuotinas kaip virtinė įtrūkių, nebuvimų ir 
lūžių simboliškumo kalboje, bet jį galima aptikti ir jį arba ją užvaldžiusioje tem- 
atikoje. Viena šios „revoliucinio“ subjekto analizės problemų yra ta, kad ji 
nepastebi revoliucinio atstovavimo klausimo. Kas (asmuo arba ne asmuo) veikia 
Kristevos ardomosiose schemose? Politiniu kontekstu jos akcentas į semiotiką, 
kaip nesąmoningą jėgą, visiškai neleidžia analizuoti samoningų sprendimų pro- 
cesų, kurie privalo būti bet kokio kolektyvinio revoliucinio projekto dalis. Pa- 

brėždama veikiau negatyvumą ir griovimą, nei organizuotumo ir solidarumo 
klausimus, Kristeva galiausiai atsiduria anarchistinėje ir subjektyvistinėje politi- 
nėje pozicijoje. Ir aš sutikčiau su Marksistiniu feministiniu literatūros kolekty- 
vu, kuris kaltina jos poetiką esant „politiškai nepatenkinamą“ (30). Allon Whi- 
te taip pat kaltina Kristevą politiniu neveiksmingumu, teigdama, kad jos politi- 
ka „išlieka gryniausiu anarchizmu, nuolat save išsklaidančiu“ (16-17). 
Galiausiai Kristevai nepavyksta paaiškinti subjekto ir visuomenės santykių. 
Nors knygoje La Rėvolution du langage počtigue ji puikiu stiliumi aptaria nagri- 
nėjamų poetų socialinį ir politinį kontekstą, vis tiek lieka neaišku, kodėl taip 
svarbu atskleisti, kad tam tikros literatūrinės praktikos laužo kalbos struktūras, 
kai jos, regis, menkai telaužo visa kita. Atrodo, ji iš esmės tvirtina, kad subjek- 
to nuvertimas, sujet en procės, atskleistas šiuose tekstuose, pranašauja arba pri- 
lygsta revoliuciniams visuomenės griovimams. Tačiau vienintelis jos argumen- 
tas šiam teiginiui paremti — ganėtinai abejotinas palyginimo, arba homologijos, 
argumentas. Niekur nepateikiama jokia konkreti esamų socialinių ar politinių 
struktūrų, kurios sukurtų tokį homologinį subjekto ir visuomenės ryšį, analizė. 


Lygiai taip pat materialistinės socialinių ryšių analizės stokoja ir Kristevos „mar- 
ginalumo“ konceptas, suplakantis į krūvą visų rūšių marginalias ir opozicines 
grupes, kaip potencialiai ardančias socialinę tvarką. Savo straipsnyje „Un nou- 
veau type d'intellectuel: le dissident“ („Naujos rūšies intelektualas: disidentas“, 
1977) perfrazuodama Marxą ir sušukdama, kad „Europą persekioja šmėkla: di- 
sidentų šmėkla“ (4), ji patogiai pasirenka nepastebėti skirtumų tarp „disidenti- 
nių“ grupių, kurias išvardija: maištininką (puolantį politinę galią), psichoanali- 
tiką, avant-garde rašytoją ir moteris. Kitur, kaip jau matėme, ji lygina moterų 
kovą su darbininkų klasės kova. Tačiau remiantis marksizmu, šios grupės vi- 
siškai nepalyginamos dėl skirtingos savo padėties gamybos pobūdžio atžvilgiu. 
Darbo klasė potencialiai revoliucinė todėl, kad ji yra būtinai reikalinga kapita- 
listinei ekonomikai, o ne todėl, kad yra jai marginali. Lygiai taip pat moterys 
užima svarbiausią vietą - ne marginalią - reprodukcijos procese. Kaip tik dėl to, 
kad valdančioji tvarka negali išlaikyti staius guo be tęstinio šių grupių išnaudo- 
jimo ir engimo, ji ir siekia užmaskuoti jų svarbų ekonominį vaidmenį, margina- 
lizuodama jas kultūriniu, ideologiniu ir politiniu lygmeniu į paribį. Moterų ir 
darbininkų klasės padėties paradoksas tas, kad jos tuo pat metu ir užima svar- 
biausią vietą, ir yra marginali(zuot)os. Kai dėl inteligentijos, avant-garde meni- 
ninkų ar psichoanalitikų, labai gali būti, kad jų vaidmuo vėlyvajame kapitaliz- 
me iš tiesų periferinis, nes jie neatlieka lemiamos funkcijos ekonominėje tvarko- 
je, labai panašiai kaip Brechto Trijų pensų operoje (Three Penny Opera) ideali- 

zuotas Lumpenproletariat. Tad Kristevos smarkiai perdėtas pasitikėjimas politi- 
ne avant-garde svarba grindžiamas būtent tuo, kad ji nepripažįsta skirtumų tarp 
jo politinės 17 ekonominės pozicijos ir moterų arba darbininkų klasės pozicijos. 
Kaip ankstyvojo Brechto, taip ir Kristevos marginalumo romantizavimas yra an- 
tiburžuazinė, bet nebūtinai antikapitalistinė kraštutinio liberalizmo forma. 


Nereikėtų leisti, kad čia išdėstyta Kristevos politikos kritika užgožtų teigiamus 
jos darbo aspektus. Jos ištikimybė kruopščiam teoriniam marginalumo ir ardo- 
mosios veiklos problemų tyrimui, radikalus subjekto tapatybės dekonstravimas, 
dažnai išsamus tiriamų meno kūrinių materialių ir istorinių kontekstų svarsty- 
mas atvėrė naujas tolesnio feministinio tyrinėjimo perspektyvas. Kristevos kal- 
bos ir jos nuversto subjekto (sujet en procės) teorija leidžia mums nagrinėti tiek 
moterų, tiek vyrų rašymą iš antihumanistinės, antiesencialistinės perspektyvos. 
Kristevos vizija nėra išimtinai ar iš esmės feministinė, bet tokia, kurioje hierar- 
chinė uždarybė, primesta reikšmei ir kalbai, atveriama laisvam signifikanto žais- 
mui. Pritaikyta lyčių tapatumo ir skirtumo sričiai, ji tampa feministine vizija vi- 
suomenės, kurioje lyties signifikantas bus laisvas judėti; kurioje tas faktas, kad 
gimei vyru ar moterimi, nebelems subjekto padėties galios atžvilgiu ir kurioje 
dėl to pasikeis ir pats galios pobūdis. 

Kadaise Jacgues'as Derrida paklausė: „Kas, jei priartėsime... prie tokio san- 
tykio su kitu, kai lyties ženklų kodas nebebus diskriminuojantis?“ („Choreo- 
graphies“, 76). Norėčiau baigti jo atsakymu, kuris, kaip daugelis utopinių ištar- 
mių, drauge ir pranašiškas, ir sugestyvus: 


Santykis [su kitu] nebus neseksualus, anaiptol, bet bus kitaip seksualus: 
anapus binarinio skirtumo, kuris valdo visų kodeksų padorumą, anapus 
priešpriešos moteriška/vyriška, anapus homoseksualumo ir heteroseksualu- 
mo, kurie yra tas pat. Svajodamas išsaugoti galimybę, kurią šis klausimas 
suteikia, norėčiau tikėti seksualiai paženklintų balsų daugialypumu. Norė- 
čiau tikėti masėmis, šiuo neapibrėžtu susiliejančių balsų skaičiumi, šiais pa- 
slankiais neidentifikuotos lyties ženklais, kurių šokis gali nešti, dalyti, dau- 
ginti kiekvieno „individo“ kūną, ar jis būtų skiriamas kaip „vyras“ ar „mo- 
teris“, atitinkamai pagal vartojimo kriterijų. 

(76) 

Pratarmė 

Šį sakinį parašiau keli mėnesiai prieš išleidžiant Keno Ruthveno Feminist Literary Studies, kur 
teigiama, kad tai - „pirmoji išsami tiek dominuojančių feministinės literatūros kritikos teori- 
jų, tiek iš jų atsiradusių kritinių praktikų apžvalga“. Nors džiaugiuosi galėdama pripažinti, kad 
jo knyga tikrai yra pirma išsami šios srities apžvalga, taip pat jaučiu, kad iš tiesų neprivalau 
keisti savo įžanginio žodžio dar ir dėl to, jog nė neketinau rašyti feministinės kritinės prakti- 
kos apžvalgos. Feminist Literary Studies aptariama feministinės kritikos sritis, kokia ji atrodo 
akademikui, įsigilinusiam į anglų literatūros studijas. Regis, šis požiūris neleido Ruthvenui ap- 
tarti prancūzų feministinės teorijos, todėl jo knyga nevisiškai aprėpia nūdienos feministinės 
teorijos problemas. 

Pagrindinis dalykas, dėl kurio nesutinku su Ruthveno studija, nėra tai, kad ją parašė vy- 
ras: pritardama jo nuomonei, kad iš principo ir vyrai gali būti kritikai feministai, nesutinku su 
tuo, kad jis pernelyg skubotai atmeta politines priežastis, kodėl nūnai jie neturėtų mėginti už- 
imti vadovaujančių pozicijų šioje ypatingoje srityje. Taip pat prieštarauju minčiai, kad vyrai 
galį džiaugtis tam tikrais privalumais, kurių neturi moterys, kai tenka imtis racionalios femi- 
nistinės kritikos teorijos: „Kai kuriais atžvilgiais vyrams lengviau nei moterims priešintis juo- 
kingiems feministinės kritikos atvejams, - tvirtina Ruthvenas, - paprasčiausiai todėl, kad bau- 
ginanti radikalaus feminizmo retorika bet kurią moterį, griežtai kritikuojančią feministinį dis- 
kursą, prilygina „baltašikniam negrui“ iš separatistinės juodaodžių retorikos“ (14). Tačiau, ži- 
noma, feministės kuo puikiausiai geba įsitraukti į diskusijas savo pačių reikalais, ir joms nerei- 
kia samdytis vyriškos giminės liberalų, kad atsišaudytų už jas. 

Vis dėlto svarbiausia Feminist Literary Studies problema ta, kaip ši knyga siekia depoliti- 
zuoti feministinį kritinį diskursą. Pasak Ruthveno, feministinė kritika yra „regimas iki šiol ne- 
regimų „giminės“ komponentų pateikimas visais humanitarinių ir socialinių mokslų sukurtais 
diskursais“ (24). Tai, Ruthvenui leidus, nebūtinai feministinis aktas: jis lygiai taip pat gali bū- 
ti ir patriarchalinės agresijos pavyzdys. Jo apibrėžimas paverstų sakinį: „Tu taip sakai, nes esi 
moteris“ vienareikšmiai feministiniu. Paprasčiausiai manau, kad tik politinis feministinės kri- 
tikos ir teorijos apibrėžimas leis mums analizuoti skirtumą tarp feministinio ir seksistinio šio 
ir panašių teiginių vartojimo. 

Įžanga: Kas bijo Virginios Woolf? Feministinės Woolf interpretacijos 


1 


Annos Coombes samprotavimai apie Bangas (The Waves) rodo tikrai Lukacso vertą antipatiją 
fragmentiniam ir subjektyviam modernizmo raizginiui, ypač kai ji rašo: „Sunkiausia, rašant šį 
darbą, buvo mėginti politizuoti diskursą, kuriame atkakliai (sic) siekiama išvengti politikos ir 
istorijos, O jeigu tai tampa nebeįmanoma, mėginama sklandžiai estetizuoti dalykus, kurių ne- 
pavyksta „realistiškai“ inkorporuoti“ (238). 

Platesnę šios problemos analizę žr. skyriuje apie Gilbert ir Gubar p. 41-66. 

Terminas „anglų ir amerikiečių“ reiškia specifinį požiūrį į literatūrą, o ne empirinę nuorodą į 
kritikės tautybę. Britė kritikė Gillian Beer esė „Anapus determinizmo: George Eliot ir Virgi- 
nia Woolf“ („Beyond determinism: George Eliot and Virginia Woolf“) išdėsto tuos pačius 
prieštaravimus Showalter požiūriui į Woolf, kaip ir mano šiame darbe. 1984 m. esė „Subjek- 
tas, objektas ir tikrovės prigimtis: Hume'as ir elegija Į švyturį“ („Subject and object and the 
nature of reality: Hume and elegy in To tbe Ligbtbouse“) Beer plėtoja šį požiūrį labiau filoso- 
finiu kontekstu. 

Apie įvadą į Derrida filosofiją ir kitas dekonstrukcijos formas žr. Norrisą. 

Kristevos pozicija čia dėstoma remiantis jos Poetinės kalbos revoliucija (La Rėvolution du lan- 
gaūge poėtigue). 

Viena kritikė feministė Barbara Hill Rigney mėgina įrodyti, jog romane Mrs Dalloway „pami- 
šimas yra veikiau aš prieglobstis, o ne jo netektis“. Mano supratimu, tekstas šio teiginio nepa- 
remia - regis, jis priklauso labiau nuo kritikės troškimo išsaugoti Laingo kategorijas negu nuo 
atsakingo Woolf tekstų aiškinimo. 


I Dvi feminizmo klasikės 


1 


Informacija čia grindžiama Robin Morgan antologijos Sisterbood is Powerful įvadu. 

Cituota Morgan, p. 35-36. 

Galiausiai būtų galima net įrodinėti, kad visas diskursas ironiškas, nes ir teoriškai, ir praktiš- 
kai vis labiau neįmanoma atskirti ironiško diskurso nuo neironiško. Šios literatūrinio teksto 
problemos aptarimą žr. Culler. , 

The Female Eunuchb šioje knygoje neaptariama, nes tai nėra tikras literatūros kritikos darbas. 
Skyriuje, pavadintame „Romance“, Greer vis dėlto išmėgina savo ranką aiškindama populia- 
rią romantinę fikciją. 


II „Moterų įvaizdžių“ kritika 


1 

Negalėjau remtis originaliu 1972 m. leidimu. Todėl mano komentarai grindžiami pakartoti- 
niu 1973 m. leidimu. 

Žr. Ascher, p. 107-122. 

Robinson ir Vogel straipsnis. 

Katz-Stoker esė. 

Čia Register cituoja Martin. 

III Moterų rašymas ir rašymas apie moteris 


Cc 


Kaip cituoja Register, p. 13-14. 

Citata iš titulinio Literary Women Women's Press leidimo lapo. 

Skandinavijoje švedė kritikė Birgitta Holm kūrybiškai panaudojo pagrindines The Madwoman 
in tbe Attic idėjas savo įtakingoje Fredrikos Bremer, Švedijos realistinio romano kūrėjos, stu- 
dijoje. Pirmą realistinį norvegų romaną Amimandens dottre taip pat parašė moteris, Camilla 
Collett, ir Holm mėgina nustatyti priežastis, kodėl būtent rašytojos moterys sudarė Skandina- 
vijos realizmo avangardą. Vėliau moterys pirmavo ir Skandinavijos natūralistinėje romanisti- 
koje: Norvegijoje Amalie Skram (Constance Ring, Lucie), o Švedijoje Victoria Benedictsson 
(Pengar / Pinigai) rašė intriguojančius feministinius romanus apie lyčių kovą XIX a. devintą ir 
dešimtą dešimtmečiais. 

Gilbert ir Gubar kursyvas. Jos cituoja Saidą, 162. 

Žr. pirmą skyrių, p. 32-24. 

Kitokį Mary Shelley požiūrio į moteriškumą aprašymą skaitykite Jacobus straipsnyje „Is the- 
re a woman in this text?“ 

Žr. II dalies tolesnį bendrą prancūzų feministinės teorijos aptarimą ir kai kurių Derrida teori- 
jos aspektų pristatymą p. 96-97. 


IV Teoriniai apmąstymai 


1 


co 


Toliau aptariant politikos ir estetikos santykį žr. skyrelį apie Jehlen, p. 80-88. 

Lukacsas, Brechtas, Stalinas, Trockis, Benjaminas, Gramsci ir Althusseris - visi laikomi mark- 
sistais, o psichoanalize domėjosi tokios skirtingos asmenybės kaip Freudas, Adleris, Jungas, 
Reich, Horney, Frommas, Klein ir Lacanas. 

Plačiau apie Showalter darbą žr. įžanginiame skyriuje apie Woolf, p. 13-26, ir trečią skyrių, 
p. 51-66. 

Jehlen straipsnį galima rasti Keohane, Rosaldo ir Gelpi (red.) bei Abel ir Abel (red.) leidiniuo- 
se. Aš cituoju pirmąją publikaciją iš žurnalo Signs. 

Antroje straipsnio dalyje Jehlen praktiškai pritaiko savo estetines teorijas mėgindama išplėto- 
ti romano teoriją, ypač pabrėždama sentimentalųjį romaną. 

Susipažinimui su lesbiečių kritika žr. Zimmerman; toliau tyrinėdamos žr. Rich „Compulsory 
heterosexuality and lesbian existence“ bei Ox Lies, Secrets and Silence; taip pat Fadermann ir 
Rule. Kad susipažintumėte su juodaodžių feministine kritika, žr. Smith. 

Žr., pavyzdžiui, Spivak. 

Viena ankstyva išimtis - Lillian S.Robinson darbas, išleistas rinkiniu Sex, Class and Culture. 
Žr. Kolodny, „Turning the lens on „The Panther Captvity“, 175. 


V Nuo Simone de Beauvoir iki Jacgues'o Lacano 


1 


Antrosios lyties politika sukėlė plačias diskusijas. Susipažindamos su kai kuriais iškeltais klau- 
simais žr. Felstiner, Le Doeuff, Dijkstra ir Fuchs straipsnius iš Feminist Studies, 1980 m. va- 
sara, 6, 2. 

Šios ir kitų naujojo moterų judėjimo Norvegijoje plėtočių aprašymą žr. Haukaa. 

Danijoje Jette Lundboe Levy pateikė puikią didžiosios Švedijos romanistės Victorios Benedic- 

tsson istorinio konteksto tyrimų studiją. Norvegijoje Irene Engelstad ir Janneken Overland ty- 
rinėjo klasės ir seksualumo reprezentaciją, atitinkamai Amalie Skram ir Coros Sandel darbuo- 
se (žr. straipsnius bendroje jų rinktinėje Fribet ti! d skrive). 

Kaip drąsesnius jų tyrinėjimų pavyzdžius galima paminėti: Coward ir Ellis Language and Ma- 
terialism; Coward Patriarcbal Precedents ir Female Desire; Kuhn ir Wolpe (red.) Feminism 
and Materialism; Lovell Pictures of Reulity, Wolff The Social Production of Art; ir Barrett Wo- 
men's Oppression Today. 

Žr. p. 28-30. 

Prancūziškai žodis „femelle“, įvardijantis moteriškos lyties gyvulį, vartojamas tik paniekina- 
mai kalbant apie moteris. 

Pionieriškas darbas buvo Herrmann Les Voleuses de lungue. Kadangi autorė dėsto JAV, jis la- 
biau „amerikietiškas“ nei „prancūziškas“. 

Apie prancūzų feminizmo pateikimą Amerikoje žr. Jones „Writing the body“ ir Stanton, Fe- 
ral, Makward, Gallop ir Burke straipsnius leidinyje Eisenstein ir Jardine (red.) p. 71-122. Ke- 
li amerikiečių apžvalginiai leidiniai skyrė specialius numerius arba priedus prancūzų feminiz- 
mui: Signs, 7, 1; Yale Frencb Studies, 62; Feminist Studies, 7, 2; Diacritics, 1975 m. žiema ir 
1982 m. vasara. Gerą bendrą prancūzų feminizmo istorijos paveikslą ir apžvalgą galima rasti 
leidėjų įvaduose leidinyje Marks ir Courtivron (red.). 

Ši raida atliepia Amerikos poslinkį „į moterį sutelktos“ analizės link. Apie išsamią į moterį su- 
telkto feminizmo politikos analizę žr. Eisenstein. 

Leidžiamas ir amerikietiškas Owestions fėministes variantas, pavadintas Feminist Issues. Jų 
manifestas perleistas pavadinimu „Variations on common themes“ leidinyje Marks ir Courtiv- 
ron (red.), p. 212-230. 

Lacaną glaustai pristato ir Wrightas bei Eagletonas (1983). Išsamesnį pristatymą skaitykite Le- 
maire. 


VI Hėlėne Cixous: vaizduotės utopija 

Visos Cixous darbų citatos daugiausia paimtos iš anglų publikuotų vertimų, tačiau trūkstamas 
ištraukas išverčiau pati. Publikuotų vertimų atveju, išskyrus straipsnį „Kastracija ar nukirsdi- 
nimas?“ („Castration or decapitation?“), kai negalėjau remtis prancūzišku originalu, pirmiau- 
sia nurodau vertimo puslapį, paskui prancūziško originalo. Pateikti tokie sutrumpinimai: JN 
— La Jeune Nėe, VE - La Venue a Vecriture ir RSH - interviu iš Revue des sciences bumaines. 
Panašu, kad veikale Eperons (verčiamame Puskutos - Spurs) Derrida vartojo žodį „feministė“ 
ta pačia įžeidžiama prasme. 

Sherry Ortner straipsnyje „Is female to male as nature is to culture?“ iš Rosaldo ir Lamphere 
(red.) leidinio analizuoja vyro/moters ir kultūros/gamtos priešpriešas bei prieina išvadų, nepa- 
prastai primenančių kai kuriuos Cixous pastebėjimus. Tvirtindama, kad „visur, kiekvienoje ži- 
nomoje kultūroje, moterys laikomos menkesnėmis už vyrus“ (69), Ortner suvokia šį „visuoti- 
nį moterų nuvertinimą“ (71) kaip rezultatą visapersmelkiančios binarinės logikos, kai gretina- 
ma opozicija vyras/moteris su kultūra/prigimtis, o „prigimtis“ visuomet suvokiama kaip atsto- 
vaujanti „žemesnei egzistencijos tvarkai“ (72). 

Čia Cixous seka Derrida, kuris pagrindinę Vakarų mąstymo srovę vadina logocentrine, nes ji 
nuolat teikia pirmenybę Logos - Žodžiui, kaip metafizinei esačiai. 

Falocentrizmas yra sistema, kuri privilegijuoja falą, kaip galios simbolį arba šaltinį. Logocen- 

trizmo ir falocentrizmo jungtis dažnai vadinama, anot Derrida, falogocentrizmu. 
Argumentas, pateikiamas fonemų lygiu, tinka ir signifikantų lygiui. Pasak Saussure'o, ženklą 
(„Žodį“) sudaro du terminai: signifikantus ir signifikatas. Signifikantas yra materialus ženklo 
(garsas ar raidė) aspektas, o signifikatas - jo „reikšmė“ arba įsivaizduojama reprezentacija. Sig- 
nifikatas, kurį Saussure'as pavadina referentu, nėra „realus dalykas“ pasaulyje. Pasak Saussu- 
re'o, signifikantas ir signifikatas neatskiriami, kaip dvi to paties popieriaus lapo pusės, o post- 
struktūralizmas, ypač Lacano teorija, suabejojo šitokiu ženklo uždarumu ir atskleidė, kaip sig- 
nifikantas gali „kisti“ signifikato atžvilgiu. 

Puikią XIX a. socializmo ir feminizmo utopinės minties analizę žr. Barbara Taylor. 

Žr. Millett aptarimą 1 skyriuje, p. 24-31. 


VII Patriarchaliniai atspindžiai: Luce Irigaray veidrodis 


1 


10 
11 


Žr. Lemoine-Luccioni apžvalgą leidinyje Esprit. 

Nuorodos į Spėculum trumpinamos S. „S, 130“ reiškia Spėculum, p. 130. „CS, 76“ reiškia Ce 
sexe gui n'en est pas un, p. 76. Du straipsniai iš Ce sexe išversti leidinyje Marks ir Courtivron 
(red.). Šių vertimų citatos žymimos MC, vadovaujantis nuoroda į prancūzišką originalą, i.e. 
„MC, 100, CS, 24“. Visi vertimai, išskyrus pažymėtus MC, - mano. 

Kitas Irigaray ar jos keliamų problemų analizes žr. leidiniuose Burke „Introduction to Luce 
Irigaray's „When our lips speak together“ ir „Irigaray through the looking glass“; taip pat 
Wenzel „Introduction to Luce Irigaray's „And the one doesn't stir without the other“ bei 
Brown ir Adams „The feminine body and feminist politics“. 

Kaip Gallop aptaria šio pavadinimo potekstes, žr. skyriuje, jos pavadintame „Tėvo gundymas“ 
(„The father's seduction“) (Gallop, 56-79). 

Dažnai sunku tiksliai pasakyti, iš kur Irigaray cituoja. Spėculum prieraše ji teigia, kad dažnai 
linkusi apskritai nenurodyti citatų. Turint galvoje, kad moteris yra išstumta iš teorijos, tvirti- 
na Irigaray, jai nėra reikalo susisaistyti su ja taip, kaip toji teorija reikalauja. 

Plačiau apie Freudo teorijos vizualių įrodymų statuso analizę žr. Heath. 

Glaustą moters seksualumo nuo Freudo iki šių dienų apžvalgą žr. Janine Chasseguet-Smirgel 
įžangą į Chasseguet-Smirgel (red.) arba (prancūziškai) nuostabiai aiškų Irigaray skyrių, pava- 
dintą „Retour sur la theorie psychanalytigue“, CS, 35-65. Diskusiją apie galimus feministi- 
nius šių teorijų pritaikymus žr. Mitchell Psycboanalysis and Feminism 11 Women: The Longest 
Revolution, Mitchell ir Rose įvadus į Mitchell ir Rose (red.) ir taip pat (prancūziškai) visą ža- 
vų Kofman Freudo aiškinimą, kurį daugeliu atžvilgiu galima suprasti kaip kritišką atsaką Iri- 
garay. Lemoine-Luccioni leidinyje Partage des fermmes ir Montrelay imasi polemikos apie spe- 
cifiškesnę Lacano žemę. 

Apytikriai apibendrinant, Freudas sieja žiūrėjimo aktą su analine veikla, kurią jis supranta kaip 
išreikštą troškimą valdyti arba troškimą turėt galią savo (libido) objektams, troškimą, kuriuo 
vėliau grindžiamos (falinės arba edipinės) fantazijos apie falinę (vyrišką) galią. Tad žvilgsnis 
įkūnija žiūrėtojo sadistinės galios troškimą, kai žvilgsnio objektas laikomas jo pasyvia, mazo- 
chistine moteriškosios giminės auka. 

Apie platesnę Freudo nerimo analizę „Doroje“ žr. Moi. 

Claudios Reeder vertimas leidinyje Marks ir Courtivron (red.), 99-106. 

Rachel Bowlby taip pat kritikavo Irigaray (drauge su Montrelay ir Cixous) už „apskritai nuo- 
seklios socialinės teorijos stoką“ (Bowlby, 67). 


156 


PAAIŠKINIMAI 


VIII Marginalumas ir ardomoji veikla: Julia Kristeva 


50 NR 


10 
11 
12 


13 


14 
15 
16 
17 


Pirmoji šios citatos dalis išversta Roudiez (1), antroji - mano. 

Cituota Barthes'o, 1970 (20). Vertimas mano. 

Kitus Kristevos pristatymus anglų kalba žr. Coward ir Ellis bei Fėral (1978). 

Išsamesnį šios išcentruoto subjekto sąvokos aptarimą žr. mano įvado apie Lacaną 5-ame sky- 
riuje, pp. 89-91. 

Jos paskaitoje „Sex differences in language: a psychological approach“ Oksfordo universite- 
to Moterų studijų komiteto surengtame paskaitų cikle „Moterys ir kalba“, 1983 m. gegužės 
10 d. 

Žr. trumpą Derrida žodžio diffėrance vartojimo pristatymą p. 96-98. 

Žr. Ardener. Apie feministinės lingvistikos išdėstymą „nutildytos grupės“ teorijos atžvilgiu žr. 
Kramarae, 1 skyrių, 1-32. 

Dabar visuotinai manoma, kad Vološinovo pavardė yra žymaus sovietų literatūros teoretiko 
Michailo Bachtino slapyvardis. 

Skyriuje, pavadintame „J'ai oubliė mon parapluie“ veikale Eperons, 103-113. 

Kaip cituoja Wittgenstein, $1. 

Kad susipažintumėte su šiomis Lacano sąvokomis, žr. 5 skyrių, p. 96-98. 

Visame šiame skyriuje, kai bibliografijoje nenurodomas vertimas į anglų kalbą, visos Kristevos 
darbo citatos išverstos mano. 

Tolesnei diskusijai apie Kristevos teorijos politines potekstes šiuo klausimu žr. mano įvadinį 
skyrių, p. 12-13. 

Žr. jos straipsnį apie pažiūrų skirtingumą „Un nouveau type d'intellectuel“. 

Šios problemos aptarimą šiek tiek kitokiu požiūrio aspektu žr. Pajaczkowska. 

Kaip Kristeva atrado Ameriką, žr. „Pourguoi les Etats-Unis?“ 

Kaip nusivylusios ir pagiežingos reakcijos į Kristevą pavyzdį, žr. Stone. 


PAPILDOMA LITERATŪRA 


Anglų ir amerikiečių feministinė kritika 


Sunkiausia angliškai kalbančio pasaulio studentėms ne suprasti šiuos tekstus, o rasti kalbą, kuri leis- 
tų kritikuoti naudojamas strategijas ir atsekti po jomis slypinčias ideologines bei teorines prielaidas. 
Šiuo tikslu puikiai padės Catherine Belsey Critical Practice. (Visa bibliografinė informacija, kaip 
įprasta, pateikta nuorodų skyriuje.) Trumpam anglų ir amerikiečių kritikos skaitinių kursui siūlau 
tokį kelią (šia tvarka): Kate Millett Sexual Politics, Showalter A Literature of Their Own skyrių apie 
Virginią Woolf, Showalter „Towards a feminist poetics“ ir pirmus 100 puslapių Gilbert ir Gubar 
The Madwoman in the Attic. Norint šį glaustą ir ribotą sąrašą galima papildyti Smith ir Zimmer- 
mann esė atitinkamai apie juodaodžių ir lesbiečių feministinę kritiką, taip pat keliomis bendresnio 
pobūdžio esė: Adrienne Rich On Lies, Secrets and Silence bei Tillie Olsen Si/lences. Naudinga ame- 
rikiečių feministinės politikos nuo septintojo dešimtmečio apžvalga bus Eisenstein Contemporary 
Feminist Thought. Tikrai smagiai - ir kitaip - pasiskaitysite iki šiol nepranoktą Mary Ellmann darbą 
Tbinking about Women. Keno Ruthveno Feminist Literary Studies yra naudinga anglų ir amerikie- 
čių feministinės kritikos ir jos poveikio anglų kalbos studijoms apžvalga. 


Prancūzų feministinė teorija 


Sunku imtis šios temos neturint esminio Freudo, Lacano ir Derrida supratimo. Šiomis temomis siū- 
lau studentei pirmiausia susipažinti su Wrighto įvadu į psichoanalitinę kritiką, Norriso įvadu į de- 
konstrukciją ir Eagletono įvadu į bendrą literatūros teoriją. Tai suteiks jai minčių apie šias sritis ir 
kokia kryptimi eiti toliau. 

Esama daug gerų amerikiečių prancūzų feminizmo įvadų. Pagrindinė antologija (su įvadais) 
tebėra Marks ir Courtivron (red.) New French Feminisms. Daug Amerikos žurnalų yra išleidę spe- 
cialius numerius, skirtus šiai temai, ir aš rekomenduoju šiuos: Sigs, 7, 1, 1981 m. ruduo; Feminist 
Studies, 7, 2, 1981 m. vasara; Yale French Studies, 62, 1981; ir Diacritics, 1975 m. žiema ir 1982 
m. vasara. Eisenstein ir Jardine (red.) The Future of Difference taip pat yra vertingų anglų ir ameri- 
kiečių bei prancūzių požiūrių skirtumų ir panašumų aptarimų. Šiuo požiūriu studentė, kuri tyrinė- 
ja psichoanalizės ir feminizmo sąsajas, gali pasitelkti Juliet Mitchell Psycboanalysis and Feminism, 
taip pat Jane Gallop Feminism and Psychoanalysis, ypač jos įžangą ir skyrių apie Mitchell knygą. 

Kai dėl prancūzių teoretikių, angliškai kalbanti studentė galėtų pradėti nuo Cixous „The 
laugh of the Medusa“. Vertingos ir Cixous La Venue d Vėcriture ir La Jeune Nėe, bet kol kas nėra jų 

vertimų (į anglų klb. — vert.). Studijuojančios Irigaray ir Kristevą galėtų atitinkamai pradėti nuo 
Kristevos „The ethics of linguistics“ ir „Women's time“ bei Irigaray ištraukų, išspausdintų Marks ir 
Courtivron (red.) bei žurnale Sigs, nors pastarieji, deja, pateikia ganėtinai iškreiptą Irigaray domė- 
jimosi sritį, pirmiausia susitelkdami į jos pastangas teoritezuoti „moterį“, o ne į jos patriarchalinio 
diskurso kritiką. Svarbiausi tekstai studijuojančioms Kristevą ir Irigaray tebėra La Rėvolution du 
lunguge počtigue (teorinė dalis) ir Sbėculum, o juos Amerikos leidėjai jau išvertė. Tuo tarpu skaity- 
tojoms feministėms naudingiausi, ko gero, yra Kristevos About Chinese Women įvadas ir jos esė 
knygoje Desire in Language. Toms, kurios ypač domisi psichoanalize, įdomių įžvalgų atvers Powers 
of Horror. 


Marksistinė feministinė teorija 


Vertinga ir daug peno mintims teikianti yra Michėle Barrett bendros marksistinės feministinės po- 
litikos apžvalga Women's Oppression Toduy. Nesant konkrečios marksistinės feministinės literatū- 
ros teorijos, studentėms bus įdomi Marksistinio feministinio literatūros kolektyvo kritika ir Penny 
Boumelhos lyties ideologijos tyrinėjimas Thomaso Hardy'žio romanuose. 

Ši Moi knyga svarbi feministinės minties raidai dėl to, kad nuo jos Ta aštuntojo 
dešimtmečio feministinės minties savikritikos ir tam tikros teorinės savimonės srovė. Moi 
buvo viena pirmųjų, pradėjusių metakritiškai traktuoti feminizmo teoriją ir praktiką. Baigdama 
ie idilė E a ae a < A AU Vau OS T aa aTa 
autorės reikalavimus. Tačiau teorinė ir politinė šios knygos įtaiga liudija, jog tokia feministinė 
teorija įmanoma. | 


Karla Gruodis, Feminizmo ekskursai 


Kokios yra feministinės kritinės praktikos politinės potekstės? Kaip literatūros teksto 
problemos siejasi su feministinės politikos, kaip visumos, prioritetais ir perspektyvomis? 
Lyties/teksto politika gvildena šiuos esminius klausimus ir tyrinėja dviejų pagrindinių feministinės 
kritikos srovių — anglų ir amerikiečių bei prancūzų - stipriąsias puses ir ribotumą, ypač daug, 
dėmesio skirdama Cixous, Irigarayv ir Kristevos darbams. Parašyta skaitytojams, menkai 
Sia Paie ia P Aaa Jia TU Ua a AT OST ai E J Sui < P 
provokuojančiai pasisakydama už politiškai angažuotą kritiką, o ne vien už teksto kritiką 


arba nepolitinius požiūrius. 

